
PRATARMĖ 


Mieli moksleiviai ir mokytojai, 

Jūsų rankose didelę pedagoginę patirtį turinčių istorijos mokytojų — R. Morozo- 
vienės, B. Stukienės ir G. Mackevičiaus — integruotas Lietuvos ir pasaulio istorijos 
vadovėlis 11 klasei, skirtas mokytis istorijos išplėstiniu kursu. Vadovėlį sudaro 2 dalys, 
kuriose pateikiama žmonijos istorija nuo seniausių laikų iki XVIII a. pabaigos (73 
pagrindinės ir 12 apibendrinamųjų temų). Vadovėlio skyriai prasideda įvadu, o baigia- 
si — apibendrinamaisiais klausimais, kurie mokiniams turėtų padėti išsiaiškinti, ar jie 
gerai įsisavino temos mokomąją medžiagą, ar sugeba atsakyti į probleminius klausi- 
mus. Prieš kiekvieną temos tekstą 3 sakiniais nurodytos pagrindinės temos tezės, ku- 
rios mokinį supažindina su tema. Kiekvieną temą sudaro pagrindinis tekstas, rašytiniai 
ir vaizdiniai istorijos šaltiniai, žemėlapiai, keletas iliustracijų ir užduotys. 

Užduotys yra diferencijuotos — pateiktos po pagrindinio teksto ir šaltinių. Nemažai 
darbo su šaltiniais užduočių yra kompleksinės, t. y. apimančios kelis šaltinius arba šal- 
tinius ir pagrindinį tekstą. Pagrindiniame tekste paryškintos sąvokos aiškinamos kny- 
gos pabaigoje esančiame žodynėlyje. Tekste skliausteliuose įrašyti skaitmenys nurodo, 
kuris šaltinis (jei skaičius paryškintas) ar iliustracija (jei skaičius neparyškintas) papildo 
tą teksto vietą. Sudėtingesni klausimai pažymėti žvaigždute. 

Šis istorijos vadovėlis padės pakartoti ir pagilinti visą mokyklinį istorijos kursą, 
gerai įsiminti svarbiausias istorijos sąvokas, ugdys mokinių kompetencijas dirbant su 
įvairiais istorijos šaltiniais, žemėlapiais, iliustracijomis, lavins savarankiško darbo su 
tekstu ir užduotimis įgūdžius. 

Istorijos mokymasis — ypatingas procesas: istorinių įvykių negalima tiesiogiai stebė- 
ti, reikia rekonstruoti praeitį remiantis žmonijos praeities pėdsakais, juos tyrinėjant ir 
darant atitinkamas išvadas. Vadovaudamiesi nuostata, kad svarbiausias istorijos moky- 
mo bendrojo lavinimo mokykloje tikslas yra ugdyti istorinį mąstymą ir supratimą, jog 
šiandienos pasaulis yra istoriškai nulemtas, o istorijos dalykas moko pažinti, suprasti ir 
vertinti praeitį, vadovėlio autoriai būtent ir parašė tokį istorijos mokomąją priemonę. 
Moksleiviams linkime sėkmės dirbant su šiuo vadovėliu, o istorijos mokytojams — kū- 
rybiškumo, nes lemiamą žodį istorijos pamokose taria būtent jie. 


Vadovėlio autoriai 


I. ISTORIJOS MOKSLAS 


| ko — tai mokslas, pagal istorinius šaltinius tiriantis praeities įvykius ir procesus, 
nustatantis jų datas, apibūdinantis priežastis, įvertinantis pasekmes. Istorijos šalti- 
niuose matyti žmonių materialinės ir nematerialinės veiklos rezultatai, padedantys at- 
skleisti dvasinį ir materialinį praeities gyvenimą. Atskiroms istorinių šaltinių grupėms 
tyrinėti sukurti net atskiri mokslai, kurie yra vadinami pagalbiniais istorijos mokslais. 
Tai sfragistika, numizmatika, paleografija, hidronimika, heraldika ir kiti. Istorikai 
bendradarbiauja ir su kitų mokslų atstovais, nes istorijos šaltiniai įvairūs ir jų analizė 
sudėtinga. Labai svarbu žinoti, kad gyvenamasis laikotarpis ir istorinių šaltinių ana- 
lizės būdų tobulėjimas veikia istorikų tyrimų rezultatus. Pagrindinė istorinio tyrimo 
problema —- bešališkumas: istoriko tautinė, religinė priklausomybė, išsilavinimas są- 
moningai ar nesąmoningai daro įtaką jo kūrybai, todėl, daugelio istorikų nuomone, 
bešališkai tirti praeitį neįmanoma, nes kiekvienas autorius ją interpretuoja savaip. 
Kiekviena visuomenė kuria savo praeities versiją, todėl kartais istorija virsta moralinių 
pamokymų šaltiniu. Ne veltui iki šiol populiarus romėnų oratoriaus Marko Tulijaus 
Cicerono (106-43 m. pr. Kr.) posakis: „Istorija — gyvenimo mokytoja.“ 


1e ISTORIJOS MOKSLAS 


+ Istorijos mokslo tikslas — pažinti žmonijos praeitį siejant ją su 
dabartimi 

+ Istorijos mokslą sudaro trys pagrindinės dalys: tyrimas, teorija ir 
didaktika 


+ Istorijos neįmanoma pažinti netyrinėjant istorinių šaltinių 


Nd 
mogui, kaip protingai būtybei, būdinga istorinė sąmonė — praeities, dabarties ir 


ateities ryšio suvokimas, — todėl prisiminimai ir lūkesčiai visais laikais buvo ne- 
atsiejama Žmogaus kasdienybės dalis. Prisiminimai mums padeda suprasti praeities 
poelgių reikšmę dabarčiai, o lūkesčiai numato ateities veiklos kryptis. Dėl to supančio 
pasaulio negalima paaiškinti vien tik dabarties įvykiais. Šiuolaikinis pasaulis yra žmo- 
gaus veiklos ir pažinimo praeityje padarinys, o anksčiau gyvenusių Žmonių patirties 
perėmimas yra vienas svarbiausių civilizacijos raidos variklių. 

Praeitis yra praėjęs laikas, tačiau tai nesumažina mūsų noro ją pažinti (1). Šiam 
tikslui pasitelkiama istorija (2). Plačiąja prasme istorija — tai visi praeities įvykiai, jų 
tarpusavio ryšys, todėl galime kalbėti apie visatos, Žemės, gamtos, žmonijos, šalies, 
mokslo, asmens ar kitą istoriją. Siaurąja prasme istorija — tai žmonių politinės, eko- 
nominės, socialinės ir kultūrinės veiklos praeityje bei jų tarpusavio ryšio šiose srityse 
atskleidimas dabarties požiūriu. Šiame vadovėlyje žodį „istorija“ vartosime kaip tik šia, 
antrąja, siaurąja prasme. 

Istoriją, kaip mokslą, (kitaip dar vadinamą istoriografija) galima apibūdinti keliais 
požiūriais. Istorijos tėvu vadinamas Herodotas (apie 484—425 m. pr. Kr.) manė, kad 
istorija turi aprašyti didingus praeities žmonių darbus ir taip šias žinias perduoti atei- 
ties kartoms. XIX a. susiklostė klasikinė istorijos mokslo samprata, kuria remiantis 
istorija — tai mokslas, tiriantis praeities įvykius pagal istorinius (visų pirma rašytinius) 
šaltinius, nustatantis jų datas, priežastis bei pasekmes. Tuo metu istorijos mokslo ty- 
rimų objektu tapo nacionalinių valstybių, valdovų ir kitų didingų asmenybių veikla 
praeityje (4), o tikslu, anot vokiečių istoriko Leopoldo fon Rankės (Ranke, 1795- 
1886 m.),- siekis parodyti, „kaip buvo iš tikrųjų“. Šiuolaikinių istorikų nuomone, is- 
torija — tai mokslas, tiriantis žmonijos praeitį, leidžiantis suprasti dabartį ir bandantis 
nusakyti būsimos raidos tendencijas. Toks požiūris leido papildyti istorijos mokslo ty- 
rimų objektą ir tyrinėti visuomenių bei kolektyvų istoriją, o tikslingų klausimų kėlimas 
praeičiai, remiantis dabarties aktualijomis, tapo naujais istorikų veiklos tikslais. Tai 


lėmė ir vertybių pokyčius. Anksčiau pagrindinė istorikų vertybė buvo praeitis, o dabar 
vienodai vertinami visi trys laiko matmenys (praeitis, dabartis, ateitis). 

Istorijos mokslą sudaro trys pagrindinės dalys: tyrimas, teorija ir didaktika. Isto- 
riniais tyrimais siekiama atkurti praeities įvykius ir procesus remiantis istoriniuose 
(visų pirma rašytiniuose) šaltiniuose esančia informacija (3). Tinkamai pasinaudoti 
istoriniais šaltiniais ir gauti iš jų kuo daugiau informacijos padeda istūrijos tyrimo 
metodika. Kiekvieno istoriko tyrimas neįmanomas be loginių metodų: analizės ir sin- 
tezės, indukcijos ir dedukcijos, lyginimo, modeliavimo. Būtina paminėti ir specialius 
istorinius tyrimo metodus: genėtinį (istorinių reiškinių priežastingumo atskleidimas), 
lyginamąjį (skirtingų visuomenių ar epochų, kurias sieja panašūs reiškiniai ar procesai, 
lyginimas kuriuo nors aspektu), kiekybinį (matematinis praeities reiškinių modeliavi- 
mas, statistikos panaudojimas atskleidžiant įvairių istorinių procesų prasmę) ir kitus. 
Istorija palyginti neseniai sukūrė savo atskirą metodiką, kurios pagrindu tapo trys es- 
miniai tyrimo veiksmai: 1) istorinių šaltinių radimas ir jų apibūdinimas bei skelbimas; 
2) istorinių šaltinių analizė ir juose randamos informacijos įvertinimas; 3) istorinio 
tyrimo rezultatų aprašymas. 

Neįmanoma pažinti istorijos neištyrinėjus istorinių šaltinių (5). Istoriniai šaltiniai 
skirstomi į rašytinius, epigrafinius, ikonografinius, daiktinius, lingvistinius, landšaf- 
tinius urbanistinius. Svarbiausi istorikų tyrimams yra rašytiniai šaltiniai. Tai įvairūs 
praeities tekstai. Jie taip pat skirstomi į grupes: dokumentiniai (sutartys, teisynai 
ir kt.), naratyviniai, tai yra pasakojamieji (metraščiai, kronikos, šventųjų gyvenimų ap- 
rašymai ir kt.), epistoliariniai (laiškai). Savotiška rašytinių šaltinių rūšis — epigrafiniai 
šaltiniai. Tai įvairūs užrašai ant sienų, antkapių, monetų, medalių, meno ir kitų dirbinių. 
Ikonografiniai šaltiniai — tai mus iš praeities pasiekę vaizdiniai paminklai (paveikslai, 
freskos, ikonos, nuotraukos ir kt.). Daiktiniai šaltiniai gali būti žmonių veiklos ma- 
terialūs produktai (darbo įrankiai, kasdienio naudojimo daiktai ir kt.). Lingvistiniai 
istoriniai šaltiniai — tai vietovardžiai, daiktų, įrankių pavadinimai, vardai ir pavardės, 
kiti pavadinimai, randami ne tik rašytiniuose šaltiniuose, bet ir tautų tarmėse, šnekto- 
se. Istorikai labiausiai domisi vietovardžių, asmenvardžių raida nuo seniausių iki da- 
bartinių laikų. Prie šių šaltinių priskiriama ir pasakojamoji tautosaka (sakmės, legen- 
dos, priežodžiai). Landšaftiniai urbanistiniai šaltiniai yra materialūs žmonių veiklos 
produktai, atsiradę keičiant geografinį kraštovaizdį (iškasti kanalai, pakeistos upių 
vagos, supilti sampilai, piliakalniai ir kt.) arba tam tikroje erdvėje pastačius statinių 
(namų, šventyklų ir kt.). Šiais šaltiniais vietovė, pastatas ar pastatų grupė tampa tada, 
kai jiems pripažįstama istorinė pažintinė reikšmė, kai siekiama juos išsaugoti ateinan- 
čioms kartoms. 

Ypatingą vietą tyrinėjant istoriją ir istorinius šaltinius užima specializuoti sava- 
rankiški mokslai: archeologija ir etnologija. Klasikinė archeologija, tyrinėjanti žmo- 


nijos praeitį remdamasi daiktiniais šaltiniais, istorikams padeda tada, kai tiriamojo 
laikotarpio rašytinių šaltinių nėra išlikę iš viso arba jų nepakanka. Pavyzdžiui, ką 
galėtume pasakyti apie gyvenimą XV a. Vilniuje, jei nesinaudotume archeologų ra- 
diniais? Etnologija tiria tautų ir etninių bendrijų materialinę ir dvasinę kultūrą. Be 
jos istorikai taip pat negali išsiversti. Pavyzdžiui, kaip galime tirti XIX a. Lietuvos 
istoriją, nepažindami to meto valstiečių materialinės ir dvasinės kultūros? 

Istorikams talkina ir kitų, atrodytų, net visai su ja nesusijusių sričių mokslininkai. 
Fizinės antropologijos specialistai, tyrinėdami žmonių palaikus, gali daug pasakyti 
apie praeities žmonių gyvenimo būdą. Tirti praeitį padeda paleozoologai, kurie ty- 
rinėja senovinių gyvūnų kaulus, ir paleobotanikai, paleogeologai ir paleogeografai, 
kurie nustato gamtines žmonių gyvenimo sąlygas praeityje. Istorikams padeda fizi- 
kai ir chemikai, kurie atlieka cheminius ir fizikinius praeities šaltinių tyrimus. 

Istorijos mėkslo teorija — tai apibendrintas abstraktus praeities aiškinimas. Is- 
torijos teoretikai, įvertinę istorikų sukauptas Žinias apie šalies, regiono ar net viso 
pasaulio praeitį arba atskirus laikotarpius, bando kurti istorinės raidos modelius. 
Pavyzdžiui, Karlas Marksas (Marx, 1818-1883 m.), remdamasis ekonominės san- 
tvarkos savitumais įvairiais istorijos tarpsniais, išskyrė kelias pakopas, kurias praėjo 
žmonija. Kiti istorijos teoretikai tiria, apmąsto ir savo veikaluose aprašo, kaip, ko- 
kiais metodais remiantis, jų manymu, pati praeitis turėtų būti tiriama ir kokiu būdu 
būtų geriausia tyrimų rezultatus aprašyti istorijos knygose. Istorijos mokslo teorija 
padeda kritiškai įvertinti istorinio tyrimo rezultatus ir metodus, numatyti naujas, 
dabarčiai aktualias tyrimo kryptis. 

Kiekvienas mokslininkas dirba ne tik savo mokslo labui, bet ir rūpinasi mokslo 
žinių sklaida. Istorijos didaktika, kaip pedagogikos šaka, tirianti mokymą ir lavinimą, 
padeda skleisti istorijos žinias. Istorijos didaktika ne tik perteikia istorines žinias vi- 
suomenei ir ugdo istorinę sąmonę (žmogaus supratimą apie praeitį ir požiūrį į ją), o ir 
pačius istorikus skatina domėtis savo tyrimų rezultatų populiarinimo būdais. 


KLAUSIMAI IR UŽDUOTYS: 

1. Ką tyrinėja istorija? 

2. Apibūdinkite istorijos mokslo sudedamąsias dalis. 

3. Kaip vyksta istorinis tyrimas? 

4. Atskleiskite rašytinių šaltinių svarbą istorijos mokslui. 

5. Kada istorija susiformavo kaip mokslas? Ką to laikotarpio istorikai 
laikė svarbiausiu istorijos tyrimų objektu? 

6. Kuriais atvejais archeologinių šaltinių svarba istoriniams tyrimams 
turi didesnę reikšmę? 


ŠALTINIAI: 


1. 


3. 


Iš Vilhelmo Vindelbando (Windelband, 1848-1915 m.) veikalo „Istorija ir gamtamokslis“: 

Jeigu ateityje koks nors stichinis įvykis — ar tai būtų planetos išorės, ar žmogaus pasaulio 

lygiai taip pat ieškos jos pėdsakų, kaip mes dabar ieškome senovės. Jau vien dėl šių priežas- 

čių žmonija privalo nešti nemažą istorijos naštą, o jeigu ilgainiui ji gresia tapti dar sunkesnė, 

tai ateinančios kartos ras pakankamai priemonių, kaip ją atsargiai ir be žalos palengvinti. 
Kultūra ir istorija, sud. V. Berenis, Vilnius, 1996, p. 31. 


Kas yra istorija? Tai žmogaus sukurto pasaulio, jo kultūros sklaida laike. Toji sklaida yra ne 
paprastas sukurtų kultūros simbolių perdavimas iš kartos į kartą, bet visų pirma kultūros 
simbolių atnaujinimas, jų gausinimas ir kaupimas. Istorija nuo gamtos skiriasi visų pirma 
tuo, kad joje nuolat atsiranda kažkas nauja. Tačiau kartu istorijai būdingas perimamumas. 
Kiekviena nauja karta perima beveik viską, kas sukurta ankstesnių kartų, ir net naujus kul- 
tūrinius simbolius kuria panaudodama iš praeities atėjusius ir išsaugotus simbolius. 
Pagal: A. Šliogeris, Transcendencijos tyla: pamatiniai filosofijos klausimai, 
Vilnius, 1996, p. 173-174. 


Faktai nė kiek nepanašūs į žuvis, sudėliotas ant prekystalio žuvų turguje. Faktai yra lyg 
žuvys, plaukiojančios bekraščiame ir kartais nepasiekiamame vandenyne, tai, ką istorikas 
sužvejos, iš dalies priklauso nuo atsitiktinumo, tačiau daugiausia — nuo vandenyno vietos, 
kurioje jis sumanys žvejoti, ir nuo žvejybos reikmenų, kuriuos pasirinks; o šie du veiksniai, 
kaip žinome — nuo žuvies, kurią norima sugauti. 

E. H. Carr, Kas yra istorija?, Vilnius, 1999, p. 24. 


Kai kalbama apie politinę-diplomatinę istoriografiją, daugiausia dėmesio skiriama šitos 
paradigmos pažintinių interesų ypatybėms. Čia labiausiai domimasi valstybių tarpusavio 
santykiais — karais, sutartimis, sąjungomis, monarchų, karvedžių, diplomatų veikla. Visi kiti 
dalykai (kultūra, ekonomika) traktuojami tik kaip fonas, karinių ir diplomatinių kovų scena. 
Tokią pažintinių interesų orientaciją pirmiausia lėmė įsitikinimas, kad pagrindinis istorijos 
„variklis“ yra didžiųjų valstybių kova dėl galios ir įtakos. Šis įsitikinimas dar vadinamas 
užsienio politikos pirmenybės principu. Šiuo požiūriu ekonominės, politinės ir kitokios 
valstybių vidaus permainos yra pastangų didinti galios potencialą kovai su kitomis valstybė- 
mis padariniai. Kas laiku „nepersitvarko“, tas žūva. Antra, domėtis politikos dalykais skatino 
sugriežtėję reikalavimai šaltinių kritikai, istoriko teiginių pagrindimui. Teiginiai apie politi- 
kų, diplomatų, karvedžių veiksmus gali būti tiksliai patikrinti. Apie tuos veiksmus, bent jau 
naujųjų laikų istorijoje, yra daug dokumentų. 

Z. Norkus, Istorika: istorinis įvadas, Vilnius, 1996, p. 39. 


5. Žmonės, kurie stebėjo praeitį, pamatė tik jos dalį ir užrašė tik dalį to, ką prisiminė. Išliko 
tik dalis to, kas buvo užrašyta. Istoriką pasiekė būtent ši dalis. Tik tos užrašytos dalies dalis 
verta pasitikėjimo, bet šioje dalyje yra ne viskas aišku. Tai, kas aišku, yra apibendrinama ir 
papasakojama. Mes negalime užtikrinti, jog tai, kas mus pasiekė, yra vertinga, svarbu, tipiš- 
ka ir amžina. 


H. A. Epodbees, Ymo makoe ucmopua?, Mocksa, 1976, p. 86. 


DARBAS SU ŠALTINIAIS: 

1. Kokia istorijos paskirtis? Kodėl „žmonija privalo nešti nemažą istori- 
jos naštą“ (1 šaltinis)? 

2. Naudodamiesi 2 šaltiniu, nurodykite, kaip vyksta visuomenės gyve- 
nimo pokyčiai. Kuo jie panašūs į gamtoje vykstančius pasikeitimus ir 
kuo nuo jų skiriasi? 

3. *Kodėl istoriko darbą galime prilyginti žvejybai (3 šaltinis)? Kodėl 
toks požiūris yra kritikuotinas? 

4. "Apie kokį istorijos mokslo etapą kalbama 4 šaltinyje? Atsakymą pa- 
grįskite. 

5. Kodėl istoriniai šaltiniai būna šališki (naudokitės 5 šaltiniu)? 

6. Kurie temos šaltiniai skirti istorijos šaltinių problemoms aptarti? At- 
sakymą pagrįskite. 


2. ŽYMIAUSI PASAULIO IR 
LIETUVOS ISTORIKAI 


Istorijos tyrinėjimų tikslai laikui bėgant kito 
Pirmąja spausdinta Lietuvės istorija laikoma M. Strijkovskio | 
„Lėnkijos, Lietuvos, Žemaičių ir visos Rusios kronika“ 


L. fon Rankė įtvirtino istorijos kaip mokslo sampratą 


p mokslo raidos neįmanoma suvokti be iškiliausių istorikų ir jų darbų, kuriuo- 


se perteikiama tam tikro laikotarpio žmonių istorinė sąmonė. Kiekvienas istorikas, 


analizuodamas istorinius šaltinius ir aprašydamas juose pateiktą informaciją, perteikia 


savo suvokimą. Be to, turi galimybę pasirinkti, pavyzdžiui, ar kritiškai vertinti LDK 


valdovo Algirdo sprendimus, ar juos pateisinti. Dėl to atsiranda skirtingų istorinių 


įvykių interpretacijų, kurios yra pagrindinis istoriografijos raidos variklis. 


Senovė. Senovės Rytų tautos (egiptiečiai, babiloniečiai, asirai, kinai ir kt.) labai 


nusipelnė istorijos mokslui, nes sukaupė milžiniškus archyvus šventyklose ir valdo- 


1. Herodoto biustas 


vų rūmuose. Įspūdingiausi Asirijos valdovo 
Ašurbanipalo ir Babilonijos valdovo Na- 
buchodonosaro sukaupti archyvai. Pirmieji 
kritiškai vertinti praeities įvykius pradėjo 
hetitai, tačiau istorijos mokslo pradžia sie- 
jama su senovės Graikijos istorikų Hero- 
doto (apie 484—425 m. pr. Kr.) (1) ir Tu- 
kidido (460-395 m. pr. Kr.) veikalais. Jų 
tikslas buvo aprašyti istorijos įvykius, kurie 
turėtų auklėjamąjį poveikį. Herodoto „Isto- 
rijoje“, skirtoje Pėrsijos impėrijai ir graikų 
pasauliui, istorinis pasakojimas susipynęs 
su geografiniais aprašymais bei mitais, is- 
toriniai įvykiai priklauso nuo dievų valios ir 
likimo. Tukidido „Peloponeso karo istori- 
joje“ istoriniai įvykiai vertinami kitaip. Au- 
torius griežtai laikėsi chronologijos, rėmėsi 
ne tik įvykių liudininkais, o ir rašytiniais 


šaltiniais — sutartimis, įrašais, nurodydavo įvykių priežastis ir padarinius. Anot Tuki- 
dido, istorijos raidą skatina įvairių Žmonių ir grupių interesų kova, o ne dievų valia. 
Polibijo (apie 201-120 m. pr. Kr.) veikale „Visuotinė istorija“ nagrinėjama Romos 
iškilimo reikšmė Viduržemio jūros regionui. Pasak šio istoriko, kiekvienos valstybės 
istoriją būtina tyrinėti siejant su kitų valstybių raida. Taip atsirado visuotinės istorijos 
pagrindai. IV a. pr. Kr. išpopuliarėjo žymių žmonių biografijos, nes to meto istorikai 
manė, kad istorija turi tapti pamokančių praeities pavyzdžių šaltiniu. 

Viduramžiai. Bendras raštingumo sumažėjimas ankstyvaisiais viduramžiais sulė- 
tino istorijos raštijos raidą. Viduramžiais krikščioniškosios istoriografijos pradininkai 
buvo Eusebijas Cezarėjietis (apie 265-apie 340 m.), Orozijus (380-418 m.), Šventasis 
Augustinas (354-430 m.). Pagoniškoji istorijos chronologija buvo suderinta su Šven- 
tuoju Raštu, ji apėmė laikotarpį nuo pasaulio sukūrimo iki Paskutinio teismo dienos. 
Istorija buvo neatsiejama nuo teologijos. Viduramžių istorikai rašė analūs (metraščius), 
kronikas, šventųjų, valdovų ir kitų žymių žmonių gyvenimų aprašymus (biografijas). 
Flavijus Kasiodoras (487-578 m.), Beda Garbingasis (673-735 m.) ir kiti istorikai 
išpopuliarino tautų istoriją. Einhardo (apie 770-840 m.) veikalas „Karolio Didžiojo 
gyvenimas“ (833 m.) tapo pirmąja viduramžių valdovo biografija. 

Iki XIII a. beveik visos kronikos, analai buvo rašomi lotynų kalba. Centralizuotų 
valstybių kūrimasis ir domėjimasis savo krašto istorija skatino kronikas rašyti gimtąja 
kalba, o augant miestams išpopuliarėjo miestų kronikos. 

Lietuvos istorijos ištakos — metraščiai. LDK kanceliarine slavų kalba XV-XVI a. 
buvo parašyti „Lietuvos didžiųjų kunigaikščių metraštis“, „Lietuvės ir Žemaičių 
Didžiosios Kunigaikštystės kronika“ ir „Bychovco kronika“. Juose pateikiama Lietuvės 
valstybės istorijos samprata. Labai svarbią vietą metraščiuose užima legendinė LDK 
istorija. Juose įrodinėjama, kad Lietuvos valdovai ir bajorai yra garbingos romėnų kil- 
mės (iš Palemono), aprašoma Lietuvos istorija apima įvykius nuo kunigaikščio Pale- 
mono iki XVI a. vidurio. 

Renesansas. Vienas įtakingiausių XV a. humanistų Lorencas Vala (Valla, 1406- 
1457 m.) pradėjo kritines Šventojo Rašto ir popiežių veiklos studijas, pagrįstas is- 
torinių šaltinių analize. Tolesnius Bažnyčios istorijos tyrinėjimus paspartino XVI a. 
prasidėjusi teologinė diskusija tarp katalikų bei reformatų ir religiniai karai. Nikolo 
Makiavelio (Machiavelli, 1469-1527 m.) (1) parašyta „Florencijos istorija“, Frančesko 
Gvičardinio (Guicciardini, 1483—1540 m.) veikalas „Italijos istorija“ pagrindė naciona- 
linės istorijos modelį. Renesanso epochoje visuomenės susidomėjimą istorija skatino 
spaudos išradimas, o didieji geografiniai atradimai, prekyba tarp Europos ir kitų že- 
mynų labai išplėtė istorijos tyrimų erdvę, susidomėta žemėmis ir tautomis už Europos 
ribų. Jau tuomet buvo padėti pagrindai naujai istorijos periodizacijai — skirstymui į 
senovės laikus, vidurinius amžius ir naujuosius laikus. 


Renesanso epochoje pasirodė pirmąja spausdinta Lietuvos istorija laikoma Mo- 
tiejaus Strijkovskio (1547-1593 m.) „Lėnkijos, Lietuvos, Žemaičių ir visos Rusiės 
kronika“ (1582 m.). Pagrindinis „Kronikos“ tikslas — apginti politinį LDK savarankiš- 
kumą, todėl M. Strijkovskis idealizavo Lietuvos kunigaikščius, iškėlė jų narsą, turtus, 
vaišingumą. LDK savarankiškumo idėja ginama ir Vilniaus universiteto rektoriaus Al- 
berto Kojalavičiaus-Vijūko (1609-1677 m.) „Lietuvos istorijoje“ (t. 1, 1650 m.; t. 2, 
1669 m.), kuri apima laikotarpį nuo seniausių laikų iki 1572 m. 

Apšvietos amžius. Tolesnę istorijos raidą lėmė naujos istorijos filosofijos idėjos: 
iškelta istorinės raidos dėsnių problema, pabrėžta gamtinių geografinių veiksnių svarba 
visuomenės raidai, suformuluota istorijos pažangos koncepcija, suvokta bendra žmonių 
prigimtis (tai skatino lyginamuosius visų tautų istorijos tyrimus). Dėl to istorinių tyri- 
mų objektu pradėta laikyti ne tik politikos, bet ir kultūros istoriją — mokslo, švietimo, 
literatūros ir ūkio raidą. Istorinį pasakojimą imta sieti su moksline istorinių šaltinių 
analize. Žymiausi Apšvietos amžiaus istorijos veikalai yra Edvardo Gibono (Gibon, 
1737-1794 m.) „Romos impėrijos nuosmukio ir žlugimo istorija“ ir Deivido Hiumo 
(Hume, 1711-1776 m.) „Anglijos istorija“. 

XVIII a. Lietuvos istorijos mokslui nusipelnė Vilniaus pijorų kolegijos rektorius 
Motiejus Dogelis (1715-1760 m.), kuris surinko užsienio archyvuose daug LDK is- 
torijos dokumentų ir, 1754 m. gavęs iš karaliaus privilegiją, ėmė skelbti juos rinkiny- 
je „Codex diplomaticus Regni Poloniae et Magni Ducatus Lithuaniae“ („Lenkijos 
Karalystės ir Lietuvos Didži6sios Kunigaikštystės aktų kodeksas“). 

XIX amžius. Šiuo laikotarpiu mokyklose ir universitetuose pradėtas dėstyti istorijos 
dalykas, akademinėse įstaigose imti vykdyti istoriniai tyrimai. Tuo metu L. fon Rankė 
manė, kad kiekvienos tautos būtis yra ilgos istorinės raidos rezultatas, o norint tiksliai at- 
kurti praeitį būtina kritiškai vertinti istorinius šaltinius. Jis galutinai įtvirtino istorijos kaip 
mokslo sampratą. „Romanų ir germanų tautų istorija, 1494-1535 m.“, „Reformacijos laikų 
Vokietijos istorija“ ir kiti veikalai suformavo vadinamąją Rankės mokyklą, kuri vadovavosi 
šiais pagrindiniais principais: tiksliai pagrįsti istorijos įvykius dokumentais, sukaupti dide- 
lę istorinių šaltinių bazę, atkurti tikslius praeities įvykius. 

Didžiausią poveikį istorijos kaip pažangos suvokimui padarė pozityvizmas, pagrįs- 
tas besąlygišku tikėjimu mokslu, manymu, kad jis lems žmonijos raidą. Buvo teigiama, 
kad istoriją būtina nagrinėti remiantis sociologija, tirti ne valstybę, o socialines grupes. 
Istorija, kaip ir gamtos mokslai, turi savo dėsnius, kuriuos gali atskleisti sociologinis 
tyrimas. Labiausiai tuo metu išsiskyrė K. Marksas, teigdamas, kad žmonijos istorinę 
raidą lemia visų pirma materialinių ekonominių pagrindų kaita. 

XIX a. uždarius Vilniaus universitetą Lietuvojė istorijos tyrinėjimai nutrūko, teliko 
privati iniciatyva. Iš taip dirbusių istorikų produktyviausias buvo Teodoras Narbutas 


(1784-1864 m.), kuris lenkų kalba parašė „Lietuvių tautos istoriją“ (9 tomai, 1835- 
1841 m.). Tai apimtimi didžiausia, pirmoji atskirta nuo Lėnkijos istorijos, romantiz- 
mo dvasia parašyta Lietuvos istorija, kurioje įvykiai dėstomi iki 1572 m. Pagrindinis 
jos trūkumas — nepakankamai suvokta istorijos šaltinių vertinimo svarba. 

Simonas Daukantas (1793-1864 m.) buvo pirmasis lietuvių istorikas, rašęs lietu- 
viškai. Jo veikalas „Būdas senovės lietuvių, kalnėnų ir žemaičių“ (1845 m.) išsiskiria 
tematika ir stiliumi (3). Jame aprašoma senosios Lietuvos gamta, gyventojų verslai, 
religija, politinė santvarka, papročiai, paprastų darbo žmonių būdo bruožai. 

XX amžius. Naują postūmį istoriografijos plėtrai suteikė 1929 m. Prancūzijoje 
pradėtas leisti žurnalas „Ekonominės ir socialinės istorijos analai“. Jo leidėjai (vadina- 
moji istorijos „Analų“ mokykla) iškėlė uždavinį sukurti integralią istoriją. Pasak šios 
mokyklos atstovų, istorikai turi atsisakyti istorijos skirstymo į politinę, ekonominę, 
kultūrinę ir kitas. Užuot tai darius, jie siūlė kuo išsamiau atskleisti tiriamo regiono ir 
laikotarpio žmonių gyvenseną, mąstyseną, išnagrinėti jų elgesio motyvus. Kitas svar- 
bus uždavinys, kurio ėmėsi „Analų“ mokyklos istorikai, buvo atskleisti ilgalaikius isto- 
rinius darinius, kaip antai ekonominius, kultūrinius ryšius tarp visuomenių ar individų 
ir t. t. Po Antrojo pasaulinio karo istoriniai tyrinėjimai vis labiau specializavosi. Didelis 
dėmesys skirtas mikroistorijai - bendruomenės, žmonių grupės, asmens gyvenimo ty- 
rinėjimams. Taip pat imta domėtis ir tirti kasdienybės, moterų, seksualinių mažumų, 
psichinių ligonių ir sutrikusio intelekto žmonių, ekologinę, demografinę istoriją. Poli- 
tinė istorija irgi nebuvo nuvertinta, tačiau ji imta tirti kitais aspektais. 

Atkūrus Lietuvos valstybės nepriklausomybę (1918-1940 m.), istoriniai tyrinėjimai 
tapo nuoseklesni ir sistemingesni. Profesionalaus istorijos mokslo plėtrą paskatino uni- 
versiteto atidarymas Kaunė 1922 m. Čia daug nuveikė archeologai Vladas Nagevičius 
(1881-1954 m.), Petras Tarasenka (1892-1962 m.), Jonas Puzinas (1905-1978 m.), 
istorikai — Zenonas Ivinskis (1908-1971 m.), Augustinas Janulaitis (1878-1950 m.), 
Adolfas Šapoka (1906-1961 m.) (4) ir daug kitų. Sovietmečiu (1940-1990 m.) daug 
dėmesio buvo skiriama marksizmui ir komunistų partijos ideologinėms nuostatoms 
įgyvendinti (2). Daugelis istorinių problemų buvo sąmoningai nutylimos arba visais 
įmanomais būdais pritempiamos prie komunistinės propagandos. Nepaisant to, toliau 
buvo tyrinėjamos reikšmingos Lietuvos priešistorės ir istorijos problemos (5). 


KLAUSIMAI IR UŽDUOTYS: 
1. Apibūdinkite antikos ir viduramžių istoriografiją. 
„ Kuo Lietuvės istorijai svarbūs metraščiai? 
„ "Kokią įtaką pozityvizmas ir romantizmas padarė istorijos mokslui? 
e Paaiškinkite, kokius tikslus istorikai iškėlė XX amžiuje. 
„ Apibūdinkite, kuo istorijos mokslui nusipelnė L. fon Rankė. 


uEUWN 


ŠALTINIAI: 


1. 


Iš N. Makiavelio veikalo „Samprotavimai apie Tito Livijaus dekadą“ (išleista 1531 m.) 
Antra vertus, kai matau, kad šauniais darbais, kuriuos aprašo istorija ir kuriuos nuveikė 
senųjų karalysčių ir respublikų valdovai, karvedžiai, piliečiai, įstatymų leidėjai ir visi kiti, 
darbavęsi tėvynės labui, veikiau tiktai gėrimasi negu sekama, ir dar daugiau, jog kiekvienas 
jų taip bijo, kad nelieka nė žymės senojo šaunumo, negaliu tuo nesistebėti ir kartu dėl to 
nesikrimsti. Juo labiau kai matau, jog, kilus nesutarimams tarp piliečių visuomeniniame 
gyvenime ir žmonėms susirgus labiausiai paplitusiomis ligomis, visada griebiamasi senovės 
sprendimų ir vaistų, o juk mūsų įstatymai yra ne kas kita kaip senųjų teisininkų nuospren- 
džiai, — surašyti į teisynus, jie moko dabartinius teisėjus teisti. 

Pagal: N. Makiavelis, Rinktiniai raštai, Vilnius, 1992, p. 97-98. 


Buvo tvirtinama, kad sovietiniai istorikai remiasi visame pasaulyje pažangiausia mark- 
sistine-leninine metodologija, rašo moksliškai nepriekaištingus, moksliniu požiūriu ob- 
jektyviausius istorijos veikalus bei studijas. Taigi oficialių komplimentų ir liaupsių tikrai 
netrūko. Kad istorikas būtų pripažintas ir gerbiamas, jis turėjo visus istorijos įvykius ir pro- 
cesus vertinti iš „partinių“ ir „klasinių“ pozicijų. Į partines ir klasines pozicijas perėjęs moks- 
lininkas privalėjo smerkti ir niekinti bet kurios praeities epochos valdančiuosius sluoksnius, 
pasiturinčią ar turtingą visuomenės dalį ir aukštinti žemesniuosius sluoksnius, plebsą kaip 
svarbiausią pažangos nešėją ir istorijos veikėją. 

R. Vėbra, Šimtas istorijos mįslių, Kaunas, 1993, p. 86-87. 


Iš S. Daukanto veikalo „Darbai senųjų lietuvių ir žemaičių“ (1833 m.) 
Tebturi dar lietuviai ir žemaičiai visų brangiausią palikimą savo bočių! prabočių*, tai yra 
savo kalbą, kurią idant išplėštų iš nasrų visa ryjančio laiko ir pastatytų šalia kalbų mokytų, 
turi aną šiandien dailinti. Mindami užvis ant to“, jog reta giminė su tokia kantrybe ir narsy- 
be gynė savo liuosybę“, su kokia senų dienų lietuviai ir žemaičiai, kurie rūpesny niekuomet 
nenusiminė, kartais rūstose dienose braidydami kraujuose savo brolių, dar ant jų kūnų savo 
liuosybę gynė ir ne kartą pelenuose savo namų pačius neprietelius? laidojo. 

S. Daukantas, Raštai, t. 1, Vilnius, 1976, p. 36. 


! Būčius — senelis. 

* Prabočius — prosenelis, protėvis. 

3 Kalbėdami apie tai... 

* Liuosybė - laisvė. 

* Nėprietelius — nedraugas, priešas. 


4, Mūsų tauta turi dabar daug įvairių — kultūrinių, socialinių, politinių ir tautinių - problemų, 
kurių visų šaknys glūdi praeityje. Todėl Lietuvos ir lietuvių tautos istorija turi parodyti seną- 
ją Lietuvos praeitį, turi išaiškinti, kaip susidarė dabartinės mūsų gyvenimo aplinkybės, kaip 
atsirado visos sprendžiamosios problemos. Žodžiu, parodžiusi tautos praeities gyvenimo 
kelią, istorija turi padėti suprasti ir dabartį. 

Lietuvos istorija, red. A. Šapoka, Vilnius, 1989, p. 1. 


5, Tauta ir liaudis - giminingi žodžiai, netapę sinonimais. Liaudį sudarė materialinių ver- 
tybių žemės ūkyje ir pramonėje gamintojai; feodaliniu laikotarpiu tai buvo valstiečiai ir 
amatininkai. Visi tie, kurie iš jų darbo gyveno, patys tokio darbo nedirbdami ir svetima 
kalba kalbėdami, vadinosi tauta. Liaudies kova buvo naujos, viena kalba kalbančios tautos 
atsiradimo sąlyga. 

J. Jurginis, Lietuvos valstiečių istorija, Vilnius, 1978, p. 4. 


DARBAS SU ŠALTINIAIS: 

1. *Kodėl, N. Makiavelio požiūriu, istorijos paskirtis yra prieštaringa 
(pagal 1 šaltinį)? Dėl ko autorius labiausiai kremtasi? Kodėl? 

2. Pamąstykite, kaip Sovietų Sąjungoje istoriko darbas buvo susijęs su 
komunistine ideologija (2 šaltinis). Kodėl taip buvo? 

3. Kokį lietuvių tautos požymį išskiria 3 šaltinio autorius? Kodėl? 

4. Kokia, anot 4 šaltinio autoriaus, istorijos prasmė? Kodėl? 

5. Ar 5 šaltinio teksto autoriaus liaudies ir tautos priešinimas pakan- 
kamai įtikinantis? Kuris terminas dabar retai vartojamas? Kodėl? 

6. "Palyginkite 3, 4 ir 5 šaltiniuose pateiktus istorikų požiūrius į lietuvių 
tautą atskirais istoriniais laikotarpiais. Kuo jie skiriasi? Kodėl taip 
yra? 


APIBENDRINAMIEJI KLAUSIMAI: 


1. 


Kodėl istorinis pažinimas neatsiejamas nuo civilizacijos ir kultūros? 


„ Kokios yra istorijos mokslo sudedamosios dalys? 


Koks yra istorijos šaltinių vaidmuo? Kaip jie skirstomi? 

Kokie istoriniai šaltiniai yra svarbiausi istorijos tyrimams? 

Kokia pagalbinių istorijos mokslų paskirtis? 

Kuo skiriasi archeologo ir etnografo darbas? Kodėl taip yra? Kokie 
būna jų veiklos rezultatai? 

Kodėl atsitinka taip, kad kai kurie istoriniai faktai būna interpretuoja- 
mi skirtingai? Nuo ko tai priklauso? 

Nurodykite istorinius šaltinius, kuriais naudotumėtės tirdami savo 
gimtinės vardo kilmę. 

Kodėl istorija kartais prilyginama menui? Pabandykite išspręsti dile- 
mą: istorija - mokslas ar menas? 


„ Paaiškinkite, kokie mokslai padėtų tirti Lietuvos pokario laikų gyven- 


tojo dienoraštį. 

Palyginkite atskirų istorijos laikotarpių istoriografiją. 

Įvardykite iškiliausius Lietuvos istorikus ir jų darbus. 

*Kodėl šiuolaikiniai istoriniai tyrinėjimai tampa tarpdalykiniai? 


REKOMENDUOJAMA LITERATŪRA: 


Appleby J., Hunt L., Jacob M., Tiesos sakymas apie istoriją, Vilnius, 1998. 
Carr E. H., Kas yra istorija?, Vilnius, 1999. 

Norkus Z., Istorika: istorinis įvadas, Vilnius, 1996. 

Rūsen J., Istorika: istorikos darbų rinktinė, Vilnius, 2007. 


pi“ — tai laikai, kai nebuvo rašto, taigi beveik viską apie tų laikų žmonių gy- 
venimą sužinome iš archeologinių radinių. Priešistorinius radinius reikia tyrinėti 
atsižvelgiant į kontekstą, kuris padėtų įspėti jų pirminę prasmę. Žinoma, bet kokios 
išvados yra hipotetinės. Priešistorės tyrinėjimai, dar labiau nei istorijos, — tai nesibai- 
gianti interpretacijų grandinė. 

Priešistorė apima tarpsnį nuo žmonijos pradžios iki rašto bei valstybės atsiradimo. 
Šiuo laikotarpiu įvyko nepaprastai svarbių pokyčių žmonių gyvenime: pradėti gaminti 
įrankiai, pradėta naudoti (o vėliau ir įžiebti) ugnis, atsirado šiuolaikinio tipo žmonės, 
jie ėmė bendrauti rišlia kalba, dar vėliau — įsitvirtino žemdirbystė ir gyvulininkys- 
tė, atsirado religija ir menas. Priešistorės žmogus perėjo nuo klajoklinio prie sėslaus 
gyvenimo būdo, laikinas stovyklavietes pakeitė nuolatinės gyvenvietės, kai kurios jų 
ilgainiui išaugo į miestus. 

Laikotarpį, kai svarbiausius įrankius žmonės dirbo iš akmens, mokslininkai pava- 
dino akmens amžiumi. Jis skirstomas į senąjį akmens amžių, arba paleolitą, vidurinį 
akmens amžių, arba mezolitą, ir naująjį akmens amžių, dar vadinamą neolitū. Kiek- 
vienu laikotarpiu tobulėjo akmens apdirbimo technika ir įrankiai: nuo paprastai ap- 
dirbto akmens pereita prie įvairių sudėtinių, šlifuotų akmens įrankių. 


3. ŽMONIJOS RAIDA 
PALEOLITO LAIKOTARPIU 


+ Žmogaus atsiradimą paaiškina dvi bagrindinės teorijos — evo- 

liucijos ir sukūrimo a 
+ Didžiąją paleolito laikotarpio dalį vyko antropogenezes procesas 
+ Paleolito laikotarpiu atsirado religinės pasaulėžiūros R 


užuomazgų 


> 


Prieš 5-3 min. metų 
atsirado australopitekas 


Prieš 1,5 min. metų 
atsirado stačiasis žmogus 


Prieš 100 tūkst. metų 
atsirado šiuolaikinis žmogus 


: Prieš 2,5 min. metų 
atsirado sumanusis Žmogus 


Prieš 200 tūkst. metų 
atsirado neandertalietis 


Apie 15 tūkst. m. pr. Kr. 
išrastas lankas ir strėlės 


uo seno buvo domėtasi, kaip atsirado žmogus. Visos pasaulio tautos žmogaus kil- 
mę aiškindavo mitais. Mitų apie žmogaus sukūrimą įvairovė leidžia daryti prie- 
laidą, kad nuo seno visoms tautoms ši problema buvo labai svarbi. Ilgainiui mitiniai 
žmogaus atsiradimo aiškinimai virto nuoseklia sukūrimo teorija, kuri pagrįsta tikėjimu, 
jog žmogų ir viską, kas gyva žemėje, sukūrė Dievas. Vienas iš tokios teorijos variantų ap- 
rašytas Biblijoje. Evoliūcijos tedriją sukūrė mokslininkai. Jos pradininku laikomas Carl- 
zas Darvinas (Darwin, 1809-1882 m.), kuris veikale „Rūšių atsiradimas natūraliosios 
atrankos būdu“ (1859 m.) pabrėžė, kad varomoji evoliucijos jėga — natūralioji atranka, 
lemianti organizmų prisitaikymą prie aplinkos. Dėl to jie kinta (mutuoja) atsitiktinėmis 
kryptimis, o tokios mutacijos yra paveldimos. Jeigu jos naudingos išlikimui, palikuonių 
su tokiais naujais požymiais (mutacijomis) ateinančioje kartoje bus kur kas daugiau. 
Akmens amžiaus pradžia neatsiejama nuo antropogenezės proceso (1). Moks- 
lininkai diskutuoja, kas tam turėjo lemiamos įtakos: aplinka su visais prisitaikymo ir 
natūraliosios atrankos dėsniais ar hominidų tikslinga veikla (2,3). Hominidų kilmė 
siejama su primatais. Iš primatų rūšies - ramapitekų — prieš 5-3 mln. metų atsirado 
australopitekai. Kūno sandara jie buvo panašūs į žmones: vaikščiojo stačiomis, turėjo 


tvirtas rankas, didelę kaukolę. Australo- 
pitekai pragyvendavo rankiodami maistą. 
Vietoj įrankių jie naudodavo neapdorotus 
arba mažai apdorotus daiktus — pagalius ir 
akmenis. Tokie akmeniniai įrankiai turėjo 
šiurkščiai, atsitiktinai ir netolygiai nuskel- 
tus ašmenis. Manoma, kad australopitekai 
maitinosi daugiau augaliniu maistu, tik bai- 
giantis jų gyvavimo laikotarpiui pradėjo me- 
džioti. Ilgą laiką australopitekai išliko kaip 
savarankiška hominidų šaka. 

Ankstyvojo paleolito (apie 2 mln. m. 1. Akmeniniai dirbiniai iš Mustjė urvo 
pr. Kr.—150 tūkst. m. pr. Kr.) pradžia siejama Prancūzijoje (vidurinis paleolitas) 
su sumaniojo žmogaus (omo babi/is) veikla. 
Pastarieji pradėjo apdoroti akmenį. Akmeniniai įrankiai turėjo aiškiai nuskeltą, aštrią 


briauną. Jie būdavo naudojami žvėrių odai ir mėsai pjaustyti, medžiui drožti. Sumanieji 
žmonės vertėsi rankiojimu ir medžiokle, statydavosi paprastus būstus iš lapų ir kailių. 

Apie 1,5 mln. m. pr. Kr. atsirado ir paplito stačiasis žmogus (omo erectus). Jis akme- 
ninių įrankių ašmenis apdorodavo iš dviejų pusių. Įrankio briauna tapo aštresnė. Atsi- 
rado įrankių, skirtų gremžti ir skelti. Svarbiausias stačiojo žmogaus išradimas — ugnis. 
Pradėjęs ja naudotis žmogus galėjo geriau paruošti valgiui mėsą, apsiginti nuo stambių 
žvėrių, atsirado medžioklė su varovais, taip pat buvo lengviau apdoroti kaulą ir medį. 
Vėlyvojo paleolito pabaigoje, apie 200 tūkst. m. pr. Kr., atsirado neandertalietis (homo 
neanderthalensis). 

Vidurinis paleolitas (apie 150 tūkst. m. pr. Kr.—40 tūkst. m. pr. Kr.) (1). Šiuo lai- 
kotarpiu žmogaus raidai didelės įtakos turėjo ledynmečiai. Klimato pokyčiai paskatino 
žmones labiau vertinti ugnies, drabužių ir būsto privalumus. Neandertaliečiai buvo 
tvirto sudėjimo žmonės, todėl gerai prisitaikė prie šalto klimato. Iš mirusiųjų laidojimo 
papročių galima daryti prielaidas apie religinės neandertaliečių pasaulėžiūros užuo- 
mazgas. Mirusieji buvo laidojami suriesti, su įkapėmis ir nudažyti raudonos ochros 
spalva. Spėjama, kad raudona ochra simbolizavo kraują, o šis - gyvenimą. Archeo- 
loginiai radiniai byloja apie tai, kad ypač pagarbiai neandertaliečiai laidojo gyvūnus, 
kuriuos, matyt, laikė savo protėviais. Neandertaliečių gyventose olose archeologai ran- 
da banguotų linijų, rankos atspaudų, paprastai ornamentuotų įrankių, tačiau tai — tik 
atsitiktinės meno užuomazgos. 

Pagal monocentrinę teoriją, apie 100 tūkst. m. pr. Kr. Artimuosiuose Rytuo- 
se ir Šiaurės Afrikoje atsirado šiuolaikinio tipo žmogus (omo sapiens), kuris vėliau 


apsigyveno Europoje. Seniausia Kro Manjono urve Pietų Prancūzijoje esanti šių 
žmonių skeletų radimvietė datuojama prieš maždaug 40 tūkst. metų. Aukšta kakta, 
išryškėjusi nosis, smulkesni rankos pirštai, tiesi laikysena ir didesnės smegenys tapo 
išskirtiniais šiuolaikinio tipo žmogaus (kromanjoniečio) bruožais. Manoma, kad tada 
žmogus jau gyveno beveik visuose žemynuose, kur buvo palankios sąlygos žmonėms 
išgyventi, daugiau maisto išteklių ir lengvai pasiekiamų urvų. 

Vėlyvojo paleolito laikotarpiu (pradžia prieš maždaug 40 tūkst. metų, pabaiga Eu- 
ropoje — apie 10 tūkst. m. pr. Kr.) gerokai patobulėjo įrankiai — atsirado ietis ir žeberklas, 
todėl medžioklė pasidarė sėkmingesnė, atsirado žvejyba. Žmonės ėmė suvokti bendros 
kilmės, giminystės ryšių ir ja pagrįstų įsipareigojimų svarbą. Žmonių grupė (banda) 
virto giminine bendruomene. Suklestėjo urvų menas: piešinių rasta Lasko, Montespa- 
no, Trua Frero, Altamyros urvuose, juose vaizduoti arkliai ir bizonai, gyvulių pavidalo 
žmonės. Iš šio laikotarpio rastos molio, kaulo ir akmens moteriškos figūrėlės, įkūnijusios 
augimo, vaisingumo ir derlingumo dvasias. Manoma, kad jos simbolizavo žvėrių moti- 
ną, žemės ar gamtos jėgų valdovę. Skulptūrėlių, akmenų, medžių, įrankių ir ginklų gar- 
binimas apibūdinamas fetišizmo sąvoka. Paleolito žmogus manė galintis palenkti į savo 
pusę jį supantį grėsmingą pasaulį pasitelkdamas bendruomenę globojančius gyvūnus, 
dvasias ir ypatingų galių turinčius daiktus. Labai svarbi buvo magija (4): priešistorės 
žmonės tikėjo, kad įmanoma paveikti žmones, gyvūnus ir oro sąlygas. 

Pačioje paleolito pabaigoje buvo sukurti įrankiai, kuriais naudotasi gaminant kitus 
įrankius. Ant akmeninio priekalo buvo dedamas akmuo ir smūgiuojama mediniu kūju. 
Taip paleolito žmogus galėjo atskelti plonesnes ir ilgesnes skeltes ir geriau paaštrin- 
ti akmeninę briauną. Greta rūpestingiau apdorotų ir daug mažesnių pleištų atsirado 
gremžtukai ir skeltės. Kitas reikšmingas išradimas — sudėtiniai įrankiai. Ant ilgo ar 
trumpo pagalio pririšta skeltė virto patobulinta ietimi ar peiliu. Be to, buvo išrastas 
lankas ir strėlė, o pastarosios greitis ir smogiamoji jėga, palyginti su ieties, yra didesnė 
3—4 kartus. Atsiradus ietisvaidžiui ir lankui medžioklė pasidarė sėkmingesnė. Visi šie 
pasiekimai lengvino žmogaus gyvenimą. 


KLAUSIMAI IR UŽDUOTYS: 

1. Palyginkite evoliucijos ir sukūrimo teorijas. Nurodykite jų panašumus 
ir skirtumus. 

2. Apibūdinkite pagrindinius antropogenezės etapus. Kas lėmė jų kaitą? 

3. Kas būdinga paleolito laikotarpiu gyvenusių žmonių religinei pasaulė- 
žiūrai? Kodėl ji buvo tokia? 

4. Kokie išradimai patobulino paleolito laikotarpio įrankius? 

5. “Pagalvokite, kokios aplinkybės paskatino šiuolaikinio tipo žmogaus 
įsigalėjimą pasaulyje. Kodėl? 


ŠALTINIAI: 


1. Antropogenezės procesas (kaukolės raida) 


1. Australopitekas - prieš 5-3 mln. metų; 2. Homo erectus - prieš 1,5 mln. metų; 


3. Homo neanderthalensis (neandertalietis) - prieš 200 tūkstantmečių; 4. Homo sapiens (kroman- 


jonietis) - prieš 100 tūkstantmečių. 


2. Ir kas gi sudaro būdingą žmonių visuomenės žymę, skiriančią ją nuo beždžionių kaimenės? 


3. 


Darbas. Beždžionių kaimenė pasitenkindavo tuo, kad suėsdavo visą maistą, esantį jos 
rajone, kurio ribas nulemdavo geografinės sąlygos arba kaimyninių kaimenių pasiprie- 
šinimo laipsnis. Ji klajodavo iš vietos į vietą ir kovodavo su kaimyninėmis kaimenėmis, 
norėdama įsigyti naują maisto rajoną, bet ji nesugebėdavo išgauti iš teikiančio jai mais- 
tą rajono daugiau, negu duodavo pati gamta, išskyrus tai, kad kaimenė nesąmoningai 
patręšdavo žemę savo išmatomis. Gyvulys sunaikina kurios nors vietovės augaliją, neži- 
nodamas ką darąs. O žmogus ją naikina tam, kad išsilaisvinusioje dirvoje galėtų pasėti javų, 
prisodinti medžių, įveisti vynuogyną, žinodamas, kad jis gaus derlių, keleriopai viršijantį tai, 
ką jis pasėjo. Jis perkelia naudingus augalus bei naminius gyvulius iš vienos šalies į kitą ir tuo 
būdu pakeičia ištisų pasaulio dalių augaliją bei gyvūniją. Dar daugiau. Dėl įvairių dirbtinių 
veisimo ir auginimo metodų augalai bei gyvuliai, žmogaus rankos veikiami, taip pasikeičia, 
jog jų nė atpažinti negalima. 
Pagal: F. Engelsas, „Darbo vaidmuo beždžionės sužmogėjimo procese“, 
Gamtos dialektika, Vilnius, 1960, p. 125, 127-128. 


Iš Č. Darvino veikalo „Žmogaus kilmė ir lytinė atranka“ (1871 m.): 

Pastebėjome visus žmogaus pokyčius ir fizine, ir dvasine prasme; taip pat pastebėjome, kad 
tie pokyčiai tiesiogiai ir netiesiogiai vyksta dėl tų pačių bendrų priežasčių ir priklauso nuo 
tų pačių dėsnių, kurie veikia žemesniuosius gyvūnus. Žmogus dėl nuolatinių persikėlimų 
paplito visoje žemėje, todėl patyrė įvairių gamtinių sąlygų poveikį. Žmogaus protėviai kaip 
ir visi gyvūnai siekė, kad jų būtų daugiau ir kad jie pranoktų išgyvenimo galimybes, todėl 
nuolatos vyko kova dėl būvio, kuri buvo pagrįsta natūraliosios atrankos dėsniu. Bet kokie 


naudingi pokyčiai, kurie įvyksta atsitiktinai arba dėl naujų įgūdžių, buvo išsaugojami, o 
nenaudingi — išnykdavo. Jeigu Žmogaus protėviai apsigyvendavo kokioje nors srityje, ku- 
rioje keisdavosi gamtinės sąlygos, jie iš karto pasidalydavo į dvi grupes. Grupė, kurią suda- 
ro individai, savo kūno judesiais sugebantys geriau surasti maisto ir apsiginti, vidutiniškai 
išgyvena daugiau ir turi daugiau palikuonių negu kitos grupės nariai, kurie yra mažiau 
apdovanoti gamtos. 

Pagal: Ų. ĮlapBna, C06panue couunenuū, Cankr IMeTrep6ypr, 1909, p. 124-125. 


> 


Seras Džeimsas Freizeris (James Frazer) bandė apibrėžti religiją garsioje knygoje „Aukso 
šaka“ (The Golden Bough). Freizeriui klausimas, ar tam tikras tikėjimas yra religinis, ar ne, 
siejasi su tuo, kiek to tikėjimo išpažinėjai jaučiasi galį priversti esybę ar galią įvykdyti jų 
įsakymą. Jeigu išpažinėjai jaučiasi nesaugūs ir yra nuolankūs bei linkę maldauti ir prašyti 
palankumo ir ypatingų malonių, jų tikėjimai ir veiksmai savo esme yra religiniai. Jei jie 
mano, kad yra valdomi įvykius valdančių esybių ir galių, nejaučia netikrumo dėl rezultatų 
ir nejaučia poreikio nuolankiai maldauti, jų tikėjimai ir veikla yra magijos, o ne religijos 
pavyzdžiai. 

M. Harris, Kultūrinė antropologija, Kaunas, 1998, p. 235. 


DARBAS SU ŠALTINIAIS: 
1. Kaip 1 šaltinis pagrindžia žmogaus kilmę iš beždžionės? Ar pritariate 
tokiam aiškinimui? 
2. Pasakykite, kaip 2 šaltinis pagrindžia darbo reikšmę antropogenezės 
procese. Kodėl 2 šaltinio autorius pabrėžia darbo svarbą? 
3. Kaip natūralioji atranka paveikė antropogenezės procesą (3 šaltinis)? 
4. Kaip Dž. Freizeris aiškina skirtumus tarp religijos ir magijos (4 šaltinis)? 


4. ZŽMONIJOS RAIDA 
MEZOLITO IR NEOLITO 
LAIKOTARPIAIS 


+ Svarbiausi mezolito laikotarpio pokyčiai: baigėsi ledynmetis, 
patobulėjo medžioklės įrankiai (mikrolitai), prijaukintas šuo: 
+ Neolito laikotarpiu paplito žemdirbystė ir gyvulininkyste 


+ Akmens amžiaus pabaigoje atsirado pirmieji miestai 


Apie VIII-VII tūkstm. pr. Kr. i VII-VI tūkstm. pr. Kr. 
atsirado audimo staklės, 
keramika 


atsirado žemdirbystė, 


gyvulininkystė, linininkystė | 

ezolitas (pradžia Europoje - X tūkstm. pr. Kr.). Laikotarpio pradžioje iš Šiau- 

rės Amerikos, Šiaurinės Azijos ir Europos dalies pasitraukė ledynai ir atšilo 
klimatas. Dėl pakitusių oro sąlygų paveiktos aplinkos pasikeitė ir medžioklės pobūdis, 
joje dalyvavo mažiau žmonių, išnyko stambūs gyvūnai (mamutai, gauruotieji ragano- 
siai). Mezolito laikais ypač pagerėjo žvejybos sąlygos. Žvejai naudojo žeberklus, ietis, 
strėles kauliniais antgaliais, tinklus, žvejojo su kauliniais kabliukais. Mezolito laiko- 
tarpiu tobulėjo akmeninių įrankių gamyba. Jie tapo įvairesni, smulkesni ir aštresni, 
pritaikyti įvairiems poreikiams (pavyzdžiui, siūti, durti, pjauti ir t. t.), atsirado įrankių 
įstatomais ašmenėliais. 

Šiuo laikotarpiu keitėsi gimininės bendruomenės gyvenimas (1). Medžioklė buvo 
ne tik pagrindinis verslas, bet ir veikė žmonių santykius. Nuo seno žmonės tarpusa- 
vyje pasidalydavo medžioklės grobį. Dėl patobulėjusių įrankių ji tapo sėkmingesnė ir 
individualesnė, todėl bendruomenės vaidmuo dalijant grobį; mažėjo. Didelės bendruo- 
menės suskilo į mažesnes. 

Neolitas (pradžia Artimuosiuose Rytuose - XI tūkstm. pr. Kr., Europoje - IX tūkstm. 
pr. Kr.vidurys). Didžiausias neolito epochos perversmas -žemdirbystėsir gyvulininkystės 
atsiradimas — pakeitė priešistorinę visuomenę. Dauguma žmonių tapo sėslūs, gyveno 


kaimais, dirbo žemę ir augino prijaukintus gyvulius, tačiau ilgą laiką greta žemdirbystės 


ir toliau vertėsi medžiokle bei žvejyba. Artimuosiuose Rytuose apie X-VII tūkstantmetį 
pr. Kr. buvo prijaukinti šuo, ožka, avis, kiaulė ir karvė. Čia iškilo pirmieji miestai - Jeri- 
chonas (apie 8000 m. pr. Kr.) ir Čatal Chiujukas (apie 6500 m. pr. Kr.). 

Kaupdami maisto atsargas ir augindami vis daugiau gyvulių, žmonės įgijo turto, 
todėl to meto bendruomenei teko spręsti turto paveldėjimo problemą. Pasidarė svarbu 
ne tik tai, kokiai giminei žmogus priklauso, bet ir tai, iš kokios šeimos jis kilęs. 

Šiuo laikotarpiu atsirado gludintų akmeninių įrankių - kirvių, kaplių, kaltų. Tin- 
kamai apskaldytas akmuo būdavo gludinamas galąstuvu, vėliau taip apdorotą akmenį 
buvo galima paaštrinti. Svarbi naujovė gaminant darbo įrankius buvo akmens gręži- 
mo ir audimo staklių išradimas. Dėl to buvo pradėta auginti augalus (kanapes), kurių 
pluoštą galima naudoti audžiant. Akmens gręžimo staklėmis nugludintame akmeni- 
nio kirvio ruošinyje buvo galima, pavyzdžiui, išgręžti skylę kotui. Kita neolito naujo- 
vė - puodininkystės paplitimas, svarbus šios srities pasiekimas — molinių indų lipdy- 
mas ir jų tvirtinimas išdeginant. Induose žmonės galėdavo virti maistą, saugoti maisto 
produktus. Keramika ir jos puošyba lėmė piktografinio rašto atsiradimą. Žmonėms 
keliaujant iš vienos vietos į kitą reikėjo pavaizduoti aplankytas vietoves, taip šis raštas 
tobulėjo. Archeologai yra radę „žemėlapių“ ir mitų apie pasaulio sukūrimą, užrašytų 
gana paprastu piktografiniu raštu. Be to, paplitus žemdirbystei keitėsi piešinių temati- 
ka. Užuot piešus žvėris, pradėti naudoti simboliai, ornamentai, ženklai. 


1. Stounhendžas (Didžiosios Britanijos pietuose) 


Neolito laikais žmonės buvo laidojami su įkapėmis. Epochos pabaigoje mirusieji 
pradėti laidoti karstuose, o kai kur deginti. Kapuose randamos moterų figūrėlės rodo 
vaisingumo kultų klestėjimą, jaučio skulptūrėlės su žmogaus kaukėmis, rastos kai ku- 
riuose regionuose, simbolizuoja vyriškas dievybes. Archeologiniai radiniai leidžia da- 
ryti prielaidą, kad dievybių išvaizdai po truputį buvo suteikiama žmogiškų bruožų. 
Taip saulė tapo vyru, o žemė — moterimi. Apeigos turėjo sustiprinti šių pradų sąveiką. 
Tokie pasaulėžiūros pokyčiai lėmė animizmo įsigalėjimą (2). 

Neolito laikotarpiu pradėtos statyti šventyklos, todėl manoma, kad tuo metu atsira- 
do žynių sluoksnis. Šventyklose buvo įrengiami aukurai, laikomi šventi indai, akmens ir 
molio plokštės bei vazos su ritualinių scenų piešiniais, medinės, molinės statulos. Bai- 
giantis neolitui, Europoje buvo pradėti ręsti didžiulių akmenų statiniai, arba megalitai. 
Daugiausia tai buvo kapai: įspūdingi dolmėnai, sudaryti iš milžiniškų akmens plokščių, 
paguldytų ant kelių stačių akmenų. Be megalitinių kapų, dar buvo statomi menhyrai — 
eilėmis ar ratu sustatyti akmenys. Manoma, kad jie simbolizavo ritualines laidotu- 
vių procesijas. Kiti megalitiniai statiniai buvo astronominės paskirties. Dangaus kūnų 
(Saulės ir Mėnulio) kaitos stebėjimas lėmė laiko skaičiavimo atsiradimą, padėjo nu- 
statyti kalendorių ir žemės darbų laiką. Stounhendžas (Didžiėji Britanija) (1) — pats 
geriausias to pavyzdys. Statinį sudaro smiltainio luitų ratas. Kai kurie akmenys stovi 
vidurvasarį patekančios saulės linijoje. Tokie statiniai padėjo stebėti dangaus šviesulius 
ir turėjo ritualinę paskirtį. 

Akmens amžiaus pabaigą žmonijos raidoje žymi du perversmai: atkuriamojo (re- 
prodūkcinio) ūkio perversmas, paremtas žemdirbyste ir gyvulininkyste, o labiausiai 
savo raida pažengusiose vietovėse, esančiose vadinamajame Derlingajame pusmė- 
nulyje, - ir miestų atsiradimas. Atsiradus žemdirbystei ir gyvulininkystei, susidarė 
kaimo bendruomenės. Tuo metu miestuose vyko labai reikšmingi procesai: kūrėsi 
politinės organizacijos, ilgainiui atsirado monumentalioji architektūra ir raštas, vi- 
suomenė skaidėsi, specializavosi pagal veiklos pobūdį, formavosi mokesčių ir duok- 
lių sistema. Visa tai sudarė sąlygas atsirasti ankstyviausiems civilizacijų židiniams 


Mesopotūmijoje ir Egiptė. 


KLAUSIMAI IR UŽDUOTYS: 
1. Kokios aplinkybės lėmė medžioklės sąlygų pasikeitimą mezolito lai- 
kotarpiu? 
2. Kas palengvino žvejybą mezolito laikotarpiu? 
3. Kodėl žemdirbystės ir gyvulininkystės atsiradimas laikomas pervers- 
mu? 
4. “Kodėl neolito epochos pokyčius galima prilyginti revoliucijai? 


ŠALTINIAI: | Aaa 
1. Šimtų kultūrų visame pasaulyje namų gyvenimo tyrinėjimas leido antropologams prieiti 


y 


išvadą, kad visur namų gyvenimo organizaciją lemia dvi idėjos. Pirmoji iš jų yra giminiš- 
kumas per tėviškąją ir motiniškąją kilmę (descent). Antroji yra giminiškumas per santuo- 
ką, arba svainystė (affinity). Žmonės, kurie susiję kilme ar artumo ir kilmės deriniu, yra 
giminaičiai, arba giminės. Idėjų sritis, apimanti tikėjimus ir lūkesčius, kuriuos giminaičiai 
sieja vieni su kitais, vadinama giminyste. Kilmė yra tikėjimas tam tikrų asmenų reikšmin- 
guoju vaidmeniu - jie sukuria, pagimdo ir užaugina vaikus. Kilmė reiškia tam tikro žmogiš- 
kos substancijos ar dvasios aspekto išlikimą naujoje kartoje ir todėl yra simbolinė nemirtin- 
gumo forma. 

Pagal: M. Harris, Kultūros antropologija, Vilnius, 1998, p. 123. 


Taip pat yra žinoma ir dvasių daugialypiškumo pavyzdžių. Dakotų genties žmonės mano, 
kad žmogus turi keturias dvasias: viena lieka kūne, kita - jo kaime, trečia išskrenda į orą, o 
ketvirta — į dvasių šalį. Karenai skiria „la“, „kela“, kurias galima apibūdinti kaip asmenines 
gyvybines dvasias, ir „tchach“ — atsakingą moralinę dvasią. Kondai žmogaus keturių dvasių 
buvimą paaiškina šitaip: pirmoji dvasia pereina į palaimingą būseną ir grįžta pas Burą, di- 
džiąją dievybę; antroji pasilieka kondų gentyje Žemėje ir atgimsta kiekvienoje kartoje, taigi 
gimstant kiekvienam vaikui žynys klausia, kuris iš genties narių sugrįžo į žemę; trečioji 
dvasia vyksta į anapusinę kelionę, palikdama kūną negyvą. Būtent ši dvasia gali laikinai 
įsikūnyti į tigrą ir už bausmę kentėti po mirties visokias kančias. Ketvirtoji dvasia miršta 
irstant kūnui. 

E. B. Tainop, ITeps06x:mnas Kynomypa, MocxkBa, 1989, p. 216. 


DARBAS SU ŠALTINIAIS: 


1. Paaiškinkite, kuo svarbi kilmė ir giminystė žmonių bendruomenei 
(pagal 1 šaltinį). 

2. Pagrįskite teiginį, kad 2 šaltinyje pateikta informacija atskleidžia su- 
dėtingą religinę pasaulėžiūrą. Kada tokia pasaulėžiūra egzistavo? 


APIBENDRINAMIEJI KLAUSIMAI: 


1. 


2. 


Kokie pagrindiniai antropogenezės veiksniai? Kaip jie veikė šį pro- 
cesą? 

Kokie mokslai istorikams padeda tyrinėti žmogaus kilmę? Kodėl bū- 
tent šie? 

Pagalvokite, kodėl sunku vienareikšmiškai kalbėti apie žmonijos prieš- 
istorę. 

Palyginkite stačiojo ir sumaniojo žmogaus pasiekimus. Kas lėmė šiuos 
skirtumus? 

Kaip neandertaliečiai laidojo savo bendruomenės narius? Kodėl? 
Kokiomis religinėmis nuostatomis rėmėsi paleolito žmonių pasaulė- 
žiūra? 

Kodėl archeologiniai tyrinėjimai — pagrindinis akmens amžiaus paži- 
nimo šaltinis? 

Kuriuo laikotarpiu pradėtas tašyti akmuo, o kuriuo — gludinti? Kas 
lėmė tokią seką? 

Įrodykite, kad paleolito laikotarpiu padaryti išradimai padėjo pagrin- 


dus tolesnei žmonijos raidai. 


10. Apibūdinkite akmens amžiaus raidą remdamiesi žiniomis apie akme- 


ninių įrankių gamybą. 


11. Kodėl atsirado neolito revoliucijos sąvoka? 

III. SENOVĖS RYTŲ 
CIVILIZACIJO 


idžiosios Rytų civilizacijos atsirado didelių upių slėniuose: Egiptė prie Nilo, 

Mesopotžmijoje prie Eufrato ir Tigro, Indijoje prie Indo, Kinijoje prie Hu- 
anghės. Civilizacijas pavyko sukurti tik bendromis prie upių susitelkusių žmonių 
pastangomis sutramdžius gamtą. Tam pirmiausia reikėjo įrengti, nuolat prižiūrėti ir 
atnaujinti drėkinimo sistemas. Tokius stambaus masto kolektyvinius darbus turėjo 
kas nors koordinuoti. Tam labiausiai tiko valstybės valdovas. Be to, reikėjo surinkti ir 
paskirstyti mokesčius bei darbo prievoles. Taip valdant visuomenę ilgainiui atsirado 
raštas ir teisė. Atkuriamasis ūkis, kurio pagrindas — žemdirbystė ir gyvulininkystė, bei 
pasiektas tam tikras technologinis lygis padarė darbą našesnį, leido sukurti produktų 
perteklių, todėl dalis žmonių galėjo imtis kitokios veiklos: amatų, karybos, susiforma- 
vo politinės ir religinės institucijos. Darbo pasidalijimas ir turto kaupimas paskatino 
visuomenę skaidytis į atskirus sluoksnius. Egipto, Babilonijos, Kinijos ir kitų Rytų 
valstybių ūkiuose ėmė vyrauti dideli valdovų, didikų ir šventyklų ūkiai. 

II tūkstantmetyje pr. Kr. į senųjų Rytų civilizacijų arealą ėmė keltis indoeuropiečiai. 
Jie įkūrė Hetitų, Pėrsijos, arijų valstybes Indijoje. 

Išskirtinę vietą senovės Rytų pasaulyje užėmė Sandoros su Dievu vykdytojai žydai 
bei jūrų pirkliai ir abėcėlės kūrėjai finikiečiai. Senovės Rytų valstybės tapo galingos dėl 
veiksmingo administracijos darbo, nes valdovai nuolat tobulino valstybės valdymą, ko- 
difikavo teisę. Valstybių galią ir klestėjimą atskleidžia monumentaliosios architektūros 
paminklai: Egipto piramidės, Didžioji kinų siena ir kiti. 


§. MESOPOTAMIJOS 
CIVILIZACIJOS: ŠUMERAS, 
BABILONIJA, ASIRIJA 


+ Šumerų civilizacijos klestėjimą lėmė miestų atsiradimas 
+ Mesopotūmijoje buvo sudaryti pirmieji teisynai 


+ Asirijos galybės pagrindas — didelė ir gerai organizuota kariuomenė 


ę 


: Apie 4300 m. pr. Kr. Apie 3800 m. pr. Kr. 
| atsirado pirmieji miestai išrastas ratas ir vežimas 


Apie 3000 m. pr. Kr. 
pradėta naudoti bronza 


; Apie 4000 m. pr. Kr. į Apie 3500 m. pr. Kr. 
| į Mesopotūmiją atsikraustė šumerai sukurtas raštas 


$ 


esopotãmija (1) laikoma žmonijos civilizacijos lopšiu. Šiame krašte buvo pa- 

lankios geografinės sąlygos žemės ūkio raidai: per Tigro ir Eufrato potvynius 
dumblu pasitręšusi žemė tapdavo labai derlinga, upių vandeniu buvo galima drėkinti 
laukus. Mesopotūmijos gyventojai išrado drėkinimo sistemą, žiedžiamąjį ratą, vėliau 
ratą ir vežimą, anksčiausiai ėmė naudoti bronzą, galvijų jėgą. Tai skatino žemdirbystės 
pažangą. Atsiradus žemės ūkio produkcijos pertekliui, sparčiai augo gyventojų skai- 
čius, išryškėjo visuomenės narių turtinė nelygybė. Reikėjo prižiūrėti drėkinimo siste- 
mas, statyti šventyklas, tiksliai ir apgalvotai paskirstyti darbo jėgą, todėl prie Tigro ir 
Eufrato iškilo miestai-valstybės. 

Šumėras. Apie 4000 m. pr. Kr. į Mesopotūmiją atsikraustė šumerai. Jie įkūrė kelias 
dešimtis miestų-valstybių. Šumerų miesto centre buvo statoma šventykla, pagrindinis 
„aruodas“ ir „sandėlis“, miesto-valstybės religinio ir ūkinio gyvenimo vadovais tapo 
žyniai (2). Kiekviena žemdirbių bendruomenė dalį derliaus pasilikdavo sėjai ir maistui, 
o kitą dalį atiduodavo šventyklai. Už tai kiekvienas žemdirbys gaudavo amatininkų 
dirbinių. Visi įnašai šventyklai buvo kruopščiai užrašomi ir suskaičiuojami. 

Pirmas galingas šumerų miestas IV tūkstantmetyje pr. Kr. buvo Urūkas. Apie 
2800 m. pr. Kr. Kišas, pavergęs aplinkinius miestus, tapo galingiausiu Mesopotūmijoje. 


1. Ūro zikuratas 


(II)! tūkstantmečio 


pr. Kr. pabaiga) 


Miestus silpnino dažni tarpusavio karai. Užkariautuose miestuose vyrai būdavo išžudo- 
mi, jų turtas tapdavo karo grobiu, drėkinimo kanalais niekas nesirūpindavo, todėl mies- 
tas žlugdavo. Vienai valdovų dinastijai valdžią išsaugoti pavykdavo apie 100-200 metų. 
Įvertinus to meto technines žinias ir žmonių gimstamumą, tiek laiko pakakdavo karo 
padariniams panaikinti. Apie 2650 m. pr. Kr. vietoj nusilpusio Kišo iškilo Urūkas, vėliau 
Uras, Lagašas, o apie 2300 m. pr. Kr., maištaudamas prieš Lagašo valdovus, iškilo Umos 
miestas. Umos miesto valdovui Lugalzagesiui (XXIV a. pr. Kr. 2-oji pusė) pavyko suvie- 
nyti šumerų miestus Pietų Mesopotūmijoje ir sukurti gana didelę šumerų valstybę. 

Mesopotamijos šiaurėje Sargonas I (apie 2316-apie 2261 m. pr. Kr.) subūrė se- 
mitų gentis ir įkūrė Akado valstybę. Prasidėjo kova su Šumerū, kuri baigėsi Sargono 
I pergale. Taip buvo sukurta didžiausia tų laikų valstybė. Sargonui I ir jo įpėdiniams 
pakluso ne tik visa Mesopotamija, jo valdos taip pat pasiekė rytinę Viduržemio jūros 
pakrantę. Valdyti imperiją padėjo administracija, kurios veikla buvo pagrįsta centri- 
nės bei vietinės valdžios santykiais, ir didelė kariuomenė. Užkariautų miestų-valstybių 
valdovai tapo Sargono I vietininkais, vykdančiais centrinės valdžios įsakymus. Apie 
2200 m. pr. Kr. dėl klajoklių antpuolių, sukilimų valstybės viduje ir menkų prekybinių 
ryšių tarp miestų Akado valstybė subyrėjo. 

Babilonija. Šumerų miestus siaubė įvairios semitų gentys, kurios II tūkstantmečio 
pr. Kr. pradžioje Mesopotūmijos šiaurėje įkūrė Asirų valstybę, o pietuose - Babiloniją. 
Žymiausias Babilonijos valdovas Hamurabis (1792-1750 m. pr. Kr.) pertvarkė valsty- 
bės valdymą — pareigūnus, priklausiusius valdančiajai dinastijai, pakeitė valdovo skirti 
raštingi ir įstatymus išmanę valdininkai. 

Kovai dėl viešpatavimo Mesopotamijoje Hamurabis sutelkė profesionalią klajoklių 
kariuomenę. Sumaniai vykdant užsienio politiką, pavyko sukurti vieningą valstybę ir 
užkariauti didžiąją buvusios Sargono I imperijos dalį. Babilonijos valdovas suprato, 


kad vien karinė jėga negali ilgą laiką valsty- 
bėje užtikrinti taikos, todėl visuomeniniams 
ir turtiniams santykiams reguliuoti ir ginčams 
spręsti Hamurabio laikais buvo parengtas tei- 
synas (2, 3). Jis atsirado kodifikavus galiojan- 
čius rašytinės ir paprotinės teisės įstatymus. 
Teisingumą užtikrino teisėjai. Valstybės vie- 
nybę turėjo sustiprinti bendra pinigų (sidabro 
šekelis) ir matų sistema. 

Hamurabis, vykdydamas ekonominę poli- 
tiką, siekė išspręsti tarp Babilonijos gyventojų 
atsiradusius prieštaravimus. Nederlius, nevie- 
nodai derlinga žemė, priklausiusi žemdirbių 


bendruomenėms ir šventykloms, lėmė žemdir- 


bių skaidymąsi į turtingus ir vargšus. Vargšai, 
nesugebėdami susimokėti mokesčių valstybei, 2. Garsiosios Hamurabio teisyno 


už skolas atiduodavo savo žemę turtingesnie- Stelos viršutinė dalis. Karalius 


+ besimeldžiančiojo poza stovi priešais 
siems arba šventykloms, o patys tapdavo ver- P j 


gais arba bežemiais. Tokia padėtis Babilònijos Saurėsir teisingumo dieva samasa: 
valdovo netenkino, todėl buvo pradėta nuomo- 
ti šventyklų žemes ir riboti paskolų palūkanas. Po Hamurabio mirties prasidėjo paval- 
džių miestų sukilimai, klajoklių antpuoliai, todėl Babilònijos valstybė nusilpo. 

Babilonija vėl suklestėjo valdant Nabuchodonosarui II (605-562 m. pr. Kr.), kuris 
suvienijo Mesopotãmiją, Sìriją ir Palestìną. Šiuo laikotarpiu Babilonè pastatyta Proce- 
sijų gatvė, Ištarės vartai, Babelio bokštas ir kiti didingi statiniai. Politinis Babilonijos 
klestėjimas truko neilgai — VI a. pr. Kr. viduryje Babiloną užėmė Pėrsija. 

Asirija. Asirijos valstybė susikūrė II tūkstantmetyje pr. Kr. Šiaurės Mesopotamijoje. 
Jos sostinė Ašūras suklestėjo pradėjęs kontroliuoti prekybos kelius Mesopotamijoje. 
Hamurabio laikais Asirija pripažino Babilonijos valdžią, o galybės viršūnę pasiekė val- 
dant Tiglatpalasarui III (745-727 m. pr. Kr.) ir Ašurbanipalui (668—626 m. pr. Kr.). 
Tiglatpalasaras III įvykdė karinę ir administracinę reformas. Asirų kariuomenę sudarė 
pėstininkų, raitelių, žvalgybos ir inžineriniai daliniai. Siekiant kontroliuoti užkariautus 
kraštus ten buvo apgyvendinami asirai, o šias žemes valdė centrinės valdžios paskirti 
vietininkai. Asirijos valdovas Ašurbanipalas buvo prieštaringa asmenybė. Jis pastatė 
naują Asirijos sostinę Ninėviją ir įkūrė įspūdingą biblioteką, tačiau garsėjo žiaurumu. 
Amžininkai liudijo, kad Ašurbanipalas papietavęs (3) eidavo pasigėrėti į sodą nukirs- 


tomis priešų galvomis, sukabintomis ant medžių. 


3. Ašurbanipalas puotauja savo rūmų sode (Ninėvijos rūmų reljefo fragmentas, VII a. pr. Kr.) 


Žiaurumu Asirijos valstybės išsaugoti nepavyko. Asirijos karybos pasiekimus perėmė 
priešai, kurie susivieniję įveikė užkariautojus, o jų centrus — Ninėviją, Ašūrą — sunaikino. 

Mesopotamijos kultūra. Dauguma tyrinėtojų pripažįsta, kad senovės Rytų pasau- 
lyje svariausi yra Mesopotamijos tautų — šumerų, babiloniečių ir asirų — pasiekimai. 
Regis, šumerams pirmiesiems kilo idėja sukurti pirmąją rašto sistemą žmonijos istori- 
joje. Taip iš pradžių Mesopotūmijoje atsirado piktografinis raštas, vėliau — dantiraštis. 
Šumerė buvo įkurtos pirmosios bibliotekos, mokyklos („lentelių namai“), organizuota 
labai tiksli ūkinės veiklos apskaita. Šumerai, o vėliau ir babiloniečiai, sudarinėjo pirmuo- 
sius istorijoje sisteminius įvairių sričių terminų katalogus ir žodynus. Mesopotamijoje 
rasti ir pirmieji istorijoje laiškai: tai į molinius vokus įdėtos molinės lentelės, ant kurių 
surašyti ūkiniai dokumentai. 

Mesopotamijos kultūra padarė didelę pažangą įvairių mokslų srityse. Babiloniečiai 
mokėjo spręsti kvadratines, kubines, ketvirtojo bei šeštojo laipsnio lygtis. Jų skaičia- 
vimo sistema buvo šešiasdešimtainė. Šiuolaikinis valandos skirstymas į 60 minučių, 
minutės — į 60 sekundžių, skritulio — į 360 kampinių laipsnių yra perimtas iš babilo- 
niečių šešiadešimtainės skaičiavimo sistemos. Šumerų ir babiloniečių pasiekimai astro- 
nomijoje ne mažiau įspūdingi: buvo sudarinėjami žvaigždėlapiai, planetos skiriamos 
nuo vadinamųjų nejudančių žvaigždžių, mokėta nuspėti Mėnulio ir kai kuriais atvejais 
Saulės užtemimus. Šumerai sukūrė ir pirmąjį istorijoje Zodiaką, kuris iš pradžių turėjo 
18 ženklų (vėliau ženklų skaičius buvo mažinamas, sujungiant kai kuriuos ženklus). 
Astronomija Mesopotamijoje buvo glaudžiai susijusi su astrologija: paskirų žmonių ir 
visos šalies likimas buvo spėjamas iš žvaigždžių. Dangaus šviesulius šumerai ir babilo- 
niečiai stebėjo nuo pakopomis kylančių bokštų — zikuratų (1). 

Mesopotamijos gyventojai turėjo nemaža patirties ir kartografijos srityje, darė gana 
tikslius dirbamų žemės sklypų, tvenkinių planus. Jau III tūkstantmetyje pr. Kr. jų brėži- 
niai būdavo gerai orientuoti pagal pasaulio šalis. Tiesa, bendri pasaulio žemėlapiai buvo 


primityvūs (4). Daug buvo pasiekta planuojant 
miestus ir jų architektūrą. Babilonė būta su- 
dėtingų vandens kėlimo sistemų ir terasomis 
kylančių pastatų, kuriuose įvairiame aukštyje 
būdavo įveisiami net sodai. Didelių laimėjimų 
buvo pasiekta chemijos, metalų kalimo ir ly- 
dymo, audeklų gamybos srityse, bet medicina 
buvo žemesnio lygio nei senovės Egiptė. Be 
to, Mesopotamijos gyventojai sukūrė sudėtin- 
giausią, tobuliausią ir kruopščiausiai tvarkomą 
drėkinimo (irigacinę) sistemą senovės Rytuose. 
Mesopotamijoje buvo sudaryti pirmieji istori- 
joje išsamūs teisynai (Urukaginos, Urnamu, 


Hamurabio), vėliau — ir asirų įstatymų rinki- 
niai (4). Palanki teisinė aplinka sudarė sąlygas 4. Vienintelis žinomas babiloniečių 
plėtotis prekybai, buvo steigiamos faktorijos, pasaulio žemėlapis (VIII-VII a. pr. Kr.) 
atliekamos sudėtingos finansinės operacijos. 

Iki šių dienų išliko įspūdingų šumerų ir babiloniečių grožinės literatūros paminklų. 
Garsiausias iš jų — Gilgamešo epas. Jame svarstomi amžinieji žmogaus egzistencijos 
klausimai, atskleidžiamas žmogiškųjų nemirtingumo paieškų beprasmiškumas, ragi- 
nama tenkintis šiapusine būtimi ir galimybe daryti gerus darbus šiame gyvenime. 

Asirų kultūra pasižymi įstabia skulptūra, taip pat realistiniais karo ir medžioklės 
scenas vaizduojančiais reljėfais. Asirijoje ir Babilonijoje sukurtos pirmosios miestų 
apgulties mašinos, pontoniniai tiltai kariuomenei persikelti, organizuoti pirmieji isto- 
rijoje masiniai tautų trėmimai. Taigi kartu su civilizacijos pasiekimais Mesopotamijoje 
išryškėjo ir civilizacijos ydos, atsiskleidė brutali žmogaus prigimtis. 


KLAUSIMAI IR UŽDUOTYS: 

1. Pagrįskite, kodėl valstybė tapo civilizacijos pažangą skatinančia jėga. 
Kodėl ji atsirado? 

2. Paaiškinkite, kuo šumerams buvo svarbi šventykla. 

3. "Nurodykite pagrindines priežastis, kurios lėmė tai, kad Mesopot3- 
mijoje vyko karai dėl viešpatavimo. 

4. *Įrodykite, kad Hamurabis kūrė naujo tipo valstybę. 

5. Kokios reformos sustiprino Asirijos valstybę? 

6. Kokie reikšmingiausi Mesopotamijos gyventojų mokslo pasiekimai? 

7. Kokie Mesopotamijos civilizacijos laimėjimai yra svarbūs ir šiuolaiki- 


niame pasaulyje? 


ŠALTINIAI: 
1. Mesopotamija 2300-650 m. pr. Kr. 

(apie 2300-2200 m. pr. Kr.) 

2. Teoriškai Šumėro miestas priklausė pagrindinei dievybei, kuriai jis buvęs paskirtas kūri- 
mo dieną. Toks visiškas dievo ir miesto sutapatinimas buvo pamatinis Šumėro visuomenės 
principas. Miesto dievo šventykla buvo svarbiausioji miesto vieta. Dažnai būdavo ir mažes- 
nių šventyklų ar šventviečių, skirtų pagrindinio dievo žmonai ar vaikams. Šventyklos buvo 
stambūs ekstensyviai ūkininkaujantys žemvaldžiai, nuomojantys žemę ar atiduodantys ap- 
dirbti iš pusės. Bet, nepaisant nominalaus! dievo ir miesto tapatumo, šventyklai priklausė tik 
dalis miesto valstybės žemių. 

Kad ir kokia svarbi buvo šventyklos padėtis Šumėro mieste, aišku, jog aukščiausia politinė 
valdžia ankstyvuoju laikotarpiu priklausė pasaulietiškai figūrai — „karaliui“. Kai kurie duomenys 
leidžia spėti, kad priešistorinio Šumėro bendruomenės pradžioje buvo iš esmės demokratinės, 
nors ir ne dabartine šio gerokai nuvalkioto termino prasme. 

Pagal: J. Oates, Babilonas, Vilnius, 2004, p. 25-26. 


3. Ištrauka iš Hamurabio, Babilonijos karaliaus, įstatymų: 
Kai didysis Anu, anunakų karalius, ir Enlilis, dangaus ir žemės valdovas, lemiantis šalies 
likimą, suteikė Mardukui, pirmajam Ea sūnui, teisę viešpatauti visiems Žmonėms, pavadino 
Babiloniją jo didžiuoju vardu, padarė jį galingiausią keturiose pasaulio šalyse, patvirtino jo 
amžiną karališką valdžią, kurios pagrindas — tvirtas kaip dangus ir žemė, tada pašaukė mane, 


1 Nominalūs - formalus. 


Hamurabį, šaunų, dievobaimingą valdovą, tam, kad šalyje suklestėtų teisingumas, kad būtų 
pražudyti nesilaikantieji įstatymų ir pikti, kad stiprus neengtų silpno, kad aš, kaip Šamašas, 
iškilčiau virš juodagalvių ir apšviesčiau šalį, pašaukė Anu ir Enlilis mane žmonių gerovei. 

1. Jeigu žmogus ims kaltinti su priesaika kitą žmogų, metęs jam ka/žinimą žmogžudys- 
te, ir to neįrodys, tai kaltintoją reikia užmušti. 

2.Jeigu žmogus pasakys kalbą teisme paliudydamas apie nusikaltimą ir neįrodys savo pa- 
sakytų žodžių, zai, jei byloje buvo sprendžiamas gyvybės klausimas, tą žmogų reikia užmušti. 

3. Jeigu teisėjas nagrinės teismo bylą, priims sprendimą, pagamins dokumentą su ants- 
paudu, o paskui savo sprendimą pakeis, tai tą teisėją reikia apkaltinti pakeitus sprendimą, ir jis 
privalo sumokėti 12 kartų didesnę ieškinio sumą nei pažeiktoji šioje teismo byloje, taip pat turi 
būti susirinkime pakeltas iš savo teisėjo krėslo ir nebeturi grįžti posėdžiauti su teisėjais teisme. 

Pagal: Xpecmomamua no 0pesneū ucmopuu, t. 1, Mocksa, 1936, p. 28-29. 


p 


Ištrauka iš Asirijos įstatymų A lentelės: 

1. [Jei]gu moteris - [ar] žmogaus žmona, [ar] žmogaus duktė - įėjo į šventovę ir šventovėje 
pa[vo]gė [k]ą [nJors, [priklausančio mal]dyklai, [ir] buvo sučiup[ta], [tai] - ar ją [tuo] su 
priesaika apkaltino, ar [ją] [tai darant] matė — pavogtą daiktą [turi atimti], [tada] paklausti 
dievą, ką jis palieps [padaryti moteriai], ir jai turi tai padaryti. 

3. Jeigu žmogus arba serga, arba yra miręs, [0] jo žmona pavogė ką nors iš jo namų ir [tai] 
atidavė ar vyrui, ar moteriai, ar kam nors kitam, tai žmogaus žmona, taip pat ir tie, kas pač- 
mė [vogtą daiktą], turi būti užmušti. 

O jeigu žmogaus žmona, kurios vyras gyvas, pavogė [ką nors] iš savo vyro namų [ir] 
perdavė [tai] ar vyrui, ar moteriai, ar kam nors kitam, [tai] žmogus turi su priesaika apkal- 
tinti savo žmoną ir skirti [jai] bausmę, o [tas], kuris paėmė iš žmogaus žmonos [vogtą daik- 
tą], turi tai, kas pavogta, atiduoti, ir bausmė tokia [pat], kokią žmogus paskyrė savo žmonai, 
turi būti paskirta paėmusiam [vogtą daiktą]. 

Pagal: Xpecmomamua no 0peeneū ucmopuu, t. 1, Mocksa, 1936, p. 58-59. 


DARBAS SU ŠALTINIAIS: 

1. Apibūdinkite didžiausių Mesopotamijos politinių darinių teritorinę 
kaitą (1 šaltinis). Kuri valstybė buvo didžiausia? 

2. Remdamiesi 2 šaltiniu apibūdinkite šventyklos reikšmę ankstyvųjų šu- 
merų miestų gyvenime. Koks buvo žynių santykis su politine valdžia? 

3. Kada buvo išleisti 3 šaltinyje cituojami įstatymai? Kas buvo šaltinyje 
minimi Šamašas, Anu, Enlilis, Mardukas ir Ea? Kas buvo vadinami 
juodagalviais? Įvertinkite ištraukose pateiktus įstatymo straipsnius. 
Kuo jie skiriasi nuo šiandieninių baudžiamųjų įstatymų? 

4. *Pasinaudodami 4 šaltiniu, apibūdinkite vyro ir moters padėtį Asirijoje. 
Kokios priežastys lėmė tai, kad Asirijos įstatymuose pabrėžiamas vyro 
išskirtinumas (pagal 4 šaltinį)? 


6. SENOVĖS EGIPTAS 


+ Senovės E 'giptas — seniausia didelė valstybė žmonijos istorijoje 
+ Piramidė — senovės E gipto simbolis, išlikęs iki šių dienų 


+ Faraono Echnatono religinė reforma — monoteizmo užuomazgą 


: Apie 3150 m. pr. Kr. Apie 2800-2250 m. pr. Kr. 


buvo statomos piramidės 


| ? 


buvo suvienytas Egiptas 


| 
| 
| 
| 
| 


Apie 3000 m. pr. Kr. 1365-1348 m. pr. Kr. - 
paplito hieroglifų raštas faraono Echnatono valdymas 


(religinė reforma) 
$ $ 


S Egiptas buvo atskirtas nuo likusio senovės pasaulio. Tai lėmė geografinės 
aplinkybės: Nilo upė buvo vienintelis kelias iš Viduržemio jūros į Egiptą, vakaruo- 
se ir rytuose Nilo slėnis ribojosi su dykumomis, o vienintelis sausumos kelias ėjo per 
Sinajaus pusiasalį (1). Derlingas upės slėnis tapo Egipto gyvybės šaltiniu. 

Egiptas patyrė šumerų civilizacijos įtaką. Kai kurių mokslininkų manymu, 
IV tūkstantmetyje pr. Kr. prekiaujant su Mesopotamija ir vykstant gyventojų migra- 
cijai, egiptiečiai perėmė šumerų atradimus: drėkinimo sistemą, piktografinį raštą, iš- 
moko gaminti bronzinius įrankius, žiedžiamąjį ratą. Egiptė, kaip ir Šumerė, šventykla 
tapo valstybingumo sklaidos centru. Šventyklose garbinamas pagrindinis dievas tel- 
kė Nilo pakrantėse esančias gyvenvietes, kurios sudarė teritorinį žynių vadovaujamą 
politinį vienetą —- nomą. Prasidėjus kovai dėl viešpatavimo Nilo slėnyje, nomai ėmė 
vienytis - IV-III tūkstantmečio pr. Kr. sandūroje atsirado Aukštutinio ir Žemutinio 
Egipto karalystės. Aukštutinio Egipto faraonas Menas (2) apie 3150 m. pr. Kr. abi 
karalystes suvienijo. Jis įkūrė naują sostinę - Memfį. Sostinė pastatyta nusausintoje 
Nilo žemėje. 

Senoji karalystė (apie 2800-apie 2250 m. pr. Kr.). Suvienyto Egipto vadovas va- 
dovavo drėkinimo sistemos priežiūros darbams. Egiptas, sėkmingai kariaudamas su 
gretimais kraštais, apsirūpino vario, aukso ir sidabro ištekliais. Valdydamas visą ša- 
lies turtą faraonas užtikrino savo galią, o vykdydamas vedybų tarp skirtingų regionų 
kilmingųjų politiką ir garbindamas vietinius dievus, sudarė sąlygas stiprėti žyniams 
ir kilmingiesiems. Valdant valstybę reikėjo derinti įvairių lygių administracijos darbą. 


1. Džoserio piramidė 


(III tūkstantmečio 


pr. Kr. vidurys) 


Išskiriami net trys valdininkijos veiklos lygmenys: vietinis (gyvenviečių), regioninis 
(nomų), centrinis (visos valstybės). Kiekvienas valdininkijos lygmuo griežtai atsakė už 
savo veiklą: vietinis - už mokesčių surinkimą, regioninis — už šventyklų ūkio veiklą, 
drėkinimo kanalus ir kt., centrinis — už valstybinių sandėlių, dirbtuvių veiklą ir už di- 
deles statybas. Egipto administracijos veikla buvo neįmanoma be rašto. 

Egipto faraonas buvo garbinamas kaip dievas. Valdovo galią įamžindavo piramidės, 
kurias statant atsiskleidė valdininkijos organizuotumas. Didingiausios yra Džoserio 
(1), Cheopso, Chefreno, Mikerino piramidės. Jas reikėjo prižiūrėti, todėl dėl „mirusių- 
jų reikalų“ gausėjo valdininkų skaičius, vis daugiau imta kyšių, jų pareigos tapo pavel- 
dimos. Įspūdingos aukos šventyklų dievams, dovanos kilmingiesiems, kad šie būtų pa- 
lankūs valdovui, tuštino iždą, valstybė neteko daug žemių. Iškilo kilmingieji ir žyniai, 
jie tapo savarankiškais atskirų nomų valdovais — nomarchais. 

Vidurinė karalystė (apie 2050-apie 1785 m. pr. Kr.). Po apie 200 m. trukusio sui- 
rutės laikotarpio Egiptą vėl pavyko suvienyti, nors šios epochos pradžioje faraonų val- 
džia dar nebuvo tvirta. Egipto valdovas Amenemchetas I (XX a. pr. Kr. vidurys) įgy- 
vendino du svarbius tikslus: pasiekė, kad nomarchai pripažintų faraono valdžią, ir su- 
stabdė klajoklių veržimąsi. Valdant šiam faraonui buvo pastatyta nauja sostinė — Tėbai. 
Sustiprėjus faraono valdžiai, Senusertas III (XIX a. pr. Kr. vidurys) ėmė pertvarkyti 
šalies vidaus ir užsienio politiką. Nomarchus faraonas pakeitė skiriamais pareigūnais, 
kurie, kaip ir kiti valdininkai, imti vertinti už profesionalumą, o ne už kilmę ir turtus. 
Už gerą tarnybą karvedžiai ir kariai gaudavo brangių dovanų, žemės sklypų. Tokios re- 
tormos susilpnino kilminguosius ir žynius, todėl faraonas, pasikeitus jėgų pusiausvyrai, 
galėjo sėkmingai vykdyti užsienio politiką. 

Šiuo laikotarpiu ekonomika rėmėsi valstybiniais ir šventyklų ūkiais. Jiems pri- 


klausomų Žemių nuoma, derliaus ar amatininkų dirbinių dalis, darbo prievolės tapo 


pagrindiniais valstybės iždo papildymo šaltiniais. Naujų pajamų valstybė gaudavo iš 
metalurgijos ir audimo. Pagrindinė darbo jėga buvo valstiečiai, padaugėjo vergų. Paly- 
ginę Egiptą su to meto Babilūnija, pamatysime akivaizdžių skirtumų. Egipto miestai 
Vidurinės karalystės laikotarpiu jau taip pat buvo svarbūs ūkio objektai, bet prekyboje 
buvo atsiskaitoma ne sidabru ar auksu, o grūdais, nebuvo rašytinės teisės. 

Vidurinės karalystės simbolis buvo Merido ežeras (Senosios karalystės — pirami- 
dės), kuriame, įrengus sudėtingus kanalus, užtvankas ir šliuzus, buvo kaupiamas Nilo 
potvynių vanduo. Dėl šios drėkinimo sistemos smarkiai padidėjo al Fajumo oazės dir- 
bamos žemės. Tai buvo didžiausias drėkinimo kanalų kasimo technikos ir inžinerijos 
laimėjimas. Šalia ežero pastatyta ištaiginga projekto sumanytojo ir vykdytojo Ame- 
nemcheto III (XIX a. pr. Kr. 2-oji pusė-XVIII a. pr. Kr. pradžia) kapavietė. 

Egipto klestėjimą nutraukė klajoklių hiksų įsiveržimai XVIII a. pr. Kr. Pasikarto- 
jantys antpuoliai virto ilgalaikiu užkariavimu. Kadangi patys hiksai nesugebėjo val- 
dyti nukariauto Egipto, turėjo naudotis egiptiečių nomarchų paslaugomis, žmonėms 
įbauginti buvo rengti baudžiamieji žygiai, kurių metu būdavo renkamos duoklės ir 
niokojamas kraštas. 

Naujoji karalystė (apie 1570-apie 1075 m. pr. Kr.). Kai faraonas Jachmas I (apie 
1580-1559 m. pr. Kr.) nugalėjo hiksus, Egiptas vėl buvo suvienytas. Valstybėje pradėtos 
vykdyti reformos. Naujosios karalystės faraonai centralizavo Egipto valdymą, adminis- 
tracijos darbą suskirstė į kelis lygmenis. Manoma, kad visi valdininkai vadovavosi griež- 
tais nurodymais, kurie buvo surašyti į 40 odinių ritinėlių (apie pirmąjį Egipto teisinį 
dokumentą užsimenama įvairiuose kapaviečių tekstuose). Valdininkams už darbą buvo 
atlyginama žemės sklypais. Buvo pokyčių ir ūkio bei prekybos srityse. Nusausinus Nilo 
deltos pelkes dirbamos žemės buvo pakankamai, todėl ji buvo nuomojama. Tai skatino 
prekybos raidą. Prekyboje jau buvo atsiskaitoma ne grūdais, bet sidabru. Visuomenėje 
iškilo pirklių sluoksnis. Vykdomos reformos mažino diduomenės, žynių galią ir stiprino 
profesionalų (valdininkų, karių, amatininkų ir kt.) padėtį. Faraonas Amenchotepas IV 
(valdė 1365-1348 m. pr. Kr.) žengė ryžtingą žingsnį ir saulės dievo Atono kultą padarė 
valstybiniu. Jo garbei pasikeitė savo vardą ir pasivadino Echnatonu, įsteigė naują sosti- 
nę - Achetatoną. Politeizmą Egiptè bandyta pakeisti monoteizmu (primityviu pavida- 
lu). Ši reforma nebuvo iki galo įgyvendinta. Žyniai ir diduomenė tapo stiprios faraono 
valdžios priešininkais. Po Echnatono mirties buvo sugrąžinta senoji politeistinė religija, 
naujoji sostinė apleista, faraono ir jo garbinto dievo vardas ištrintas iš visų įrašų. 

Naujosios Egipto karalystės valdovai ėmėsi agresyvios užsienio politikos — veržėsi 
į Aziją. Tutmozio III kariuomenė, kurios pagrindinę smogiamąją jėgą sudarė kovos 
vežimai, nepatyrė pralaimėjimų. Azijos valstybės nenorėjo susitaikyti su Egipto vieš- 
patavimu, nuolat organizuodavo prieš Egiptą koalicijas. Kaip rodo rašytiniai šaltiniai, 


Egiptas, siekdamas jas išardyti, palaikė aktyvius diploma- 
tinius santykius su Babilonija, Hetitų valstybe ir kitomis 
šalimis. 

Ramzio II (1290-1224 m. pr. Kr.) (2, 3) valdymas — pa- 
skutinis ryškus epizodas Naujosios karalystės istorijoje. Iš- 
vengęs pralaimėjimo prieš hetitus Kadešo mūšyje 1286 m. 
pr. Kr., Egipto valdovas įsitvirtino Palestinoje ir Sirijoje, su- 
darė sąjungą su hetitais prieš Asiriją. Tačiau valstybės galią 
silpnino karo žygiai, jūrų tautų antpuoliai, žynių, diduome- 
nės sąmokslai ir nomarchų separatizmas. 

Vėlyvosios karalystės laikotarpiu (I tūkstantmetyje 
pr. Kr.) Egiptą siekė užkariauti daugelis aplinkinių vals- 
tybių. Bandant vykdyti savarankišką užsienio politiką ne- 
pavyko išsaugoti nepriklausomybės. 525 m. pr. Kr. Egiptą 
užkariavo Pėrsijos karalius Kambizas II. 

Egipto kultūra. Egiptė, kitaip nei Mesopotamijoje, 
ypač buvo raginama rūpintis pomirtiniu gyvenimu, čia 
pirmą kartą istorijoje susiformavo itin gilus tikėjimas 
asmeninio nemirtingumo galimybe. Senovės Egipto ci- 
vilizacijai būdingas ypatingas kultūrinių formų pastovu- 


mas, užtikrinęs jos trijų su puse tūkstančių metų istorinį 4 sh 
tęstinumą. Egiptiečių žyniai sukūrė pirmąsias pasauly- 2. Ramzio II skulptūra 

je išplėtotas teologines sistemas, priartėjo prie kai kurių 

monoteizmui būdingų nuostatų. Egiptiečių menas (pavyzdžiui, sienų tapyba) padarė 
įtaką krikščioniškajai ikonografijai, o visa Egipto kultūra iš visų senovės Rytų kultūrų 
labiausiai žavėjo senovės graikus bei romėnus. 

Architektūros ir statybos technologijų srityje Egipto pasiekimai neturi lygių ne tik 
senovės Rytuose, bet ir visame senovės pasaulyje: buvo įvaldyti labai pažangūs kietųjų 
akmens rūšių apdirbimo metodai, kurie iki šiol tyrinėtojų nėra iki galo išaiškinti ir 
suprasti. Iki šių dienų yra išlikęs vienintelis iš septynių senovės pasaulio stebuklų — 
Cheopso piramidė. 

Egiptiečiai, Nilo potvynių pradžią sieję su dangaus šviesulių padėtimi, nustatė, kad 
metus sudaro 365 dienos. Nedaug pasikeitusiu egiptiečių saulės kalendoriumi naudo- 
jamės ir dabar. Seniausia egiptiečių rašto forma buvo hieroglifai (3). Ilgainiui šalia jų 
atsirado dvi greitraščio formos — hieratinis ir demotinis. Pirmąjį naudojo žyniai ir 
raštininkai, antrąjį — visi raštingi žmonės. Manoma, kad Egipto žyniai pirmieji sukūrė 
ir alfabetinio rašto principus, bet siekdami išsaugoti savo privilegijuotą padėtį, susijusią 
su painaus hieroglifų rašto išmanymu, alfabeto sistemos sąmoningai neįdiegė. 


3. Egiptiečių hieroglifai. „Mirusiųjų knyga“, apie 1250 m. pr. Kr. Tokia „knyga“ - 


papiruso ritinys, kuriame būdavo surašomi burtažodžiai ir nutapomos iliustracijos, 
kad padėtų pomirtiniame gyvenime. 


Egiptiečių matematika rėmėsi dešimtaine sistema. Jie mokėjo operuoti trupmeno- 
mis, apskaičiuoti rutulio paviršių plotus ir piramidės tūrį, gana tiksliai nustatė skaičiaus 
„pi“ (n) reikšmę (3,16). Egiptiečiai daug pasiekė chemijos ir medicinos srityse. Jau 
Senosios karalystės laikais egzistavo gydytojų specializacija. Egiptiečiai mokėjo daryti 


netgi kai kurias nesudėtingas smegenų operacijas. 


KLAUSIMAI IR UŽDUOTYS: 
1. Paaiškinkite, kaip Šumėras paveikė Egipto civilizacijos raidą. 
„ Kuo ypatinga senovės Egipto karalystės administracijos veikla? 
„ “Pagrįskite teiginį: „Piramidės — valstybės galybės ir žlugimo pagrindas.“ 
Apibūdinkite pagrindinius pokyčius Egipto valstybės raidoje. 
„ Kas būdinga egiptiečių rašto sistemai? Kaip ji kito? 


a un ALN 


„ Kokie reikšmingiausi egiptiečių architektūros, astronomijos, matema- 
tikos, medicinos pasiekimai? 


ŠALTINIAI: 
1. Senovės Egiptas XXX-XI a. pr. Kr. 

2. Pakanka įrodymų, kad Dviejų Žemių Sąjunga (apie 3150 m. pr. Kr.), įkurta Meno, kad ir 


a 


kas jis būtų, laikyta pačiu svarbiausiu Egipto istorijos įvykiu — „Pirmuoju Laiku“, kaip kad tas 
laikas, kai Kūrėjas sukūrė visatą. 

Naujosios Meno valstybės sukūrimas, matyt, turėjo įtakos ir demiurgo Ptaho, naujojo 
miesto Memfio dievo, sampratai. Ptahas savo mintimi ir ištarme iššaukė pirmapradę kal- 
vą iš Chaoso vandenų, kuriuose jis glūdėjo prieš Pirmąjį Laiką. Iš Chaoso vandenų iškilo 
pirmapradė piramidės pavidalo akmens kalva, vadinama en ben, arba Aukštuoju Smėliu, ir 
tai įvyko Heliopolio šventyklos vietoje. Kaip tik ant en ben pirmą kartą apsireiškė Kūrėjas — į 
garnį panašaus fenikso (šviesos paukščio, kuris išsklaidydavo tamsą virš vandenų) pavidalu. 

Pagal: C. Aldred, Egipžiečiai, Vilnius, 2001, p. 81-82, 99. 


Iš sąjunginės sutarties tarp hetitų karaliaus Chatušilio III ir Egipto faraono Ramzio II (sutartis 
buvo sudaryta 1270 m. pr. Kr.): 

Abipusis įsipareigojimas nekariauti: 

Ir per amžius neįžengs hetitų šalies didysis kunigaikštis į Egipto žemę, kad užgrobtų 
jos turtą, ir per amžius neįžengs Ramzis II, didysis Egipto valdovas, į žemę [hetitų, kad 
užgrobtų turtą] jos. 

Hetitų šalies didžiojo kunigaikščio įsipareigojimas vykdyti ankstesnes sutartis: 

Aš laikiausi sutarties, kuri buvo Šupiluliumo, didžiojo hetitų šalies kunigaikščio, laikais, 
teisingos sutarties, kuri buvo mano tėvo Muvatalos, hetitų šalies didžiojo kunigaikščio, laikais. 

Ramzio II įsipareigojimas laikytis šios sutarties: 

Štai laikosi Ramzis II, didysis Egipto valdytojas, [taikos, kurią] jis sudarė su mumis, 
pradedant nuo šios dienos. Ir mes elgsimės pagal šį teisingą planą. 

Abipusiai įsipareigojimai teikti vienas kitam karinę pagalbą: 

Jeigu ateis kitas priešas į Ramzio II, didžiojo Egipto valdytojo, žemę, ir jis pasiųs he- 
titų šalies didžiajam kunigaikščiui žinią: „Ateik pas mane ir duok man jėgų [kovoti] prieš 
jį“, — didysis hetitų šalies kunigaikštis privalo [ateiti pas jį]. Didysis hetitų šalies kunigaikštis 
nugalės jo priešus. 

O jeigu hetitų šalies didysis kunigaikštis [pats] neateis, jis privalo pasiųsti savo kariuo- 
menę, savo vežimus, ir jis nugalės jo priešus. 

Hetitų kunigaikščio įsipareigojimas nepriimti bėglių iš Egipto: 

[Jeigu kilmingas žmogus pabėgs iš Egipto žemės ir ateis į žemę] hetitų šalies didžio- 
jo kunigaikščio, arba miestietis, arba [priklausantis] Ramzio II, didžiojo Egipto valdytojo, 
žemei, ir jie ateis pas hetitų šalies didįjį kunigaikštį — didysis hetitų šalies kunigaikštis jų 
nepriims. Didysis hetitų šalies kunigaikštis juos pasiųs pas Ramzį II, didįjį Egipto valdovą, 
jų viešpatį. 

Pagal: Xpecmomamua no Opesneū ucmopuu, t. 2, MockBa, 1936, p. 24-25. 


DARBAS SU ŠALTINIAIS: 

1. Pagal žemėlapį (1 šaltinis) apibūdinkite Egipto teritorijos kaitą ir pa- 
grindines karo žygių kryptis ir rezultatus. 

2. Remdamiesi 2 šaltiniu, apibūdinkite egiptiečių pasaulio sukūrimo 
sampratą. 

3. *Kokios pagrindinės egiptiečių ir hetitų taikos sutarties nuostatos (pagal 
3 šaltinį). Kodėl Ramzio II valdomą Egiptą galima laikyti didžiąja vals- 
tybe? Kodėl šioms valstybėms reikėjo sudaryti tokią sutartį? 


4. Kuris temos šaltinis yra pirminis? Kodėl taip manote? 


7.  SENOVĖS INDIJA 


+ Harūpos civilizacija paslaptingai išnyko 
+ Arijai - naujos Indo civilizacijos kūrėjai 


+ Pirmąją Indijos imperiją sukūrė Maurjų dinastija 


+ 
' Apie 2400 m. pr. Kr. | Apie1500 m. pr. Kr. | Apie 560-apie 483 m. pr. Kr. 
| Indo slėnyje atsirado Gango slėnyje | gyveno Sidharta Gautama 


pirmieji miestai | apsigyveno arijų gentys | (Buda) 


alies pavadinimas kilo nuo Indo upės, kurią senovės Indijos gyventojai vadino 
Sindch, vėliau persai — Hind, o dar po kiek laiko graikai — Indos, pavadinimo. Ar- 
cheologai mano, kad dabartinės Indijos teritorijoje, išskyrus Indo ir Gango slėnius, 


žmonės gyveno jau labai seniai. Didžiųjų Indijos upių slėniai buvo pelkėti ir apaugę 
džiunglėmis, todėl žmonėms neprieinami. Tačiau apie 6000 m. pr. Kr. potvynių užlie- 
jamoje Indo upės lygumoje apsistojo pirmieji gyventojai. Čia ilgainiui susikūrė senovės 
Indijos civilizacija, kuriai, kaip manoma, įtakos turėjo Šumėras. Prekybinius jų ryšius 
atskleidžia archeologiniai radiniai Pietų Mesopotamijoje ir Indo slėnyje. 

Harapos civilizacija (2400-1700 m. pr. Kr.). Apie šią civilizaciją žinoma gana 
mažai. Harapos rašto paminklai — tai įvairūs antspaudai, trumpi užrašai ant molinių 
lentelių ir kitų dokumentų nuotrupos. Turimų duomenų nepakanka raštui, kurį sudarė 
apie 400 hieroglifų ir piktogramų, iššifruoti. 

III tūkstantmečio pr. Kr. viduryje pradėjus naudoti bronzinius įrankius, plėsti drė- 
kinimo kanalų tinklą ir auginti medvilnę, šalis suklestėjo. Vietiniai gyventojai išmoko 
ne tik auginti, bet ir verpti bei austi medvilninius audinius. 

Indo slėnyje įsikūrę miestai, pagal archeologinių kasinėjimų vietas vadinami Harapa 
ir Moheūdžo Dart (1), primena Šumėro miestus-valstybes. Jų galios pagrindas — pui- 
kiai dirbanti valdininkija, klestinti prekyba ir amatai, sistemingai renkamos duoklės, 
mokesčiai, vykdomos darbo prievolės. Pirmųjų Indo slėnyje pastatytų miestų tiesių ir 
plačių gatvių tinklas primena taisyklingą stačiakampį. Juose buvo įrengta puiki atliekų 
šalinimo sistema, net suapvalinti šaligatvių kampai sankryžose, kad lengviau pravažiuo- 
tų vežimai. Miestą sudarydavo dvi pagrindinės dalys: gyvenamieji kvartalai, išdėstyti 


kvadratais, ir tvirtovė ant kalvos, kur stovėjo viešieji pastatai. Harapos civilizacija išnyko 


1. Mohendžo Daro griuvėsių vaizdas iš viršaus 


staiga, jos miestai buvo tarsi nušluoti nuo žemės paviršiaus. Manoma, kad Harāpos 
civilizaciją galėjo sunaikinti potvynis ar epidemija, tam įtakos galėjo turėti prekybos, 
ekonomikos smukimas, visuomenės santvarkos pakrikimas arba arijų skverbimasis. 

Arijų Indija (1500-500 m. pr. Kr.). Manoma, kad apie III-II tūkstantmetį pr. Kr. 
teritorijoje tarp Juodosios ir Kaspijos jūrų, Mažosios Azijos pusiasalio ir Kaukazo kal- 
nų gyveno indoeuropiečiai. Diskutuojama, kodėl jie paliko savo protėvynę ir patraukė 
į kitus kraštus. Manoma, kad juos galėjo paskatinti sausra, ligos ar karas. Indoeuropie- 
čiai migravo trimis pagrindinėmis kryptimis: vieni atsidūrė Mažosios Azijos pusiasa- 
lyje ir ten sukūrė Hetitų valstybę, kiti apsigyveno Europoje, treti - dabartinio Irano 
teritorijoje ir Indijoje. Čia atkeliavę žirgų traukiamais kovos vežimais, arijai, viena iš 
indoeuropiečių genčių grupių, su avių ir galvijų bandomis įsikūrė Gango slėnyje. 

Pamažu atvykėliai tapo sėslūs, perėmė vietinius papročius, išmoko naudoti geležį, 
dirbti žemę, tvarkyti drėkinimo kanalus, įvaldė amatus. Senovės Indijoje valstybė labai 
kruopščiai kontroliavo amatininkų darbą: jie negalėjo savavališkai pakeisti gyvenamo- 
sios vietos, norėdami išvykti turėjo gauti leidimą. Be mokesčių, buvo nustatytas darbo 
dienų skaičius, per kurias amatininkai privalėjo dirbti valstybės dirbtuvėse. Iš arijų 
tarmių susidarė sanskrito kalba, kuria buvo sukurta senovės Indijos raštijos paminklų. 
Arijai atsinešė ir savo religiją, būsimąjį hinduizmą. 

Arijų visuomenė buvo pasidalijusi į keturias varnas (2): brahmanų (šventikų), kšatri- 
jų (valdovų ir karių), vaišijų (valstiečių, amatininkų, pirklių) ir šudrų (tarnų). Žmogaus 
padėtį visuomenėje lėmė tai, kokiai varnai jis priklausė. Pirmųjų trijų varnų atstovai 
buvo laikomi „antrąkart gimusiais“, jiems paauglystėje buvo atliekami įšventinimai 
(iniciacijos), suteikiantys teisę mokytis tėvų bei protėvių profesijos ir sukurti šeimą. 


Kiekviena varna gyveno pagal labai griežtas tai- 
sykles, nors būdavo, kad skirtingų varnų atstovai 
susituokdavo. Tokias tradicijas skatino hinduizmo 
religija (tiksliau, ankstyviausioji jos raidos stadi- 
ja - vedizmas). Jos pagrindą sudaro vėdos (3) ir 
komentarai, vadinami upanišadomis. Hinduistai 
tiki, kad mirusio žmogaus siela persikelia į kitą 
gimstantį organizmą. Šį persikėlimą ir sielos to- 
bulėjimą lemia karma (dėsnis, pagal kurį nuo po- 
elgių ankstesniame gyvenime rezultatų priklauso 
žmogaus būsimasis gyvenimas) ir dharma (parei- 
ga) — taip hinduizmas pagrindė varnų sistemą. 


Dauguma arijų vertėsi žemdirbyste. Bendruo- 
2 Ašoka. menę sudarydavo giminės, kurioms radža skir- 
Didžiojo Sančio stupos detalė davo žemės sklypus. Už juos kaip mokestį radžai 

reikėjo atiduoti šeštadalį derliaus. Iš pradžių duo- 
klė buvo mokama savanoriškai, vėliau ji, kaip ir kitos įvairios prievolės, tapo privaloma. 
Ilgą laiką radža buvo renkamas kilmingųjų tarybos. Tarp radžos įpėdinių ir kilmingųjų 
kildavo rimtų nesusipratimų, negana to, tarpusavyje dėl valdžios kovojo žyniai ir kariai. 
Tai paveikė indų religiją. Pagal tradiciją aiškinti vedas ir mokyti religinių tiesų galėjo tik 
brahmanai, bet kšatrijai taip pat siekė savaip aiškinti religinius tekstus. Atsirado labai 
daug vedų aiškinimų ir religinių mokymų. Kai kurie žmonės ėmė ieškoti religijos, kuri 
panaikintų varnas arba nepripažintų visuomenės padalijimo. Tokioje religinių diskusi- 
jų aplinkoje pasirodė Sidharta Gautama (Buda, apie 560—apie 483 m. pr. Kr.). Pasak 
legendų, būdamas 29-erių Buda paliko namus, šeimą ir po 7 metų klajonių, asketiško 
gyvenimo ir apmąstymų staiga praregėjo, suvokė tikrąją gyvenimo išmintį ir pasiekė 
dvasios tobulybę. Jo mokiniai pavadino jį Buda, t. y. atsibudusiu, praregėjusiu, nušvitu- 
siu. Budizmas buvo pirmoji pasaulyje religija, kurios pasaulėžiūra grindžiama taikumu 
ir geranoriškumu, žmonių lygybe, moralinio tobulėjimo siekiu. 

Apie X-VIII a. pr. Kr. tarp susikūrusių Indijos valstybėlių dėl viešpatavimo regione 
vyko arši kova. Apie 500 m. pr. Kr. Gango slėnyje buvo maždaug 16 didelių valstybių, 
turėjusių savo karalių dinastijas. Po ilgų tarpusavio kovų iškilo Magadha, kurią IV a. pr. 
Kr. sunaikino Nandų dinastijos valstybė. 

Maurjų dinastija (317-180 m. pr. Kr.). Šios dinastijos pradininku laikomas Čan- 
dragupta (317-293 m. pr. Kr.). Jis nugalėjo Nandy dinastijos karalių, išvijo paskutinius 
graikų ir makedoniečių kariuomenės būrius, pasilikusius po Aleksandro Makedonie- 


čio žygio (327 m. pr. Kr.). Maurjų dinastijos valdovai kaip valstybinę religiją bandė 


3. Sančio stupa, viena 


iš aštuonių didžiausių, 


pastatyta III a. pr. Kr. 


įtvirtinti budizmą, valstybės valdymo centralizavimą grindė valdininkijos specializaci- 
ja. Vien kariuomenės reikalais rūpinosi mažiausiai penki padaliniai: pėstininkų, kovos 
vežimų, kovos dramblių, kariuomenės aprūpinimo, karo laivyno ir kt. (4). Žymiausias 
Maurjų dinastijos valdovas Ašoka (273-232 m. pr. Kr.) (2) gerokai praplėtė imperijos 
ribas. Užėmęs Kalingos valstybę, jis buvo sukrėstas karo padarinių ir, apmąstęs savo 
poelgius, atsivertė į budizmą. Ašoka įsakė Indijoje pastatyti daugybę stūpų (3) Budai 
atminti. Jo įsakai, iškalti ant uolų ir kolonų, buvo paremti dharma, t. y. unikalia min- 
timi, kad karaliaus pareiga — rūpintis savo pavaldinių gerove. Jie buvo pradėti skelbti 
visoje imperijoje. Vėliau jis atsisakė naudoti prievartą, nepripažino žudymo, karų ir 
užkariavimų. Amžininkai Ašoką apibūdino kaip tolerantišką visoms religijoms valdo- 
vą. Plintanti budizmo religija ardė nusistovėjusią visuomenės santvarką, griovė varnų 
sistemą. Tuo ypač nepatenkinti buvo brahmanai. 

Po Ašokos mirties įpėdiniai nesėkmingai bandė suvienyti yrančią valstybę ir pasi- 
priešinti užkariautojams. 

Indijos kultūra. Indija — seniausios pasaulinės religijos - budizmo — tėvynė, nors 
jis čia neįsitvirtino. Šalyje įsivyravo hinduizmas — susiformavęs senosios arijų religijos 
raidos variantas. Šios religijos pabrėžia romumo, pakantumo dorybes, ragina patirti 
dvasinį ryšį tarp visų gyvų būtybių. Reinkarnacijos ir karmos idėjos lėmė visiškai 
kitokią individo savivoką, palyginti su ta, kuri atsirado judaizmo ir krikščionybės kul- 
tūrose. Indai daug pasiekė filosofijos, logikos, politinės teorijos ir karo meno srityse. 
Teoriniams indų traktatams būdingas analizės gilumas ir dėstymo sistemiškumas. Nuo 
seniausių laikų Indija buvo matematikos genijų tėvynė. Vadinamieji arabiški skaitme- 
nys iš tiesų yra pakeisti indiški skaitmenys. Būtent indų matematikai pirmieji ėmė 
vartoti matematinę nulio sąvoką ir nulį reiškiantį skaitmenį. Iš kitų senųjų kultūrų nulį 
žinojo tik senovės majai. Indija taip pat yra ir šachmatų tėvynė (per persus ir arabus šio 
žaidimo prototipas pasiekė Europą). 


KLAUSIMAI IR UŽDUOTYS: 
1. Kuo unikali Harapos civilizacija? 
2. Kokios aplinkybės lėmė politinę kovą arijų visuomenėje? 
3. *Kuo susiję hinduizmas ir varnų sistema? 
4. Kuo reikšmingas budizmas? 
5. Kokie Maurjų dinastijos nuopelnai Indijos valstybingumui? 
6. Kas būdinga Indijoje atsiradusioms religijoms? 
7. Kokie didžiausi senovės Indijos matematikų laimėjimai? 

6 PATALIPUTRA Sostinė 


2.38 Nors anie, apsėsti godumo, 

jau nebeskiria ir nebemato 
nedorybės — išžudę savuosius, 
juos išdavę — nusikaltimo, 

39 tačiau mes, žiną, kaip nedora 
giminėms gyvybę atimti, 
ar negalime, o Džanardana, 
atsimesti nuo piktadarystės? 

40 Kada žlunga gentis, tolydžio 
susiklostę įstatymai nyksta, 
kada nyksta įstatymai, gentį 
neregėta užvaldo piktybė. 

41 Viešpataujant piktybei aplinkui, 
genties moterys pradeda tvirkti, 
o kai moterų pusė pakrinka, 
susimaišo kastos, o Krišna. 

42 Susimaišius kastoms, keliauja 
pragaran ir gentis, ir žudikai, 
pragaran ir protėviai krinta 
be vandens, be aukos papločių. 

43 Savo giminei ruošiantys galą 
nedori maišytojai kastų 
giminės įstatymus griauna 
ir šeimos amžinuosius dėsnius. 

Bhagavadgyta, vertė A. Bukontas, Vilnius, 1999, p. 83-84. 


Ir stengdamasis pasiekti savo tikslą, Javakris pradėjo griežtai asketiškai gyventi. Jis pasnin- 
kavo, stovėjo ant vienos kojos ir per karščius, ir per šalčius, degino savo kūną ugnimi ir 
šaldė šalčiausiame vandeny, ir kai jo nuopelnai dėl tokio pasiaukojimo labai padidėjo, jis krei- 
pėsi į Indrą ir tarė: „Už mano pasiaukojimą suteik, dievų valdove, šventųjų vedų išmany- 
mą.“ — „Ne šventuoliškumu pasiekiama vedų išmintis, - atsakė jam Indra. - Eik pas mokytoją, 
o Javakri, ir išmok vedas kaip pridera stropiai ir kantriai.“ Bet Javakris nepanoro įprastu 
būdu perprasti vedų išminties ir tęsė savo pasiaukojimo žygdarbį. Ir pagaliau, įgijęs dar 
daugiau nuopelnų marindamas savo kūną, jis vėl kreipėsi į Indrą: „Tu nepasieksi savo tikslo 
marindamas kūną, — vėl jam atsakė Indra. - Eik pas mokytoją, o Baradvadžos sūnau.“ — „Nėra 
nieko šiuose trijuose pasauliuose, ko nebūtų galima pasiekti pasiaukojimu, — prieštaravo už- 
sispyręs Javakris. — Jeigu tu dabar nepatenkinsi mano noro, aš dar rūsčiau marinsiu savo 
kūną; aš pradėsiu kirsti vieną po kitos savo kūno dalis ir mėtyti jas į ugnį; ir tavo valdžia 


4. 


danguje nuo mano žygdarbio susilpnės!“ Ir teko Indrai patenkinti jo norą. Javakrio pra- 
šomas, jis perteikė jam ir jo tėvui tobulą vedų išmanymą ir pažadėjo, kad nė vienas var- 
žovas negalės jiems prilygti šventosios išminties žinojimu. 

E. Tiomkinas, V. Ermanas, Senovės Indijos mitai, Vilnius, 1989, p. 141. 


Senovės Indijos politinė teorija. 
Remiantis senovės Indijos politine teorija, monarchinė valstybė (rājya) buvo sudaryta iš 
septynių pagrindinių elementų, arba narių: valdovo, ministro, armijos, kaimo vietovės, įtvir- 
tintų miestų, iždo ir sąjungininkų; kiekvieno elemento svarbą rodo jo vieta šiame sąraše. 
Senovės Indijos teoretikai suskaičiavo šešias politikos formas: taika (sapdhi), karas (vigra- 
ba), žygis (jana), lūkuriavimas (asa7a), dviveidė politika (dvaidba) ir pagalbos ieškojimas 
(samšraja). Ir patys terminai, ir jų aiškinimai nekelia abejonių, kad pagrindinis būvis — karas. 
Taika vertinama tik kaip pasirengimas karui. Palankiomis sąlygomis karalius visada turėjo 
siekti karo: „Visas pasaulis bijo to, kuris visada pasiruošęs karui, todėl visus gyvus padarus 
reikia pavergti karu.“ Tačiau esama pakankamai nurodymų, kuriuose siūloma naudoti kitas 
politikos formas ir karo griebtis tik kraštutiniu atveju. Teoretikų rekomendacijose nuolat 
vardijamos klasta, slaptos žmogžudystės ir išdavystė. 

Pagal: T. M. Bonrapa-JleBuu, I. O. Hnbun, Mundua 6 0pesnocmu, Mocksa, 1985, p. 562, 564-565. 


DARBAS SU ŠALTINIAIS: 


1. Raskite seniausios Indijos civilizacijos paplitimo sritį (1 šaltinis). Paly- 
ginkite Ašokos imperijos teritoriją su dabartinės Indijos teritorija. 

2. Paaiškinkite, kaip 2 šaltinis pagrindžia kastų (varnų) buvimą senovės 
Indijos visuomenėje. 

3. Kokį argumentą prieš tradicinį hinduizmą galima įžvelgti 3 šaltinyje? 
Kaip tokios nuostatos turėjo paveikti brahmanų padėtį visuomenėje? 

4. Kokias Indijai būdingo religinio gyvenimo tradicijas aprašo 3 šaltinis? 

5. Kas, anot 4 šaltinio autoriaus, sudarė Indijos valstybę? Kokios buvo jos 
politikos formos? Kodėl teigiama, kad taika buvo vertinama „tik kaip 
pasirengimas karui“? 


8. SENOVĖS KINIJA 


+ Tianminio doktrinė - etiniais principais grindžiama valdžios 
legitimūmo teorija 

+ Kinijos valdovai išskirtinį dėmesį skyrė veiksmingos alin 
administracijos sukūrimui 

+ Konfucijaus filosofija tapo kinų pasaulėžiūros ir ven tvar- 
kymo pagrindu 


551-479 m. pr. Kr. 
gyveno Konfucijus 


221 m. pr. Kr. 
Čin Ši Huangdi 


suvienijo Kiniją 


Kiniją valdė Hanų dinastijos 


| Va. pr. Kr. 
Kinijoje prasidėjo 


| II tūkstantmečio 
pr. Kr. viduryje 
susiformavo kinų raštas 


geležies amžius 


inijos civilizacija atsirado Huanghės ir Jangdzės upių slėniuose. Neolitas Huanghės 

pės slėnyje datuojamas VI-V tūkstantmetyje pr. Kr. Nors dėl gamtinių kliūčių (dy- 

kumos, stepės, kalnai) Kinijos civilizacija buvo gana izoliuota, jau nuo II tūkstantmečio pr. 
Kr. kitų genčių ir tautų įtaka pastebima daugelyje kinų protėvių gyvenimo sričių. 

Manoma, kad Šangų dinastijos (apie XVII-XI a. pr. Kr.) laikotarpio pradžioje atsi- 
rado pirmosios kinų protėvių valstybėlės. Dinastijos valdymo pradžia datuojama remian- 
tis vėlesnių laikų kronikomis, nes rašytinių (epigrafinių) šaltinių yra išlikę tik nuo XIV a. 
pr. Kr. Šiuo laikotarpiu kinų protėviai padarė didelį technologinį ir kultūrinį šuolį: pradėti 
gaminti bronziniai įrankiai ir ginklai, aukštos kokybės papuošalai, statyti rūmai ir kapa- 
vietės, auginti arkliai, atsirado kovos vežimai, hieroglifų raštas, kalendorius (patikslintas 
II a. pr. Kr.). Dauguma mokslininkų mano, kad daugelį šių Artimųjų Rytų civilizacijos 
pasiekimų Kinijoje išplatino klajoklių indoeuropiečių gentys: tuo metu jos atsikraustė į 
Vidurinę Aziją ir tapo prekybos tarpininkais tarp Kinijos ir Mesopotamijos. 

Šangų dinastijos valdovai vykdė aktyvią užkariavimų politiką, laikotarpio pabai- 
goje sutelkdavo net iki 13 000 karių pajėgų. Ilgainiui Šangų valdovo valdžia silpo dėl 
pavaldžių genčių separatizmo. Jos sukildavo, sudarydavo koalicijas prieš valdovą, siekė 
užimti Šangų sostą. Galiausiai Šangų kariuomenė 1027 m. pr. Kr. mūšyje buvo nuga- 
lėta, ir į valdžią atėjo kita — Džou - dinastija. 


Vakarų Džou (1027-771 m. pr. Kr.) laikotarpiu buvo sukurta teisės į valdžią kon- 
cepcija (vadinamoji Tianminio doktrina), kuria remiantis Dangaus dievybė valdžią 
suteikia doram ir išmintingam valdytojui, besirūpinančiam savo tauta. Vakarų Džou 
laikais buvo 2 sostinės: naujosios dinastijos valdovas — vãnas — su 6 armijomis gyveno 
senojoje (vakaruose), o didelė dalis Šangų giminės atstovų ir 8 armijos telkėsi naujo- 
joje (rytuose). Į pareigas administracijoje paprastai buvo skiriami turintys gabumų ir 
nuopelnų aristokratai iš Džou ir Šangų giminių. Šaliai valdyti buvo sukurta dalinių 
kunigaikštysčių sistema. Ilgainiui dalinių kunigaikščių valdžia pakankamai sustiprėjo, 
o centrinė — nusilpo. Laikotarpio pabaigoje sostinę teko perkelti į rytus. 

Ankstyvuoju Rytų Džou (VIII-V a. pr. Kr.) laikotarpiu, nors vanas (Dangaus Sūnus) 
formaliai liko aukščiausiu valdovu ir jo valdžios sakralumas buvo neginčijamas, dalinės 
kunigaikštystės virto savarankiškomis valstybėmis. Susiklostė daugiapakopė politinė hie- 
rarchija. Žemesniųjų pakopų aristokratai griežtai laikėsi garbės kodekso, kuris VII-VI a. 
pr. Kr. jau buvo susiformavęs (svarbiausios nuostatos: griežtas vasalo pareigų vykdymas, 
besąlygiška ištikimybė savo ponui, pretenduojant į pareigas ir valdžią buvo atsižvelgiama 
į hierarchiją giminėje, nustatytos elgsenos normos kovos lauke ir einant pareigas). 

VII-VI a. pr. Kr. valstybių teritorijos imtos dalyti į apskritis, kurias valdė valdo- 
vo skiriami valdininkai; jie pakeitė aristokratus. Valstybės pagal savo valdymo pobūdį 
tapo administracinėmis-biurokratinėmis. Atsirado palankios aplinkybės suvienyti šalį, 
tačiau kilo klausimas, kaip tai padaryti. Įvairūs išminčiai ir politiniai veikėjai siūlė skir- 
tingus būdus šiam tikslui įgyvendinti ir darnai valstybėje pasiekti. Atsirado kelios reli- 
ginės-filosofinės srovės, iš kurių svarbiausios - konfucianizmas, daoizmas, legizmas. 

Konfucijaus (551—479 pr. Kr.) mokymo pagrindiniai principai buvo šie: pareiga, 
humaniškumas, žmonių tarpusavio santykių darna, gili pagarba vyresniųjų išminčiai 
(3). Anot filosofo, reikia siekti tobulinti save ir savo santykius su kitais žmonėmis (pir- 
miausia su šeimos nariais). Valstybė — tai tarsi didelė šeima. Jos galutinis tikslas — su- 
kurti etiškai nepriekaištingą ir socialiai harmoningą visuomenę. Iš pradžių Konfucijaus 
mokymas tiek tarp paprastų žmonių, tiek tarp valdininkų sunkiai prigijo, bet ilgainiui 
darėsi vis įtakingesnis filosofo mokiniams skelbiant jo idėjas. 

Daoizmo pradininku laikomas Laodzi (apie VI-V a. pr. Kr.). Dauguma mokslinin- 
kų mano, kad jis — legendinė asmenybė, nors pagal tradiciją jis laikomas Konfucijaus 
amžininku. Mokymo apie Didįjį Absoliutą (Dao) šalininkai (daoistai) ragino susilieti 
su gamta, vengti dirbtinumo (kultūros), prieštaraujančio natūralumui. Anot jų, reikia 
mokėti taip sutvarkyti gyvenimą, kad viskas klostytųsi kaip reikia be aktyvaus žmogaus 
įsikišimo. Neveikimo metodą buvo raginama taikyti visose srityse: gamtoje, tarp žmo- 
nių, valdant valstybę. 

Vadinamojo legizmo krypties mąstytojų (garsiausias atstovas — Šang Jangas, apie 390- 
338 m. pr. Kr.) manymu, svarbiausia yra įstatymo, tiksliau centrinės valdžios, administra- 


ciniai potvarkiai. Anot jų, reikia sukurti darniai veikiančią biurokratinę sistemą. Didžiausi 
stiprios valdžios priešai - kilmingieji ir turtingieji, todėl juos reikia griežtai kontroliuoti. 

Džango („kovojančių karalysčių“) laikotarpio (vėlyvasis Rytų Džou, V-III a. pr. 
Kr.) svarbiausias pokytis — Kinijoje prasidėjęs geležies amžius, karyboje sukėlęs per- 
versim4: kovos vežimus pakeitė gerai ginkluoti pėstininkai ir raiteliai, karuose pradėjo 
dalyvauti daug daugiau žmonių. Pradėjus gaminti įrankius iš geležies, pakilo darbo 
našumas, susidarė sąlygos įsisavinti naujas žemes, spartėjo amatų ir prekybos raida. 
Išaugo vergų skaičius (ne tik svetimšalių, bet ir skolininkų, katorgininkų, kurie tapdavo 
valstybės vergais). Per visą laikotarpį vyko nuolatinė didelių (iš pradžių 7) valstybių 
tarpusavio kova. IV a. pr. Kr. viduryje Čìno valstybėje, remiantis legistų idėjomis, buvo 
įvykdytos reformos, sustiprinusios jos karinę ir ekonominę galias. Tai davė rezultatų: 
po daugiau kaip 100 metų Čino valstybė įveikė varžoves ir suvienijo Kiniją. 

Činų impėrija (221-207 m. pr. Kr.). Imperatorius Čin Ši Huangdi (valdė 221- 
210 m. pr. Kr.) (2), vadovavęsis legistų idėjomis, ėmėsi skubių priemonių savo padėčiai 
sustiprinti: iš gyventojų buvo konfiskuoti ginklai, apie 120 000 aristokratų šeimų iš bu- 
vusių valstybių buvo atkelta į naująją sostinę — Sianjangą. Šalis buvo iš naujo padalyta į 
36 sritis, sritys — į apskritis, o šios — į valsčius. Buvo įvesta 20 rangų sistema. Tarnautojai 
pagal savo rangą gaudavo uždarbį natūra (paprastai grūdais). Tik dviejų aukščiausių 
rangų valdininkai turėjo teisę imti mokesčius iš valstiečių jiems patikėtoje teritorijoje 
(bet jokios administracinės valdžios į ją neįgydavo). Šalies gyventojai turėjo atlikti sun- 
kias darbo prievoles valstybei (dirbti milžiniškose - Didžiosios kinų sienos (1), naujosios 
sostinės — statybose, tiesti strateginius kelius, tiekti maistą armijai ir kt.), pertvarkyta ir 
suvienodinta matų sistema, įvestas bendras supaprastintas raštas, valstybė monopoliza- 
vo monetų kalybą ir jas suvienodino. Buvo pritaikytas kolektyvinės atsakomybės princi- 
pas: valstiečių ūkiai buvo jungiami į kolektyviai valstybės iždui atsakingus penketukus, 

„Didžioji kinų siena žiemą (šių laikų vaizdas) 


— 


2. Terakotinė imperatoriaus 
Čin Ši Huangdi armija 

(iš 1974 m. atkasto Čin Ši 
Huangdi kapo) 


o už į valstybės tarnybą priimtus asmenis buvo atsakingi juos rekomendavę žmonės. 
Valstybė turėjo daug amatininkų dirbtuvių, kuriose dirbo tiek darbo prievolininkai, tiek 
nuteistieji, tiek samdyti amatininkai ar net privačių dirbtuvių savininkai. Įstatymai buvo 
labai griežti: už ypač sunkius nusikaltimus galėjo būti nužudyti visi nusikaltėlio gimi- 
naičiai pagal tris linijas: tėvo, motinos, žmonos; už lengvesnius nusižengimus grėsė fi- 
ziniai kūno sužalojimai arba valstybinė vergovė. Buvo persekiojami prieš imperatoriaus 
reformas nusiteikę žmonės, 213 m. pr. Kr. buvo sudeginti senoviniai tekstai, prieštaravę 
naujajai tvarkai. Į imperatorių buvo pasikėsinta du kartus, todėl jis nuolat keitė nakvy- 
nės vietas. 210 m. pr. Kr. Čin Ši Huangdi mirė ir buvo palaidotas įspūdingame kape (iki 
šiol išlikusiame) (2). Netrukus prasidėjo dideli neramumai, ir Činų dinastija žlugo. 
Hanų imperija (pirmoji dinastija - 206 m. pr. Kr.-23 m. po Kr., antroji dinastija — 
25-220 m.) (4). Laikotarpio pradžioje Kiniją ištiko gili ekonominė, socialinė krizė bei 
politinė sumaištis. Gerokai sumažėjo gyventojų, laukai buvo apleisti, šalyje siautė badas. 
Naujos dinastijos pradininkas (kilęs iš valstiečių) Liu Bangas (valdė 207-195 m. pr. Kr.) 
iš esmės keitė sistemą ir ideologiją, nes legizmas jau pasirodė netinkamas. Naujosios 
sistemos pagrindu tapo reformuotas konfucianizmas. Tai buvo esminis pokytis, lėmęs 
tolesnę Kinijos raidą iki pat XX a. pradžios. Liu Bangas atšaukė žiaurius Činų įstatymus 
ir karinę tvarką. Buvo paskelbta amnestija, grįžę į gimtas vietas žmonės atgaudavo buvusį 
rangą ir statusą, mokesčiai žemdirbiams sumažinti, bet įvestas pagalvės mokestis. 
Pirmoji Hanų dinastija suklestėjo valdant imperatoriui U Di (valdė 140-87 m. 
pr. Kr.). Tuomet buvo sukurti idėjiniai ir instituciniai konfucianistinės imperijos pa- 
grindai. Imperija buvo padalyta į 102 sritis, administruojamas gubernatorių, atnau- 
jinta valstybės administracija. U Di įvedė valstybinį monopėlį geležiai lydyti, druskai 
išgauti, monetoms kaldinti ir vynui gaminti. Pernelyg praturtėjusiųjų Žemės ir vergai 
buvo konfiskuoti. Kita vertus, gerai sumokėję jie galėjo užimti ir tam tikras pareigas 
(įgyti rangą). Nuo U Di laikų dalis valdininkų buvo renkami iš biurokratinio elito, bai- 


gusio sostinės kontucianistinę mokyklą ir sėkmingai išlaikiusių egzaminus. Tai buvo 


būsimos konfucianistinės egzaminų sistemos užuomazgos. U Di vykdė ir aktyvią už- 
sienio politiką. Jam valdant pradėjo vykti prekyba Didžiuoju šilko keliu (svarbiausia 
prekė — arkliai argamakai iš Vidurinės Azijos). 

Netrukus po U Di mirties imperijoje prasidėjo nuosmukis. Šalyje įsivyravo turtin- 
gi žemvaldžių-aristokratų klanai, paisydami tik asmeninių interesų ėmė savivaliauti 
valdininkai. I a. po Kr. pradžioje buvo bandyta imtis reformų, bet jas nutraukė didelė 
stichinė nelaimė — savo vagą pakeitė Huanghė. Per „Raudonųjų antakių“ valstiečių su- 
kilimą sostinė buvo užimta, imperatorius nužudytas, į valdžią atėjo jau antrosios Hanų 
dinastijos valdovai. 

Naujas imperatorius įvykdė reikalingas reformas: pasirūpino, kad valstiečiai gautų 
žemių, sumažino mokesčius, paleido į laisvę valstybės vergus. Tačiau II a. vėl prasidė- 
jo krizė: turčiai užgrobė daug žemių, valstiečiai nuskurdo. 184 m. kilo daoistų sektos 
„Taipindao“ vadinamasis Geltonųjų raiščių sukilimas. Sukilėliai pralaimėjo, bet impe- 
rijos administracija netrukus nesugebėjo suvaldyti esamos padėties, ir dinastija žlugo. 

Kinijos kultūra. Kinija jau senovės romėnams buvo žinoma kaip šilko tėvynė (euro- 
piečiai šilko gamybos paslaptis perėmė tik kryžiaus karų laikais). Didžiuoju šilko keliu 
daugelį amžių abiem kryptimis plito naujovės. Vis dėlto Kinija, skirtingai nei senovės 
Artimųjų Rytų civilizacijos, didesnės įtakos Vakarams neturėjo. Kultūrinėje Kinijos tra- 
dicijoje pabrėžiama priešingų pradų pusiausvyros būtinybė, saiko ir vidurio kelio, kuriuo 
būtina eiti, siekiant išvengti kraštutinumų, idėjos (jos artimos senovės graikų filosofų for- 
muluotiems principams). Daug dėmesio senovės Kinijoje buvo skiriama subtiliai politi- 
nei ir karinei strategijai bei taktikai formuoti, idėjoms, kaip veiksmingai valdyti valstybę, 
kurti. Nuo seniausių laikų kinai garsėjo ir kaip puikūs išradėjai — jau senovėje jie išrado 
kompasą, popierių. Kinai buvo sukaupę nepaprastai daug metraščių, archyvų, sukūrę ži- 
nynų ir žodynų. Garsiausias kinų istorikas buvo Sima Čianas (apie 145-87 m. pr. Kr.) 


KLAUSIMAI IR UŽDUOTYS: 
1. Sudarykite lentelę apie senovės Kinijos dinastijų valdymą: 


„Dinastija - Kada valdė Pasiekimai 


2. Palyginkite Konfucijaus, Laodzi ir legistų požiūrį į valstybę. 

3. Kokie reikšmingiausi pokyčiai įvyko Hanų dinastijų laikotarpiu? Kiek 
jie svarbūs tolimesnei Kinijos raidai? 

4. Koks reikšmingas technologinis pokytis įvyko Kinijoje V a. pr. Kr.? 
Kaip jis paveikė gamybą, žemės ūkį, karybą? 

5. Kokie svarbiausi Kinijos išradimai ir kultūriniai pasiekimai? Kiek jie 
reikšmingi visos žmonijos raidai? 


ŠALTINIAI: ||| 


1. Senovės Kinija 

SENOVĖS KINIJA 


SVARBIAUSIOS VALSTYBĖS 
(apytikrės ribos) 


Šangų valstybė XVII-XI a. pr. Kr. 


Q T 
momo Džou valstybės 
? (1027 m. pr. Kr.-ll a. pr. Kr. vidurys) 
O Lojangas Rytų Džou dinastijos 
sostinė (nuo 770 m. pr. Kr.) 


== sm Činų imperija 221—-207 m. pr. Kr. 


O Sianjangas Činų dinastijos sostinė 

2. Tada Sijuan-juan [imperatoriškas jo vardas Huangdi] ėmė mokytis naudoti skydą ir ietį, 
kad nubaustų tuos, kurie nepasirodydavo su dovanomis, ir visi valdantieji kunigaikščiai at- 
vyko į dvarą, kad išreikštų pagarbą ir nuolankumą. Tiktai vieno Či-ju, kuris buvo ypač 


žiaurus, niekaip nesisekė nubausti. 

Sijuan-juan tada ėmė tobulinti savo dorybes ir skatinti karybą. Jis sutvarkė penkias stichi- 
jas, prisėjo penkių rūšių grūdų, nuramino liaudį, įvedė tvarką keturiose pasaulio šalyse, išmokė 
kautis [karius kaip] juodąsias ir rudąsias meškas, irbius, leopardus, jaguarus ir tigrus. 

Jeigu kas nors Pasaulinėje imperijoje nepaklusdavo, Huangdi pasirodydavo ir jį nubaus- 
davo, o nuraminęs išeidavo. [Huangdi] valė kalnų šlaitus ir tiesė kelius, niekada nenurimo. 
Valdininkus [Huangdi] vadino žodžiu „debesis“ ir paskyrė „debesų valdytojus“. Paskyrė 
kairį ir dešinį didįjį prievaizdą, kad jis stebėtų visas valdas. [O kai] visose valdose įsivyravo 
taika, [Huangdi] paaukojo daugiausia žmonių aukų [iš visų anksčiau aukotų] dvasioms ir 
dangaus dvasioms, kalnams ir upėms. 

Pagal: Crima Manb, Hcmopuueckue sanucu, MocxBa, 1972, p. 133-134. 


Yu-tzu (Konfucijaus mokinys) kalbėjo: „Retai būna taip, kad žmonės, kurie gerbia tėvus ir 
vyresniuosius brolius, maištautų prieš vyresnybę. 

Tačiau dar nėra buvę tokio, kuris, nenorėdamas maištauti prieš vyresnybę, kurstytų su- 
maištį ir netvarką. 

Kilnus žmogus pirmiausia rūpinasi, kad gyvenimas įgautų tvirtą pagrindą. Kai pagrin- 
das tvirtas, atsiveria Teisingas kelias. 

Pagarba tėvams, vyresniųjų brolių gerbimas — tai dorovės šaknys.“ 

Konfucijus, Apmąstymai ir pašnekesiai, Vilnius, 1994, p. 55. 


Hanų dinastijos požiūris į visuomenę. 
Neanalizuodami visų socialinės hierarchijos aspektų Hanų Kinijoje, atkreipsime dėmes; tik 
į įtaką, kurią jai darė imperinės organizacijos. Ta įtaka tikrai buvo nemaža, nes dėl neribo- 
tos imperatoriaus valdžios visuomeninis, teisinis ir politinis statusai susiliejo. Netgi galima 
sakyti, kad imperija visuomenę visiškai ištirpdė: niekas iš jos pavaldinių neturėjo ypatingų 
teisių valstybėje. Politinė Kinijos mintis nekeldavo klausimo: kas yra žmogus? Ją domino tik 
tai, ką jis reiškia valstybei. Žmogui Kinijos imperijoje nebuvo būdinga „pilietinė būklė“, jis 
turėjo tik „talentą“ (cai) ir galėjo tik tikėtis, kad jo talentą „panaudos“ (jun). Pabrėšime ir tai, 
kad Kinijos imperijoje nebuvo ir aiškaus žemės nuosavybės supratimo. Ji būdavo vertinama 
greičiau kaip išskirtinio naudojimo teisė, o imperijos valdžios vyrai galvojo ne apie tai, kas 
ir kokia prasme yra žemės savininkas, o kaip geriau panaudoti žemės išteklius. 

B. B. ManeBuu, [u6enb 6 ðpesneŭ umnepuu, MocxBa, 1983, p. 19. 


DARBAS SU ŠALTINIAIS: 


1. Kokios dinastijos valdymo metu Kinijos teritorija tapo didžiausia (1 šal- 
tinis)? 

2. Kokiais trimis būdais imperatorius įtvirtino savo valdžią (pagal 2 šaltinį)? 

3. *Kokias valstybės valdymo reformas galėjo paskatinti Konfucijaus min- 
tys (pagal 3 šaltinį)? 

4. Apibūdinkite žmogaus ir žemės nuosavybės sampratą senovės Kinijos 
visuomenėje (pagal 4 šaltinį). 


Q. SENOVĖS HETITŲ IR 
PERSŲ VALSTYBĖS 


+ Hetitų karalystė — ankstyviausia indoeuropiečių valstybė | B 
e Pėrsijos impėrija sugebėjo suvienyti skirtingas kultūras ir religijas 


+ Darėjas I Didysis — iškiliausias Pėrsijos valdovas 


> 
li tūkstantmečio pr. Kr. pradžioje 558-530 m. pr. Kr. 521-486 m. pr. Kr. 
hetitai išmoko apdirbti geležį Pėrsiją valdė Pėrsiją valdė 


Kyras II Didysis Darėjas I Didysis 


1 sukurtos Hetitų ir Pėrsų valstybės pakeitė senovės pasaulio politinį 
žemėlapį. Egiptui, Babilonijai, Asirijai teko pripažinti Hetitų ir Pėrsų valstybių galią. 

Hetitų valstybė (XVIII-XII a. pr. Kr.). Apie III tūkstantmetį pr. Kr. Mažosios 
Azijos pusiasalyje apsigyvenusi hatų tauta vertėsi sidabro, medienos, gyvulininkystės 
produktų gavyba ir prekyba. Didelės įtakos jų krašto raidai turėjo hetitų skverbimasis. 
Šie, išstūmę vietinius gyventojus, ėmė kurti nedideles kunigaikštystes, kurių pagrindu 
tapo nedideli įtvirtinti miestai. XVIII a. pr. Kr. atskiri kunigaikščiai bandė suvienyti 
hetitų valstybėles. Hetitų valstybės valdymas buvo grindžiamas kunigaikštysčių sąjun- 
ga: dalį valstybės valdė karaliaus giminaičiai, o likusiąją — vietiniai kunigaikščiai (2). 
Karaliaus ir jo giminaičių vedybos su vietinės diduomenės moterimis padėjo išsaugoti 
valstybės vienybę. Tai didino karalienės ir aukštuomenės svarbą valstybės gyvenimui. 
Vėlesniais laikais karalienė galėjo turėti savo antspaudą ir susirašinėti su kitų šalių 
valdovėmis. Karalienės politinis autoritetas tapo rimta kliūtimi aukštuomenei orga- 
nizuoti sąmokslus prieš valdovą. Hetitų valstybė tada buvo labai stipri, XVI a. pr. Kr. 
pradžioje ji net surengė žygį ir užėmė Babiloną. Kita vertus, karalius turėdavo nuolat 
kovoti su sąmokslininkais. Sąmokslų baimė paskatino hetitų valdovą Chatušilį I (val- 
dė apie 1650-1620 m. pr. Kr.) sostinę perkelti į Chūtušą. Centrinę Hetitų valstybės 
valdžią ėmė stiprinti Telepinas (valdė apie 1530—1500 m. pr. Kr.). Jis vyriausiajam ka- 
raliaus sūnui suteikė teisę paveldėti sostą, bet karaliaus valdžią dar labiau ėmė riboti 
tūlija — taryba, sudaryta iš karaliaus šeimos narių, giminaičių ir diduomenės atstovų. Ji 
kontroliavo mirties bausmės skyrimą didikams. Taikos metu liaudis turėjo teisę kriti- 
kuoti karalių, tačiau tik tulija valdovui galėjo skirti bausmę ir atimti iš jo valdžią. Te- 


lepinas sustiprino ir įstatymų leidžiamąją galią, bet nesumažino sritinių kunigaikščių 
savarankiškumo. Patekusių į nelaisvę karių likimą spręsdavo karių susirinkimas. 

Hetitų karaliai savo valstybės teritoriją plėtė naudodamiesi kaimyninių šalių vidi- 
niais nesutarimais. Jų galios didėjimas kėlė grėsmę kaimyninėms valstybėms. Todėl 
Egiptas ir Mitanija prieš hetitus sudarė sąjungą. XIV a. pr. Kr. Mitanijos valstybė tapo 
priklausoma nuo hetitų. 1270 m. pr. Kr. Egiptas ir Hetitų valstybė pasirašė sąjunginės 
taikos sutartį ir nukreipė savo galias prieš Asiriją. Apie 1200 m. pr. Kr. Hetitų valstybę 
sunaikino vadinamosios jūrų tautos. 

Hetitai patys pirmieji labai anksti — II tūkstantmečio pr. Kr. pradžioje - išmoko 
apdoroti geležį. Jie patobulino kovos vežimų ratus, iš vientiso medžio pagamintą 
ratą pakeitė mediniu ratu su stipinais. Hetitai sukūrė teisyną (3), parašė daug veikalų 
apie Žirgų auginimą — juose daugybė specialių sąvokų ir taisyklių, žinotinų Žirgų 
augintojui. 

Pėrsija (558-331 m. pr. Kr.) (1). Antrojoje II tūkstantmečio pr. Kr. pusėje į dabar- 
tinio Irano teritoriją įsibrovė indoeuropiečiai — iranėnų gentys. Istoriniuose šaltiniuose 
minima, kad apie LX a. pr. Kr. šioje teritorijoje gyvenusios dvi giminingos genčių gru- 
pės: persai (4) ir medai. Medus pasikeisdami valdė asirai, skitai, kimerai. Asirų karo žy- 
giai ir klajoklių skitų bei kimerų įsiveržimai paskatino susikurti Mėdų valstybę (VII a. 
pr. Kr.). Medai sukilo prieš asirus, nusiaubė artimiausius jų miestus ir taip nutraukė 
asirų valdymą. Sąjunga su Babilonija 
prieš Asiriją sustiprino tarptautinę 
Mėdų valstybės padėų. Medams pa- 
vyko nugalėti asirus, tačiau valstybę 
sužlugdė silpna karaliaus valdžia, vie- 
tinės diduomenės savarankiškumas ir 
karai su gretimomis valstybėmis. 

Persų karaliai ilgą laiką pripaži- 
uo asirų ir medų valdžią, kol 550 m. 
pr. Kr. Kyras II Didysis (valdė 
558-530 m. pr. Kr.) užkariavo Mėdų 
valstybę. 539 m. pr. Kr. persai užėmė 
didžiausią senovės Artimųjų rytų pre- 
kybus centrą — Babiloną. Pergalę prieš 
babiloniečius lėmė išdavystė: persams 


padėjo Babilonijos pirkliai, iškeitę ne- 


priklausomybę į ekonominę naudą. 1, Persų kariai 


Įsigalėję Mesopotamijoje persai ėmė (Sūzų rūmų sienų puošybos fragmentas) 


2. Darėjas I Didysis 
medžioja (bareljefas, 
rastas Sūzuose, apie 
500 m. pr. Kr.) 


rengtis žygiui į Egiptą (1). Norėdamas sustiprinti savo padėtį užkariautuose kraštuose, 
Kyras leido iš tremties sugrįžti žydams (žr. skyrių „Senovės žydai ir finikiečiai“). Egipto 
pasienyje esanti Palestini tapo saugia persų karo stovykla, o finikiečių laivynas — persų 
laivyno dalimi. Žygio prieš Vidurinės Azijos klajoklius metu Kyras žuvo. Egiptą už- 
kariavo jo sūnus Kambizas II (valdė 530-522 m. pr. Kr.), kuriam padėjo Egipto karo 
laivyno vadas, remiamas žynių, besipriešinančių faraono valdžios stiprėjimui. Jis leido 
finikiečių karo laivams patekti į Nilą. Kambizui reziduojant Egiptė, neramumų kilo 
pačioje Pėrsijoje. Pakeliui į Pėrsiją Kambizas paslaptingai mirė (5). 

Pėrsijoje pradėjo sklisti gandai, kad valstybę valdo apsišaukėlis. Nuvertęs jį valstybę 
ėmė valdyti Darėjas I Didysis (valdė 521—486 m. pr. Kr.) (2), kuris didelėje imperijoje 
netrukus ėmė vykdyti reformas. 

Darėjas atskyrė karinę ir civilinę valdžią, įvedė naują teisyną, įkūrė naują sosti- 
nę — Persėpolį (3). Valstybės teritoriją jis padalijo į satrūpijas (administracines apy- 
gardas), kurioms satrapūs skirdavo valdovas. Satrapai buvo atsakingi už teismų veiklą, 
rinko mokesčius, prižiūrėjo, kad būtų vykdomos prievolės, kaldino sidabrines ir varines 
monetas, bet neturėjo teisės vadovauti kariuomenei. Pėrsija buvo daugiatautė valstybė, 
todėl Darėjas turėjo įvertinti nevienodą užkariautų teritorijų ekonominį ir politinį lygų, 
nustatyti skirtingus mokesčius. Valstybės centralizacija buvo derinama su vietine savi- 
valda. Užkariautiems kraštams Darėjas suteikė didesnę savivaldą, jie galėdavo mokėti 
mažesnius mokesčius, bet turėjo būti ištikimi persams. Įsakymai ir ataskaitos valdovui 
būdavo rašomos valstybine aramėjų kalba. 

Darėjas savo valstybėje įvedė bendrą valiutą, ant naudojamų auksinių monetų (da- 
rikų) buvo iškalamas valdovo atvaizdas. Įvedus bendrą piniginį vienetą buvo lengviau 
vesti valstybės pajamų ir išlaidų apskaitą, susidarė palankios sąlygos plėtotis preky- 
bai. Imperijos galybės pagrindas — stipri kariuomenė. Ji buvo sudaryta iš raitelių ir 


3. Persėpolio rūmų griuvėsiai 


pėstininkų. Dauguma vadų buvo persai. Rinktiniuose daliniuose — 10 000 vadinamų- 
jų nemirtingųjų — daugiausia buvo persų ir medų. Pirmasis „nemirtingųjų“ tūkstantis 
(gvardija), sudarytas tik iš persų diduomenės atstovų, rūpinosi valdovo asmenine ap- 
sauga. Nukariautos tautos ir gentys taip pat turėjo skirti karių pulkų imperijos žygiams. 
Nukariautose šalyse esančiose įgulose tarnavo įvairių tautų ne vietinės kilmės kariai. 
Pėrsijos valdovai labai rūpinosi kelių kokybe, keliuose pastatydavo raitelių postus. Rai- 
teliai, šuoliuodami nuo posto iki posto, kiek įmanoma greitai perduodavo karaliaus 
įsakymus ir pranešimus. 

Persai, siekdami išvengti didesnio užkariautų tautų priešiškumo, toleravo kitus ti- 
kėjimus, gerbė vietinius papročius. VI a. pr. Kr. Pėrsijoje pradėjo plisti nauja religija — 
zoroastrizmas. Pranašo Zaratustros (greičiausiai gyveno VII a. pr. Kr., nors yra ir ki- 
tokių versijų) sekėjai tikėjo, kad pasaulyje vyksta nuolatinė kova tarp gėrio ir blogio. 
Gėrio ir šviesos dievybė Ahūra Mazda kovoja su blogio įsikūnijimu, tamsos ir mirties 
dievybe Angra Mainjumi. Žmogus, turintis nemirtingą sielą ir mirtingą kūną, gali 
pasirinkti: blogu elgesiu remti Angrą Mainjų ar gerais darbais prisidėti prie neišven- 
giamos Ahūros Mazdos pergalės šio pasaulio pabaigoje. Po mirusiųjų prisikėlimo ir 


Paskutinio teismo pasaulį nuo blogio apvalysianti ugnis. 


KLAUSIMAI IR UŽDUOTYS: 


1. 


2. 


3. 


4. 
5. 


ŠALTINIAI: 


1. Pėrsijos impėrija 


Įrodykite, kad Hetitų valstybėje buvo įgyvendintas valdžios padaliji- 
mo principas. 

Kokie yra reikšmingiausi hetitų pasiekimai, kurie iš jų labiausiai pa- 
veikė žmonijos raidą? 

Pagrįskite teiginį: „Mėdų valstybė apsaugojo persus nuo išorinių grės- 
mių.“ 

*Palyginkite Darėjaus I Didžiojo ir Hamurabio reformas. 
*Pamąstykite, kodėl sąmokslai buvo hetitų ir persų politinės kovos dalis. 


2. Hetitų impėrija buvo ne griežtai centralizuota valstybė, kaip kad, pavyzdžiui, Egiptas, o 
beveik visai autonomiškų valstybių sąjunga. „Federalines valstybes“ valdė arba didikai, pa- 


veldėję valdžią, arba karaliaus broliai ar sūnūs. Prieš pradėdamas valdyti, kiekvienas valdovas 


privalėjo atvykti į Chatušą arba „tenai, kur tuo metu yra karalius“ (pavyzdžiui, jeigu jis karo 


žygyje) ir pasiprašyti „priimamas į tarnybą“. Priimtas, t. y. pripažintas valdovu, jis turėjo pri- 
siekti ištikimybę. Tad „Chati šalį“ sudarė „smulkios karalystės“, pakankamai savarankiškos, 
kad jas galėtų operatyviai valdyti vietos valdovai, ir kartu pakankamai priklausomos nuo 
centrinės valdžios, kad hetitų imperatorius, palaikydamas santykius su kitomis valstybėmis, 


galėtų veikti kaip vieningos imperijos atstovas. 


Taikos sąlygomis hetitų valdovas turėjo ribotą galią, o karo metu, būdamas imperijos 


armijos (kurią sudarė jo paties daliniai, „federalinių valstybių“ kontingentai ir pagalbinė 


vasalų kariuomenė) vyriausiuoju vadu, — neribotą kompetenciją. Vykstant karui, panku- 
sas! turėjo teisę tik reikalauti iš karaliaus, kad jis „priešus triuškintų ir nerodytų jiems 
pasigailėjimo“. 

Pagal: V. Zamarovskis, Hetitų imperijos paslaptys, Vilnius, 1969, p. 193. 


3. Iš hetitų įstatymų: 

3. Jeigu kas nors suduos laisvam vyrui arba laisvai moteriai ir jeigu auka mirs, jeigu jis 
neturėjo tokių ketinimų, tai turi pats pristatyti lavoną; dvi galvas jis turi už tai duoti, į jo 
namus jas jis turi nusiųsti. 

5. Jeigu kas nors užmuš hetitų prekiją, tai jis turi duoti 100 minų sidabro ir atsako savo na- 
mais. Jeigu tai atsitiks Lūvijos šalyje arba Palo šalyje, tai jis turi duoti 100 minų sidabro 
ir atlyginti jam žalą. Jei tai atsitiks Hati šalyje, tai jis, be to, dar turi pats pristatyti prekijo 
lavoną. 

7. Jeigu kas nors išduria akis laisvam žmogui arba išmuša jam dantį, tai anksčiau paprastai 
duodavo 1 miną sidabro, o dabar jis turi duoti 20 šekelių sidabro ir juos į namus jis turi 
nusiųsti. 

10. Jeigu kas nors pakenks Žmogui ir jį susargdins, tai jis turi jį slaugyti. Jis turi į jo vietą 
duoti žmogų, ir tas turi dirbti nukentėjusiojo namuose, kol tas pasveiks. O kai jis pa- 
sveiks, kaltininkas turi duoti jam 6 šekelius sidabro ir pats turi taip pat užmokėti mokes- 
tį gydytojui. 

Pagal: Xpecmomamua no ucmopuu 0pesnezo Bocmoka, MocxBa, 1980, p. 100-106. 


4. Persų jaunuolių auklėjimas. 

Sakoma, kad iš viso persų yra apie šimtą dvidešimt tūkstančių. Įstatymai nė vienam iš jų 
nedraudžia būti pagerbtam ir užimti aukštas pareigas; priešingai, visiems persams leista 
siųsti savo vaikus į viešąsias mokyklas, kuriose mokoma teisingumo. Bet savo vaikus siunčia 
tik tie persai, kurie sugeba juos išlaikyti, neversdami dirbti, o kiti pasilieka vaikus namuose. 
Valstybės mokytojų išlavinti ir pasiekę jaunuolio amžių vaikai turi teisę tapti efebais“. Tie, 
kurie tokio išsilavinimo negavo, efebais tapti negali. Patys efebai, atlikę pareigas, kurios 
jiems nustatytos potvarkiais, turi teisę pereiti į suaugusių vyrų grupę. Nebuvęs efebu negali 
būti įtrauktas į brandžių vyrų grupę. Brandūs vyrai, nepriekaištingai atlikę savo pareigas, 
pereina į seniausiųjų grupę. Taigi į seniausiųjų grupę patenka tie žmonės, kurie visą gyveni- 
mą gyveno nepriekaištingai. 

KcenodbonT, Kunopedua, MocxkBa, 1993, p. 10. 


! Pankūsas — visuotinis karių susirinkimas. 
* Efėbas — pilnametystės sulaukęs jaunuolis. 


5. Užrašas ant Darėjaus I Didžiojo kapavietės netoli Persėpolio: 

Kalba karalius Darėjas: „Štai ką aš esu padaręs po to, kai tapau karaliumi.“ 

Čia karaliavo Kambizas, Kyro sūnus, iš mūsų giminės. Kambizas turėjo brolį, vardu 
Bardija, tos pačios motinos ir to paties tėvo kaip ir Kambizas. Kambizas nužudė Bardiją. 
Kai Kambizas nužudė Bardiją, liaudis nežinojo, kad Bardija nužudytas. Tuo metu Kambizas 
išvyko į Egiptą. Kai Kambizas išvyko į Egiptą, liaudis pasipiktino, šalyje kilo didelė rūstybė: 
ir Pėrsijoje, ir Mėdijoje, ir kitose provincijose. 

Paskui atsirado žmogus magas, vardu Gaumata. Liaudį jis taip apgaudinėjo: „Aš - Bar- 
dija, Kyro sūnus, Kambizo brolis.“ Tada visa liaudis sukilo ir nuo Kambizo perėjo pas jį, ir 
Pėrsija, ir Mėdija, ir kitos provincijos. Jis, [Gaumata], užgrobė karalystę. Kai jis užgrobė 
karalystę, buvo garmapado mėnesio 9 diena. Tada Kambizas mirė savo mirtimi. 

Niekas neišdrįso kaip nors prieštarauti magui Gaumatai, kol neatvykau aš. Tada pasi- 
meldžiau Ahūrai Mazdai, Ahūra Mazda man padėjo. Buvo bagajadišo mėnesio 10 diena, 
kai aš su keletu žmonių nužudžiau ir magą Gaumatą, ir didžiausius jo šalininkus tvirtovėje, 
Mėdijos provincijoje. Karalystę aš iš jo atėmiau. Ahūros Mazdos valia tapau karaliumi. 
Ahūra Mazda davė man karalystę. 

Pagal: Xpecmomamua no Opesneū ucmopuu, t. 2, MocxkBa, 1936, p. 69. 


DARBAS SU ŠALTINIAIS: 

1. Kokios civilizacijos galėjo padaryti įtaką Pėrsijos raidai? Kuriomis 

kryptimis plėtėsi Pėrsijos valstybė (1 šaltinis)? 

2. Kuo unikali Hetitų valstybės sandara (2 šaltinis)? Palyginkite senovės 
Egipto ir Hetitų valstybės valdovų galią. Kokios išryškėjo silpnosios ir 
stipriosios Hetitų valstybės ypatybės? 
Apibūdinkite, kaip hetitų įstatymuose vertinami atskirų sluoksnių 
žmonės (pagal 3 šaltinį). Įvertinkite bausmių griežtumą. 

Paaiškinkite, kaip persai būdavo ugdomi ir ruošiami valstybinei tarny- 
bai (pagal 4 šaltinį). Kodėl ne visi jaunuoliai tapdavo efebais? 

5. *Apibūdinkite situaciją Pėrsijoje prieš Darėjui I ateinant į valdžią 
(pagal 5 šaltinį). Kaip Darėjas I pateisina jėgos naudojimą prieš prie- 
šininkus? 


10. SENOVĖS ZYDAI 
IR FINIKIEČCIAI 


+ Biblijos, krikščionių ir judėjų šventraščio, dalį — Senajį 
Testamentą — parašė senovės žydai 

+ Jūrų prekyba — finikiečių gerovės pagrindas 

+ Abėcėlė - didžiausias finikiečių nuopelnas šiuolaikinei 


civilizacijai 


+ 

| II tūkstantmečio pr. Kr. viduryje 4 Apie 1000-965 m. pr. Kr. 814 m. pr. Kr. 

| atsirado ankstyvoji finikiečių Izraèl; valdė Dovydas buvo įkurta 
abėcėlė Kartagina 


: XI a. pr. Kr. pabaigoje Apie 965-928 m. pr. Kr. 
Izraėlio pirmuoju karaliumi Izraėlį valdė Saliamonas 
tapo Saulius 


enovės žydai. Žydų protėviai, viena semitų genčių, buvo klajokliai, gyvenę Ara- 

bijos dykumoje ir vertęsi gyvulininkyste. Vedami savo vadų — patriarchų, jie 
įsikūrė Pietų Mesopotamijoje. II tūkstantmečio pr. Kr. viduryje žydų protėviai ap- 
sigyveno Kanaãno žemėje (būsima Palestina). Iš pradžių jie vertėsi gyvulininkyste, 
vėliau išmoko dirbti žemę. Antrojoje II tūkstantmečio pusėje žydų protėvių gentys 
dėl bado ir karo pasitraukė į Egiptą, kur jas žiauriai išnaudojo faraonai. XIII a. pr. Kr. 
izraelitūs iš „Egipto vergijos“ išvedė Mozė. Anot Biblijos, išvesti tautą iš Egipto 
jam patikėjo dievas Jahvė, su kuriuo pakeliui į; Pažadėtąją žemę Sinajuje jis sudarė 
sutartį — Sandorą (2), pagal kurią išrinktoji tauta turėjo laikytis Dešimties Dievo 
įsakymų (Dekalogo) (3), o Dievas tapo šios tautos globėju. Nuo tada izraelitų religija 
yra monoteistinė. 

Istorikai mano, kad didžiausios įtakos izraelitų pasaulėžiūrai turėjo faraono Ech- 
natono religinė reforma, o egiptiečių ir hetitų karai sudarė palankias sąlygas pabėgti 
iš Egipto. Dėl šių priežasčių izraelitų klajonės truko keturiasdešimt metų. Galimy- 
bė užkariauti Pažadėtąją žemę jiems atsirado susidarius palankioms tarptautinėms 
aplinkybėms: apie 1200 m. pr. Kr. žlugo Hetitų valstybė, Egiptė prasidėjo suirutė, o 


Kanaano gyventojus siaubė jūros tauta — filistinai, kurie įsitvirtino rytinėje Vidurže- 
mio jūros pakrantėje ir sukūrė ten miestų sąjungą. Nuo tada šis kraštas imtas vadinti 
Palestini. Norėdami užkariauti Pažadėtąją žemę, izraelitai turėjo nugalėti kanaanie- 
čius ir filistinus. Izraelitai nebuvo vieningi, todėl greitai užkariauti Kanaãno jiems 
nepavyko. Apie 1200 m. pr. Kr. izraelitai susivienijo į Dvylikos genčių sąjungą. Jai 
vadovavo ir judėjų tikėjimo tiesas saugojo teisėjai (genčių vadovai). Teisėjais tapdavo 
Dekalogo požiūriu nepriekaištingos asmenybės. Jie taip pat turėjo eiti šventiko, karo 
vado pareigas. Pažadėtojoje žemėje įveikę kanaaniečius, klajokliai izraelitai tapo žem- 
dirbiais, sodininkais, vyndariais, amatininkais. Sėkmingai prekiaudami jie praturtėjo 
ir atsivėrė kitų tautų kultūrinei įtakai, todėl tarp izraelitų kilo diskusijų dėl tikrojo 
tikėjimo išsaugojimo. 

Kovingieji filistinai dar buvo neįveikti. Pastarųjų kariai, aprūpinti karo vežimais ir 
geležiniais ginklais, buvo labai pavojingi. Svarbiausia izraelitų kovų nesėkmės prie- 
žastis — vienybės stoka, juos turėjo suvienyti karalius. Tam prieštaravo paskutinis žydų 
teisėjas ir pranašas Samuelis. XI a. pr. Kr. pabaigoje izraelitai išsirinko pirmąjį karalių 
Saulių (XI a. pr. Kr. pab.), kuriam vadovaujant žydai nugalėjo filistinus. Tai sustiprino 
jo autoritetą. Apie 1000 m. pr. Kr. karaliumi tapo Sauliaus žentas Dovydas (valdė iki 
965 m. pr. Kr.). Iš pradžių jam pakluso tik Judėja, bet pamažu Dovydo valdžią pripa- 
žino ir visas Izraėlis. Pirmojo karo žygio metu Dovydas užkariavo Jerūzalę, kuri tapo 
suvienyto Izraėlio sostine. Valstybės teritorija išsiplėtė nuo Damasko iki Raudonosios 
jūros. Šiuo laikotarpiu buvo sustiprinta karaliaus valdžia: jis skyrė vietininkus provinci- 
jose, perkėlė įtakingiausius šventikus į sostinę, žiauriai numalšindavo kilusius maištus. 
Kadangi karaliaus sostas netapo paveldimas, po Dovydo mirties prasidėjo kova dėl val- 
džios. Po daugybės intrigų ir sąmokslų kovą laimėjo Dovydo sūnus Saliamonas (valdė 
apie 965-928 m. pr. Kr.). Naujasis karalius centralizavo valdymą: padalijo valstybę į 12 
provincijų. Kiekviena iš jų turėjo išlaikyti kovos vežimų grupę ir vieną mėnesį per me- 
tus — karaliaus dvarą. Iš sukauptų lėšų pradėta plėsti Jeruzalė, pastatyta Dievui Jahvei 
skirta šventykla, tapusi tautos vienybės simboliu. 

Saliamonas siekė išplėsti tarptautinę Izraėlio galią. Karams rengti reikėjo lėšų, todėl 
jis nusprendė padidinti mokesčius, o Saliamono gyvenimo būdas, nutolęs nuo tikėjimo 
tiesų, papiktino valstybės gyventojus ir sukėlė maištus. 

Apie 928 m. pr. Kr. izraelitų valstybė suskilo į Izraėlio karalystę (sostinė Samžrija) 
ir Judėjos karalystę (sostinė Jerūzalė). 722 m. pr. Kr. Izraėlio karalystę užkariavo asirai 
ir šalies gyventojus išvarė į vergiją. 586 m. pr. Kr. babiloniečiai nusiaubė ir pavergė 
Judėją, sugriovė Jerūzalę. Judėjai buvo ištremti į Babiloniją. Tik 539 m. pr. Kr. užėmęs 
Babiloną persų karalius Kyras II žydams leido grįžti į tėvynę. 


Ilgus šimtmečius (XII-II a. pr. Kr.) žydai 
užrašinėjo būsimosios Biblijos knygas. Iš jų su- 
daryta viena didelė tiek žydų, tiek visų krikščio- 
nių šventraščiu laikomos Biblijos dalis — Senasis 
Testamentas. Seniausios jos dalies - Penkiakny- 
gės (Toros) (1) - autoriumi tradiciškai laikomas 
žydų pranašas Mozė. 

Finikiečiai. Senovės pasaulyje Finikija gar- 
sėjo amatininkais, pirkliais ir jūrininkais. Fini- 
kiečiai, gyvendami kalnuotoje vietovėje, galėjo 
naudotis Viduržemio jūros teikiamais privalu- 
mais. Laivas tapo patikimiausia jų susisiekimo 
priemone. III tūkstantmečio pr. Kr. pradžioje at- 


sirado pirmieji miestai-valstybės: Ugaritas, Bib- 
las, Sidonas, Tyras ir kt. Juos valdė karaliai, kurių 
veiklą ribojo diduomenės taryba, o kartais — tau- 


1. Toros rankraščio ritinys 


tos susirinkimas. Svarbus vaidmuo finikiečių valstybės gyvenime teko diduomenei ir 
turtingiems pirkliams. To meto miesto-valstybės santvarką galime vadinti oligarchine 
respublika. Daugumai miestų išlikti savarankiškiems padėjo palankios geografinės są- 
lygos: jūra ir kalnai. Finikiečiai vertėsi tranzitine prekyba. Egiptė ir Babilonijoje me- 
dienos nebuvo, o ten vyko didelės statybos, todėl finikiečiai gabeno į šias šalis medie- 
ną. Egiptui ir Babilonijai reikėjo laivų, kuriuos pradėjo statyti finikiečiai. Jie pirmieji 
sukūrė irklinius laivus. Finikiečiams pertvarkius jūrų laivyną, atsirado prekybinių ir 
karinių laivų (2). Kariniai laivai, apginkluoti taranu, turėjo ginti prekybinius. Daugelis 
kariaujančių senovės pasaulio valstybių naudojosi finikiečių uostais ir laivais. Jie buvo 
garsiausi senovės pasaulio jūrininkai. Manoma, kad VI a. pr. Kr. jie apiplaukė Afriką, 
išplaukę į Atlanto vandenyną, atrado kai kurias šio vandenyno salas. Finikiečiai garsėjo 
ne tik kaip puikūs jūrininkai, bet ir kaip piratai. 

Finikijos slėniai buvo labai derlingi. Iš čia auginamų vynuogių buvo gaminamas 
vynas. Prekyba vynu ir alyvuogių aliejumi tapo žemdirbių pragyvenimo šaltiniu. 
Finikijos miestai garsėjo amatininkais, juvelyrais, kurių dirbiniais didžiavosi įvairių 
šalių valdovai ir didikai (ypač buvo vertinamas purpurinis finikiečių audeklas). Ma- 
noma, kad finikiečiai pirmieji sukūrė stiklo gamybos technologiją. 

XIV-XIII a. pr. Kr. dėl Finikijos varžėsi Egiptas ir Hetitų valstybė. Vidiniai nesuta- 
rimai neleido finikiečių miestams sėkmingai pasipriešinti. Nusilpus Egiptui ir Hetitų 
valstybei (apie 1200 m. pr. Kr.) finikiečių miestai tapo savarankiški, tačiau prasidėjo 
kova tarp finikiečių, izraelitų, filistinų ir rytuose gyvenančių klajoklių aramėjų dėl vieš- 

2. Finikiečių laivai. Šių laikų rekonstrukcija: a) karinis (I a. pr. Kr.), b) prekybinis (apie 1500 m. pr. Kr.) 


patavimo rytinėje Viduržemio jūros pakrantėje. X a. pr. Kr. iškilo Tyras. Tyro pirkliai 
buvo galingi, nes turėjo itin stiprų jūrų laivyną. Tyro galybės laikotarpiu suklestėjo 
prekyba vergais, Finikijos miestai tapo svarbiais vergų prekybos centrais. X a. pr. Kr. 
pabaigoje Tyras nusilpo, nes sukilo vergai ir jam priklausantys miestai. VIII-VII a. pr. 
Kr. finikiečių miestai pateko į Asirijos priklausomybę. VI-IV a. pr. Kr. Finikiją pakai- 
tomis valdė Babilonija, Egiptas, Pėrsija (4). Šios stiprios valstybės finikiečių miestams 
suteikė dalinę savivaldą, todėl jie išliko svarbūs prekybos centrai. 

II tūkstantmečio pr. Kr. viduryje buvo sukurtas garsinis priebalsinis finikiečių raš- 
tas, kurio atsiradimą lėmė intensyvi prekyba su kitais kraštais, poreikis greitai tvarkyti 
užrašus. Manoma, kad finikiečių abėcėlei įtakos turėjo egiptiečių hieroglifai, kai kurios 
dantiraščio ir proabėcėlinio rašto formos. Finikiečių abėcėlę sudarė 22 raidės. Prekiau- 
jant su kitais kraštais ji sparčiai plito: ją perėmė graikai, papildę raidėmis balsiams žy- 
méti, ir kitos tautos. Iš graikų abėcėlę perėmė romėnai, sukūrę vadinamąją lotynų abė- 
cėlę, kurią pritaikė savo kalbos ypatybėms. Šia abėcėle naudojamės ir mes, lietuviai. 

II tūkstantmečio pr. Kr. pabaigoje-1 tūkstantmečio pr. Kr. pradžioje finikiečiai 
kolonizavo pietines ir vakarinės Viduržemio jūros pakrantes (1). Iš ten finikiečių lai- 
vais į civilizuotus senovės pasaulio kraštus buvo tiekiamos žaliavos. Palikti gimtuosius 
miestus nnikiečius, be kitų priežasčių, paskatino ir skurdas, kurį lėmė didėjantis gy- 
ventojų skaičius. Nuolatinė gretimų valstybių įsiveržimo grėsmė trukdė verslui. Nepa- 
tenkinti Finikijos miestų-valstybių gyventojai rengdavo sąmokslus ir sukilimus, todėl 
maištininkus valdovai išsiųsdavo į savo kolonijas. 

Tyro karalius 814 m. pr. Kr. įkūrė Kartaginos miestą (3), kuris suklestėjo dėl preky- 
bos kelių, jungusių Italiją, Graikiją ir rytines Viduržemio jūros pakrantes. 

Kartagina pradėjo steigti savo kolonijas, ir santykiai su metropolija Tyru nutrūko. 
VIII a. pr. Kr. rimtais Kartaginos konkurentais tapo graikai, ir kova dėl prekybos kelių 


bei naujų kolonijų virto karais. Kartagina, suvienijusi Siaurės Afrikos finikiečių mies- 


3. Kartagina (rekonstrukcija) 


tus, pavergusi Libijos gentis, siekė sutrukdyti graikams įsigalėti vakarinėje Viduržemio 


jūros pakrantėje, o tapusi įtakingu politiniu centru, nuolat kūrė sąjungas: iš pradžių 


prieš graikus, vėliau — prieš romėnus. 


KLAUSIMAI IR UŽDUOTYS: 


1. 
2. 


3. 


4. 


5. 


6. 


Kokios tarptautinės aplinkybės galėjo paveikti Mozės veiklą? 
*Paaiškinkite, kodėl karai su filistinais paskatino izraelitus sukurti 
valstybę. 

Apibūdinkite lzraėlio karalių valdymą. 

Apibūdinkite pirmųjų finikiečių miestų-valstybių valdymą. 
*Pagalvokite, kodėl finikiečių miestai nesugebėdavo ilgam išsaugoti 
nepriklausomybės. 

Kokios aplinkybės lėmė finikiečių abėcėlės atsiradimą? 

Kas buvo svarbiausias finikiečių konkurentas prekiaujant Viduržemio 


jūros regione? 


ŠALTINIAI: 
1. 


2. 


3. 


Finikiečių kolonijos (1500-146 m. pr. Kr.) 


Kai Abramas pradėjo devyniasdešimt devintuosius metus, pasirodė jam Viešpats ir tarė: Aš 
esu visagalis Dievas; vaikščiok mano akivaizdoje ir būk tobulas, Aš padarysiu mano sandorą 
tarp manęs ir tavęs ir be galo padauginsiu tavo palikuonis. Abramas parpuolė ant veido. 
Dievas jam tarė: Tai aš esu, ir mano sandora su tavim, ir tu būsi daugelio tautų tėvas. Ir 
toliau tu nebesivadinsi Abramu, bet tavo vardas bus Abraomas, nes aš tave paskyriau dau- 
gelio tautų tėvu. Ir padarysiu, kad tavo palikuonys daugėtų be galo, ir iš tavęs rasis tautos, 
ir karaliai kils iš tavęs. Aš patvirtinsiu savo sandorą tarp manęs ir tavęs, ir tavo palikuonių po 
tavęs jų kartose kaip amžiną sandorą, kad aš būčiau Dievas tavo ir tavo palikuonių po tavęs. 
Ir aš duosiu tau ir tavo palikuonims žemę, kur tu esi klajūnas, visą Kanaãno žemę, amžinon 
nuosavybėn; ir aš būsiu jų Dievas. 

Pr 17:1-8 


Bet jei nenorėsi klausyti Viešpaties, tavo Dievo, balso, kad laikytumei ir vykdytumei visus jo 
paliepimus ir įstatus, kuriuos aš tau šiandien skelbiu, ateis tau šitie prakeikimai ir apniks 
tave. Prakeiktas būsi, mieste, prakeiktas, lauke; prakeiktas tavo kluonas, prakeikta, ką tu 
susitaupysi. Prakeiktas tavo įsčios vaisius ir tavo žemės vaisius, tavo jaučių bandos ir tavo 
avių būriai. Prakeiktas būsi įeidamas ir prakeiktas išeidamas. Viešpats siųs tau badą ir alkį, ir 
pasmerkimą visiems tavo darbams, kuriuos tu darysi, kolei nesutrins tavęs ir nepražudys vei- 
kiai už tavo pikčiausius pasielgimus, kuriais mane palikai. Viešpats teištinka tave maru, kolei 
neišnaikins tavęs nuo žemės, kurios paveldėti įeisi. Viešpats teištinka tave neturtu, drugiu ir 
šalčiu, karščiu ir kaitra, nesveiku oru ir amaru ir tepersekioja, kolei nežūsi. 

Jst 28: 15 - 22 


4. Žlungant Asirijai, finikiečių miestai-valstybės, atkūrę nepriklausomybę, atsidūrė sudėtin- 
goje politinėje situacijoje. Į Asirijos teritorijas Artimuosiuose Rytuose pretenzijas reiškė 
Naujėji Babilonijos karalystė. Tačiau tuo pačiu metu ir vėlyvojo laikotarpio Egipto faraonai 
šiame regione vėl siekė viešpatauti ir ryžtingai to ėmėsi. Nedidelės Artimųjų Rytų valstybės 
buvo per silpnos vykdyti savarankišką politiką, todėl buvo priverstos rinktis. Kiekvienoje iš 
jų akivaizdžiai gyvavo ir proegiptiška, ir probabiloniška „partija“. Tai parodo Judėjos pavyz- 
dys, kur probabiloniškas pažiūras reiškė pranašas Jeremijas, o proegiptiškas - jo priešininkas 
Ananija. Matyt, panašios „partijos“ egzistavo ir kitose, taip pat ir finikiečių valstybėse. 

IO. Ibipkun, Om Xauaana ðo Kappazena, MocxksBa, 2001, p. 256. 


DARBAS SU ŠALTINIAIS: 
1. Remdamiesi 1 šaltiniu raskite svarbiausius finikiečių prekybos centrus 
ir kelius Viduržemio jūroje. 
2. Kokį lūžį žydų religijoje atskleidžia 2 šaltinis? Kokia senovės Rytų 
civilizacija galėjo turėti įtakos šaltinyje aptartiems pokyčiams? 
3. Pagalvokite, kodėl 3 šaltinyje minimi prakeikimai įtikinamai atskleidė 
žydų gyvenimo kasdienybę. Kaip 3 šaltinis susijęs su Dekalogu? 


4. *Kaip Asirijos valstybės žlugimas pakeitė Finikijos miestų ir kaimy- 


ninių tautų politinį gyvenimą (4 šaltinis)? Kurios valstybės ir kodėl 
labiausiai pakeitė Finikijos miestų likimą? 


APIBENDRINAMIEJI KLAUSIMAI: 


1. 
2. 


> 

17. 
18. 


Kaip susiję šventyklų statyba ir miestų atsiradimas Šumerė? 

Kuo svarbi Sargono I imperija tolesnei Mesopotamijos civilizacijų 
valstybingumo raidai? 

Kuo svarbios gamtinės ir geografinės sąlygos civilizacijoms atsirasti? 
Kiekvieną sąlygą apibūdinkite. 

Paaiškinkite, kokią įtaką Hamurabio pertvarkymai turėjo Babilonijos 
gyvenimui. 


„ Paaiškinkite, kaip atskirais laikotarpiais buvo sprendžiama Egipto 


centralizacijos problema. 


Kokių Egipto faraonų užsienio politiką galima laikyti sėkmingiausia? 


„ Įvardykite pagrindines senovės Kinijos civilizacijos politinės raidos 


problemas. 

Kokiomis vertybėmis Konfucijus pagrindė valstybės centralizaciją? 
Pagalvokite, kaip senovės pasaulio valdovai sprendė valdžios legitimu- 
mo problemą. 


„Kodėl sakoma, kad 1286 m. pr. Kr. Kadešo mūšis nubrėžė sieną tarp 


hetitų žemių ir faraono šalies? Dėl ko ir tarp ko vyko šis mūšis? 
Paaiškinkite, dėl kokių istorinių aplinkybių atsirado budizmas. 
Kokius hetitų laimėjimus perėmė kaimyninės tautos? 
Apibūdinkite svarbiausias Pėrsijos karaliaus Darėjo reformas. 


„Palyginkite Pėrsijos ir Asirijos valstybes pagal pasirinktus kriterijus. 


Kokią įtaką senovės žydų visuomenės raidai padarė kaimyninės tautos? 
Apibūdinkite žydų karalių nuopelnus. 

Kokios priežastys lėmė finikiečių įsigalėjimą prekyboje? 

Kodėl prasidėjo finikiečių kolonizacija? Kaip ji paveikė finikiečius ir 
kitus kraštus? 

IV. SENOVĖS 
GRAIKIJA 


eniausios Europos civilizacijos atsiradimas sietinas su Krėtos miestais ir Mikėnais, 
kuriuose buvo vystomi amatai, prekyba ir žemdirbystė, jie su senovės Rytų valsty- 
bėmis užmezgė prekybinius ir kultūrinius ryšius. 

Pačioje „tamsiųjų šimtmečių“ pabaigoje graikai iš finikiečių perėmė abėcėlę, pra- 
dėtos rengti Olimpinės žaidynės. Senovės Graikijos civilizacijos branda susijusi su 
naujo tipo politinių darinių — polių klestėjimu. Galingiausios ir įtakingiausios graikų 
valstybės, turėjusios skirtingas valdymo tradicijas, buvo Atėnai ir Sparta. Politinių ir 
socialinių reformų pagrindu tapo vidurinis sluoksnis — amatininkai, pirkliai, viduti- 
niai valstiečiai. Visiems visateisiams graikų visuomenės nariams — piliečiams — buvo 
užtikrintos dvi pagrindinės teisės: turėti privačios nuosavybės ir dalyvauti valstybės 
valdyme; jų pareiga buvo atlikti karo tarnybą. Greita ūkinė polių raida skatino kultū- 
ros ir mokslo augimą. Demokratijos raidos Atėnuose neįmanoma suvokti be Solono, 
Temistoklio, Kleistenio, Periklio veiklos, Spartos valstybės stiprėjimo — be spartietiško 
gyvenimo būdo. Didelės įtakos Graikijos civilizacijai turėjo graikų ir persų karai: jie 
sutelkė Graikijos miestus, tačiau Peloponeso karas pradėjo Atėnų ir Spartos tarpusavio 
kovas dėl įsigalėjimo Graikijoje. Karai pakirto graikų demokratijos tradiciją. 

Prie Graikijos civilizacijos sklaidos labiausiai prisidėjo Makedonijos karalius Alek- 
sandras. Aleksandro Makedoniečio užkariautose teritorijose pasaulyje išplito graikų 
kalba, pradėta domėtis graikų filosofija, miestuose daug kur perimtas graikiškas gy- 
venimo būdas. Atsirado nauji politikos ir kultūros centrai — Aleksandrija (Egiptė), 
Antiochija, Pėrgamas ir kiti miestai. Iš Vakarų ir Rytų kultūrų sintezės susiformavo 
helenizmas. 

Senovės graikų indėlis į šiuolaikinės Europos šalių kultūrą neabejotinai didelis. Jų 
sukurta filosofija, gamtos mokslų pagrindai, architektūra, skulptūra, įvairių žanrų li- 
teratūra ir istoriografijos užuomazgos, demokratijos idėjos tapo viso krikščioniškojo 
pasaulio kultūros ir mokslo pagrindu. Senoji Graikijos filosofija turėjo didelės įtakos 
krikščionybės raidai, demokratinės santvarkos idėja — moderniųjų Vakarų valstybių 
politinėms santvarkoms. 


11. SENOSIOS GRAIKIJOS 
CIVILIZACIJOS 


+ Krėtos civilizacija buvo jūrinė — laivyba ir prekyba jai turejo 
ypatingą reikšmę 

+ Mikėnų laikotarpio linijinis B raštas buvo iššifruotas 

+ Sukūrus graikų abėcėlę ir pradėjus rengti Olimpines žaidynės 


senovės Graikijos „tamsieji amžiai“ baigėsi 


+ 
i Apie 2000 m. pr. Kr. IX-VIII a. pr. Kr. 776 m. pr. Kr. 
Krėtoje paplito hieroglifų raštas graikai perėmė ir patobulino įvyko pirmosios 
| (neiššifruotas) finikiečių abėcėlę Olimpinės žaidynės 


| 
| 


4 rètos civilizacijos (1) raida apima ilgą istorinį laikotarpį, dalijamą į tris periodus, 
ie pavadinti legendinio karaliaus Mino vardu. 

Ankstyvasis Mino laikotarpis (apie 3000-2200 m. pr. Kr.). Šiuo laikotarpiu 
Krètos gyventojai vertėsi žemdirbyste, gyvulininkyste, žvejyba ir amatais. Labiausiai 
buvo paplitusi puodininkystė, ypač ištobulinta puodų puošyba, naudoti variniai, vėliau 
ir bronziniai įrankiai. Ankstyvosios Mino civilizacijos visuomenę turtiniu požiūriu 
sudarė vienalytė žemdirbių bendruomenė. Žemdirbiai augino alyvuoges ir vynuoges, 
iš jų gaminamas aliejus ir vynas buvo puiki prekė. Remiantis archeologiniais radiniais, 
galima daryti išvadą, kad Krètos gyventojai prekiavo su Egiptù ir kitais Artimųjų 
Rytų kraštais. Jau šiuo laikotarpiu buvo išplėtota laivyba, kurios raida buvo glaudžiai 
susijusi su prekyba. 

Vidurinysis Mino laikotarpis (apie 2200-1700 m. pr. Kr.). Krėtoje iš gyvenviečių 
susiformavo miestai. Juose toliau buvo plėtojami amatai: puodžiai naudojo ir tobulino 
žiedžiamąjį ratą, intensyviai prekiaujant su kitais kraštais, imti gaminti prekėms sau- 
goti skirti dideli moliniai indai — amforos. Pagrindiniai Krėtos prekybos partneriai 
buvo Egiptas, Kipro, Finikijos ir Mesopotūmijos miestai. Sparčiai augant Krėtos ūkiui, 
iškilo aristokratija. Tą rodo įspūdingų rūmų (Knosė (1), Faiste ir Malijoje) statyba. 
Paprastai rūmai Krėtoje buvo statomi ant kalvų, gyvenamosios patalpos juose buvo 
aiškiai atskirtos nuo dirbtuvių ir sandėlių. Šiuo laikotarpiu Krėtoje iškilo politiniai 


2. Knoso rūmų freska, 


vaizduojanti karalių-žynį 


1. Knoso rūmų 
sosto menė 


centrai, susiformavo pirmieji politiniai dariniai. Apie 
2000 m. pr. Kr. pradėti naudoti hieroglifų rašmenys. 

Vėlyvasis Mino laikotarpis (apie 1700-1200 m. 
pr. Kr.). Šis istorinis laikotarpis išsiskyrė karaliaus 
valdžios stiprėjimu ir valstybės centralizacija. Apie 
1700 m. pr. Kr. Knoso ir kiti rūmai Krėtoje buvo 
sugriauti (greičiausiai stipraus žemės drebėjimo). 
Intensyviai prekiaudama su kitais kraštais valstybė 
nesunkiai atsigavo po katastrofos. II tūkstantmečio 
pr. Kr. vidurys — didžiausio jūrinės Krėtos valstybės 
klestėjimo ir galios laikotarpis. Pradėti atstatinėti 
rūmai: ypač įspūdingi buvo Knoso karaliaus rū- 
mai su daugybe patalpų. Rūmų sienas puošė fres- 
kos (2), vaizduojančios religines apeigas, kautynes 
su buliais. Šalia gyvenamųjų patalpų buvo iždas, 
archyvas, sosto ir religinių apeigų salės. Ši unikali 
architektūra turėjo įtakos atsirasti mitui apie Knoso 
labirintą (2). 

Krėtos gyventojai garbino du pagrindinius die- 
vus: vaisingumo deivę ir Minotaurą (4) — pusiau 
žmogaus, pusiau jaučio pavidalo būtybę. Vaisingumo 
deivė globojo gyvūniją ir augmeniją, o Minotauras 


buvo žemės drebėjimų ir audrų valdovas. Manoma, kad norint jam įsiteikti ir išvengti 
gamtos katastrofų, buvo aukojami žmonės, rengiamos bulių kautynės. Krėtos kultūrai, 
ypač menui, didelę įtaką darė Egiptas. Tai rodo saulės disko, spiralės, jaučio ragų ir kt. 
simboliai, būdingi Krėtos menui. 

Staigus Krėtos civilizacijos nuosmukis (XV a. pr. Kr.vid.) siejamas su Teros ugnikalnio 
išsiveržimu, Mikėnų prekybinės galios augimu ir graikų genties - achajų - invazija. 

Mikėnų laikotarpis (1600-1200 m. pr. Kr. ) (1). III tūkstantmečio pr. Kr. pabaigoje 
į Vidurio Graikiją ir Peloponėsą atsikraustė achajai. II tūkstantmečio pr. Kr. viduryje 
nusilpus Krėtos-Mino civilizacijai, prasidėjo vadinamosios Mikėnų kultūros klestė- 
jimas. Achajai pradėjo statyti tvirtoves ir plėšti turtingą kraštą. Jų karinę galią dar 
labiau stiprino kovos vežimai. Prekiaudami achajai sukaupė turtų ir įtvirtino valdžią. Jų 
valstybėms, kurios buvo padalytos į sritis, valdomas karo vietininkų, vadovavo karaliai. 
Achajai aktyviai veržėsi ir kolonizavo dalį Viduržemio jūros baseino žemių. Nuo XV a. 
pr. Kr. jie užėmė ir įsitvirtino Mažosios Azijos ir rytinėse Viduržemio jūros pakrantėse, 
Kipre, vakaruose pasiekė Siciliją, Pietų Italiją. 

Garsusis Homero (3) aprašytas Trojos (3) karas (XIII a. pr. Kr.) buvo tik vienas iš 
achajų veržimosi pavyzdžių. 

Mikėnų kultūros savitumą rodo raštas, keramika ir architektūra. Tvirtovių ir rūmų 
statybai būdavo naudojami dideli akmens luitai. Išskirtiniai Mikėnų miesto architek- 
tūros paminklai buvo Liūtų vartai (4) ir Atrijaus lobynas. Pastarasis pastatas turėjo 
neįprastos formos kupolą. Panašių statinių aptinkama ir Egiptė. Mikėnų aristokratija 
buvo laidojama šachtiniuose kapuose, tačiau spręsti, kokia buvo Mikėnų religija, sun- 
ku, nes nėra išlikusių šventyklų. Mikėnų graikai perėmė Krėtoje paplitusį linijinį A 
raštą ir jo pagrindu sukūrė linijinį B raštą, kuris XX a. viduryje buvo iššifruotas. 


3. Trojos griuvėsiai 


4. Liūtų vartai 
(Mikėnai, apie 1250 m. pr. Kr.) 


„Tamsieji šimtmečiai“ (XII a. pr. Kr.-IX a. pr. Kr.). XII a. pr. Kr. Mikėnus nusiau- 
bė kita graikų gentis — dorėnai, žlugo amatai ir prekyba. Dėl civilizacijos nuosmukio 


išnyko ir linijinis raštas. Didžioji dorėnų dalis iš užkariautų ir nusiaubtų teritorijų pa- 


sitraukė, nes didelis skaičius žmonių krašte negalėjo išgyventi. Nedidelės jų grupės ap- 


sigyveno kitose Peloponeso vietovėse: Lakonijoje, Mesenijoje ir kitur. Šiuo laikotarpiu 
ūkyje ir gamyboje bronzą pakeitė geležis, o greta gyvulininkystės išplito ir žemdirbystė. 
Dorėnai ir vietiniai gyventojai achajai kolonizavo Egėjo jūros salas ir vakarines Ma- 


žosios Azijos pakrantes. Kolonijų gyventojai, sukūrę savitą graikų kultūrą, imti vadinti 


jonėnais. 


KLAUSIMAI IR UŽDUOTYS: 


1. 
2. 


Apibūdinkite svarbiausius Krėtos civilizacijos laimėjimus. 

Kokiu laikotarpiu Krėtos civilizacija labiausiai klestėjo? Kas jam bū- 
dinga? 

"Palyginkite Krėtos ir Mikėnų civilizacijas. 

*Kodėl prekyba buvo Krėtos ir Mikėnų civilizacijų varomoji jėga? 
Kokie pokyčiai įvyko Graikijoje „tamsiaisiais šimtmečiais“? 

Su kokiomis kitomis to meto civilizacijomis Kreta ir Mikėnai palaikė 
ryšį? Kuo tai pasireiškė? 


ŠALTINIAI: 


1. Krėtos ir Mikėnų kultūros 


“g 
| | Mikėnų kultūra (1600-1200 m. pr. Kr.) 
DE] Kretos kultūra (3000-1400 m. pr. Kr.) 


Pagal graikų mitus, Tesėjas, legen- 
dinis Atėnų karalius ir valstybės 
įkūrėjas, Labirinte Knoso saloje 
nukovė Minotaurą (juodafigūrės 
vazos piešinio fragmentas, apie 
540 m. pr. Kr.) 


3. Taigi visi — ir dievai olimpiečiai, ir vyrai žirgvaldžiai 

Naktį miegojo, tik Dzeusas ramiai negalėjo užmigti. 

Rūpinos savo širdy, kaip reikės tam Achilui herojui 

Garbę grąžinti, pražudžius daugybę herojų achajų. 

Širdžiai jo toks pasirodė sumanymas būsiąs geriausias: 

Vadui didžiam Agamemnonui Sapną pasiųst apgaulingą. 

Tą pavadinęs, Kronidas prabilo jam žodžiais sparnuotais: 

„Lėk, apgaulingasis Sapne, tuoj pat į laivyną achajų. 

Būstan atvykęs garsaus Agamemnono, vado vyriausio, 

Viską tu jam, nepraleisdamas nieko, praneški, ką liepsiu. 

Liepk jam ginkluotis ir tuos achajus garbiniuotus į kovą 

Vesti smarkiausiai pačiam, nes dabar jisai tur užkariauti 

Miestą plačgatvį trojėnų. Tarp tų, kur Olimpo aukštybėj 

Turi namus, nebeliko jau skirtumo — Hera sutaikė 

Savo meldimais visus, o trojėnams nelaimės žadėtos.“ 

Homeras, Iliada, Vilnius, 1962, p. 27. 

4. Kai Tesėjas atkeliavo į Atėnus, visą Atiką buvo apgaubęs gilus liūdesys. Iš Krėtos atvyko 
galingojo karaliaus Minojo pasiuntiniai pasiimti duoklės. Sunki ir gėdinga buvo toji duoklė. 


Atėniečiai privalėjo kas devyneri metai pasiųsti į Krėtą septynis jaunuolius ir septynias mer- 
ginas. Ten jie būdavo uždaromi didžiuliuose Labirinto rūmuose, kur juos prarydavo Mino- 
tauras, siaubinga pabaisa žmogaus liemeniu ir jaučio galva. Minojas pareikalavo iš atėniečių 
tokios duoklės tada, kai šie užmušė jo sūnų Androgėją. Trečiąkart siuntė atėniečiai į Krėtą 
baisiąją duoklę. Jie jau paruošė laivą ir, liūdėdami jaunųjų Minotauro aukų, iškėlė jame 
juodas bures. 

N. Kunas, Senovės Graikijos legendos ir mitai, Vilnius, 1984, p. 170. 


DARBAS SU ŠALTINIAIS: 

1. Remdamiesi 1 šaltiniu pasakykite, kur susidarė seniausios Europos 
civilizacijos židiniai. Pagalvokite, kokiai žmonių veiklai buvo palanki 
Krėtos ir Mikėnų civilizacijų geografinė aplinka. 

2. Kuo, pasak graikų mitų, buvo reikšmingas 2 šaltinyje pavaizduotas Te- 
sėjo žygdarbis? Atsakymą pagrįskite remdamiesi 4 šaltiniu. 

3. Kaip mitologiniai įvykiai, pavaizduoti 2 ir 4 šaltiniuose, yra susiję su 
archeologų radiniais? Atsakydami remkitės šios pamokos medžiaga. 


4. Su kokiu graikų istorijos epizodu sietinas 3 šaltinis? Koks, pasak šalti- 


nio autoriaus, buvo dievų vaidmuo aprašomuose įvykiuose? 


12. ARCHAJINĖ GRAIKIJA 


+ Polis - senovės graikų gyvenimo centras 

+ Amatų ir prekybos raida sudarė sąlygas atsirasti senovės graikų 
visuomenės viduriniam sluoksniui | 

+ Atėnų ir Spartos valstybės: tipiški skirtingos polių politinės 


santvarkos pavyzdžiai 


| 509 m. pr. Kr. mot, 
Kleistenio reformos 


; Apie 750-550 m. pr. Kr. - 
: Didžioji graikų kolonizacija 


621 m. pr. Kr. 
Atėnuose įvesti Drakonto 


įstatymai 


? 
| 
| 


594 m. pr. Kr. 
| vykdytos Solono reformos 


; Vila. pr. Kr. 
atsirado sidabrinės monetos 


$ 


VIII a. pr. Kr. senovės Graikijos istorijoje vadinamas archajiniu 
= laikotarpiu. Pačioje jo pradžioje pradėtos rengti Olimpinės 
žaidynės (1-oji VIII a. pr. Kr. pusė) ir sukurtas graikiškas raidynas (IX-VIII a. pr. Kr.). 
Šiuo metu atsirado nauja valstybingumo forma - pėlis, kurį sudarė miestas ir jam pa- 
valdi aplinkinė teritorija. Graikų polius valdė tautos susirinkimas, kuriame dalyvavo 
visi piliečiai — vyrai, turintys žemės nuosavybės. Tautos susirinkime buvo sprendžiami 
taikos, karo ir vidaus gyvenimo klausimai. Polyje susiformavo piliečių vertybinės nuos- 
tatos, supratimas, kad rūpintis polio gerove yra kiekvieno piliečio pareiga. 

Polio gerovę lėmė žemdirbystės (vynuogininkystės ir alyvuogininkystės), amatų 
ir prekybos raida. Šiuo laikotarpiu pradėta naujai apdirbti geležį (grūdinant ir viri- 
nant), imta gaminti aukštesnės kokybės ginklus ir įrankius. Ypač patobulėjo bronzos 
lydymo technologijos. Iš plonų bronzos lakštų buvo daromi šarvai ir indai. Graikijos 
pasididžiavimu tapo puikūs laivai, o juodafigūrė graikų keramika (1) buvo labai ver- 
tinama visuose kraštuose, su kuriais graikai prekiavo. Prekyboje vyko svarbus poky- 
tis — VII a. pr. Kr. atsirado sidabrinių monetų. 

Iki VII a. pr. Kr. vidurio polių gyvenime vyravo aristokratija. Žemdirbiai, ištikus 
nederliui ir sausrai, prasiskolindavo, dėl didelių palūkanų prarasdavo žemę ir tapdavo 
priklausomi nuo aristokratų. Aristokratijos gyvenimas (vežimų lenktynės, medžioklės 

1. Juodafigūrė graikų keramika: 
korintiškas krateras 


(apie 560 m. pr. Kr.) 


ir pramogos) kėlė graikų pasipiktinimą. Nerimauti vertė laisvųjų žmonių skurdas ir 
skolinė vergija. Aristokratijos rankose buvo karinė galia, kurios pagrindas — kavalerija 
ir kovos vežimai — ilgą laiką buvo smogiamoji polio kariuomenės jėga. Turtingi ir ga- 
lingi aristokratai tapo oligarchais. 

VII a. pr. Kr. poliuose tarp aristokratijos ir liaudies (gr. demos) prasidėjo politinės 
kovos dėl skolinės vergovės panaikinimo, galimybės dalyvauti politiniame gyvenime ir 
teisiškai garantuotos nuosavybės. Paprotinę teisę ėmė keisti rašytinė. Sustiprėjo liaudies 
politinė galia, nes ji sudarė didelę ir svarbią kariuomenės dalį. Kariuomenės branduolys 
buvo geležiniais ginklais apsiginklavę kariai — hoplitai (2), kurie kovodavo išsirikiavę į 
falingą. Raiteliams ir kovos vežimams įveikti keturkampiu išsirikiavusią laisvųjų žem- 


dirbių kariuomenę buvo sunku. VII-VI a. pr. Kr. daug kur valdžią poliuose buvo užgro- 


2. Hoplitai. Graikų vazos detalė, 


rasta Romoje (apie 650 m. pr. Kr.) 


bę vadinamieji tironai. Jie, kilę iš aristokratų, savo valdymą iš dalies nukreipdavo prieš 
kilminguosius: konfiskuodavo žemes, išlaisvindavo priklausomus žmones. Vienoms 
aristokratų grupėms tironai suteikdavo daugiau teisių, o kitas persekiodavo. 

Didžiąją graikų kolonizaciją (apie 750-550 m. pr. Kr.) (1) daugiausia lėmė že- 
mės ir darbo trūkumas. Graikai kėlėsi į vakarus (Pietų Italiją, Siciliją, dabartinę Piet 
Prancūzijos teritoriją), šiaurės rytus (Juodosios jūros pakrantes), pietryčius (Egipto, 
Finikijos ir Libijos pakrantes), steigė kolonijas ten, kur buvo geriamojo vandens ištek- 
lių, naudingųjų iškasenų, derlingos žemės, tinkamų uostams rengti pakrančių. 

Archajinėje Graikijoje susiformavo pagrindinės polio valdymo formos, kurių ge- 
riausi pavyzdžiai yra Atėnai ir Spárta. 

Atėnus Atikos pusiasalyje įkūrė jonėnai. Iš pradžių juos valdė karalius — basilėjas, 
vėliau — vyresniųjų taryba, kurią sudarė archontai. Aristokratijai atstovavo areopagas. 
Plėtojantis amatams ir prekybai laisvieji gyventojai ėmė reikalauti politinių teisių. 
621 m. pr. Kr. archontas Drakontas kodifikavo teisę, įstatymais įtvirtino tris svarbius 
pokyčius: panaikino kraujo kerštą, atskyrė tyčinę ir netyčinę žmogžudystes, įteisino 
privačią nuosavybę — už pasikėsinimą į ją buvo žiauriai baudžiama. 

594 m. pr. Kr. archontas Solonas (640-561 m. pr. Kr.) (2) reformavo Atėnų eko- 
nominį, socialinį ir politinį gyvenimą. Jis nustatė, kiek daugiausia žmogus gali turėti 
žemės nuosavybės, apribojo palūkanas, įvedė bendrą matų sistemą, leido eksportuoti 
alyvuogių aliejų (bet uždraudė grūdus). Solonas įvedė įstatymą, kuriuo sūnus buvo 
atleidžiamas nuo tėvo globos senatvėje, jei pastarasis jo neišmokė amato. Uždraudė 
skolinę vergovę, sustiprino vidurinio sluoksnio padėtį. Solonas Atikos visuomenę pa- 
gal turtą suskirstė į keturias klases, taip sumažindamas aristokratijos galią. Žmogaus 
padėtį visuomenėje lėmė nebe kilmė, bet nuosavybė. Gerokai išaugo tautos susirinki- 
mo politinė reikšmė. Jo darbui vadovavo 400 taryba. Ši institucija apribojo aristokratų 
tarybos — areopago — veiklą. | 

Ne visi atėniečiai buvo patenkinti Solono reformomis, todėl vėl prasidėjo politinės 
kovos, pasibaigusios Peisistrato perversmu 560 m. pr. Kr. Tironas Peisistratas žem- 
dirbiams suteikė lengvatinių paskolų, įsakė, kad teismai vyktų provincijose. 

Nuvertus Peisistrato palikuonių valdžią, 508-500 m. pr. Kr. Atėnus valdė Kleiste- 
nis. Jis Atiką suskirstė į dėmus, o vietoj 4 senųjų gimininių filių įsteigė 10 teritorinių, 
kurias sudarė miesto rajonas, pajūrio ruožas ir atskira sritis. Ši reforma paskatino 
Atėnų visuomenę konsolidūotis, pabrėžė žemdirbystės, amatų ir prekybos svarbą. 
Kleistenis papildė Atėnų tarybą iki 500 narių. Taryba turėjo rengti tautos susirinkimui 
įstatymų projektus ir spręsti administracines problemas. Kleistenio valdymo laikais 
įvestas ostrakizmas: piliečiai, įtariami keliantys grėsmę esamai polio santvarkai, slapta 
nubalsavus buvo ištremiami iš valstybės. 


3, Spartos Miesto griuvėsiai 


Sparta. Apie 1000 m. pr. Kr. Peloponese dorėnai įkūrė Spartos gyvenvietę (3). 
Spartiečiai, nugalėję vietinius gyventojus, įsitvirtino Lakonijoje. Jie didžiąją vietinių 
gyventojų dalį pavertė vergais — helėtais, o tuos, kurie pripažino Spartos valdžią — 
peridikais. Perioikai buvo nevisateisiai laisvieji, jie dalyvavo valdant polį ir atliko karo 
prievolę. Visateisiai valstybės piliečiai buvo tik spartiečiai. Spartą valdė du karaliai. Jie 
vadovavo kariuomenei, o taikos metu sprendė teisines ir religines problemas. Kitus 
valstybės reikalus tvarkė gerūsija — iš aristokratų sudaryta polių seniūnų taryba. Tautos 
susirinkimas pritardavo kitų valdžios institucijų sprendimams. Penki eforai stebėjo 
visuomenės gyvenimą, prižiūrėjo, kaip laikomasi įstatymų. 

Tradiciškai manoma, esą Spartos valdymą reformavo Likurgas (4). Spartiečių vaikai 
buvo auklėjami karinėse stovyklose, suaugusieji privalėjo dalyvauti bendruose pietuose 
(3). Tai leido valstybei kontroliuoti piliečių gyvenimą. Likurgas uždraudė prekiauti, 
turėti pinigų, amatais galėjo verstis tik perioikai. Vadinamieji Likurgo įstatymai paska- 
tino Spartos visuomenę susivienyti, jie pabrėžė lygybę, bet visiškai reguliavo asmeninį 
žmogaus gyvenimą. 

Sparta užkariavimų politiką vykdė ir diplomatinėmis priemonėmis. Apie 550 m. pr. 
Kr. buvo sudaryta vadinamoji Peloponeso sąjunga, kuriai priklausė dauguma Pelopo- 
neso pusiasalio valstybių. 


KLAUSIMAI IR UŽDUOTYS: 

1. *Paaiškinkite, kaip graikų polis susijęs su piliečio sampratos atsiradimu. 

2. Kuo senovės Graikijos visuomenei svarbūs amatai ir prekyba? 

3. Kokiomis reformomis ir kaip buvo pertvarkytas Atėnų ir Spartos val- 
dymas? 

4. *Pamąstykite, kodėl vidurinis sluoksnis tapo politinio gyvenimo pa- 
grindu. 

5. Kokios buvo Didžiosios graikų kolonizacijos priežastys? 

6. Palyginkite Atėnų ir Spartos valstybių santvarkas. 


ŠALTINIAI: 
1. Didžioji graikų kolonizacija 


aus“ 


paika 


2. Būtent tada nelygybė tarp skurdžių bei turčių, sakytume, pasiekė aukščiausią tašką ir valsty- 
bė atsidūrė ant žlugimo ribos. Atrodė, jog polis galėtų išsilaikyti, ir padėtis jame susitvarkytų 


tik įvedus tironiją. Mat visa liaudis buvo prasiskolinusi turčiams. Žmonės arba dirbo žemę ir 
atiduodavo turtuoliams šeštadalį derliaus, arba skolinosi pinigų užstatydami patys save, taigi 
skolintojai galėjo parduoti juos į vergiją: vieni vergavo gimtojoje žemėje, kiti buvo parduo- 
dami svetur. O daugelis dėl skolintojų negailestingumo net būdavo priversti parduoti savo 
vaikus (to nedraudė joks įstatymas) ir vykti į tremtį. 

Tada patys galvočiausi iš atėniečių, matydami, kad tik vienas Solonas niekuo negali būti 
apkaltintas, kad jis nėra nei turtuolių nusikaltimų bendrininkas, nei varžomas nepriteklių, 
kuriuos patiria skurdžiai, ėmė prašyti jo imtis valstybės reikalų ir sustabdyti nesantarvę. 

Pagal: Plutarchas, „Solonas“, Biografijos, Vilnius, 1998, p. 18. 


3. Iš Ksenofonto (430 m. pr. Kr.-350 m. pr. Kr.) veikalo „Lakedaimoniečių valstybė“: 

Argi galėtų kas nors per bendrus pietus rimtai pakenkti sau ir savo ūkiui rinktiniais valgiais 
arba girtuokliaudamas? Visose kitose valstybėse bendraamžiai dažniausiai būna kartu ir 
kuo mažiausiai vienas kito varžosi; o Likurgas Spartoje suvienijo kartas, kad jaunimas būtų 
ugdomas būtent vyresniųjų patyrimo. Feiditijų! metu priimta pasakoti apie darbus, kuriuos 
valstybėje kas nors nuveikė; todėl ten beveik nelieka laiko pūstis, girtiems išsišokti, nepa- 
doriai elgtis, blevyzgoti. Ir štai ką dar gera turi pietų ruošimas ne namuose: grįždami namo, 
feiditijų dalyviai turi eiti pėsčiomis ir saugotis, kad būdami girti nepargriūtų; jie turi žinoti, 
kad negalima pasilikti ten, kur pietavo, kad jiems reikia eiti tamsoje kaip dieną, nes tarnau- 
jančiam įguloje su fakelu vaikščioti neleidžiama. Be to, pastebėjęs, kad tas pats maistas, kuris 
gerą veido spalvą ir sveikatą suteikia dirbančiam, o dykaduoniaujantį apdovanoja bjauriu 
storumu ir ligomis, Likurgas atsižvelgė ir į tai... Būtent dėl šios priežasties ir sunku rasti 
sveikesnių, fiziškai stipresnių žmonių kaip spartiečiai, nes jie vienodai mankština ir kojas, ir 
rankas, ir sprandą. 


Xpecmomamua no ucmopuu ðpesnezo mupa, t. 2, MockBa, 1951, p. 96. 


Iš Ksenofonto veikalo „Lakedaimoniečių valstybė“: 

Taip pat, priešingai nei kitur Graikijoje, Likurgas Spartoje įvedė tokią tvarką. Kitose valsty- 
bėse kiekvienas kaip gali kraunasi turtą: vienas užsiima žemės ūkiu, kitas yra laivo savininkas, 
trečias — pirklys, o kai kurie užsidirba iš amatų; o Spartoje Likurgas laisviesiems žmonėms 
uždraudė užsiimti bet kuo, kas susiję su pasipelnymu, bet pripažino jiems tinkamus tik tuos 
užsiėmimus, kurie valstybei užtikrina laisvę. Ir iš tiesų, kokia prasmė siekti turtų ten, kur 
įstatymais dėl vienodų įmokų už pietus, visiems vienodo gyvenimo būdo įstatymų leidėjas 
atėmė bet kokią galimybę gauti pinigų malonumams? Nereikia kaupti turtų ir drabužiams, 
nes Spartoje puošia ne prabangūs rūbai, bet sveikas kūnas. 


Xpecmomamua no ucmopuu ðpeenezo mupa, t. 2, MockBa, 1951, p. 97. 


DARBAS SU ŠALTINIAIS: 

1. Remdamiesi 1 šaltiniu, nustatykite graikų kolonizacijos kryptis. 
Pagalvokite, su kuo graikai daugiausia varžėsi steigdami kolonijas. 

2. Kokiomis aplinkybėmis Solonas tapo archontu (pagal 2 šaltinį)? 

3. Kodėl Spartoje buvo paplitę bendri pietūs (3 šaltinis)? Kokių tikslų 
siekė Likurgas juos rengdamas? Ar jie turėjo teigiamos reikšmės? 

4. Naudodamiesi 3 ir 4 šaltiniu apibūdinkite spartiečių gyvenimo bruo- 
žus. Ar jie jums patinka? Kodėl? 

5. *Palyginkite ūkinę veiklą Spartoje ir Atėnuose (4 šaltinis). 


Feiditijas — bendras valgymas, bendruomenės vaišės; bendruomeninė valgykla. 


13. KLASIKINĖ GRAIKIJA 


+ Graikų ir persų karai — sudėtingiausias senowės Graikijos istori- 
Jos laikotarpis 

+ Demokratija nesugebėjo išspresti Graikijos visuomenėje 
didėjančių prieštaravimų 

+ Aleksandro Makedoniečio užkariavimai lėmė Graikijos kultūros 


sklaidą 


500-449 m. pr. Kr. | 443-429 m. pr. Kr. - T 359-336 m. pr. Kr. 
| vyko graikų ir persų karai Makedoniją valdė 
| Pilypas II 


Periklis, pirmasis Atėnų 


strategas 


478 m. pr. Kr. 431-404 m. pr. Kr. 336-323 m. pr. Kr. - 


buvo įkurta Delo jūrų vyko Peloponeso karas | Aleksandro Makedonie 
sąjunga | čio užkariavimai 


lasikinės Graikijos epochoje (V a. pr. Kr.-IV a. pr. Kr.) graikų civilizacija sukles- 

tėjo, vyko jos sklaida, o vėliau ištiko krizė. Didžiausią grėsmę Graikijos civilizaci- 
jos raidai kėlė graikų ir persų karai (1), vykę dėl agresyvios Pėrsijos impėrijos užsienio 
politikos, kuria buvo siekiama pavergti turtingus graikų polius. 

Jonijos miestus Mažojoje Azijoje persai užkariavo VI a. pr. Kr. pabaigoje. Darėjas 
I Didysis panaikino jų savivaldą. Miestai turėjo paklusti Mažosios Azijos satrapui, 
mokėti jam mokesčius ir atlikti prievoles. Graikai pasipriešino — 500—494 m. pr. Kr. 
prasidėjo sukilimas Miletė, į kurį įsitraukė ir kiti miestai. Pažadais ir papirkinėjimais 
persams pavyko išardyti Milėto sukurtą sąjungą, o patį miestą sugriauti. Šis sukilimas 
tapo karo su graikų poliais Balkanuose dingstimi. 

492-490 m. pr. Kr. persai įsitvirtino Makedonijoje ir ruošėsi žygiui į Atėnus. Da- 
rėjaus I reikalavimą paklusti persams (atiduoti „žemę ir vandenį“) įvykdė visi Graikijos 
poliai, išskyrus Spartą ir Atėnus. Šio persų žygio baigtį lėmė Maratono kautynės 
(490 m. pr. Kr. ) (2), kuriose graikų kariuomenės vadui Miltiadui, puikiai pasirinkus 
taktiką, pavyko nugalėti persus: graikai staiga puolė priešininkus, o tarp kalvų išsidės- 


čiusi kariuomenė neleido jiems pasitelkti kavalerijos. 


480—479 m. pr. Kr. persų valdovas Kserksas I vėl surengė karo žygį prieš graikus. Jo 
metu įvyko svarbūs Termopilų, Salamino ir Platajų mūšiai. Pirmajame iškilo Spartos 
karalius Leonidas, kuris staigiais negausių savo pajėgų manėvrais gana ilgai gynė Ter- 
mopilų perėją (patogiausią kelią iš Šiaurės į Vidurio Graikiją), bet galiausiai buvo su- 
muštas. Salamino mūšyje Temistoklis suklaidino persus, melagingai informuodamas 
juos apie graikų laivyno atsitraukimą, ir privertė trauktis. Šiame mūšyje persai prarado 
daug savo laivų. Platajų mūšyje staigus ir apgalvotas graikų atsitraukimas paskatino 
persus pulti. Tai ir nulėmė graikų pergalę. Po šio mūšio buvo panaikinta tiesioginė 
grėsmė Graikijos miestams. 

478 m. pr. Kr. buvo įkurta Atėnų vadovaujama Delo jūrų sąjunga, kuri karui su 
persais turėjo bendrą iždą ir kariuomenę. Svarbiausi 478-459 m. pr. Kr. laikotarpio 
mūšiai įvyko Eurimedonto upės žiotyse. Mūšiuose kovojo graikų pėstininkai ir karinis 
jūrų laivynas. Iš pradžių buvo nugalėtas persų laivynas, vėliau išlaipinti pėstininkai įvei- 
kė persus sausumoje. Po Eurimedonto mūšių Delo jūrų sąjungoje sustiprėjo Atėnai, ir 
dėl to kilo nesutarimų su Sparta. 

459-449 m. pr. Kr. Atėnai rėmė sukilimus Pėrsijos vakarinėse satrapijose, tačiau jie 
buvo numalšinti. Sėkmingai kariaudami prieš Spartą ir Pėrsiją, Atėnai išsaugojo ir net 
sustiprino savo galią, o Delo jūrų sąjungos iždą perkėlė pas save. 449 m. pr. Kr. archon- 
tas Kalijas su persais pasirašė taikos sutartį ir privertė juos atsisakyti tikslų viešpatauti 
Egėjo jūroje. 

Karo su persais metu Atėnuose kilo ginčų, kaip geriau kovoti su priešininkais. Te- 
mistoklis, aktyvios užsienio politikos šalininkas, siūlė pastatyti 200 trijėrų (1) ir apgink- 
luoti vargingiausius valstybės piliečius. Jam priešinosi aristokratas Aristeidas, teigęs, 
kad verčiau reikia statyti gynybinę Atėnų sieną. Temistokliui nugalėjus, Aristeidas 
buvo ištremtas vadovaujantis ostrakizmu. Aristokratai ir demokratai nusprendė, kad 
Temistoklio populiarumas gali būti pavojingas, todėl ir jį patį ištrėmė iš miesto. Karo 
su persais metu sumažėjo aristokratijos galia. 

1. Graikų trijera 


443-429 m. pr. Kr. Atėnų strategas Periklis (495— 
429 m. pr. Kr.) (2, 3), siekdamas stiprinti vidurinį pilie- 
čių sluoksnį ir spręsti vargingesnių piliečių problemas, 
steigė naujas kolonijas ir plėtė politines piliečių teises. 
Panaikinus turto cenzą, valstybines pareigas galėjo eiti ir 
neturtingi piliečiai. Jiems pradėtas mokėti atlyginimas. Į 
valstybės tarnybą pareigūnai buvo renkami burtų keliu, 
nes tai mažino galimybę papirkti rinkėjus. Nuskurdu- 
siems piliečiams imta dalyti maisto produktų, suteikta 
darbo statybose Atėnų akropolyje (3) ir kitur, todėl ma- 
žėjo jų nepasitenkinimas. Atėnų demokratiją sunaikino 
Peloponeso karas (431—404 m. pr. Kr.), kuriame Atėnus 
nugalėjusi Sparta įvedė oligarchinį valdymą ir tapo grai- 
kų polių hegemonū. 

Peloponeso karas paveikė Graikijos polių ūkinę raidą. 
Paprasti piliečiai dėl nuolatinių karų nusigyveno ir pra- 
rado žemės sklypus. Paplito dideli ūkiai, kuriuose dirbo 


2. Periklio biustas (V a. pr. Kr.) 


vergai. Iškilo ir sustiprėjo nauja visuomenės grupė — turtingi metėkai, kurie reikalavo 


politinių teisių, rengė sąmokslus ir sukilimus, kol buvo įvesta tironija. Tironai perskirs- 
tė turtus, suteikė metekams pilietybę ir bandė stabilizuoti valstybės gyvenimą, tačiau 


vidurinis sluoksnis jų neparėmė. 


3. Atėnų akropolio griuvėsiai (šių laikų vaizdas) 


Nuo IV a. pr. Kr. vidurio didžiausią grės- 
mę graikų politiniam savarankiškumui pra- 
dėjo kelti Makedonija. Jos užsienio politikos 
sėkmę nulėmė karinės naujovės: makedonų 
kariuomenę sudarė ilgomis ietimis bei ma- 
žais skydais ginkluoti pėstininkai ir kavaleri- 
ja. Miestus makedonai užimdavo ne po ilgai 
trunkančios apsiausties, bet panaudoję apgul- 
ties techniką. Karalius Pilypas II (valdė 359- 
336 m. pr. Kr.), užkariavęs aukso kasyklų tur- 
tingą Trakijos pakrantę, siekė pavergti ir grai- 
kų polius. 338 m. pr. Kr. Chaironėjos mūšyje 
jungtinė graikų polių kariuomenė pralaimėjo 
Makedonijai. Pilypas II, norėdamas suvienyti 


ir patraukti graikus į savo pusę, paskelbė karą 
4. Marmurinė Aleksandro Makedoniečio Pėrsijai. Šio karo tikslas — panaikinti persų 
galva StarBale;MUžiEjs, Turkija) grėsmę ir atverti graikams prekybinius kelius 
į Rytus. Kai Pilypas II buvo nužudytas, sostą 
užėmė jo sūnus Aleksandras Makedonietis (valdė 336-323 m. pr. Kr.) (4, 4), kuris 
įgyvendino tėvo sumanymą. 

Mažoji Azija buvo užkariauta po Graniko ir Iso kautynių (334—-333 m. pr. Kr.). 
Pergales lėmė apgalvota mūšių taktika, kai persai negalėjo panaudoti svarbiausios savo 
karinės jėgos — kavalerijos. Netrukus pasidavė ir Egiptas, kuriame Aleksandras Make- 
donietis pastatė Aleksindrijos miestą. Karvedžio pagarba vietiniams dievams ir papro- 
čiams užtikrino egiptiečių paramą kovojant su persais. Lemiamas mūšis su jais įvyko 
prie Gaugamelų (331 m. pr. Kr.), kur makedonai nugalėjo gerokai gausesnę persų 
kariuomenę, kuri turėjo kovos vežimų ir dramblių. Taip Aleksandras Makedonietis 
įsitvirtino Mesopotamijoje, užėmė Vidurinę Aziją, pasiekė Indiją, bet dėl karių nepa- 
sitenkinimo, sunkių gamtinių ir oro sąlygų žygį nutraukė. Aleksandro Makedoniečio 
užkariautose teritorijose formavosi bendra — helenistinė — kultūra, plito graikų kalba, 
mokslas, gyvensena. Savarankiškus polius pakeitė didelė valstybė — imperija, o polio 
demokratiją — stipri centralizuota valdžia. 


KLAUSIMAI IR UŽDUOTYS: 

1. Apibūdinkite svarbiausius graikų ir persų karų etapus. 

2. *Kaip pasikeitė Graikijos visuomenė po graikų ir persų karų? Kaip 
graikų pasaulį paveikė tarpusavio karai? Kodėl jie kilo? 

3. Kokios aplinkybės lėmė Makedonijos iškilimą? 

4. *Įrodykite, kad polių demokratijos žlugimą lėmė vidurinio sluoksnio 
sunykimas. 

5. Paaiškinkite, kuo reikšmingi Aleksandro Makedoniečio užkariavimai. 
Kodėl jam pavyko taip greitai užkariauti tiek daug teritorijų ir kodėl 
jo imperija taip greitai žlugo? 


ŠALTINIAI: 


1. Graikų ir 
persų karai 


5 


2. 


110. Kai atėniečiai išsirikiavo Maratone, štai kas atsitiko: kariuomenės rikiuotė buvo lygi 
medų rikiuotei, bet jos viduryje stovėjo už vienas kito tik po kelis vyrus, todėl toje vietoje helė- 
nai buvo silpniausi, o abudu sparnai buvo stiprūs dėl daugybės vienas už kito stovinčių vyrų. 
112. Kai kariuomenė jau buvo išrikiuota ir aukos parodė gerus ženklus, atėniečiai buvo pa- 
leisti ir tekini ėmė bėgti į barbarus. Tarpas tarp abiejų kariuomenių buvo ne mažesnis kaip 
8 stadijai. Pamatę atbėgančius priešus, persai pasirengė juos atremti nutarę, kad atėniečiai 
kvaili ir bėga tiesiai į pražūtį, mat jų buvo visai nedaug ir iš jų nebuvo nė vieno raitelio nei 
lankininko. Taip manė apie juos barbarai. O atėniečiai urmu susirėmė su priešu ir narsiai 
kovojo. Kiek žinau, tik jie vieni iš visų helėnų tekini puolė priešą ir tik jie vieni nepabūgo. 
113. Maratono mūšis tęsėsi ilgai. Ties atėniečių rikiuotės viduriu, kur buvo persai ir sakai, 
nugalėjo barbarai ir, ją pralaužę, ėmė vytis priešą gilyn į žemyną. O abiejuose sparnuose 
laimėjo atėniečiai ir platėjiečiai. Nugalėję jie nesivijo bėgančių priešų; atsisukę į tuos, kurie 
buvo pralaužę linijos vidurį, ir susiglaudę, puolė juos ir nugalėjo. 

Pagal: Herodotas, Istorija, Vilnius, 1988, p. 348-349. 


3. Tukididas rašo, kad Periklio valdymo forma buvusi aristokratiška, tik pavadinimas jos buvęs 


demokratija, o iš tikrųjų viešpatavęs pirmasis valstybės vyras. Daugelio kitų autorių tvirti- 
nimu, Periklis pirmutinis pradėjo liaudžiai burtais dalinti užkariautąsias žemes, duoti jai 
pinigų teatrui ir atlyginti už valstybines pareigas; dėl tokio blogo papročio žmonės iš kuklių 
ir darbščių pasidarę išlaidūs ir savavaliai. 

Plutarchas, „Periklis“, Rinktinės biografijos, Vilnius, 1996, p. 16. 


14. Graikai susirinko prie Istmo ir nutarė su Aleksandru žygiuoti prieš persus. Aleksandras 
buvo paskelbtas žygio vadu. Daug valstybės žmonių ir filosofų atėjo jo sutikti ir pasveikinti. 
Karalius tikėjosi, kad taip padarysiąs ir Diogenas Sinopietis, kuris tada gyveno Korintė. 
Kadangi filosofas, nesukdamas galvos dėl Aleksandro, ramiai sau gyveno Kranėjuje, jis pats 
nuvyko pas Diogeną. Diogenas gulėjo prieš saulę. Pamatęs tiek žmonių ateinant, filosofas 
kilstelėjo ir pažiūrėjo į Aleksandrą. Karalius jį pasveikino ir paklausė, ar jam ko nors nerei- 
kią. „Pasitrauk nors kiek nuo saulės“, — atsakė filosofas. Pasakojama, kad jo žodžiai padarė 
Aleksandrui didžiulį įspūdį, jis buvo nustebintas jį paniekinusio vyro išdidumu ir dvasios 
didybe. Ir kai Aleksandro palyda juokavo ir šaipėsi iš Diogeno, Aleksandras pasakė: „Jeigu 
nebūčiau Aleksandras, norėčiau būti Diogenas.“ 

Aleksandras nukeliavo į Dėlfus, norėdamas pasiklausti dievą dėl žygio į Aziją. Bet tuo 
metu pasitaikė nelaimingos dienos, kada nevalia orakului pranašauti. Iš pradžių karalius 
nusiuntė pakviesti pranašę, bet ji atsisakė, remdamasi įstatymu. Tuomet jis pats nuėjo pas 
pranašę ir jėga atsitempė ją į šventovę. Pranašė, lyg šios prievartos nugalėta, sušuko: „Tu 
nenugalimas, sūnau!“ Tai išgirdęs, Aleksandras pasakė, kad kitos pranašystės jam nereikią, 
nes jis išgirdęs tokį orakulą, kokio norėjęs. 

Plutarchas, „Aleksandras“, Rinktinės biografijos, Vilnius, 1996, p. 193-194. 


DARBAS SU ŠALTINIAIS: 

1. Remdamiesi 1 šaltiniu, apibūdinkite, į kur graikai ir persai rengė žy- 
gius, raskite svarbiausių mūšių vietas. 

2. Kokios priežastys lėmė graikų pergalę Maratono kautynėse (2 šalti- 
nis)? 

3. Remdamiesi 3 šaltiniu pasakykite, kaip amžininkai vertino Periklio 
valdymo metodus. Kodėl vertinimai prieštaringi? 

4. Remdamiesi 3 šaltiniu ir šios pamokos medžiaga paaiškinkite, kokios 
buvo Periklio valdymo Atėnuose pasekmės. Ar jos buvo ilgalaikės? 

5. Remdamiesi 4 šaltiniu paaiškinkite, kodėl Aleksandras Makedonietis 
skirtingai elgėsi su filosofu ir orakulu. Ką 4 šaltinis pasako apie Alek- 
sandrą Makedonietį? 


14. HELENIZMO EPOCHA 


IR JOS ĮTAKA PASAULIUI 
(323 M. PR. KR-30 M. PR. KR) 


+ Helenizmas — laikotarpis, kai sąveikavo senovės Graikijos ir 
Rytų kultūros 

+ Helenistinė valstybė suderino du politinės santvarkos elemen- 
tus — demokratiją ir desbotiją 


+ Graikija atsidūrė helenistinio pasaulio pakraštyje 


| br epochos pradžia sietina su Aleksandro Makedoniečio mirtimi (323 m. 
pr. Kr.), o pabaiga — su Egipto, paskutinės helenistinės valstybės, pavertimu 
Romos valstybės provincija (30 m. pr. Kr.). 

Aleksandro Makedoniečio pergalės visiškai panaikino persų grėsmę ir atvėrė Rytus 
graikų civilizacijos įtakai. Norėdamas, kad imperija būtų patikimai valdoma, Aleksan- 
dras Makedonietis išlaikė Pėrsijos valstybės administracijos principus, perėmė persų 
papročius, stiprino teisinę sistemą, surengęs Sūzuose masines vedybas tarp savo karių 
ir vietinių merginų, bandė įgyvendinti skirtingų tautų susiliejimo idėją. Imperijoje įve- 
dus bendrą valiutą, sparčiau ėmė plėtotis amatai ir prekyba. Tačiau Aleksandrui Ma- 
kedoniečiui rūpėjo užkariauti Romą ir Kartaginą, todėl jis nepradėjo įgyvendinti rimtų 
valstybės reformų, o įvykdyti pertvarkymai nesustabdė satrapų piktnaudžiavimų. 

Po staigios Aleksandro Makedoniečio mirties prasidėjo kova dėl valdžios. Iš pra- 
džių buvo siekta išsaugoti imperijos vientisumą (1), jam užtikrinti formaliai buvo 
išrinktas visų pripažintas imperijos valdytojas. Tačiau jis nesugebėjo išspręsti prieš- 
taravimų valstybėje, nes kiekvienas iš įpėdinių save laikė teisėtu Aleksandro Make- 
doniečio palikimo paveldėtoju. Nesibaigiantys sąmokslai ir karai tarp įpėdinių, arba 
diadochų, baigėsi imperijos padalijimu: Egiptas atiteko Ptolemajų dinastijos (valdė 
305-30 m. pr. Kr.) atstovui Lagui, Siriją ir Babilūniją ėmė valdyti Seleukidų dinastija 
(valdė 312-64 m. pr. Kr.), Graikija ir Makedonija tapo Antigonidų dinastijos (valdė 
306-168 m. pr. Kr.) valdomis. Minėtos kovos ir naujų valstybių susikūrimas sudarė 
sąlygas plisti graikų kultūrai (3). 

Vykusi graikų ir Rytų kultūrų sąveika, graikų ir kitų tautų maišymasis, naujos visuo- 


menės kūrimasis yra svarbiausi helenizmo epochos bruožai. Helenizmo epochoje Ry- 


tuose buvo kuriami graikiški poliai, suintensyvėjo prekybiniai ryšiai tarp buvusių didžio- 
sios Aleksandro Makedoniečio imperijos kraštų, klestėjo mokslas ir kultūra. Išskiriami 
keturi pagrindiniai helenistinės kultūros regionai: Egiptas, Artimieji Rytai (Babilėnija, 
Mažoji Azija ir kt.), Vidurio Rytai (Iranas, Šiaurės Vakarą Indija) ir Graikija (kartu su 
Makedonija). Mažiausią įtaką Rytų kultūra padarė Graikijai, o helenizmas labiausiai 
paveikė Egiptą. Aleksūndrijos miestas Egipte tapo helenizmo epochos simboliu. 

Helenizmo epochoje diadochai ir jų įpėdiniai (epigonai) valdė dideles ir daugia- 
tautes valstybes, kuriose graikai ir makedonai sudarė mažumą. Iš pradžių helenisti- 
nių valstybių valdovų kariuomenes sudarė daugiausia graikų ir makedonų samdiniai. 
Valdovai, priimdami sprendimus, turėjo sulaukti karių susirinkimo pritarimo. Vėliau 
epigonų valdžia buvo įteisinama remiantis jų asmeninėmis savybėmis ir ekonominiais 
bei kariniais nuopelnais kraštui, kai kur pasinaudojama valdovų kulto tradicija. Vie- 
tinės aristokratijos ir graikų bei makedonų varžymasis dėl įtakos buvo svarbiausias 
politinio gyvenimo bruožas. Tik apdairi vedybų politika padėjo į savo pusę palenkti 
vietinius didikus. 

Diadochai ir jų įpėdiniai sukūrė naujo tipo valstybę, kuri turėjo suderinti despotiją 
ir demokratiją. Valstybės pagrindas buvo neribota karaliaus valdžia, valdininkai ir pro- 
fesionali kariuomenė. Ypatingas dėmesys buvo skiriamas valdininkijos, kuri turėjo už- 
tikrinti veiksmingą didelės valstybės valdymą, aparato formavimui. 

Ekonomiką stiprino atvykę graikų pirkliai ir amatininkai, todėl ūkinė imperijos 
raida priklausė nuo graikiškų miestų, turinčių poliui būdingą savivaldą, kūrimosi. Mui- 
tų mažinimas užsienio ir vidaus prekyboje, kelių tiesimas ir apsauga užtikrino amatų 
ir žemės ūkio produkcijos augimą. Helenistiniam ūkiui būdingas specializavimasis: 
skirtingose šalies srityse būdavo gaminami tie žemės ūkio produktai, kurių trūko 
kitose. Iškilo nauji pasaulinės prekybos centrai — Aleksandrija (Egiptė), Antiochija, 
Pėrgamas, Palmyra (2). Didžioji dalis prekių buvo gabenama laivais, todėl III a. pr. Kr. 


1. Helenizmo laikų 
Monetos (IV a. pr. Kr. 


pabaiga-Il! a. pr. Kr.) 


2. Palmyros 
griuvėsiai (šių 
laikų vaizdas) 


buvo pastatytas Aleksandrijos švyturys (3), kuris padėjo jūrininkams lengviau rasti ke- 
lią į didžiausią helenizmo laikų uostą. Pasikeitė požiūris į aukso ir sidabro atsargų 
kaupimą — brangieji metalai tapo atsiskaitymo priemone, Aleksandras Makedonietis 
kaldino sidabro ir aukso, kuris buvo paimtas iš Pėrsijos iždo, monetas. 

Pinigai nuvertėjo (1, 2) išaugus jų kiekiui, nes pabrango prekės. Ekonominiai he- 
lenistinės epochos pokyčiai nesudarė sąlygų visoje Rytų visuomenėje atsirasti piliečių 
sluoksniui, kuriam būtinos savybės — asmens laisvė, privati nuosavybė ir savivaldos 
teisė — buvo pripažįstamos tik graikiškuose Rytų miestuose. 

Po Aleksandro Makedoniečio užkariavimų graikų ir makedonų kolonistai plačiai 
paskleidė graikišką kultūrą. Vis dėlto ne visos šalys noriai pasidavė šiai įtakai, nes ji 
buvo siejama su užkariautojais. Artimiau su graikais bendravo vietinė diduomenė, 
kuri ir perėmė daugumą naujovių. Helenistiniame graikų polyje svarbus tapo išsilavi- 
nimas, be kurio nebuvo įmanoma aktyviai dalyvauti politiniame gyvenime. Rytuose 
valdininkai ir diduomenė ėmė mokytis atvykėlių kalbos ir siekė pažinti jų papročius. 
Paplito graikų sukurti gamtos mokslai, matematika, gramatika, logika, retorika. He- 
lenistinių valstybių valdovai pradėjo remti mokslininkus, sostinės tapo svarbiais kul- 
tūros ir mokslo centrais. 

Graikų civilizacijos poveikis Aleksandro Makedoniečio užkariautoms teritorijoms 
vertintinas įvairiai. Rytų pasaulio visuomenė buvo pakanti despotijai: sudievintas val- 
dovas buvo šlovinamas visais įmanomais būdais. Be to, demokratiniai polių valdy- 
mo principai netiko didelei valstybei valdyti, todėl sąmoningą polio piliečio teisę eiti 
pareigas ir laikytis įstatymų pakeitė valdininkijos veikla. Graikų kultūra, ypač teatras, 


domino vietinę aristokratiją, veikė religines apeigas ir papročius, bet nekeitė visuome- 


3. Egipto Aleksandrijos 


švyturys (rekonstrukcija) 


nės gyvenimo pagrindų. Helenistinė architektūra turėjo pabrėžti karinę, ekonominę ir 
politinę valdovų galią. Aleksandrijos biblioteka buvo pasaulio raštijos lobynas, iš ku- 
rio Žinių sėmėsi žymiausi helenizmo epochos mokslininkai ir mąstytojai. Helenizmo 
epochos žmonių geografinis akiratis plėtėsi, todėl to laikotarpio geografai aprašinėjo 
kitus kraštus, sudarinėjo žemėlapius. Makedonų falanga tapo pavyzdinės kariuomenės 
simboliu. Šias naujoves perimti buvo suinteresuoti apie būsimus užkariavimus galvo- 
jantys valstybės valdovai. 

Po Aleksandro Makedoniečio užkariavimų Graikija atsidūrė helenistinio pasaulio 
pakraštyje, nes politinio ir ekonominio gyvenimo centras „persikėlė į į Rytus. Prekyba 
amatininkų dirbiniais nuo seno garsėjusi Graikija klestėjo ir apsirūpindavo trūksta- 
momis prekėmis, tačiau helenizmo epochoje padėtis pasikeitė — iškilo nauji amatų 
centrai (Egipto Aleksandrija, Pėrgamas ir kt.), kurie tapo stipriais konkurentais, todėl 
mažėjo amatų gamybos ir prekybos apimtys, ėmė stigti maisto. Vidutiniai žemdirbiai 


dažnai nuskursdavo ir prasiskolindavo, todėl nuolatos reikėdavo perdalyti žemę ir 
panaikinti skolas. Dar viena Graikijos helenizmo epochos problema buvo gyventojų 
perteklius miestuose — jų persikėlimas į Rytus po Aleksandro Makedoniečio užka- 
riavimų šią problemą iš dalies išsprendė. Aristokratija helenizmo laikotarpiu siekė 
stiprinti savo galią, todėl atidėdavo skolų grąžinimo terminus, dalijo maistą vargšams. 
Jos padėtį sustiprino teisė įsigyti žemės kituose poliuose. Taip tarp vargšų ir aristokra- 
tų atsirado didelė atskirtis. Demokratija nesugebėjo spręsti iškilusių problemų, todėl 
valdžia atitekdavo tironams arba oligarchams. Jie panaikindavo skolas ir išdalydavo 
konfiskuotus aristokratų turtus. 

Makedonijos siekis viešpatauti Balkanų pusiasalyje vertė graikus ieškoti sąjungi- 
ninkų, todėl helenizmo laikotarpiu Balkanų pusiasalyje iškilo Achajos, Aitolijos ir ki- 
tos graikų polių sąjungos. Graikų sąjungininkais tapo romėnai (4), kurie po ilgų karų 
II a. pr. Kr. įsitvirtino Balkanuose. 


KLAUSIMAI IR UŽDUOTYS: 
1. Kodėl kilo kovos tarp diadochų? Kokie buvo jų padariniai? 
2. Kaip helenizmas paveikė senovės pasaulio ūkio raidą? 
3. Kodėl švietimas helenizmo epochoje buvo ypač svarbus? 
4. "Įrodykite, kad helenizmo poveikis pasauliui buvo prieštaringas. 
5. Išvardykite svarbiausias helenistines valstybes. 


ŠALTINIAI: 


JŪRA Kloss kumas 


2. Helenizmo laikų moneta 


3. Aleksandro epochoje tradicinė gyvenimo sankloda buvo iš esmės keičiama, ir vienas iš pa- 
grindinių keitimosi veiksnių buvo naujų miestų kūrimas ir masiniai persikėlimai. Senieji 
ryšiai trūkinėjo, nauji atsirasdavo jau kitu pagrindu: šalia, viename mieste, galėjo atsidurti 
atėniečiai, makedonai, Krėtos, Kipro gyventojai, Argo miesto gyventojai, judėjai. Taip, pa- 
vyzdžiui, buvo Sirijos Antiochijoje. Daugiatautiškumas lėmė kultūrinius ryšius, kurie skatino 
sinkretizmo! raidą visais pavidalais: religijos, socialinės elgsenos, apskritai mentaliteto. 


Pagal: Hcmopua muposoū kynbmypvi, MockBa, 1998, p. 136. 


4. Kuo labiau romėnai artėjo prie Italijos pietuose esančių graikų miestų, tuo daugiau sužino- 
davo apie graikų reikalus. Pavyzdžiui, juos pasiekdavo žinios apie Aleksandro žygius ir apie 
jo galimus planus pasukti į Italiją ir Romą. Greitai prasidėjo pirmasis Pūnų karas, kuriame 
Ròmos sąjungininkas buvo Egiptas. Į politinę areną Roma atėjo kaip jėga, kurios teko pai- 
syti, ir čia susidūrė su helenistine kultūra. Romą pasiekė daugybė iš Sicilijos išvežamų meno 
kūrinių, į nelaisvę būdavo paimama išsilavinusių graikų. 


Pagal: Jnnunusm: Bocmoxk u 3anad, Mocxsa, 1992, p. 151. 


DARBAS SU ŠALTINIAIS: 

1. Kokias šalis apėmė Aleksandro Makedoniečio imperija jo valdymo 
pabaigoje (1 šaltinis)? 

2. “Kas pavaizduota 2 šaltinyje? Su kokia vietove tai sietina? Remdamie- 
si pamokos medžiaga pasakykite, kada anksčiausiai ši moneta galėjo 
būti nukaldinta? 

3. “Pagrįskite teiginį, kad helenizmui būdingas sinkretizmas (3 šaltinis). 

4. Kaip romėnai susidūrė su helenistinėmis valstybėmis ir jų kultūra? 


Kaip ji galėjo paveikti Romą (4 šaltinis)? 


' Sinkretizmas - įvairių (dažnai prieštaringų) filosofinių, religinių, visuomeninių pažiūrų jungimas. 


15. SENOVĖS GRAIKIJOS 
KULTŪRA 


+ Graikijos kultūra buvo visos Europos kultūros pagrindas 

+ V-IV a. pr. Kr. senovės Graikijoje labiausiai klestėjo filosofija, 
drama, skulptūra, architektūra, istoriografija 

+ Pagoniškoji graikų religija padarė didelę įtaką romėnų religijai 


Gr Graikijos pasiekimai darė stebėtiną įtaką tolesnei Europos raidai: mies- 
tų statybai, pastatų architektūrai, skulptūrai, filosofijai, literatūrai, teatrui, sporto 
varžybų atsiradimui. Antikinės epochos literatūroje aprašyti žmonių poelgiai, bio- 
grafijos tapo prototipu vėlesnių laikų literatūrai, gyvenimo būdui, dorovinių normų 
supratimui. 

Archajiniu laikotarpiu (VIII-VI a. pr. Kr.) susiformavo miesto planas su šven- 
tyklomis, prekybos ir visuomeniniais centrais, gyvenamaisiais kvartalais, stadionais, 
teatrais. Senovės Mikėnų civilizacijos pavyzdžiu graikai šventyklų perdangas pradėjo 
remti akmens kolonomis, buvo statomos iš akmens padarytos sijų konstrukcijos, vadi- 
namos orderiais, kurie buvo trijų rūšių: dorėniškasis, jonėniškasis ir korintiškasis. 

Kėlimo prietaisai su skridiniais ir svertais didinant traukos jėgą ir mažinant judėji- 
mo greitį leido ant kolonų viršaus užkelti iki 30 tonų sveriančius akmenis. Statydami 
Partenoną (1), graikų architektai siekė sukurti tobulo statinio iliuziją. Norint sukurti 
nepriekaištingai tiesių kolonų įspūdį, jos buvo nežymiai palenkiamos į vidų. Pratęstos 
jos susidurtų 1500 metrų aukštyje. 

VII a. pr. Kr. atsirado monumentalioji skulptūra. Jonijoje ir Atikoje iš klinties ir 
marmuro buvo kalamos statulos, vaizduojančios statiškas pozas. VII a. pr. Kr. pabaigoje 
išplito juodafigūrė vazų tapyba, antrojoje VI a. pusėje ją pakeitė subtilesnė raudonfi- 
gūrė technika. 

Kitas graikų kultūros pasiekimas - literatūra. Legendinis dainius Homeras parašė 
epinius kūrinius „Iliada“ ir „Odisėja“, su kuriais sietina Europos literatūros pradžia. 
Apie Homero asmenį bei gyvenimą nežinoma nieko tikslaus. Manoma, kad jis gyve- 
no IX ar VIII a. pr. Kr. Visai tikėtina, kad Homeras tik sujungė į visumą ankstesnių 
giesmių atlikėjų ir poetų kūrybos fragmentus. Homero epe „Iliada“ pasakojama apie 
Trojos karą, vykusį apie 1200 m. pr. Kr. Taigi aprašomuosius įvykius ir Homero gyve- 


1. Partenono, deivės 
Atėnės šventyklos 
Atėnų akropolyje, 

griuvėsiai (pastatyta 


V a. pr. Kr. viduryje) 


namąjį laikotarpį skiria beveik 400 metų. Nepaisant neaiškumų, šie epai yra vieni iš 
nedaugelio šaltinių apie vadinamuosius Graikijos istorijos „tamsiuosius šimtmečius“. 

VI a. pr. Kr. atsirado graikų filosofijos užuomazgos. Pirmieji filosofai stebėjo gamtą, 
bandė perprasti jos paslaptis. Iš Milėto kilęs filosofas Talis (apie 625-547 m. pr. Kr.) 
vienas pirmųjų numatė Saulės užtemimą, nustatė Grįžulo Ratų reikšmę jūreivystei. 
Herakleitas (apie 544-apie 480 pr. Kr.) ir kiti filosofai bandė aiškinti pasaulio kilmę 
ir nustatyti pirminį pradą. Tuo metu itin sparčiai tobulėjo matematika. Pitagoras (apie 
570-apie 500 m. pr. Kr.) ir jo mokiniai matematiniais santykiais pagrindė harmoningo 
pasaulio — kosmoso — sampratą. Kosmosas buvo apibūdintas darnos, simetrijos, deran- 
čių dalių ir visumos proporcijų sąvokomis. Skaičiai ir tikslūs matematiniai santykiai, pi- 
tagoriečių nuomone, sudaro visų reiškinių, daiktų esmę ir lemia jų harmoniją bei grožį. 

Klasikiniu laikotarpiu (V-IV a. pr. Kr.) pradėti statyti taisyklingi, vienodų kvarta- 
lų su stačiakampiu gatvių tinklu miestai. Vėliau tokiu būdu miestai buvo kuriami visoje 
Graikijoje ir už jos ribų. Vadovaujami architekto Feidijo (apie 500-431 m. pr. Kr.) 
graikai pastatė žymiausią architektūros ansamblį —- Atėnų akropoli (žr. skyrių „Klasi- 
kinė Graikija“). 

Aptariamuoju laikotarpiu suklestėjo graikų drama. Itin ištobulėjo dramos žanras — 
tragedija, kurioje atskleidžiami visuomenei reikšmingi prieštaravimai; herojai — ryškios 
asmenybės, susiduriančios su likimu, dievais, nusistovėjusia tvarka. Draminio veiksmo 
esmę antikinėje tragedijoje lemia veikėjo sprendimas, jo moralinė teisė pasielgti vie- 
naip ar kitaip, herojaus gyvenimas priklauso nuo likimo ar dievų, arba — nuo jo paties 
apsisprendimo ir vidinės kovos. Pavyzdžiui, Sofoklio (apie 496—406 m. pr. Kr.) „An- 
tigonėje“ (3) pagrindinė tragedijos herojė turi pasirinkti: ar paklusti valdovo Kreonto 
nuosprendžiui, ar pareigos ir šventos tradicijos balsui, liepiančiam palaidoti brolį. 


Kitas dramos žanras — komedija — susiformavo taip pat senovės Graikijoje. Kome- 
dijoje daugiau kalbama apie aktualius gyvenimo klausimus, į aukštus visuomeninius 
idealus žvelgiama iš kasdienybės pozicijų. Aristofanas (apie 445-386 m. pr. Kr.), vie- 
nas žymiausių graikų komedijų kūrėjų, vaizdavo socialines ir politines savo gyvenamo- 
jo meto problemas. Tuo metu tarp Atėnų ir Spartos vyko Peloponeso karas, ėmė krikti 
demokratinė santvarka. Aristofanas išjuokė karvedžius, valstybės veikėjus, kuriuos lai- 
kė kaltais dėl gyvenimo negerovių, kritiškai svarstė karo ir taikos klausimus, netikusią 
teismų tvarką, pairusios moralės ir auklėjimo problemas. 

Graikų teatras (2) turėjo svarbią pilietinę ir šviečiamąją funkciją. V a. pr. Kr. į vai- 
dinimus Atėnų Dioniso teatre susirinkdavo iki 17 000 žiūrovų, o tuometinės dramos 
statomos iki šių dienų. 

Klasikiniu laikotarpiu graikų filosofija labiausiai suklestėjo. Filosofas Sokratas (apie 
470-399 m. pr. Kr.) užduodamas klausimus bandė priversti pašnekovą suabejoti savo 
tvirta nuomone. Filosofas Platonas (427-347 m. pr. Kr.) (2) įkūrė Akademiją (387 m. 
pr. Kr.). Jis savo pažiūras dėstė dialogais, nagrinėjo etinius bei politinius klausimus. 
Platono mokinys Aristotelis (384-324 m. pr. Kr.) (1) pagrindė gamtos ir socialinius 
mokslus, nagrinėjo mokslinio pažinimo klausimus, filosofiją suskirstė į disciplinas, iš 
kurių vėliau atsirado fizika, biologija, politologija ir kiti mokslai. Be to, šiuo laikotarpiu 
gyveno ir kūrė garsūs graikų istorikai - Herodotas ir Tukididas. 

Klasikinio laikotarpio skulptoriai išmoko perteikti žmogaus anatomiją. Vienas iš 
žymiausių senovės graikų skulptorių Polikleitas (V a. pr. Kr.) traktate „Kanonas“ ap- 
rašė idealias žmogaus kūno proporcijas ir pagal jas sukūrė pavyzdine laikytą skulptūrą 
„Ieties nešėjas“, arba „Doriforas“ (440 m. pr. Kr.) (3). Skulptūroje pradėti drąsiau vaiz- 
duoti kūno judesiai, bandyta atskleisti dvasinį žmogaus pasaulį, nuotaikas. 


2. Epidauro teatras, 
jame galėjo tilpti 
apie 12 300 žiūrovų 
(architektas Poli- 
kleitas, statyta apie 
360 m. pr. Kr.) 


Helenizmo laikotarpis (323-30 m. pr. Kr.) 
siejamas su Aleksandro Makedoniečio pradėtais 
užkariavimais, kai graikų kultūra skverbėsi į Ry- 
tus, įgavo jiems būdingų bruožų ir išplito Rytų 
Azijoje. Susikūrė vadinamoji helenistinė kul- 
tūra, gyvavusi tris šimtmečius teritorijose nuo 
Graikijos iki Šiaurės Vakarų Indijos. 

Užkariautose žemėse buvo statoma daug nau- 
jų miestų, kurie tapo kultūros centrais. Vienas 
didžiausių - Egipto Aleksandrija iki šiol garsėja 
III a. pr. Kr. įkurtu muziejumi ir biblioteka, kurio- 
je buvo saugoma apie 700 tūkst. papiruso ritinių, 
daugiausia graikų literatūros ir mokslo veikalų. 
Garsi buvo ir Pėrgamo miesto biblioteka, kurioje 
buvo saugoma apie 200 tūkst. rankraščių ritinių. 

Aleksandro Makedoniečio užkariavimai ge- 
rokai paveikė užimtų kraštų architektūros raidą. 
Gatvės miestuose buvo grįstos, plačios, su šaliga- 


tviais, gyvenamųjų namų išorė puošiama moza- 
ikomis, sienų tapyba. Miestuose buvo daug di- 3. Doriforas (bronzinės skulptūros 
dingų architektūros paminklų ar jų kompleksų: marmurinė kopija) 

Egipto Aleksandrijos švyturys (Faro saloje, III a. 

pr. Kr. pradžia), Pėrgamo akropolis (II a. pr. Kr.) ir kt. 

Helenizmo laikotarpiu graikų literatūra siekė pabrėžti žmogaus individualybę, gebė- 
jimą neprarasti vidinės laisvės. Literatūra ėmė domėtis žmogaus buitimi, kasdieniniais 
jo poreikiais, stiprėjo psichologinis literatūros pradas (tai matyti Menandro komedijose). 
Suklestėjo mažosios literatūros formos: elegijos, himnai, idilės, epigramos. Helenistinės 
istoriografijos viršūnė — Polibijo veikalas „Visuotinė istorija“. Jame išdėstyta visa Vidur- 
žemio regiono istorija nuo 220 iki 146 m. pr. Kr. 

Helenistinė dailė plito Šiaurės Afrikoje, Artimųjų Rytų teritorijose. Aptariamuo- 
ju laikotarpiu dailei labiausiai buvo būdingi šie bruožai: graikų dailės tradicija derin- 
ta su Rytų šalių grožio samprata, vaizduojami dalykai detalizuojami, siekta perteikti 
įtampą. Kurtos sudėtingos daugiafigūrės kompozicijos (4). 

Naujosios graikų filosofinės mokyklos (epikūrininkai, stoikai, skeptikai) nebe- 
nagrinėjo abstrakčių teorinių temų, bet svarstė etinius ir gyvenimiškus klausimus, 
susijusius su konkrečia žmogaus gyvenimo patirtimi. Tuo metu sistemingai plėtojo- 


si astronomija ir su ja susijusios matematika bei mechanika. Buvo sukurta Euklido 


4. Laokoontas su sūnumis (marmuro 


skulptūrų grupė, apie 50 m. pr. Kr.) 


(apie 365-300 m. pr. Kr.) geometrija, Aristotelio geocentrinė pasaulio sistema, ku- 
rią vėliau patobulino Klaudijas Ptolemajas (apie 90-168 m. po Kr.), Archimedo 
(apie 287-212 m. pr. Kr.) mechaninis dangaus sferos modelis, kuriuo naudojantis ga- 
lima demonstruoti planetų judėjimą, Mėnulio fazes, Saulės ir Mėnulio užtemimus. 
II a. pr. Kr. Aristarchas Samietis (310-230 m. pr. Kr.) iškėlė heliocentrinės pasaulio 
sistemos idėją, tačiau ji buvo pamiršta. 

Senovės graikų mitologija ir religija. Graikai mituose bandė paaiškinti pasaulio, 
dievų, genčių kilmę, polių kūrimąsi, nesantaiką ir karus, ugnikalnių išsiveržimus, laiko 
tėkmę. Buvo tikima, kad šimtai dievų ir deivių gyvena kasdieninį gyvenimą, turi žmo- 
gaus pavidalą, būdą ir jausmus. Graikų dievas, kaip ir žmogus, moka pykti, apgaudi- 
nėti, būti neteisingas ar neištikimas. Kita vertus, dievai nemirtingi, jie turi nepaprastų 
galių: lengvai pasiverčia kuo nors kitu, išnyksta ar pasirodo bet kurioje vietoje. Kaip ir 
žmonės jie turi savo istorijas, todėl kuriami mitai ir legendos. Graikų mitologija įkvėpė 
menininkus, rašytojus. 

Senovės graikai tikėjo, kad pasaulį iš pradžių sudarė pirmapradė medžiaga — Cha- 
osas, iš kurio kilo žemė — Gaja ir požeminis pasaulis — Tartaras. Gaja pagimdė sūnų 
Uraną — dangaus dievą. Vėliau iš Urano ir Gajos santuokos gimė titanas Kronas, ku- 
ris nuvertė savo tėvą Uraną. Iš Krono atsirado jaunesnieji dievai: Hadas, Poseidonas, 
Hestija, Demetra, Hera ir kt. Šie dievai, vadovaujami Dzeuso, nuvertė titaną Kroną ir 


5. Delfų šventovė 


(šių laikų vaizdas) 


ėmė valdyti pasaulį. Vyriausiuoju dievu tapo Dzeusas. Dievų buveinė buvo Tesalijoje 
esančio Olimpo kalno viršūnėje. 

Graikų apeigas sudarė dievams skirtos maldos, iškilmingos eitynės, aukojimai ant 
aukurų ir šventyklose. Dievų statulos buvo puošiamos vainikais bei gėlėmis. Graikai 
dievų ir deivių garbei jų kulto vietose švęsdavo valstybines ir religines šventes (pavyz- 
džiui, Dzeusui pagerbti būdavo rengiamos Olimpinės žaidynės), į kurias susirinkdavo 
žmonės iš visos šalies. Graikai tikėjo, kad po žmogaus mirties jo siela, persikėlusi į kitą 
pasaulį, įgyja ypatingų galių — gali pasirodyti gyviesiems ir jiems padėti arba pakenkti. 
Kuo nors nusipelnęs žmogus būdavo sudievinamas: jam aukota, buvo atliekamos tam 
tikros apeigos (nuliejama vyno, aliejaus, medaus ir pan.). Buvo sukurta daug mitų apie 
senųjų laikų herojų žygdarbius žemėje. Herojai, gimę iš dievų santuokos su žmonėmis, 
buvo laikomi pūsdieviais. Bene žymiausias iš jų buvo Heraklis, atlikęs 12 žygdarbių. 

Graikai prieš svarbius darbus, karus ar keliones klausdavo orūkulų (pranašautojų), 
ar dievai sumanymui palankūs. Žinomiausi orakulai buvo Dodonoje, Delfuose (5), Di- 
dymoje. 

Senovės graikų mitologija ir religija turėjo įtakos ne tik graikų literatūrai, menui, 
filosofijai, bet taip pat ir romėnų religijai bei mitologijai. Graikų mitų siužetais rėmė- 
si visai Europos kultūros raidai įtakos turėję poetai, rašytojai, dailininkai, skulptoriai, 


kompozitoriai. 


KLAUSIMAI IR UŽDUOTYS: 


1. Pagalvokite, kodėl filosofų veikla buvo išskirtinis senovės graikų civi- 
lizacijos bruožas. 

2. Kuo mokslui svarbi Aristotelio veikla ir veikalai? 

3. Apibūdinkite senovės graikų skulptūros raidą. 

4. Kaip komedijos atsiradimas susijęs su graikų demokratija? 

5. Kuo reikšminga graikų mitologija literatūros raidai? Koks jos santykis 
su romėnų religija ir mitologija? 

6. Išvardykite keletą senovės graikų kultūros pasiekimų, kurie mums iš- 
lieka svarbūs. Pasvarstykite, kurie iš jų laikytini svarbiausiais. 


ŠALTINIAI: 


1. 


2. 


Iš Aristotelio veikalo „Nikomacho etika“: 
Atrodo, kad jis priklauso svarbiausiojo ir aukščiausiojo meno sričiai. Toks menas - tai valsty- 
bės valdymo menas. Mat jis nustato, kurie mokslai yra reikalingi valstybei, kuriais mokslais 
ir kokiu mastu kiekvienas pilietis turi užsiimti. Mes matome, kad net ir garbingiausi menai 
jam yra pajungti, kaip antai karo, ūkininkavimo ir iškalbos menai. Kadangi jis naudojasi 
visais kitais menais, be to, dar įstatymais nustato, ką reikia daryti ir nuo ko susilaikyti, tai jo 
galutinis tikslas apima ir visų kitų menų tikslus. Todėl šis tikslas žmonėms yra aukščiausiasis 
gėris. Nors šis tikslas yra toks pat ir paskiram žmogui, ir valstybei, vis dėlto jis stipriau ir 
tobuliau pasireiškia valstybėse — ir siekiant [aukščiausiojo gėrio], ir jį išsaugant. Sveikintinas 
dalykas, kai jį pasiekia paskiras žmogus, bet daug gražiau ir kilniau, kai jį pasiekia ištisos 
tautos ir valstybės. 

Aristotelis, Rinktiniai raštai, Vilnius, 1990, p. 64. 


Kiekviena valdžia leidžia įstatymus savo pačios naudai: demokratija — demokratiškus, ti- 
ronija — tironiškus; panašiai daro ir kitos valdžios. Išleidusios įstatymus, jos paskelbia, kad 
jie yra teisingi pavaldiniams — tai kaip tik ir yra naudinga valdantiesiems, — ir tuos, kurie jų 
nesilaiko, baudžia kaip įstatymų ir teisingumo pažeidėjus. Šitai, mano mielas, aš ir norėjau 
pasakyti: visose valstybėse teisingumu laikoma tas pat — tai, kas naudinga valdžiai. O juk ji 
yra jėga. Todėl, jeigu teisingai samprotauji, išeina, kad teisingumas visur yra tas pat — tai, kas 
naudinga stipresniajam. 

Platonas, Valstybė, Vilnius, 1981, p. 39. 


3. KREONTAS 

Tai kaip drįsai įstatymui tu nusižengti? 
ANTIGONĖ 
Ne Dzeusas tą įstatymą paskelbė man, 
Ne Teisingumas, kurs su požemių dievais 
Gyvena, duodamas įstatymus žmonėms. 
Įsakymo gi tavo nelaikiau aš taip 
Galingu, jog mirtingas, menkas būdamas, 
Pranoktų nerašytą amžiną dievų 
Įstatymą, kuris ne šiandien ir ne vakar 
Mums duotas ir kurio pradžios nežino niekas. 
Todėl tavęs nepaisiau, nebijodama 
Žmogaus rūstybės, kad nereiktų prieš dievus 
Man atsakyt, nes mirti juk reikės, ar ne, 
Nors nuosprendžio tu nepaskelbtum. Betgi jei 
Prieš laiką gausiu mirt — laikysiu laime sau. 
Vienuos varguos kaip aš gyvenantis žmogus 
Ar gali nelaikyti laime sau mirties? 
Sofoklis, „Antigonė“, Antikinė literatūra, Vilnius, 1978, p. 217. 


DARBAS SU ŠALTINIAIS: 

1. Kaip Aristotelis pagrindžia politikos svarbą visuomenei (1 šaltinis)? 
Kodėl aukščiausio gėrio siekimas neatsiejamas nuo graikų polio gyve- 
nimo? 

2. Pagalvokite, kodėl Aristotelio aukščiausio gėrio samprata (1 šaltinis) 
prieštarauja Platono stipresniojo teisės sampratai (2 šaltinis). 

3. Palyginkite 2 ir 3 šaltinyje aprašomų įstatymų prigimtį. Kuo 3 šaltinyje 
pateikiamas įstatymų kilmės aiškinimas artimas dekalogui? 


APIBENDRINAMIEJI KLAUSIMAI: 

1. Įrodykite, kad senovės Artimųjų Rytų valstybės darė kultūrinę įtaką 
Krėtos civilizacijai. 

2. Kodėl žlugo Krėtos civilizacija? 

3. Apibūdinkite Mikėnų visuomenę. 

4. Kodėl Mikėnų civilizacijos tyrinėjimams padėjo rašytiniai šaltiniai? 

5. Kokie pokyčiai įvyko Graikijoje „tamsiaisiais šimtmečiais“? Kodėl jie 
taip vadinami? 

6. Įrodykite, kad amatai ir prekyba buvo senovės graikų demokratijos 
pagrindas. 

7. Kas lėmė, kad V a. pr. Kr. Atėnuose įsigalėjo demokratija? Kuo ji reiš- 
kėsi? Palyginkite ją su šių laikų demokratija. 

8. Palyginkite Atėnų ir Spartos valstybių santvarką, visuomenę, ūkį. 

9. Kodėl Spartos pergalė Peloponeso kare neužtikrino taikos ir ramybės 
Graikijoje? 

10. Apibūdinkite Aleksandro Makedoniečio užkariavimų priežastis, eigą, 
padarinius. 

11. Kuo, palyginti su Graikijos poliais, naujos buvo helenistinės valstybės? 
Kas tai lėmė? 

12. Kuriuo laikotarpiu suklestėjo senovės Graikijos filosofija? Kokią įtaką 
to meto filosofai padarė Europos kultūrai? 

13. Kokie reikšmingiausi helenizmo mokslo laimėjimai? Ar visi jie buvo 
pripažinti? 

14. Kuriais laikotarpiais ir kokie literatūros žanrai buvo išplėtoti labiau- 
siai? Kaip tai susiję su graikų politine ir socialine raida? 

V. SENOVES ROMA 


Rr istorija apima daugiau nei tūkstantį metų: nuo Romos įkūrimo (753 m. 
pr. Kr.) iki Vakarų Romos impėrijos žlugimo (476 m. po Kr.). Romėnų valstybės 
raidą rodo valstybės valdymo formų kaita (karalystė, respublika, ankstyvoji ir vėlyvoji 
imperija). 

Romos karalystė buvo nedidelė valstybė: ji apėmė Romą ir nedidelę sritį aplink 
ją. Šiuo laikotarpiu įvyko svarbus socialinis pokytis, turėjęs didelės reikšmės tolesnei 
Romos istorijai, - susiformavo patricijų ir plebėjų sluoksniai. Didelę įtaką Romos rai- 
dai padarė etruskai ir graikai (graikų abėcėlės pagrindu buvo sukurta lotynų abėcėlė). 

Romos respūblikos politinė raida iš dalies primena Graikijos — taiką ir vienybę 
abiejose šalyse trikdė kovos ir nesutarimai tarp iškilių valstybės veikėjų ar visuomenės 
sluoksnių (Romoje tarp patricijų ir plebėjų). Romoje, kaip ir Graikijoje, piliečių ge- 
rovę sugriovė ilgalaikiai karai. Nieko nepakeitė nei brolių Grakchų žemės reformos, 
nei Spartako sukilimas, nei Sulos diktatūra. Svarbiausiais politinio gyvenimo veikėjais 
tapo iš karo žygių praturtėję karvedžiai, kurie vienašališkai sprendė svarbius Respu- 
blikai klausimus. Pati visuomenė nesinaudojo iškovotomis politinėmis teisėmis, o tik 
reikalavo „duonos ir žaidimų“. Romos respūblikos laikotarpiu tobulėjo teisė, romėnai 
gerokai praplėtė savo valstybės ribas. 

Romos impėrijos atsiradimą lėmė besiplečiančios valstybės valdymo problemos. 
Valstybės vientisumą galėjo užtikrinti tik stipri centralizuota valdžia, pasitelkusi 
galingą kariuomenę. Romos taika (pax Romana) integravo visuomenę tiek ūkiniu, 
tiek kultūriniu požiūriu, tačiau valdymo reformos tik pristabdė valstybės smukimą, 
bet nepagerino daugumos laisvųjų gyventojų gyvenimo sąlygų. Didėjančios valstybės 
administracijos ir kariuomenės išlaidos tapo sunkia našta piliečiams. Sumaištį Imperi- 
joje kėlė nenusistovėjusi imperatoriaus sosto paveldėjimo tvarka, todėl sąmokslai tapo 
neatsiejama Imperijos politinio gyvenimo dalimi. 

IV a. pradžioje buvo nustota persekioti naujos religijos išpažinėjus - krikščionis, o 
IV a. pabaigoje krikščionybė tapo valstybine Romos impėrijos religija. Netolygi Impe- 
rijos raida išryškino skirtumus tarp rytinės ir vakarinės Romos impėrijos dalių. IV a. 
po Kr. sostinė buvo perkelta iš Romos į Konstantinopolį. Nuo IV a. tiek į Vakarų, tiek 
į Rytų Romos impėrijas masiškai veržėsi germanų ir kitos barbarų gentys. Nepaisant 
Krikščionių bažnyčios paramos Romos imperatoriams, Vakarų Romos impėrija jau 
buvo pernelyg nusilpusi, nebepajėgė priešintis antpuoliams, todėl žlugo. 


16. ANKSTYVOJI ROMOS 
ISTORIJA 


+ Ankstyvajai Romos valstybės raidai didelę įtaką padare etruskai 
+ Romos respublikoje buvo daug socialinių ir politinių | | 
prieštaravimų | 


+ Kariaudama Rėmos respùblika tapo Viduržemio jūros valdove. 


d 
` 753 m. pr. Kr. 


| 133, 123-122 m. pr. Kr. 73-71 m. pr. Kr. 
buvo įkurta Romà vykdytos brolių Grakchų vyko Spartako 
žemės reformos sukilimas 


60 m. pr. Kr. 
sudarytas Pirmasis 


triumviratas 


100-44 m. pr. Kr. 
gyveno Gajus Julijus 


510 m. pr. Kr. 
Romà tapo respublika 


Cezaris 

| bea lygumose nuo seno gyveno žemdirbyste ir gyvulininkyste besiverčiančios 
gentys — italikai (lotynai, sabinai, samnitai, umbrai ir kt.). I tūkstantmečio pr. Kr. 
pradžioje jie jau gaminosi įrankius iš geležies. 

Etruskai. I tūkstantmečio pr. Kr. pradžioje, nukariavę dalį umbrų teritorijos, Ape- 
ninų pusiasalyje apsigyveno etruskai. Etruskams suklestėti įtakos turėjo ir derlingos 
dirvos, gausūs naudingųjų iškasenų (ypač metalo) telkiniai. Tai skatino metalo apdirbi- 
mo, kitų amatų ir laivybos plėtrą. Didelę įtaką etruskams darė gretimos tautos - graikai 
ir finikiečiai: iš graikų jie perėmė abėcėlę, pradėjo tapyti freskas, gamino raudonfigū- 
res ir juodafigūres vazas. Taip pat graikų demokratija veikė politinę etruskų santvarką 
(valstybės centras — miestas; karaliaus nutarimams turėjo pritarti karių susirinkimas). 
Prekiaudami etruskai naudojosi finikiečių piratavimo patirtimi, kovojo dėl įtakos Vi- 
duržemio jūroje. 

Etruskų miestų nepriklausomybei grėsmę kėlė apie VII a. pr. Kr. įkurta Lotynų 
miestų sąjunga, jungusi kelias dešimtis Vidurio Italijos miestų (centras - Alba Lònga). 
Be to, kartaginiečių ir graikų kolonizacija vertė telkti jėgas kovai su konkurentais. Ma- 
noma, kad tuo tikslu VII a. pr. Kr. buvo įkurta etruskų Dvylikos miestų sąjunga, kuri 
pamažu išplėtė savo valdžią didelėje Apeninų pusiasalio dalyje. 

(bronzinių skulptūrų grupė, V a. pr. Kr.) 


Romos karalystė (753-510 m. pr. Kr.). Romėnai atsirado susiliejus lotynų, sabinų 
gentims ir etruskams, kovojusiems dėl vietovės, kurioje vėliau buvo pastatytas Romos 
miestas. Legendoje teigiama, jog miestą įkūrė Romulas ir Remas (753 m. pr. Kr.) (1). 
Miestas buvo pastatytas svarbių prekybos kelių sankirtoje, todėl gretimos gentys siekė 
jį valdyti. 

Romai didelės įtakos turėjo Lotynų miestų ir etruskų Dvylikos miestų sąjun- 
gos. VIII-VII a. pr. Kr. Romą valdė lotynų ir sabinų karaliai, o trys paskutinieji 
(VII a. pab.-VI a. pr. Kr. pab.) buvo etruskų kilmės. Romėnai perėmė etruskų valdžios 
patirtį: miestą valdė karalius, o jam patardavo senatas, vyresniųjų taryba. Tautos susi- 
rinkimas — komicijos — leisdavo įstatymus, atlikdavo karaliaus įvesdinimo į sostą cere- 
moniją, rinkdavo aukščiausius valstybės pareigūnus, vykdė teismo funkcijas. Giminių 
gentinę priklausomybę pabrėžė visuomenės padalijimas į tribas. Iš pradžių jos buvo 
trys (etruskų, sabinų ir lotynų), vėliau jų skaičius nuolat augo. Etruskų įtaką romėnams 
rodo ir perimtos karalių pagerbimo (triūmfo) apeigos, kurios vėliau tapo karvedžių 
sugrįžimo su karo grobiu iškilmėmis. Ilgą laiką romėnai savo vaikus mokytis siųsdavo 
ne tik į Graikiją, bet ir į Etrūriją. 

Kilmingų Romos giminių nariai buvo vadinami patricijais (2). Naują postūmį 
Romos miesto politiniam gyvenimui suteikė iš sąjunginių ir užkariautų miestų atsikėlę 
naujakuriai — plebėjai. Jie buvo laisvi žmonės, atlikdavo karo prievolę, bet turėjo daug 
mažiau teisių valdant valstybę. 

Karalių epocha baigėsi, kai romėnai, pasinaudoję etruskų bei graikų karais ir 
Dvylikos miestų sąjungos tarpusavio nesutarimais, sukilo prieš paskutinį karalių ir 
jį nuvertė. 

Romos respūblika (510-27 m. pr. Kr.) buvo įkurta aristokratijos (patricijų) pa- 
stangomis. Nuvertus karalių buvo įsteigtos dviejų konsulų pareigos. Konsulai tapo 


pagrindine Romos respūblikos politine institucija: 
vadovavo visai valstybės administracijai, sušaukda- 
vo senatą bei tautos susirinkimą ir jiems pirminin- 
kaudavo, karo metu vadovavo kariuomenei. Konsulą 
vieneriems metams rinkdavo tautos susirinkimas. 
Be to, labai svarbus buvo senatas: jis vadovavo užsie- 
nio politikai, sprendė karo ir taikos klausimus, rengė 
įstatymus ir tvirtino tautos susirinkimo sprendimus. 
Senato nariais tapdavo tik patricijų atstovai. 
Tolesnę Romos politinio gyvenimo raidą lėmė 
kova tarp patricijų ir plebėjų. Pastarieji kovojo dėl 
teisės tapti valstybės pareigūnais. Ankstyvosios 
Romos respūblikos laikais plebėjai sudarė didžiąją 
kariuomenės dalį. Pasinaudodami šiuo pranašumu 
pavojingais Romai laikotarpiais plebėjai išsakyda- 
vo patricijams savo reikalavimus ir pasitraukdavo į 
Šventąjį kalną. Taip protestuodami 494 m. pr. Kr., 
plebėjai išsikovojo teisę rinkti jų interesus ginantį 
pareigūną — liaudies tribūną, kuris galėjo atmesti 


Leno (vetūoti) senato ir net aukščiausių pareigūnų nuta- 
2. Patricijus su savo protėvių rimus. Per kelis šimtmečius trukusią kovą plebėjai 
portretiniais biustais (marmurinė gavo teisę tapti valstybės pareigūnais, kurti mišrias 
statula, I a. pr. Kr. pabaiga) patricijų ir plebėjų šeimas. 

Kariaudama Romos respūblika įsigalėjo Vidur- 
žemio jūros pakrantėse. Pirmiausia Romà savo teritoriją pradėjo plėsti Apeninų 
pusiasalyje. Po daugybės karų, vykusių pirmojoje IV-III a. pr. Kr. pusėje su galais, 
samnitais, etruskais ir graikais, romėnams pavyko įsitvirtinti visoje Italijoje. Graikams 
pasitraukus iš kovos dėl įtakos vakarinėje Viduržemio jūros dalyje, didžiausia kliūtimi 
tolesnei Romos ekspansijai tapo Kartagina. Per pirmuosius du Pūnų karus (264-241, 
218-201 m. pr. Kr.) (1) po sunkių ir dramatiškų kovų (pvz., garsiojo kartaginiečių kar- 
vedžio Hanibalo (3) pergalės Kanų mūšyje 216 m. pr. Kr.) romėnams pavyko užimti 
Kartaginą ir sumažinti jos ekonominę galią. Per trečiąjį Pūnų karą (149-146 m. pr. 
Kr.) Kartagina buvo visai sunaikinta, jos teritorija tapo Romos provincija. Romėnų 
įsigalėjimą Balkanų pusiasalyje lėmė pergalė prieš Makedoniją ir jos sąjungininkus. Ją 
pasiekti padėjo romėnų kariuomenės jėga ir ištvermė, geras jos aprūpinimas ir diplo- 
matija. I a. pr. Kr. Cezariui užkariavus Galiją, o Oktavianui - Egiptą, Roma tapo viso 
Viduržemio jūros regiono valdove. 


Nuolatiniai karai nuskurdino Romos respūblikos žemdirbius ir amatininkus. Nu- 
skurdusius laisvų piliečių ūkius (2) ir dirbtuves supirkinėjo turtingieji. Paplito dideli 
ūkiai — latifūndijos, kuriose dirbo daug vergų (4). Nusigyvenę žemdirbiai tapo betur- 
čiais proletarais. Padėų bandė taisyti broliai Grakchai. Jie siekė atkurti smulkius žem- 
dirbių ūkius, taigi atiminėjo iš turtingųjų žemes, kurios viršijo nustatytą valdomos žemės 
normą, taip pat užkariautose teritorijose (provincijose) dalijo valstybines žemes. Buvo 
priimti įstatymai, kuriais remiantis skurstantiesiems buvo dalijami grūdai, o kariams, 
kilusiems iš proletarų, už valstybės lėšas perkami ginklai. Brolių Grakchų reformos ne- 
sulaukė pritarimo, nes buvo nukreiptos prieš turtinguosius. Broliai buvo nužudyti. 

Valstybę sukrėtė 73-71 m. pr. Kr. įvykęs didžiausias senovėje vergų sukilimas, ku- 
riam vadovavo buvęs gladiatorius Spartakas. Romos padėtį apsunkino tuo metu vy- 
kęs karas Ispanijoje. Sukilėliai pasiekė daug pergalių. Jiems įveikti senatas permetė 
pajėgas iš Ispanijos ir Makedonijos. Galutinai sukilimą numalšino Marko Licinijaus 
Kraso (apie 115-53 m. pr. Kr.) vadovaujami legionai. Dar viena sukilėlių pralaimėjimo 
priežastis buvo per didelis pasitikėjimas savo jėgomis po ankstesnių pergalių ir įvairių 
tautybių sukilėlių tarpusavio nesutarimai. 

Karinės pergalės, grobis ir triumfas didino karvedžių autoritetą, todėl dalis visuo- 
menės pradėjo manyti, kad grupuočių tarpusavio rietenas senate turi pakeisti karinė 
diktatoriaus valdžia. Tai skatino karvedžių tarpusavio kovą dėl vienvaldystės. Karuose 
Afrikoje pasižymėjęs karvedys Lucijus Kornelijus Sula tapo diktatoriumi (apie 82- 
79 m. pr. Kr.). Jis ėmėsi reformų: įtvirtino iki tol tik tradicija paremtą senato valdžią, 
visai sumažino liaudies tribūnų ir tautos susirinkimo reikšmę. Sulos reformos apribojo 
demokratines Romos piliečių teises. 

Romos respublikoje po Sulos mirties vėl prasidėjo karvedžių tarpusavio kovos, kurias 
nutraukė 60 m. pr. Kr. sudarytas Gajaus Julijaus 
Cezario, Gnėjaus Pompėjaus (106-48 m. pr. Kr.) 
ir Marko Licinijaus Kraso Pirmasis triumviratas. 
Tik po ilgos kovos valdžioje įsitvirtino Gajus Ju- 
lijus Cezaris (100—44 m. pr. Kr.) (3). Tapęs dik- 
tatoriumi, jis apribojo provincijų savivaldą, padi- 
dino mokesčių rinkėjų kontrolę ir papildė senatą 
savo šalininkais. Bijodami, kad sustiprės Gajaus 


Julijaus Cezario valdžia, senatoriai surengė są- 


mokslą ir 44 m. pr. Kr. jį nužudė. Romoje kilo 
neramumų, Respublikos šalininkams nepavyko 
atstatyti senosios santvarkos. 43 m. valdžią per- 3. Gajus Julijus Cezaris. Moneta 


ėmė Antrojo triumvirato nariai. su Cezario atvaizdu 


KLAUSIMAI IR UŽDUOTYS: 


1. 
2. 
3. 
4. 


ŠALTINIAI: 


1. Pūnų karai 264-146 m. pr. Kr. 


Ką etruskai perėmė iš graikų ir finikiečių? 

*Palyginkite Romos respūblikos ir Atėnų politines santvarkas. 
Pamąstykite, kuo patricijų ir plebėjų kova buvo svarbi Romos respūb- 
likos politinei ir socialinei raidai. 

Kuo reikšminga liaudies tribūno pareigybė? Kokią išskirtinę teisę jis 
turėjo? Kokio sluoksnio interesams jis atstovavo? 

*Pagrįskite teiginį, kad Romos respublikos užkariavimų politika atvė- 
rė kelią diktatūrai. 

2. Iš Tito Livijaus (59 m. pr. Kr.-17 m. pr. Kr.) veikalo „Nuo miesto įkūrimo“: 


Jis pats parodė ant krūtinės keliose vietose esančius randus, patvirtinančius, kad kovėsi nar- 


siai. Į minios, apsupusios jį kaip per liaudies susirinkimą, klausimus, kodėl jis toks nuožmus, 


jis atsakė, kad tarnaudamas Sabinų kare prasiskolinęs, nes buvo nusiaubti laukai, jis ne tik 


neteko derliaus, bet buvo padegtas ir jo namas, viskas išvogta, galvijai išsivaryti; būtent tuo 


sunkiu laiku jam buvo uždėtas karo mokestis. Kadangi skola dėl procentų išaugo, iš pradžių 


jis neteko tėvo ir senelio žemės, paskui likusio turto, o vėliau skola tarsi džiova pasiekė ir jo 


kūną; skolintojas ne tik paėmė jį į vergiją, bet ir pasodino į kalėjimą. 


Pagal: Xpecmomamua no ucmopuu 0pesnezo mupa, Mocksa, 1953, t. 3, p. 19-21. 


3. Iš Tito Livijaus veikalo „Nuo miesto įkūrimo“: 

Visos tautos ir karaliai dėmesingai sekė dviejų stipriausių pasaulio tautų kovą. Ypač ja dėl 
artimos Italijos, nuo kurios skyrė tik sąsiauris, kaimynystės domėjosi Makedonijos karalius 
Pilypas. Kai tik jis sužinojo, kad Hanibalas perėjo Alpes, buvo patenkintas išgirdęs apie įsi- 
liepsnojusį karą tarp romėnų ir kartaginiečių, bet nežinodamas, kas stipresnis, dvejojo, kam 
linkėti pergalės. Tačiau jau trečiame mūšyje pergalė buvo palanki kartaginiečiams, todėl 
Pilypas irgi linko į tą pačią pusę, kuri laimėjo, ir nusiuntė pasiuntinius pas Hanibalą. 


Xpecmomamua no ucmopuu ðpesenezo mupa, Mocxaa, t. 3, 1953, p. 61. 


Iš Apiano (Il a. po Kr.) veikalo „Romos istorija“: 
Turčiai, užgrobę didžiąją dalį į sklypus nepadalytos žemės, laikui bėgant įsitikino, kad jos 
niekas niekada iš jų neatims. Dalį nedidelių vargšų sklypelių, išsidėsčiusių netoli nuo jiems 
priklausančių sklypų, turčiai pirkdavo iš vargšų šiems sutikus, dalį — atimdavo jėga. Taigi 
turčiai ėmė dirbti plačius žemės laukus lygumose, kurie pakeitė sklypus, priklausiusius jų 
dvarams. Dirbti žemę ir ganyti gyvulius jie vertė pirktus vergus, kad žemės ūkio darbai 
neatitrauktų laisvų žmonių nuo karo tarnybos. Be to, turčiams buvo labai naudinga turėti 
vergų: būdami laisvi nuo karo tarnybos vergai gausino savo palikuonių skaičių. Dėl to turčiai 
nepaprastai pralobdavo, o šalyje daugėjo vergų. Italikų, priešingai, mažėjo, menko jų ener- 
gija, nes juos slėgė vargas, mokesčiai, karo tarnyba. Net jei jie ir netarnavo, vis tiek neturėjo 
ką veikti: juk žemė priklausė turtingiesiems, ją dirbo vergai, o ne laisvieji. 

Pagal: Xpecmomamua no ucmopuu 0pesnezo mupa, Mocksa, 1953, t. 3, p. 78-79. 


DARBAS SU ŠALTINIAIS: 


1. Apibūdinkite pagrindinius Pūnų karų etapus (1 šaltinis). Raskite svar- 
biausių mūšių vietas ir išsiaiškinkite jų padarinius. 

2. Kaip karai susiję su socialinėmis Romos problemomis (2 šaltinis)? 

3. *Paaiškinkite, kaip Hanibalo pergalės keitė tarptautinę padėtį (3 šal- 
tinis). 

4. Kokie pokyčiai visuomenės gyvenime lėmė brolių Grakchų veiklą 
(4 šaltinis)? Kokia demografinė problema iškilo Romai II a. pr. Kr.? 


17. ROMOS IMPERIJA 


+ Romos impėrijos santvarkos raidos etapai: principatas ir dominatas 

+ Pax Romana - Romos impėrijos galybės ir stabilios raidos 
laikotarpis 

+ Barbarų antplūdžiai sunaikino Vakarų Romos impėriją 


27 m. pr. Kr.-14 m. po Kr. T 284-305 m. - 


395 m. 
valdė Oktavianas Augustas; Diokleciano valdymas, Ròmos impèrija buvo 
principato pradžia dominato pradžia 


padalyta į Vakarų ir Rytų 


476 m. 
žlugo Vakarų 


Romos impėrija 


306-337 m. - 
Konstantino Didžiojo 
valdymas 


p: to, kai buvo nužudytas Gajus Julijus Cezaris, tarp respublikos gynėjų ir diktatū- 
ros šalininkų prasidėjo kova dėl valdžios. Pastariesiems vadovavo Cezario įpėdinis 
Gajus Julijus Cezaris Oktavianas, kuris su karvedžiais Marku Antonijumi ir Marku 
Emilijumi Lepidu sudarė Antrąjį triumviratą (43 m. pr. Kr.), nukreiptą prieš Cezario 
žudikus bei priešininkus ir respublikos šalininkus. Nugalėjus respublikonus prasidėjo 
kova tarp pačių triumvirų. Lepidas netrukus buvo nušalintas, o kiti du triumvirato 
nariai pasidalijo valstybę: Markui Antonijui atiteko rytinės provincijos, o Oktavia- 
nui — vakarinė valstybės dalis. Markas Antonijus suartėjo su savo sąjungininke Egipto 
valdove Kleopatra ir 37 m. pr. Kr. ją vedė. Netrukus prasidėjo tarpusavio kova tarp 
Oktaviano ir Antonijaus. Po Oktaviano pergalės kare Egiptas tapo Romos provincija, 
o Markas Antonijus ir Kleopatra nusižudė. 

Nugalėjęs priešininkus, Oktavianas tapo vienvaldžiu Romos valdytoju. Būdamas 
atsargus jis atsisakė diktatoriaus titulo ir formaliai atkūrė respubliką. Už tai senatas 
jam suteikė Augusto, „išaukštintojo“, garbės vardą. Vėliau Romos Marso lauke buvo 
pašventintas Augusto taikos aukuras, o po mirties sudievintas ir pats Oktavianas. Taip 
susiformavo Augusto kultas, kuris paplito visoje valstybėje. 

Oktavianas Augustas (valdė 27 m. pr. Kr.-14 m. po Kr.) (1, 2) buvo pirmasis prin- 
cepsas (t. y. pirmasis senate). Jis įgijo konsulo, liaudies tribūno, vyriausiojo žynio įgalio- 
jimus, ir tai leido jam savo rankose sutelkti įstatymų leidžiamąją, vykdomąją, karinę bei 


religinę valdžias. Imperatoriaus (princepso) 
valdžios stiprėjimas sumažino senato ir ko- 
micijų įtaką valstybės gyvenimui. Oktaviano 
įvesta principato santvarka išvengė didelio 
visuomenės pasipriešinimo, nes buvo išsau- 
gotos pagrindinės Romos respublikos insti- 
tucijos. Be to, Oktavianas rūpinosi visuome- 
nės dorove (3), tam tikrais įstatymais bandė 
atkurti senuosius Romos papročius. 

Po sėkmingų Oktaviano Augusto karo 
žygių Romos impėrijos provincijomis tapo 
dalis Germanijos, Dunojaus upės baseino 
ir Mažosios Azijos teritorijų. Sustiprėjus 
imperatoriaus Oktaviano valdžiai, buvo iš- 
vengta tarpusavio kovų, užtikrinta apie du 
amžius valstybėje trukusi Romos taika (pax 
Romana). Suklestėjo pagrindinės ūkio ša- 
kos — žemės ūkis, amatai ir prekyba. 

Oktavianas Augustas tęsė Gajaus Juli- 
jaus Cezario tradiciją ir savo įpėdiniu pa- 
skyrė karvedį Klaudijų Neroną Tiberijų 
(valdė 14-37 m. po Kr.) (4). Tradicija skirti 
įpėdinius tęsėsi iki 96 m. po Kr. Šiuo laiko- 
tarpiu vyko karai su germanais, teko mal- 
šinti sukilimus provincijose. 

Principatas Romos impėriją pavertė stip- 
ria ir centralizuota valstybe, bet imperato- 
riaus valdžios perdavimas skiriant įpėdinį ne- 
padėjo išvengti sąmokslų. Nuo 96 m. po Kr. 
taikus imperatoriaus valdžios perdavimas 
buvo užtikrinamas įsisūnijant įpėdinį. Tai 
vadinamosios Antoninų dinastijos laikai, kai 
Romos impėrija labiausiai klestėjo kariniu, 
politiniu ir ekonominiu požiūriu. Trajanas 
(valdė 98-117 m. po Kr.) (1, 2) buvo pasku- 
tinis imperatorius, užkariavimais plėtęs im- 
perijos ribas. Trajano įpėdiniai nebedidino ir 


1. Oktavianas Augustas. 
Pirmųjų Romos vartų statula (I a. po Kr.) 


2. Memorialinė Trajano kolona 


taip didelės valstybės teritorijos, o siekė apginti jau esamas valdas. Imperijos pasienio 
ruožuose buvo gerokai išplėsta dar I a. po Kr. pabaigoje pradėta statyti gynybinių įren- 
gimų sistema — limitai (3). Užkariavimai romėnams leido kontroliuoti prekybos kelius į 
Indiją ir Kiniją. Po filosofo imperatoriaus Marko Aurelijaus (valdė 161-180 m. po Kr.) 
mirties prasidėjo Romos impėrijos nuosmukis. Paskutinis Antoninų dinastijos impe- 
ratorius Komodas (valdė 180-192 m. po Kr.), Marko Aurelijaus sūnus, garsėjo žiauru- 
mu ir despotišku valdymu. Komodas labai mėgo pramogas, ypač gladiatorių kautynes 
(netgi pats jose dalyvaudavo), o tai mažino valstybės finansus. Prasidėjo maištai, ir 
imperatorius buvo nužudytas sąmokslininkų. 

Po ilgos karvedžių tarpusavio kovos valdžioje įsitvirtino Severų dinastija (valdė 193- 
235 m. po Kr.), kuri savo valdžios teisėtumą grindė karine jėga. Šios dinastijos impera- 
toriai siekė neribotos valdžios, varžė senato veiklą ir persekiojo senatorius. Imperatoriai 
leido legionieriams kurti šeimas ir įsigyti žemės, padidino atlygį už karinę tarnybą, ei- 
liniams kariams atsivėrė didesnės karjeros galimybės. Tarnauti Romos legionuose vėl 
tapo garbinga, atsirado daugiau savanorių. Taip pat visiems laisviems Romos impėrijos 
gyventojams buvo suteikta pilietybė, nes manyta, kad provincijose nebekils neramumų 
siekiant nepriklausomybės. Nepaklūstantys buvo žiauriai baudžiami, bet didelė kariuo- 
menė ir valdininkija nebesugebėjo užtikrinti, kad būtų surinkti mokesčiai, provincijose 
numalšinti sukilimai, sustabdytas ūkio smukimas. Dinastiniai ryšiai tarp imperatorių 
neužkirto kelio sąmokslams, kuriuose aktyviai pradėjo dalyvauti legionieriai. 

Žlugus Severų dinastijai imperatorius pradėjo rinkti legionieriai. Prasidėjo „karei- 
vių imperatorių“ (valdė 235-284 m. po Kr.) laikotarpis. Imperatoriais tapdavo karve- 
džiai, pasižymėję mūšiuose. Jie siekė atremti germanų įsiveržimus ir išsaugoti Romos 
impėrijos teritorinį vientisumą. Imperatorius, kurių valdymas neretai trukdavo tik ke- 
letą mėnesių, dažniausiai nužudydavo sąmokslininkai, todėl valstybės valdymo ir ūkio 


3. Hadriano siena 
Didžiojoje Britanijoje 
(limitas), statyta 

II a. po Kr. 


reformos nebuvo vykdomos. Imperiją ištiko gili vidinė krizė. Jai grėsmę kėlė dažni 
germanų antpuoliai, o Rytuose — galinga Sasanidų dinastijos valdoma Pėrsija. 

Padėtį valstybėje pavyko pagerinti imperatoriui Dioklecianui (valdė 284-305 m. 
po Kr.). Jis įvedė tetrarchiją (t. y. „keturių valdymą“): imperiją valdė kartu su Maksimia- 
nu (jie abu buvo tituluojami augustais), vėliau jų pagalbininkais ir bendravaldžiais buvo 
paskirti du karvedžiai. Pastariesiems suteiktas cezario titulas, jie buvo augustų įsūnyti. 
Naujoji sistema palengvino atskirų imperijos dalių valdymą, užtikrino nuoseklų valdžios 
perdavimą ateityje, užkirto kelią sąmokslams, skirtingose vietose kovojantys tetrarchai 
sugebėjo atremti išorės priešus ir taip atkūrė teritorinį valstybės vientisumą. Dioklecia- 
nas įvykdė administracinę Romos impėrijos reformą ir valstybę padalijo ; 12 diecėzijų ir 
101 provinciją. Diecezijas ir provincijas valdė imperatoriaus paskirti valdininkai, turėję 
prižiūrėti, kad būtų surinkti mokesčiai ir vykdomi įstatymai. Siekiant užtikrinti tam 
tikrą surenkamų mokesčių kieki buvo įvykdytas visuotinis gyventojų surašymas, amati- 
ninkams buvo uždrausta keisti gyvenamąją vietą ir profesiją, o neturintiems savo žemės 
žemdirbiams — nuomoti žemę iš kito šeimininko. Kadangi tetrarchai sutelkė dėmes; į 
atskirų Romos impėrijos dalių problemas, sumažėjo Romos miesto reikšmė. Imperato- 
riui valstybės valdymo klausimais pradėjo patarinėti sosto taryba. Šios reformos Diokle- 
cianui suteikė neribotą valdžią, o jo sukurta santvarka vadinama dominatu. 

Paskutinis galingas Romos impėrijos valdovas buvo Konstantinas Didysis (valdė 
306-337 m. po Kr., nuo 324 m. po Kr. - vienvaldis), kuris tobulino dominatu pagrįs- 
tą valstybės santvarką. Pagal administracinę reformą tetrarchus pakeitė keturi impe- 
ratoriaus skiriami aukščiausi valdininkai, padidintas diecezijų ir provincijų skaičius, 
įvykdyta karinė reforma: atsirado lauko kariuomenė, pasienio daliniai ir imperatoriaus 
gvardijos dalys. Milano ediktas (313 m. po Kr.) užtikrino krikščionių religijai lygias 
teises su kitomis. Konstantino Didžiojo reformomis buvo sustiprintas centralizuotas 
valstybės valdymas, padidėjo mokesčiai, valdininkų ir karių skaičius. 

Imperatoriams Dioklecianui ir Konstantinui Didžiajam pavyko nuo persų įsiverži- 
mų apginti rytines Romos impėrijos sienas. Tai sudarė sąlygas ūkiui ir kultūrai Impe- 
rijoje atgyti. Suklestėjo naujoji sostinė - Konstantinopolis. Rytinėje Romos impėrijos 
dalyje turtingas graikų ir romėnų kultūros paveldas kartu su krikščionybe tapo vi- 
duramžiais klestėjusios Bizantijos kultūros pagrindu. Vakarinę Romos impėrijos dalį 
nuolat niokodavo germanų gentys. Paskutiniam vienalytės Romos impėrijos valdovui 
Teodosijui I Didžiajam (valdė 379-395 m. po Kr.) pavyko nugalėti frankus ir trum- 
pam suvienyti Imperiją. Po Teodosijaus I mirties pagal testamentą Imperiją į dvi dalis 
pasidalijo jo sūnūs. V a. po Kr. vakarinę Imperijos dalį nusiaubė hunai, vandalai ir go- 
tai. Barbarų genčių vadai pamažu tapo įtakinga Vakarų Romos impėrijos politine jėga. 
476 m. po Kr. imperatoriaus gvardijos vadas germanas Odoakras nuvertė paskutinį 
Vakarų Romos imperatorių Romulą. 


KLAUSIMAI IR UŽDUOTYS: 

1. *Įrodykite, kad principato atsiradimas susijęs su valstybės politiniu ne- 
stabilumu. Kaip joje valdžią dalijosi princepsas ir senatas? 

2. Kaip Imperijos valdymą pertvarkė Dioklecianas? Kokie buvo jo per- 
tvarkymų padariniai? 

3. Kodėl Imperijos centralizacija nedavė norimų rezultatų? 

4. *Palyginkite Romos ir Pėrsijos imperijose vykusias reformas. 

5. Kokios priežastys lėmė rytinės Romos impėrijos kultūros klestėjimą? 


ŠALTINIAI: 


1. Romos impėrija Trajano laikais (II a. po Kr. pr.) 


K À 


2. Kad valdovui labiau rūpėjo bendra gerovė, o ne jo paties garbė, matyti iš to, jog besiskun- 
džiančius vyno stygiumi bei jo brangumu piliečius jis nutraukė it kirviu nukirsdamas: „Mano 
žentas Agripa iš anksto visa tai puikiai numatė įrengdamas platų vandentiekio tinklą, kad 
žmonės iš troškulio nemirtų.“ Kartą, didelio nederliaus metais, kai padėtis buvo be išeities, 
jis išvarė iš Romos visus vergų pirklius su visais vergais ir gladiatorių viršininkus su pačiais 


gladiatoriais bei visus svetimšalius, išskyrus belaisvius; tačiau šiek tiek duoninių grūdų derliui 
pagerėjus, pasak jo paties, jis tvirtai nusprendė panaikinti valstybinį duonos dalijimą visiems 
laikams — mat kaip tik dėl to ir nusmukusi žemdirbystė, tačiau netesėjo to grasinimo supratęs, 
jog anksčiau ar vėliau koks nors garbėtroška gali ir vėl imti dalyti. Betgi vėliau jis taip patvarkė 
šį reikalą, jog dalijo paisydamas ne vien piliečių, bet ir žemdirbių bei javų pirklių naudos. 
Pagal: Gajus Svetonijus Trankvilas, Dvylikos cezarių gyvenimas, Vilnius, 1998, p. 84-85. 


3. Pavyzdžiui, buvo priimtas įstatymas, draudžiantis svetimauti: kai kuriais atvejais jis leido 
ištekėjusios moters tėvui užmušti dukterį kartu su jos meilužiu. Iš tiesų tai atrodė kaip 
grįžimas prie senosios Romos papročių. Pasirodė ir santuoką reglamentuojantis įstatymas, 
kurio tikslas buvo kovoti su nesantuokiniu gyvenimu ir bevaikiais. Augustas teisingai manė, 
kad stipri šeima — vienas iš svarbiausių visuomenės papročių stiprinimo aspektų. Tačiau 
romėnų įpročiai pernelyg stipriai pasikeitė nuo ankstyvosios respublikos laikų, ir net savo 
šeimoje Augustui teko įvykdyti vieną iš paties įvestų įstatymų: jo duktė Julija ir anūkė Julija 
už palaidą elgesį buvo iki gyvos galvos ištremtos iš Romos. 

Hcmopua muposoŭ Kynvmypoi, MockBa, 1998, p. 186. 


> 


Iš Publijaus Kornelijaus Tacito veikalo „Analai“: 
Tiberijus kiekvieną darbą pradėdavo per konsulus, tarsi senaisiais Respublikos laikais, lyg 
nesiryždamas užimti valdžią. Netgi ediktą, kuriuo šaukė senatorius į kuriją!, išleido iš Au- 
gusto gavęs tribūno galią. Ediktas buvo trumpas ir labai santūrus: jis norįs pasitarti dėl mi- 
rusio tėvo pagerbimo, bet negalįs palikti velionio ir prisiima tik tą vieną valstybinę pareigą. 
Bet po Augusto mirties kaip imperatorius pretorijonų* kohortoms* paskyrė slaptažodį, jis 
turėjo ginkluotų vyrų apsaugą ir visa kita, kas priimta rūmuose. Kariai jį lydėjo į forumą, ka- 
riai — į kuriją ir, tarsi jau būtų gavęs principatą, išsiuntinėjo laiškus armijoms. Visai jo veiklai 
nestigo ryžtingumo, išskyrus kalbas senate. Tiberijus skaitėsi ir su visuomenės nuomone, 
stengėsi parodyti, kad jis tautos pašauktas ir išrinktas, o ne prasiskverbęs dėl princepso 
žmonos pinklių ir karšinčiui jį įsūnijus. Vėliau paaiškėjo, jog jis apsimetinėjo abejojantis, kad 
ištirtų didikų nuotaikas, nes įsidėmėjo jam pasirodžiusias įtartinas šnekas ir veidus. 

Pagal: Publijus Kornelijus Tacitas, Rinktiniai raštai, Vilnius, 1972, p. 138-139. 


DARBAS SU ŠALTINIAIS: 

1. Apibūdinkite regioną, kurį apėmė Romos valstybės teritorija (1 šal- 
tinis). Kokių dabartinių valstybių teritorijos jai priklausė? Kokiomis 
kryptimis plėtėsi Romos impėrijos teritorija? 

2. "Remdamiesi 2 šaltiniu paaiškinkite, kaip Oktaviano Augusto spren- 
dimai susiję su posakiu: „Duonos ir žaidimų.“ 

3. Remdamiesi 3 šaltiniu paaiškinkite, kokias visuomenės problemas 
siekė išspręsti Oktavianas Augustas vykdydamas pertvarkymus. 

4. Paaiškinkite, kokiais būdais imperatorius Tiberijus siekė įteisinti savo 
valdžią (4 šaltinis). 


' Kūrija — vieta, kur senovės Romos laikais posėdžiaudavo taryba arba teismas. 
* Pretorijonai - Romos imperatoriaus asmeninė apsauga (gvardija). 
3? Kohėrta — senovės Romos pėstininkų dalinys. 


18. SENOVĖS ROMOS 
KULTŪROS LAIMĖJIMAI 


+ Romėnai savo kultūra labai artimi graikams 
+ Teisė - išskirtinis senovės Romos laimėjimas 
+ Prieš bat atsirandant krikščionybei Romos impėrijoje buvo 


išplitę daug įvairių Rytų dievybių kultų 


Ro skleidė antikinę kultūrą, gyvenseną, lotynų kalbą po visą didelę Imperijos 
teritoriją. Pačių romėnų kultūrinei raidai didelės įtakos turėjo etruskai, o ypač 
graikai. Romėnai iš etruskų perėmė kilmingųjų laidojimo papročius, iš kurių vėliau at- 
sirado gladiatorių kautynės. Etruskai paveikė romėnų architektūrą, vazų tapybą, grai- 
kai — mokslą, literatūrą, religiją ir mitologiją. 

Senovės Romos laikais įvyko svarbių romėnų visuomeninio gyvenimo pokyčių: at- 
skirtas privatus (res privata) ir viešasis, arba valstybinis (res publica), žmogaus gyveni- 
mas. Privataus gyvenimo pagrindas buvo šeima, kurioje jaunuolis buvo rengiamas vals- 
tybiniam gyvenimui. Tėvai ugdė vaikų pagarbą vyresniesiems, atkaklumą, paklusnumą 
ir kuklumą. Šiomis savybėmis buvo pagrįsta romėnų karinė drausmė. Tai buvo svarbus 
veiksnys kariaujant su Romos valstybės priešais. Šeimos galva buvo vyras, turintis ne- 
ribotą valdžią žmonai, vaikams, vergams ir valdantis kilnojamąjį ir nekilnojamąjį turtą. 
Tik po tėvo mirties sūnūs tapdavo savo gyvenimo ir turto šeimininkais. Svarbus romė- 
nams buvo ir santykis su gimine. Jį reiškė romėnų asmenvardžio dalis - giminės vardas 
(pvz., Julijai, Klaudijai). Nuo seno buvo laikomasi nuomonės, kad moteris negali pati 
priimti sprendimų, todėl ją nuolat globodavo vyras: iš pradžių tėvas, vėliau — sutuokti- 
nis. Ilgainiui ši nuostata kito. Moteriai buvo suteikiama vis daugiau laisvės apsispręsti, 
ji galėjo pasirinkti savo būsimą vyrą, savo nuožiūra įsigyti ir valdyti asmeninį turtą. 
Tokius padėties pokyčius lėmė silpnėjantys giminystės ryšiai ir didėjančios galimybės 
išlaikyti save (3). 

Valdyti didėjančią Romos valstybę reikėjo daugiau išsilavinusių žmonių. Apie V a. 
pr. Kr. gausėjo pradinių mokyklų, kuriose berniukai ir mergaitės buvo mokomi skaityti, 
rašyti ir skaičiuoti. Iš pradžių pradines mokyklas išlaikė tėvai, vėliau valstybė. II a. pr. 
Kr. buvo įkurta privačių aukštesnio lygio — gramatikos ir retorikos - mokyklų, kurios 
teikė humanitarinį išsilavinimą aukštuomenės vaikams. Berniukai buvo ruošiami poli- 
tinei ir teisinei veiklai, o mergaitės rašė laiškus, mokėsi poezijos ir muzikos. 


Romėnai gerbė įstatymus. Jie sukūrė geresnę nei kitos senovės tautos teisę (2), kuri 
buvo suskirstyta į privačią ir viešą. Pirmiausia atsirado privati teisė, kuri apibrėžė santy- 
kius tarp šeimų ir piliečių, gynė piliečių teises ir interesus, pagrįstus privačia nuosavybe. 
Privati romėnų teisė nustatė įvairių sutarčių formas, detaliai sureguliavo paveldėjimo 
santykius. Tautų teisė apibrėžė santykius tarp skirtingų tautybių žmonių romėnų užka- 
riautose teritorijose. Ši teisė tapo viešosios teisės pagrindu. Ji buvo susijusi su valstybės 
interesais ir juos gynė, užtikrindama, kad Romos provincijose būtų vykdomi įstatymai 
ir įvairūs nutarimai. Žinomiausias Romos respūblikos teisės paminklas - Dvylikos 
lentelių įstatymai (sudaryti 451—450 m. pr. Kr.). Tai papročių teisės rinkinys, iki tol ją 
aiškinti galėjo tik senatas, o vėliau ir kiekvienas Romos pilietis. Romos respublikos ir 
imperijos laikais įstatymus pradėjo aiškinti profesionalūs teisės mokyklose ruošiami 
teisininkai, kurie plėtojo teisės mokslą. 

Romos miestas tapo didelės valstybės ir visos antikinės civilizacijos centru. Pagrin- 
dinę miesto dalį sudarė forumo (1) aikštė, jį supę visuomeniniai pastatai: portikai, 
šventyklos, bazilikos ir bibliotekos. Gyvenamuosiuose kvartaluose buvo statomi dau- 
giaaukščiai namai (2), kuriuose gyveno paprasti romėnai. Patricijai gyveno atskiruose 
namuose su atrijais. Netoli miesto buvo statomos puošnios vilos. Geriausiai romėnų 


1. Romos forumas 


(dabartinis vaizdas) 


2. Daugiaaukštis gyvenamasis namas (ll a. po Kr.). 
Pirmame aukšte buvo įrengtos parduotuvės, o 
viršutiniuose - paprastų gyventojų būstai (kairėje) 
3. Karakalos termos griuvėsiai (dešinėje) 


gyvenimo būdą apibūdina tėrmos (1, 3) su skirtingos temperatūros salėmis, šaltais ir 
šiltais baseinais, masažo salėmis, palėstromis. Joms reikėjo daug vandens, todėl pradėti 
statyti akvedūkai (4). 

Provincijose taip pat augo miestai; juos jungė plečiamas kelių tinklas. Miestų dau- 
giaaukščių pastatų statybai romėnai naudojo betoną, degtas plytas, arkines ir skliautinės 
konstrukcijas. Buvo norima, kad kiekvienas miestas būtų panašus į Romą. Jų centruose 
būdavo forumas, apie kurį statomi visuomeniniai pastatai. Imperijos laikais miesto 
centre privalėjo būti paminklas imperatoriui ir Augustui skirtas taikos aukuras. 

Romėnai pirmiausia kariniais sumetimais tiesė ir kruopščiai prižiūrėjo kelius. Šis 
veiksnys, o netiesiogiai ir steigiamos valstybinės pašto stotys, labai pagyvino prekybą. 
Šalia svarbių kelių esančios pašto stotys, punktai, kuriuose buvo galima keisti arklius, 
prekių sandėliai, keliauninkams skirti nakvynės namai ir smuklės davė pradžią atsirasti 
ne vienam miestui. Be to, puikūs prekybiniai ryšiai tarp miestų ir vienoda valiuta pa- 
gyvino Imperijos ekonomiką. 

Senovės Romos mokslui labai didelės įtakos turėjo graikai. Dauguma garsiausių 
mokslininkų buvo graikai, daug mokslinių veikalų parašyta graikiškai, o garsiau- 
si mokslo centrai, išskyrus Romą, telkėsi helenizuotuose valstybės rytuose — Alek- 
s4ndrijoje, Atėnuose, Pėrgame. Romėnai ne tik perpasakodavo graikų parašytus mate- 
matikos, astronomijos ir geografijos veikalus, bet ir papildydavo juos naujomis žinio- 


mis ir idėjomis. Romėnų mokslai buvo taikomosios krypties. Iš gamtos ir technikos 


4. Akvedukas (Nimas, 
Prancūzija, I a. po Kr.) 


mokslų labiausiai buvo plėtojamos praktinę reikšmę turinčios šakos — agronomija, ar- 
chitektūra, medicina. Tarp romėnų būta ir garsių filosofų, žymiausi jų: vėlyvosios stoi- 
kų mokyklos atstovai imperatorius Markas Aurelijus (valdė 161-180 m. po Kr.) (4) 
ir imperatoriaus Nerono (valdė 54-68 m. po Kr.) mokytojas Lucijus Anėjus Seneka 
(4 m. pr. Kr.-65 m. po Kr.). Svarbiausia jų mokymo dalis — etika. Stoikai visatą suvokė 
kaip darnią sistemą, kurioje žmogus yra tik mažutė dalelė. Todėl jie ragino susitaikyti 
su likimu, kuris esą skirtas visumos, dorai elgtis su žmonėmis, uoliai vykdyti savo vi- 
suomenines pareigas, atsisakyti beprasmių troškimų (turto, šlovės, malonumų). 

Apie penkis šimtus metų gyvavusią romėnų literatūrą galima suskirstyti į tris pa- 
grindinius laikotarpius: archajinį, klasikinį ir poklasikinį. III a. pr. Kr. įvykęs kultūrinis 
lūžis sietinas su Apeninų pusiasalio ir Sicilijos užkariavimu — archajinio laikotarpio 
poetas Gnėjus Nevijus (270-201 m. pr. Kr.) parašė pirmąją lotynišką tautinę poemą 
„Pūnų karo giesmė“, o Kvintas Enijus (239-169 m. pr. Kr.), lotynų kalbai pritaikęs 
graikų eilėdaros principus, hegzametru sukūrė epą „Analai“. Su graikų kultūra reikėtų 
sieti ir visą tolesnę romėnų literatūros raidą. Klasikinio laikotarpio (80 m. pr. Kr.- 
18 m. po Kr.) pradžioje gyveno ir kūrė Markas Tulijus Ciceronas (106-43 m. pr. Kr.), 
vienas žymiausių visų laikų oratorių ir politikų, bei Publijus Ovidijus Nazonas (43 m. 
pr. Kr.-18 m. po Kr.), kurio poezijos elegancijai prilygo labai nedaug romėnų poetų 
kūrinių. I-II a. po Kr. laikomas poklasikiniu laikotarpiu, kai prasidėjo literatūros nuos- 


mukis gerokai prieš žlungant pačiai Romos impėrijai. 


Poetas Publijus Vergilijus Maronas (70-19 m. pr. Kr.) romėnams toks pat svar- 
bus kaip graikams Homeras. Epinėje poemoje „Eneida“ jis ieškojo bendros graikų ir 
romėnų tautų kilmės. Romėnų poezijos aukso amžiumi laikoma epocha nuo Cezario 
mirties (44 m. pr. Kr.) iki Oktaviano Augusto mirties (14 m. po Kr.), kai gyveno ir kūrė 
Vergilijus, Ovidijus ir Kvintas Horacijus Flakas (65-27 m. pr. Kr.). Romėnai parašė ir 
istorinių veikalų (analų, žymių žmonių biografijų, memuarų ir kita). Vienas garsiausių 
romėnų istorikų buvo Titas Livijus, parašęs Romos istoriją „Nuo miesto įkūrimo“. Ki- 
tas romėnų istorikas Publijus Kornelijus Tacitas (apie 55—120 m. po Kr.) savo veikale 
„Germanija“ pirmasis paminėjo baltų (aisčių) gentis. 

Nors Romos impėrija valdė daugelį tautų, lotynų kalba buvo valstybinė visoje jos 
teritorijoje. Iš kitų kalbų labiausiai buvo paplitusi graikų. Buvo manoma, kad išsilavi- 
nęs Žmogus turi išmanyti graikų literatūrą, todėl patys romėnai jos mokėsi, o neretai 
ir rašydavo veikalus graikų kalba (pvz., Markas Aurelijus). Nukariautos gentys ir 
tautelės greta savo vietinių kalbų pamažu perimdavo ir lotynų kalbą. Ilgainiui admi- 
nistracinė ir literatūrinė lotynų kalba nutolo nuo šnekamosios, kurią veikė vietinės 
tarmės. Dalis tokių lotynų kalbos tarmių davė pradžią romanų kalboms. 

Senovės romėnų religija. Nuo seno romėnai garbino šeimos įkūrėjus Larus, pro- 
tėvių sielas Manus ir šeimos galvos globėjus Genijus. Romos karalystės laikais romėnai 
perėmė vyriausiuosius dievus iš etruskų (Jupiteris, Junona, Minerva). Šie dievai ir ap- 
eigos, skirtos jiems garbinti, greičiausiai buvo perimti etruskų kilmės karalių valdymo 
laikais. Ilgainiui romėnų religija labai supanašėjo su graikų: dauguma dievų buvo su- 
tapatinti, graikų pavyzdžiu nustatytas 12 vyriausių dievų panteonas, jie suporuoti. Po 
to, kai Roma užkariavo Graikiją ir Artimųjų Rytų kraštus, į tradicinę romėnų religiją 
pradėjo skverbtis nauji kultai. Imta garbinti iš Rytų atėjusias dievybes — Kibelę, Izi- 
dę, Mitrą, paplito astrologija ir magija. Politeistinės religijos ir oficialus imperatoriaus 
garbinimas neužtikrino Romos impėrijos vienybės. Pamažu visoje valstybėje paplito 


krikščionybė. 


KLAUSIMAI IR UŽDUOTYS: 
1. Kokie svarbiausi romėnų architektūros laimėjimai? 
„ Apibūdinkite romėnų teisės laimėjimus. 
„ Paaiškinkite, kodėl romėnų mokslas buvo taikomosios krypties. 
„ “Pagalvokite, kuo helenizmas svarbus Romos impėrijos raidai. 


uAauwN 


„ *Pagalvokite, kodėl poezijos aukso amžius chronologiškai siejamas su 
Oktaviano Augusto valdymu. 


ŠALTINIAI: 


1. Imperatoriaus Karakalos (valdė 211-217 m. po Kr.) pirties (termos) schema 


Buvęs įėjimas į termas 

2. Lotyniškosios teisės išplėtimas daugybėje naujų miesto bendruomenių buvo labai svarbi 
priemonė greta kitų, kurių ėmėsi Cezaris, kad suteiktų naujai valstybei nuostatas, reikalingas 
jos gyvenimui. Buvo siekiama, kad atskiros provincijos taptų kuo artimesnės visai valstybei 
ir viena kitai. Ypač daug privalumų suteikė Cezario įvesta valstybės gyventojų surašymo 
tvarka: nuo jo laikų ne tik Italijoje cenzas buvo vykdomas tvarkingiau ir tiksliau, negu tai 
būdavo daroma keletą šimtmečių, surašymas vyko ir visose provincijose. Taip vyriausybė vėl 
galėjo laiku sužinoti gyventojų skaičių ir jų turtinę padėtį — valdymo pagrindų pagrindus. 
Cezaris mąstė ir apie naują įstatymų sąvadą, kuriame norėjo nustatyti visai valstybei bendrą 
teisę ir kartu griežtai apibrėžti skirtingose provincijose galiojančią vietinę teisę, bet nespėjo 
jo sudaryti. 


T. Mommsen, Hcmopua Puma, CanKT-IleTep6y pr, 1993, p. 252. 


3. Romėnų namuose moteris, matrona, yra ponia ir šeimininkė. Ji visa tvarko, visi jos klauso. 
Taip susiklostė nuo senų senovės. Romos miestą įkūrę vyrai gyveno nevedę, nes kaimynai 
nenorėjo leisti dukterų už atėjūnų. Tada karalius Romulas sumanė klastą. Nupjovę kviečius, 
romėnai surengė puikią derliaus saugotojo Konso šventę. Į ją pakvietė netoliese gyvenusios 
sabinų genties vyrus su šeimomis. Jie puolė tarp sabinų ir pasičiupę nešėsi jų dukteris. Ro- 
mulas įsakė romėnams maloniai elgtis su pagrobtomis žmonomis ir didžiai jas gerbti. Jis 
uždraudė moterims girdint nešvankiai kalbėti, vaikščioti nuogiems jų akivaizdoje, susitikus 
liepė visada pasitraukti į šoną ir užleisti kelią. 

Pagal: D. Dilytė, Amžinoji Roma, Vilnius, 1998, p. 10-11. 


4. "Tuščias iškilmių pamėgimas, teatro vaidinimai, avių ir galvijų bandos, gladiatorių kautynės, 
šunims numestas kaulas, duonos trupinėlis, įmestas į žuvų tvenkinį, skruzdėlių triūsas ir 
darbas, išsigandusių pelių lakstymas, lėlės, tampomos už virvučių. Tarp viso šito reikia išlikti 
gerai nusiteikusiam ir nerodyti paniekos; reikia suprasti, kad kiekvienas žmogus yra vertas 
tiek, kiek vertas tikslas, kurio jis siekia. 

Markas Aurelijus, Sau pačiam, Vilnius, 1997, p. 89. 


DARBAS SU ŠALTINIAIS: 

1. Remdamiesi 1 šaltiniu pagalvokite, kuo užsiėmė romėnai termose. 
Kokia buvo termų visuomeninė reikšmė? 

2. Kokius teisinius pertvarkymus norėjo įvykdyti Cezaris (2 šaltinis)? 
Kaip tai būtų galėję paveikti valstybės valdymą? 

3. Kuo ypatinga moters padėtis romėnų visuomenėje (3 šaltinis)? 

4. Pagalvokite, ką 4 šaltinio autorius mano apie žmonių polinkį kaupti 
turtą, tarp romėnų populiarias iškilmes ir įvairius renginius. Remda- 
miesi pamokos medžiaga paaiškinkite paskutinį šaltinio sakinį. 


APIBENDRINAMIEJI KLAUSIMAI: 


1. 
2. 


3 


sn 


Kuo Ròmos valstybingumui svarbūs etruskai? 

Kokia Dvylikos lentelių įstatymų reikšmė Romos visuomenei? Kodėl 
ir kada jie atsirado? 

Apibūdinkite konflikto tarp patricijų ir plebėjų priežastis. Kuo jis bai- 
gėsi? 


„ Įrodykite, kad respublikos įsteigimas Romoje buvo aristokratijos per- 


galė. 

Kodėl Romoje respublikos politinę santvarką pakeitė imperija? Nuro- 
dykite vidines ir išorines jos žlugimo priežastis. 

Kokių asmenybių veikla turėjo įtakos Romos respūblikos klestėjimui? 


„ *Kodėl Romoje dar Respublikos laikais galiojo principas: „Skaldyk ir 


valdyk“? Kuo jis pasireiškė? 
Įvardykite svarbiausius Oktaviano Augusto laimėjimus valdant valstybę. 
Pagalvokite, kodėl Romos impėrijos raidą galima vertinti prieštaringai. 


10. Apibūdinkite Diokleciano ir Konstantino Didžiojo reformų reikšmę. 
11. Kokią įtaką Romos impėrijai padarė krikščionybės sklaida? 


12. 


Kodėl Romos padalijimas (395 m.) buvo neišvengiamas? 


13. Kokios priežastys skatino Romos teisės raidą? 
14. Kaip keitėsi moters padėtis romėnų šeimoje? 


15. Paminėkite svarbiausius Romos civilizacijos laimėjimus. 

VI. KRIKŠČIONYBĖS 
ATSIRADIMAS 
IR PLITIMAS | 
I TŪKSTANTMEČIO 
I-OJE PUSĖJE 


Eo atsiradimas neatsiejamas nuo judėjiškos I a. po Kr. kultūros, socialinių 
ir istorinių realijų. 63 m. pr. Kr. Romos impėrija prisijungė judėjiškąį Hasmonėjų 
karalystę, kurioje iškilo filosofinės religinės mokyklos, skirtingai aiškinusios Toros 
įstatymus, įsakymus ir potvarkius, palaikiusios skirtingus santykius su Hasmonėjų val- 
dančiuoju sluoksniu, Jeruzalės šventykla, liaudies tikėjimais ir papročiais. Buvo žmo- 
nių, laukiančių Dievo siųsto Mesijo, kuris išlaisvintų Izraėlį iš svetimųjų priespaudos ir 
sugrąžintų biblinių Dovydo ir Saliamono laikų didybę, atkurtų prideramą Šventyklos 
dievų garbinimą, panaikintų socialinę priepaudą, atneštų taiką ir pan. To tikėjosi ir 
mesianistinis Jėzaus Nazariečio pasekėjų judėjimas. Šis tikėjimas rėmėsi mintimi, kad 
Mesijas (graikiškai — Kristus) buvo prikeltas ar prisikėlė iš numirusiųjų. Iš pradžių jis 
sklido tarp aramėjiškai ir graikiškai kalbančių judėjų Galilėjoje, Samarijoje, Judėjoje 
ir helenistinėse judėjų diasporose Romos impėrijos didžiuosiuose miestuose, tačiau 
ilgainiui įtraukė ir judėjiškai kultūrai prijautusius Romos impėrijos gyventojus. Ga- 
liausiai I a. po Kr. pabaigoje buvo visiškai atsiribota nuo judėjų ir susikūrė atskira 
krikščionių religinė bendruomenė. 

IV a. pradžioje, valdant Konstantinui Didžiajam, krikščionybė tapo teisėta reli- 
gija, Bažnyčia buvo pertvarkyta pagal Romos impėrijos administracinį modelį, o į 
teologiją kišosi politinės valdžios atstovai (imperatoriai). Po ilgų diskusijų IV a. an- 
trojoje pusėje 325 m. Nikėjos susirinkime suformuluotas krikščioniškasis tikėjimo iš- 
pažinimas (Jėzus Kristus paskelbtas Dievu), o visi kiti mokymai paskelbti erėtiškais. 
IV a. pabaigoje, valdant imperatoriui Teodosijui, krikščionybė tapo valstybine Romos 
impėrijos religija, o pagonis imta persekioti (buvo griaunamos šventyklos, uždraustos 
Olimpinės žaidynės). 


19. JĖZUS NAZARIETIS IR 
JUDĖJIŠKA VISUOMENĖ 


+ Tora - judėjų religinių mokymų ir judėjimų pagrindas 

+ Judėjų filosofinių religinių mokymų atsiradimą lėmė istoriniai 
iššūkiai ir problemos 

+ Krikščionybė buvo vienas is judėjų mokymų, bet ilgainiui tapo 


atskira religija 


63 m. pr. Kr. 
| judėjai vėl prarado 


515 m. pr. Kr. 
atstatyta Jeruzalės šventykla 
: nepriklausomybę 


| 
| 
i 


538 m. pr. Kr. - ! 167-142 m. pr. Kr. - Apie 30 m. po Kr. 


Babilonijos nelaisvės i Makabėjų sukilimas viešąją veiklą pradėjo 
i pabaiga | prieš Seleukidus Jėzus Nazarietis 
ė 


VIII: pr. Kr. pabaigoje Izračlis buvo sunaikintas ir nemaža jo gyventojų da- 
lis ištremta iš krašto į Asirijos provincijas. VII a. pr. Kr. ekonominiu, 
politiniu ir kultūriniu požiūriu iškilo Judėjos karalystė, bet greitai buvo sunaikinta, o 
VI a. pr. Kr. pradžioje jos gyventojų elitas ištremtas į Babiloniją. VI a. pr. Kr. viduryje 
persams nukariavus Babiloniją, karalius Kyras pasirašė dekretą (538 m. pr. Kr.), pagal 
kurį visoms ištremtoms tautoms ir gentims buvo leista grįžti į istorines žemes ir laisvai 
išpažinti savo religiją ir kurti Pėrsijai pavaldžias provincijas (1). Sugrįžusiųjų tremti- 
nių palikuonys ir jiems vadovaujantys kunigai ėmėsi atnaujinti visuomeninį ir religinį 
gyvenimą nedidelėje buvusios Judėjos teritorijos dalyje su centru - Jerūzale. 515 m. pr. 
Kr. buvo atstatyta Jeruzalės šventykla (1), ir vyriausiasis kunigas pripažintas aukščiau- 
siu administracijos ir kulto autoritetu šioje Pėrsijos impėrijos pakraštyje susikūrusioje 
Jehudo provincijoje. Tora (2) tapo naujojo gyvenimo pagrindu. Buvo permąstyta ir 
peržiūrėta visa ankstesnė izraelitų istorija. Imta manyti, jog užmiršta Tora lėmė kara- 
lysčių žlugimą ir tremtį. Išgelbėtieji turėjo atkurti Sandoros su Dievu, aprašytos Toroje, 
besilaikančią bendriją. Galutinai Tora suredaguota apie 400 m. pr. Kr. 


1. Antroji Jeruzalės 


šventykla (maketas) 


Po 333 m. pr. Kr. Jehudą nukariavo Aleksandras Makedonietis. 320—200 m. pr. Kr. 
Jehudas buvo Egipto provincija (Judėja), valdoma helenistinės Ptolemajų dinastijos. 
Dėl to Judėja sparčiai perėmė graikų kultūrą, ypač aukštesnieji sluoksniai ir kunigija, 
paplito graikų išminčiaus idealas, gausėjo raštininkų ir raštų žinovų, kurie buvo laikomi 
to meto intelektualais ir mokytojais. Daugelis hebrajiškų šventųjų tekstų buvo išversti 
į graikų kalbą ir iš jų sudaryta knyga — graikiškai Byblos (iš čia — Biblija). Apie 200 m. 
pr. Kr. Judėja pateko į Seleukidų valdomos Sirijos sudėtį. Sparti helenizacija susilau- 
kė atkaklaus kai kurių sluoksnių pasipriešinimo. Lūžiu laikytinas Seleukidų valdovo 
Antiocho IV Epifano (valdė 175-164 m. pr. Kr.) užmojis visiškai panaikinti judėjų ir 
graikų kultūrinius ir religinius skirtumus. Jis Jeruzalę ketino paversti graikišku poliu, 
Jerūzalės šventykloje pastatyti Dzeuso statulą, uždrausti apipjaustymą ir kai kuriuos 
kitus graikams nesuprantamus judėjų papročius. 

167 m. pr. Kr. kilo Jehudos Makabėjaus ir kunigo Matatijo vadovaujamas sukilimas. 
Juo siekta apginti protėvių papročius, judėjų kultūrą ir gyvenimo būdą, kurie graikiš- 
koje Makabėjų knygoje pirmą kartą įvardyti judaizmo (apie 100 m. pr. Kr.) terminu. 
Sukilėliai nugalėjo Seleukidų kariuomenę, Judėja tapo nepriklausoma. Galutinė per- 
galė pasiekta tik 142 m. pr. Kr. vadovaujant Simonui Makabėjui. Pastarasis tapo ne- 
priklausomos valstybės valdovu ir pradėjo Hasmonėjų dinastiją. Hasmonėjų valstybė 
plėtėsi ir apėmė didžiąją dalį buvusių Judėjos ir Izraėlio teritorijų. Taip judėjais reli- 
giniu ir kultūriniu požiūriu tapo etniškai skirtingi gyventojų sluoksniai. Pirmaisiais 
nepriklausomybės dešimtmečiais buvo manoma, kad pagaliau išsipildė mesianistinės 
pranašų ištarmės, tačiau buvo nusivylimo ir kritikos, kad ne viskas yra taip, kaip turėtų 
būti pagal įsivaizduojamą atkurto Izraėlio modelį. Šiuo laikotarpiu atsirado įvairių 
filosofinių religinių mokyklų: fariziejų, sadukiejų ir esenų. Fariziėjai nuosekliausiai sie- 


kė laikytis protėvių papročių, pripažino ir liaudies 
tikėjimus (sielos nemirtingumą, teisiųjų prisikėli- 
mą iš numirusiųjų), tikėjo Mesijo atėjimu, aiškino 
Torą ir kitas šventąsias knygas. Sadukiėjai laikėsi 
tik Toros, atmetė liaudiškus tikėjimus ir protėvių 
papročius, nes jų nėra Toroje, ir visą dievo gar- 
binimą pavedė kunigijai. Esėnai, priimdami Torą 
ir daugelį pranašų knygų, atsiskyrė nuo Jerūzalės 
šventyklos, kuri neatitiko Toros skelbiamo dievo 
garbinimo. Jie telkėsi atskiromis bendruomenė- 
mis, kurios dažnai gyveno vienuoliškai, rašė šven- 
tus tekstus, kūrė savas gyvenimo nuostatas, laikėsi 
ritualinių papročių. 

63 m. pr. Kr. Hasmonėjų karalystę užėmė 
Romos impėrija. Romos valdomuose kraštuose 
įsigalėjo romėnų teisė ir tvarka, tačiau judėjams 
buvo leista religinį gyvenimą tvarkyti pagal savo 
religinę teisę, kurios pagrindas buvo Tora. Ne- 


paisant to, žeminanti padėtis, dideli mokesčiai, 
Romos skirtų vietininkų ir karalių savivalė kėlė 2. Jėzus Nazarietis 
didelį judėjų nepasitenkinimą. Judėja ir Galilėja 
bet kada galėjo sukilti dėl įžeistų religinių jausmų, svetimos valdžios atstovų ar jos 
kolaborantų savivalės. Judėjų visuomenėje išsiskyrė nuomonės, kaip dera elgtis esant 
tokiai padėčiai: vieni siūlė atsikratyti bet kokios pasaulietinės valdžios priespaudos 
(pvz., Judo Galilėjiečio judėjimas), kiti — susitaikyti su esama situacija, paklusti romėnų 
valdžiai ir tenkintis Šventyklos apeigomis. Dar kiti laukė Mesijo karalystės, kuri baigtų 
politinę ir socialinę priespaudą bei smurtą. Iš pradžių vilčių teikė Jėzus Nazarietis (2). 
Pagal Evangelijų pasakojimus, jis savo viešąją veiklą pradėjo apie I a. 4-ojo dešimtme- 
čio pradžią. Pagrindinį dėmesį jis skyrė vargstantiesiems ir pažemintiesiems, rūpinosi 
jų kūnų ir sielų gydymu, teikė viltį, kad Dievo karalystė jau arti (3, 4). Pasekėjai ėmė jį 
laikyti Mesiju, „Dovydo sūnumi“. Nukryžiavus Jėzų Nazarietį, įtikėjus, kad jis prisikėlė 
ar buvo prikeltas iš numirusiųjų, iš pradžių dar buvo laukta jo Antrojo Atėjimo. Buvo 
tikima, kad jis nugalės visus priešus ir įkurs Mesijo karalystę. 

Imta skelbti, kad Jėzus esąs Kristus, ir jo mirties prasmė buvo ne socialinis ir 
politinis išlaisvinimas, kurio tikėjosi liaudis, bet Naujoji Sandora, Naujojo Izraėlio 
sukūrimas. Buvo tikima, kad Kristus kentėjo, kad atpirktų žmonių nuodėmes ir už- 


tikrintų amžinąjį jų gyvenimą po mirties. Be to, Jėzus buvo laikomas Dievo sūnumi 


3. Nukryžiuotasis 


(Dafnės vienuolynas, Graikija, XI a.) 


tiesiogine to žodžio prasme. Iki tol judėjų kultūroje Dievo sūnumis buvo vadinami 
visi izraelitai. 

Nėra aiškios tikrosios Jėzaus nukryžiavimo aplinkybės ir priežastys, nes Evange- 
lijų pasakojimai prieštaringi. Patikimiausia versija ta, kad valdančiuose sluoksniuose 
galėjo kilti nuogąstavimų, esą Jėzus sukels judėjų sumaištį, ir šalyje prasidės neramu- 
mai ar net sukilimai prieš romėnus. Poncijus Pilotas, pagarsėjęs savivale, jį nuteisė 
nukryžiuoti (3). 


KLAUSIMAI IR UŽDUOTYS: 

1. Kaip kūrėsi Toros religija? 

2. Kaip judaizmas plėtojosi po Babilonijos nelaisvės? 

3. Kokios religinės ir filosofinės grupės, judėjimai, nuostatos egzistavo 
judėjų visuomenėje I a. po Kr.? 

4. Kokią vietą Jėzaus mokymas ir jo pasekėjų judėjimas užėmė I a. po Kr. 
judėjų visuomenėje? 

5. Pamąstykite, kaip Mesijo karalystę įsivaizdavo judėjai ir kaip krikščio- 
nys. Kuo jų supratimai skyrėsi? 


ŠALTINIAI: 

1. Pirmaisiais Pėrsijos karaliaus Kyro metais, kad būtų įvykdytas per Jeremiją tartas VIEŠ- 
PATIES žodis, VIEŠPATS įkvėpė Pėrsijos karalių Kyrą visai karalystei ir žodžiu, ir raštu 
paskelbti tokį įsaką: „Taip kalbėjo Pėrsijos karalius Kyras: „VIEŠPATS, Dangaus Dievas, 
atidavė man visas žemės karalystes ir pavedė man pastatyti jam Namus Jerūzalėje, kuri yra 
Jude. Visi, kas iš jūsų priklauso jo tautai — tebūna jų Dievas su jais!, — tesileidžia kelionėn į 
Jerūzalę Jude atstatyti VIEŠPATIES, Izraėlio Dievo, Namų Jerūzalėje.“ 

Ezros knyga 1,1-3 


2. Visi žmonės susirinko į aikštę priešais Vandens vartus. Jie paprašė raštininką Ezrą pateikti 
Mozės Įstatymo knygą, kurią VIEŠPATS buvo davęs Izraėliui. Tad septinto mėnesio pir- 
mą dieną kunigas Ezra pateikė Įstatymą sueigai — ir vyrams, ir moterims, ir visiems, kurie 
galėjo klausytis ir suprasti. Jis skaitė iš jos, atsigręžęs į aikštę prie Vandens vartų, nuo aušros 
iki vidudienio ir vyrams, ir moterims, ir galėjusiems suprasti. Žmonės ausis ištempę klausėsi 
Įstatymo knygos. 

Pagal: Nehemijo knyga 8,1-3 


3. Šituos dvylika Jėzus išsiuntė, duodamas jiems nurodymų: „Nenuklyskite pas pagonis ir ne- 
užsukite į samariečių miestus. Verčiau lankykite pražuvusias Izraelio namų avis. Eikite ir 
skelbkite, jog prisiartino dangaus karalystė. Gydykite ligonius, prikelkite mirusius, apvaly- 
kite raupsuotus, išvarinėkite demonus.“ 

Mt 10, 5-8 


4. Pradžioje buvo Žodis. Tas Žodis buvo pas Dievą, ir Žodis buvo Dievas. Jis pradžioje buvo 
pas Dievą. Visa per jį atsirado, ir be jo neatsirado nieko, kas tik yra atsiradę. Tas Žodis tapo 
kūnu ir gyveno tarp mūsų; mes regėjome jo šlovę - šlovę Tėvo viengimio Sūnaus malonės 
ir tiesos. 

Pagal: Jn 1,1-3,14 


DARBAS SU ŠALTINIAIS 
1. Kaip buvo atnaujintas judėjų socialinis gyvenimas ir religija po 
Babilonijos nelaisvės (1 ir 2 šaltiniai)? 
2. Ką pabrėžė Jėzus, siųsdamas savo mokinius į misijas (3 šaltinis)? 
3. Kokia Jėzaus Kristaus samprata atskleidžiama 4 šaltinyje? 


KRIKŠCIONYBĖS 
PLITIMAS IR BAZNYCIOS 
RAIDA I TUKSTANTMECIO 
I-OJE PUSĖJE 


+ Plintant krikščionybei kūrėsi bažnyčios organizacija 


+ Pagrindinės krikščionybės tiesos buvo apibrėžtos pirmuosiuose 
visuotiniuose bažnyčios susirinkimuose 


+ Romos popiežiaus autoritetas rėmėsi apaštalo Petro įbėdinystė 


325 m. - 
pirmasis visuotinis bažnyčios 


313 m. 
paskelbtas Milano ediktas 


pirmasis visuotinis 


susirinkimas Nikėjoje 


krikščionių persekiojimas 


omos impėrijoje krikščionybė plito dėl ax Romana, puikaus susisiekimo tarp 
iestų, graikų kalbos įsigalėjimo valstybėje, žydų ir jiems prijaučiančių kitų tautų 
bendruomenių, įsikūrusių svarbiausiuose Imperijos miestuose. Pirmieji misionieriai iš 
pradžių imdavo veikti žydų diasporose, sinagogose, kuriose lankydavosi nemažai ne- 
žydų ir priėmusių judaizmą žmonių. Kildavo nesutarimų tarp Jėzaus Kristaus tikėjimo 
skelbėjų ir kitų judėjų. Tik po Judėjos karo (66-73 m.), sugriovus Jerūzalės šventyklą, 
krikščionys ir judėjai galutinai atsiskyrė. Imperatorius Domicianas (valdė 81-96 m.) 
įvedė specialų mokestį žydams, ir tai paskatino krikščionis nuo jų atsiriboti. Krikš- 
čionių mokslo gynėjai Romos valdžiai ir intelektualams aiškino krikščionių ir žydų 
skirtumus. Tačiau kai krikščionys atsisakė paklusti Romos įstatymui, reikalaujančiam 
aukoti dievams ir imperatoriui, buvo pradėti persekioti už bedievystę ar imperato- 
riaus dieviškosios didenybės įžeidimą. Romėnų įsitikinimu, valstybės gerovė priklausė 
nuo dievų malonės, taigi krikščionys, neaukojantys dievams ir imperatoriui, esą kenkė 
valstybei ir galėjo būti jos nelaimių priežastis. Persekioti Romos krikščionis pradėjo 
imperatorius Neronas (valdė 37-68 m.): apkaltino juos 64 m. sukėlus Romos gaisrą. Iki 
II a. vidurio krikščionių padėtis buvo neapibrėžta, ir persekiojimai vykdavo dažniausiai 
neplanuotai. Kartais krikščionys buvo painiojami su žydais, persekiojami už prietarus, 


„neapykantą Žmonių giminei“, ištvirkavimą, 
kanibalizmą, bedievystę, imperatoriaus die- 
viškos didenybės įžeidimus ir pan. Imperato- 
rius Decijus (valdė 249-251 m.) ėmė persekioti 
visus, atsisakiusius aukoti dievams, prasidėjo 
visuotinis krikščionių persekiojimas. Po impera- 
toriaus Diokleciano valdę imperatoriai pakeitė 
savo nuostatas dėl krikščionybės. Konstantinas 
Didysis (1) (kartu su bendravaldžiu Licinijumi) 
313 m. išleido Milano ediktą — krikščionims 
buvo leista laisvai išpažinti savo religiją. Val- 
dant imperatoriui Teodosijui I (valdė 379-395 
m.) krikščionybė tapo valstybine religija. 

Ia. po Kr. viduryje įvyko pirmasis apašta- 
lų susirinkimas ir buvo nuspręsta nereikalauti, 
kad priėmusieji krikštą nežydai laikytųsi Mo- 
zės Įstatymo, tačiau jie turėjo neaukoti stabams, 1. Konstantinas Didysis 
neištvirkauti ir nevalgyti pasmaugtų gyvulių 
mėsos ir negerti jų kraujo. Petras ir kiti apaštalai turėjo įgyvendinti misijas tarp judėjų, 


o Paulius — tarp pagonių. Apaštalai steigė pirmąsias krikščionių bendruomenes, kurių 
religinių apeigų esmė buvo švęsti Eucharistiją. 

Apaštalai skleidė Kristaus mokymą, todėl bendruomenės turėjo vyresniuosius — 
vyskupus arba presbiterius. Vyskupas sprendė tikėjimo ir bendruomenės valdymo pro- 
blemas ir buvo svarbus žmogus bažnyčioje. Jei kuri krikščionių bendruomenė išsirink- 
davo vyskupą, privalėdavo apie tai pranešti kitoms bendruomenėms. Ilgainiui vyskupai 
pradėjo rinktis į bendrus pasitarimus, todėl bažnyčios veikla buvo pradėta organizuo- 
ti teritoriniu principu. III a. pradėta diskutuoti dėl to, kas turi vadovauti Krikščionių 
bažnyčiai. Išsiskyrė dvi nuomonės: vieni stengėsi pagrįsti Romos vyskupo (popiežiaus) 
išskirtinumą, o kiti skelbė, kad visi vyskupai yra lygiateisiai. Iš pradžių vyskupas, vado- 
vavęs kitiems vyskupams, buvo vadinamas primū, vėliau — metropolitu. III a. Romoje 
ir rytinėje Imperijos dalyje suformuotos penkios krikščionių metropolijos: Romos, 
Aleksandrijos, Antiochijos, Jeruzalės, o IV a. — ir Konstantinopolio. IV a. metropo- 
litai pradėti vadinti patriarchais. Popiežius Damazas I (popiežiavo 366-384 m.) pa- 
grindė popiežiaus išskirtinumą, apaštalo Petro įpėdinystę ir Romos bažnyčią pavadino 
Apaštališkuoju Sostu. Kiti popiežiai Leonas I (popiežiavo 440—461 m.) ir Gelazijus I 
(popiežiavo 492-496 m.) teigė, kad aukščiausia valdžia Bažnyčioje priklauso Petrui, o 


popiežius yra jo įpėdinis ir tarnas. 


2. Apaštalas Paulius sako 


pamokslą (XIV a. miniatiūra) 


Kadangi krikščionių bendruomenių gausėjo, vyskupams reikėjo pagalbininkų. Jais 
tapo diakonai ir presbiteriai. II-III a. krikščionių bendruomenei vadovavo vyskupas, 
jam patarė presbiteriai, pavedimus vykdė diakonai. Pamažu vyskupas visą dėmesį su- 
telkė į krikščionių bendruomenių valdymą ir jų problemų sprendimą, todėl nedidelei 
kaimo ar miesto bendruomenei pradėjo vadovauti presbiteris arba kunigas. IV a. susi- 
formavo Krikščionių bažnyčios organizacija, pagrįsta dvasininkijos hierarchija. 

Dar apaštalas Paulius (2) savo laiškuose tikintiesiems sprendė pirmųjų krikščionių 
bendruomenių nesantaikos (2), kylančios dėl skirtingų tikėjimo tiesų aiškinimo, klau- 
simus. Dauguma skirtingų mokymų III-VI a. kūrėsi skirtingai aiškinant Šventąją Tre- 
jybę, Kristaus dievišką bei žmogišką prigimtį. Tuo metu buvo svarstoma, kaip suderinti 
vienatinio Dievo ir kelių dieviškųjų esybių — Tėvo, Sūnaus ir Šventosios Dvasios buvi- 
mą. Vieni teigė, kad Kristus yra žmogus, kiti — kad jis lygus Dievui Tėvui, treti - kad 
lygūs yra Šventoji Dvasia, Dievas Tėvas ir Sūnus. Kadangi skirtingi mokymai griovė 
Bažnyčios vientisumą (3, 4), Nikėjos (325 m.) ir pirmajame Konstantinopolio (381 m.) 
visuotiniuose susirinkimuose buvo apibrėžtas krikščionių „Apaštalų tikėjimo išpažini- 
mas“. Visuotiniai bažnyčios susirinkimai nustatė pagrindines krikščionių dogmas: tikė- 
jimą vieno Dievo, Šventosios Trejybės, Jėzaus Kristaus ir Bažnyčios. Visi kiti mokymai, 
prieštaravę šiam oficialiai priimtam mokymui, buvo laikomi klaidingais, eretiškais. Ko- 
vojant su erezijomis buvo suformuotas krikščioniškasis Šventasis kanonas, iš daugybės 
raštų (evangelijų, apaštalų darbų, apreiškimų, laiškų) atrinkus tik tuos, kurie buvo pla- 
čiausiai priimti ir labiausiai atitiko nustatytas tikėjimo tiesas. IV a. buvo sudarytas Nau- 
jasis Testamentas, o IV a. pabaigoje, Jeronimui į lotynų kalbą išvertus visą krikščionių 
Šventojo Rašto kanoną, Vakarų krikščionybė įsitvirtino kaip lotyniškoji. 


KLAUSIMAI IR UŽDUOTYS: 
1. Kas lėmė krikščionybės plitimą I a. po Kr.? 
2. Apibūdinkite Bažnyčios struktūros raidą. 
3. Paaiškinkite, kaip plintantys skirtingi mokymai paveikė Krikščionių 
bažnyčią. Kodėl jie atsirasdavo? 
4. *Pamąstykite, kodėl Romos impėrija pripažino krikščionybę ir tai pa- 
darė praėjus maždaug 300 metų nuo jos atsiradimo. 


ŠALTINIAI: iui 
1. Krikščionybės plėtra iki 600 m. 

2. Duodamas šiuos nurodymus, aš jūsų Eucharistinės vakarienės negiriu, nes jūsų susirinkimai 


išeina ne į gera, bet į bloga. Pirmiausia man teko girdėti, kad jūsų bendruomenės susirin- 
kimuose esti skilimų, ir aš iš dalies tuo tikiu. Juk turi pas jus būti atskalų, kad išeitų aikštėn, 
kurie iš jūsų yra išmėginti žmonės. Taigi jūs susirinkę draugėn nebevalgote Viešpaties vaka- 
rienės, nes kiekvienas pirmiausia ima valgyti savo maistą, ir vienas lieka alkanas, o kitas nu- 
sigeria. Argi neturite savo namų pavalgyti ir išgerti? O gal norite paniekinti Dievo bažnyčią 
ir sugėdinti nepasiturinčius? Kas man belieka sakyti? Pagirti? Ne! Už šitai nepagirsiu. 

1 Kor 11:17-22 

3. Iš šv. Augustino (354-430 m.) laiškų: 

Nenori žmonės vienybės, todėl bandydami apsiginti nuo nedorų poelgių, kuriuos daro jūsų 
šalininkai (nenoriu sakyti — Jūs asmeniškai), mes kreipiamės į visuomeninius įstatymus, 
o prieš pačius įstatymus telkiasi cirkumcelionai!, niekinantys juos taip pat įnirtingai, kaip 


! Cirkumcelionai — krikščionių sekta, veikusi IV-V a. Šiaurės Afrikoje. 


įnirtingai kreipė įstatymus prieš jus, kai patys siautėjo. Nenori vienybės, todėl kyla kaimie- 
čių įtūžis prieš šeimininkus, o pabėgę vergai nepaklūsta apaštalų mokymui ir ne tik išeina iš 
savo šeimininkų, bet ir grasina jiems, ir ne tik grasina, bet ir apiplėšia, žiauriausiai užpuola. 
Be to, paties nusikaltimo kurstytojai, vadai ir vadeivos yra jūsų išpažinėjai, agonistikai“, 
kurie dievo garbei puošia jūsų auką ir dievo garbei lieja svetimą kraują, taigi jūs, surinkęs 
savo šalininkus ir tuos, kurie išsilakstė, žadate grąžinti grobį tiems, iš kurių jis buvo atimtas, 
nes žmonės susierzinę. Bet jūs netgi nenorite pasirodyti galintis tai padaryti, kad nesijaus- 
tumėte pernelyg įsipareigojęs pasipriešinti tam įžūlumui, kurį jūsų presbiteriai mano privalą 
demonstruoti savo elgesiu. 


Xpecmomamua no ucmopuu ðpesnezo mupa, MocxaBa, t. 3, 1953, p. 267-268. 


4. Iš Optato (mirė 387 m.) veikalo „Apie donatistų ereziją“: 

Todėl buvo tarp jų tokių, kurie puldavo nuo aukštų kalnų viršūnių ir numesdavo savo nie- 
kingas sieliūkštes. Štai iš tokių žmonių šitas vyskupas [antrasis] Donatas surinko savo bū- 
rius. Bijodami jo, tie asmenys, kurie tvarkė pinigus, skirtus išdalyti nuskurdėliams, atsidūrę 
tokioje sunkioje padėtyje, pareikalavo iš karo vado Silvestro ginkluotų jėgų — ne tam, kad ką 
nors užpultų, bet tam, kad pasipriešintų jėgai, kurią surinko minėtasis Donatas. Taip atsira- 
do ginkluotų kareivių. Jie laukė, kada atvyks tie, ant kurių galvų jie galės išlieti savo įsiūtį. Ir 
jie būtų padarę viską, ką jiems liepė jų beprotybė, jeigu jiems nebūtų sutrukdžiusi ginkluota 
jėga. Tapę prievartos kurstytojais, jie patys išmokė, kaip reikia su jais susidoroti, ką su jais 
galima padaryti. 

Nukentėję kareiviai grįžo į savo dalinį, ir visi buvo susikrimtę dėl to, ką patyrė du ar trys. 
Visi buvo ginkluoti. Vyresnybė negalėjo sulaikyti įpykintų kareivių. Taip atsitiko tai, kas, 
kaip tu paminėjai, tapo kliūtimi vienytis. 


Pagal: Xpecmomamua no ucmopuu ðpesnezo mupa, MocxkaBa, t. 3, 1953, p. 270-271. 


DARBAS SU ŠALTINIAIS: 

1. Remdamiesi 1 šaltiniu, nustatykite krikščionybės plėtros kryptis. Ras- 
kite pirmųjų visuotinių bažnyčios susirinkimų vietas. 

2. Su kokiomis problemomis susidūrė pirmosios krikščionių bendruo- 
menės (2 šaltinis)? 

3. *Kodėl erezijos kėlė socialinių problemų (3, 4 šaltinis)? Pasidomėkite 
3, 4 šaltiniuose minimomis erezijomis. 

4. Kodėl nesutarimai krikščionių bendruomenėse ir erezijos tapo valsty- 
binio lygio problema (2, 3, 4 šaltiniai)? 


2 Agonistikai — cirkumceliūnai. 


APIBENDRINAMIEJI KLAUSIMAI: 

1. Apibūdinkite pranašysčių apie Mesiją esmę. 

2. Kodėl helenizmas tapo rimta žydų visuomenės problema? 

3. Apibūdinkite pagrindines žydų visuomenėje susiformavusias religines 
grupes iki Jėzaus Kristaus veiklos pradžios. 

4. Kokios Kristaus skelbiamo mokymo idėjos? Kurios iš jų labiausiai ne- 
patiko žydams? 

5. Pasidomėkite, kuo svarbus apaštalas Petras Krikščionių bažnyčiai. Kas 
ir kodėl buvo laikomas jo įpėdiniu? 

6. Kaip formavosi Krikščionių bažnyčios hierarchija? Ar ji išliko tokia 
pati iki dabar? 

7. Kodėl prasidėjo Krikščionių persekiojimai? Kuo jie pasireiškė? 

8. Kodėl krikščionybę pripažinus valstybine religija prasidėjo žydų per- 
sekiojimai? 

9. Kokios knygos sudaro Naująjį Testamentą? Ar jį pripažįsta žydai? 

10. Kokios pagrindinės ankstyvosios krikščionybės tikėjimo tiesos? 


REKOMENDUOJAMA LITERATŪRA: 
Biblijos enciklopedija, Vilnius, 1992. 
Katalikų bažnyčios istorija, Vilnius, 1-2 t., 1996, 1997. 
Krikščionybės istorija, Vilnius, 2000. 
Pasaulio religijos, Vilnius, 1997. 


VII. BALIAI IR LIETUVA 
IKIVALSTYBINIU 
LAIKOTARPIU 


pir rašytinių šaltinių žinios apie baltus, lietuvius yra netikslios ir negausios, 
apie laikus iki baltų susidarymo visai nėra rašytinės informacijos. Todėl ilgas prieš- 
istorinis laikotarpis — nuo žmonių apsigyvenimo dabartinės Lietuvos teritorijoje iki 
valstybės susidarymo — pažįstamas daugiausia iš archeologinių tyrinėjimų, pasitelkiant 
gamtos mokslus — paleoantropolėgiją, paleogeografiją, paleobotaniką ir kt. Archeo- 
logai išskiria vadinamąsias archeologines kultūras. Tačiau tik archeologijos metodais 
nustatyti žmonių bendrijų etnines savybes, pirmiausia pasireiškiančias kalba, beveik 
neįmanoma. Reikia derinti archeologijos ir kalbotyros (ypač vandenvardžių) tyrimų 
rezultatus. Tyrimų medžiaga apibendrinama, pasitelkiamos negausios rašytinių šalti- 
nių žinios, pateikiamos Lietuvos priešistorės koncepcijos, dažnai daugiau ar mažiau 
pagrįstos hipotezėmis, dėl daug ko ginčijamasi. 

Remdamiesi šiuolaikinės kalbotyros ir archeologijos duomenimis, galime teigti, 
kad lietuviai yra didelės indoeuropiėčių kalbų šeimos nariai. Maždaug III-II tūks- 
tantmečio pr. Kr. sandūroje susidarė baltai - nuo indoeuropiečių atsiskyrusi genčių 
grupė, iš pradžių kalbėjusi viena kalba (prokalbe). Priežastis atsirasti baltų kultūrai 
buvo virvelinės keramikos kultūros žmonių — indoeuropiečių — atsikėlimas. Lietuvių, 
vienos iš baltų tautų, formavimasis truko ilgą laiką — nuo I tūkstantmečio pr. Kr. vidu- 
rio, kai prasidėjo baltų kalbinis skilimas, iki XIII a. vidurio—XIV a. vidurio, kai anks- 
tyvojoje Lietuvos valstybėje susiformavo aiškesnė tautinė savimonė. Etnogenėzės 
procesą spartino Didysis tautų kraustymasis (IV-VII a. po Kr.). Po jo (maždaug 
VII a. po Kr.) galutinai suskilo rytų baltų kalbos, susidarė lietuvių kalba. Ūkiniai ir 
prekybiniai ryšiai lėmė ne tik baltų genčių, bet ir Skandinavijos, Lėnkijos, Vokietijos, 
Kijevo Rusios gyventojų įtaką lietuviams. 


21. BALTŲ IR JŲ PROTĖVIŲ 
MATERIALINĖS 
KULTŪROS KAITA 
IR SOCIALINĖ RAIDA 


+ III tūkstantmečio pr. Kr. viduryje Lietuvos gyventojai pradėjo * 
verstis žemdirbyste ir gyvulininkystė : 

+ Piliakalniai rodo, kad išaugo maisto produktų ir kitų gėrybių 
gamyba 2 

+ Baltams išmokus išgauti tr apdoroti geležį, prasidėjo įrankių : 


gamybos perversmas 


VI a. pr. Kr.-XII a. po Kr. = 


geležies amžius 


X-IX tūkstm. pr. Kr. - 
paleolitas 


V-I! tūkstm. pr. Kr. - 
neolitas 


1600-550 m. pr. Kr. > 
bronzos amžius 


| mezolitas 


aleolitas (XI-IX tūkstm. pr. Kr.). Pasitraukus ledynams, Lietuvõs teritorijoje 
tundrą ėmė keisti spygliuočių miškai. Pirmieji Lietuvos gyventojai buvo klajokliai 
šiaurės elnių medžiotojai. Šiuo laikotarpiu Lietuvojė skiriamos dvi — Svidrų ir Pabal- 
tijo Madleno — archeologinės kultūros. Abiejų kultūrų medžioklės ir darbo įrankiai 
buvo panašūs: ietys, lankai su strėlėmis, gremžtukai, rėžtukai ir kt. (1). Šiek tiek skyrėsi 
įrankių gamybos būdai: Svidrų kultūrai būdingi pailgi lauro ar karklo lapo formos, o 
Pabaltijo Madleno kultūrai — trumpo, plataus lapo formos strėlių antgaliai. Žmonės 
stovyklas kūrė upių ir ežerų pakrantėse, rengė masines pavasario ir rudens medžiokles. 
Medžiojant buvo naudojamos ietys, kiek vėliau — lankai ir strėlės. Paleolito laikotarpiu 
pirmieji Lietuvos gyventojai vertėsi ir rankiojimu. Žmonės gyveno gimininėmis bend- 
ruomenėmis, kurias sudarė 6-7 žmonių šeimos. 
Mezolitas (VIII-V tūkstm. pr. Kr.). Laikotarpio pradžioje atšilo klimatas, to- 
dėl suvešėjo lapuočių miškai. Atsirado daugiau įvairių miško žvėrių (briedžių, elnių, 


1. Paleolito laikotarpio 


akmens įrankiai (piešinys) 


šernų), jie dažniausiai laikėsi pavieniui arba nedidelėmis grupėmis maždaug tose pa- 
čiose vietose. Medžiotojai tapo ne taip priklausomi nuo sezoninių medžioklių. Šiuo 
laikotarpiu Lietuvojė buvo susiformavusios Maglemosės, Nėmuno ir Kundos kultūros, 
kurių atstovai gamino mikrolitus. Mezolito laikotarpio žmonių pagrindiniai verslai 
išliko medžioklė, rankiojimas. Suklestėjo žvejyba - iš pradžių žuvys buvo smaigstomos 
žeberklais, vėliau paplito žūklė būčiais ir tinklais, pradėti gaminti luotai. Mezolito 
gyventojai jau buvo prisijaukinę šunis. Stovyklas jie kūrė prie upių ir ežerų. 

Neolitas (V-II tūkstm. pr. Kr.). Ankstyvojo neolito laikotarpiu žmonės vis dar ver- 
tėsi medžiokle, žvejyba, rankiojimu. Tuo metu šiaurės Lietuvojė buvo paplitusi Narvos, 
o pietinėje - Nėmuno kultūra. Šiuo laikotarpiu pradėti statyti ne tik antžeminiai, bet 
ir pusiau žeminiai pastatai. Nedideliuose netaisyklingos formos pastatuose buvo gyve- 
nama žiemą. Medžioklės ir žūklės metu būdavo apsistojama laikinose stovyklavietė- 
se. Pradėta žvejoti su meškerėmis, kauliniais kabliukais. Suintensyvėjo mainų prekyba, 
svarbiausios prekės buvo gintaras ir titnagas. Neolito laikotarpiu pradėta gludinti, gręž- 
ti, pjauti akmenį. Žmonės naudojo įtveriamuosius kirvelius su keturkampėmis pentimis. 
IV tūkstantmetyje pr. Kr. atsirado keramika. Iš pradžių puodai buvo lipdomi smailiais, 
vėliau — plokščiais dugnais, puošiami įspaustų duobučių, trikampėlių ornamentais. 

Gimininės bendruomenės turėjo griežtai nustatytą teritoriją, tarpusavyje jos varžėsi 
dėl medžioklės ir rankiojimo plotų, titnago žaliavos ir kitų dalykų (1). 

III tūkstantmečio pr. Kr. vidurys laikomas žemdirbystės ir gyvulininkystės pradžia. 
Seniausi kultūriniai augalai — kviečiai, kanapės ir soros — buvo auginami nedideliuose 
sklypeliuose prie gyvenviečių. Žemę neolito žmonės įdirbdavo kapliais, vėliau miško 
vietovėse pradėjo ruošti lydimus: iškirsdavo miškus, išdžiūvus kirtavietei, ją padegdavo, 
nes pelenai tuo metu buvo geriausia trąša. Neolito pabaigoje žemei apdirbti pradėti 
naudoti žmonių traukiami primityvūs arklai. 

Neolito gyventojams didelės įtakos turėjo III-II tūkstantmečio pr. Kr. sandūroje 
atsikėlę virvelinės keramikos kultūros žmonės — indoeuropiečiai. Jie vertėsi klajokline 


gyvulininkyste, iš dalies žemdirbyste. Jodinėdami arkliais ganė ir saugojo savo gyvulių 
bandas. Manoma, kad virvelinės keramikos kultūros žmonės sumišo su vietiniais Nar- 
vos ir Nėmuno kultūros gyventojais. 

Bronzos amžius (1600-550 m. pr. Kr.). Ankstyvieji bronzos dirbiniai į Lietuvą 
pateko iš Vidurio Europos. Gali būti, kad gintaro dirbinius Lietuvos gyventojai keitė 
į metalą (2). Nėra bendros nuomonės, kada jie patys pradėjo gaminti metalinius dirbi- 
nius. Vieni mokslininkai teigia, kad laikotarpio pradžioje metaliniai dirbiniai buvo tik 
įvežtiniai, kiti — kad perdirbti metalą išmokta labai anksti. Aptariamuoju laikotarpiu 
pradėta auginti gerokai daugiau gyvulių, didžiąją dalį sudarė galvijai, mažesnę — avys, 
ožkos ir kiaulės. Sumažėjo medžioklės reikšmė, žvejyba ir rankiojimas irgi buvo tik 
pagalbiniai verslai. Žmonės kėlėsi į derlingesnes žemes, kirto ir degino miškus, plėtėsi 
ir lydiminės žemdirbystės plotai. 

Šiuo laikotarpiu paplito pilkapiai ir bronziniai atkraštiniai kirviai (2). Mirusieji 
buvo nedeginti laidojami pilkapiuose. Daugelyje kapų, kurie buvo apjuosiami keliais 
akmenų vainikais, pastebėta medinių skobtinių karstų liekanų. Apie 1300 m. pr. Kr. 
įsivyravo mirusiųjų deginimo ir laidojimo urnose paprotys, ant kalvų buvo įrengtos 
įtvirtintos gyvenvietės — piliakalniai. Lietuvojė susiformavo dvi kultūros: vakarų baltų 
pilkapių ir brūkšniuotosios keramikos. 

Baltijos pajūryje gyvenusios bendruomenės vertėsi prekyba, viena svarbiausių pre- 
kių buvo gintaras. Mainais už gintarą žmonės gaudavo ne tik bronzinių daiktų ir žalia- 
vos, bet ir neįprastų, tolimuose kraštuose pagamintų daiktų. 

Rytų Lietuvojė kūrėsi brūkšniuotosios keramikos (lipdyta keramika brūkšniuotu 
paviršiumi) kultūra. Šiai kultūrai būdingi piliakalniai, statomi ant kalvų stačiais šlai- 
tais. Kai kurie piliakalniai buvo tvirtinami grioviais ir nedideliais pylimais. Piliakalnių 


2. Bronzos amžiaus kirviai (piešinys) 


aikštelėse Rytų Lietuvos gyventojai statė nedidelius pailgus keturkampius stulpinės 
konstrukcijos pastatus, o aikšteles apjuosdavo medinėmis tvoromis su vartais. Pastatus 
šildė atvirais židiniais, laužavietėmis. Įtvirtintos gyvenvietės buvo skirtos maisto atsar- 
goms, gyvulių pašarui ir kitam turtui saugoti. Jos atsirado, nes vykstant karams tarp 
bendruomenių, žmonėms reikėjo kur nors slėptis. Per šiuos karus iškilo karo vadai. 

Geležies amžius (VI a. pr. Kr.-XII a. po Kr.). Geležinių įrankių ankstyvuoju šio 
amžiaus laikotarpiu (VI-I a. pr. Kr.) buvo mažai, daugiausia buvo naudoti bronziniai, 
akmeniniai ir kauliniai įrankiai. Per archeologinius kasinėjimus daugiausia randama to 
meto geležinių peilių, trumpų pjautuvėlių, kai kurių ginklų. Vyravo bronzos amžiaus 
laidojimo papročiai: mirusieji deginti ir laidoti žemių ir akmenų pilkapiuose. Palaikai 
buvo pilami į molines urnas arba užkasami duobutėse. 

I-IV a. po Kr. buvo pradėta vietinė geležies gavyba ir gamyba. Dirbant žemę nau- 
doti arklai su geležiniais noragais. Gyvenvietės imtos kurti plotuose, kuriuose buvo 
tinkamos sąlygos plėtoti žemdirbystę. Paplito nedideli piliakalniai-slėptuvės, jie buvo 
tvirtinami žemių pylimais, medinėmis užtvaromis (3). Tada įsivyravusi plokštinių kapi- 
nynų kultūra pakeitė vakarų baltų pilkapių kultūrą. Plokštiniuose kapuosė mirusieji 
buvo laidojami nedeginti. Rytų Lietuvojė toliau gyvavo vėlyvosios brūkšniuotosios ke- 
ramikos kultūra, jos laidojimo papročiai tebėra neištirti. 

Šiuo laikotarpiu ypač suaktyvėjo prekybiniai ryšiai su Romos impėrija (Lietuvojė 
randama Romos monetų, romėniškų papuošalų, kalavijų, indų, datuojamų daugiausia 
II-IV a. po Kr.). Pagrindinis baltų mainų objektas buvo gintaras. Romėnų pirkliams 
gintaras buvo toks pat svarbus kaip spalvotieji metalai ir kitos prekės (3). 


3. Kurmaičių 
piliakalnis, 
side TT Pit: Krètingos rajono 

b) pylimo pjūvis 


Iš V-VIII a. randama siaurais ašmenimis pentinių kirvių, pjautuvų, dalgių, ant- 
skydžių, trumpų ir plačių vienašmenių kalavijų, daug žalvarinių papuošalų, puoštų si- 
dabru, emaliu, mėlynu stiklu, sidabru kaustytų geriamųjų ragų. Vyravo lipdytinė grub- 
lėtu ir lygiu paviršiumi keramika. Rytų Lietuvojė įsigalėjo pilkapių kultūra, Vakarų 
Lietuvojė — plokštiniai degintiniai ir griautiniai kapai, kuriuose mirusieji buvo laido- 
jami sudeginti ir su įkapėmis. 

IX-XII a. nuo žemės ūkio atsiskyrė amatai. Plito juodųjų ir spalvotųjų metalų ap- 
dirbimas, puodininkystė (atsirado žiedžiamasis ratas). Dirbant žemę įsigalėjo dvilaukis, 
atsirado primityvus trilaukis. XII a. pasirodė vietiniai pinigai — taisyklingos pusapvalės 
lazdelės formos lydiniai — ilgieji. Piliakalnius baltai tvirtindavo pylimais, grioviais ap- 
juosdavo priešpilius, kurie pilį saugodavo nuo netikėtų užpuolikų. Piliakalniai tapo di- 
duomenės ir vadų buveinėmis, gynybos centrais. Apie pilis telkėsi gyvenvietės, kai kurios 
vėliau tapo miestais. Šiuo laikotarpiu Vakarų ir Rytų Lietuvojė mirusieji buvo laidojami 
plokštiniuose degintiniuose kapuose. Tik Žemaitijoje aptinkama plokštinių griautinių 
kapų, iš kurių labiausiai išsiskyrė karių kapai su gausiomis įkapėmis: šalmais, kalavijais, 
ietimis, kovos kirviais; su kariais buvo laidojami ir žirgai. Visa tai liudija, kad Lietuvos 
teritorijoje gyvenusios bendruomenės turėjo karo vadų ir kariaunų institucijas. 

Šiuo laikotarpiu prekybą plėtojo vikingai, kuriems rytiniai Baltijos pakraščiai buvo 
pažįstami jau nuo VII-VIII a. Jie dar IX a. buvo įsigalėję Baltijos jūroje, į Lietuvą at- 
plukdydavo skandinaviškų ir Vakarų Europos prekių. IX-X a. klestėjo Birkos miestas. 
Jis buvo Švėdijos prekybos centras, kuriame prekiauta visus metus. Vėliau tokiu centru 
tapo Visbis Gotlando saloje. Čia buvo plėtojama prekyba ne tik su Vakarais, bet ir su 
Rytų Baltijos kraštais bei Rytais. I tūkstantmečio pabaigoje-lI tūkstantmečio pradžio- 
je baltai užmezgė prekybinius ryšius ir su Rusiės miestais. Pagrindinis prekybos kelias, 
jungęs Rytų Europą su arabų kraštais, ėjo Volgos, Dniepro ir Dauguvos upėmis. Juo 
į Pabaltijį buvo atgabenama sidabrinių papuošalų iš Rusios miestų, sidabrinių arabų 
monetų ir net ciprėjų kriauklių iš Maldyvų salų, esančių Indijos vandenyne. Šiuo keliu 
naudojosi ne tik rusų, bet ir skandinavų, baltų pirkliai. 


KLAUSIMAI IR UŽDUOTYS: 

1. Kaip kito medžioklės įrankiai akmens amžiuje? 

2. Kaip žemdirbystės atsiradimas pakeitė žmonių gyvenimą Lietuvojė 
neolito laikotarpiu? 

3. Dėl kokių priežasčių sumažėjo medžioklės svarba bronzos amžiuje? 

4. Kokius politinius pokyčius baltų visuomenėje rodo piliakalnių atsira- 
dimas? 

5. Pagalvokite, kokie įrankiai padarė žemdirbių darbą gerokai našesnį. 


ŠALTINIAI: 
1. Dėl labai ekstensyvaus ūkio, manoma, vienai gimininei bendruomenei reikėjo didelių miš- 


2 

kų bei vandenų plotų, todėl giminės laikėsi izoliuotai. Vis dėlto nėra abejonės, kad vedy- 
bos buvo pagrįstos egzogaminiais! santykiais giminės (kitaip tokios mažos bendruomenės 
greitai būtų išsigimusios) ir endogaminiais* santykiais genties atžvilgiu (jeigu kultūrinę sritį 
sąlygiškai laikysime genties sritimi). Egzogaminiai santykiai kultūros vaizdo nepakeisda- 
vo — atėjusysis turėjo prisitaikyti prie šeimos papročių. Ar buvo draudžiama tuoktis su visai 
svetimos genties žmonėmis, negalime atsakyti. Taip pat nežinome, ką jie laikė svetimomis 
gentimis. 

Pagal: R. Rimantienė, Akmens amžius Lietuvoje, Vilnius, 1996, p. 188. 


Į ką baltai mainė metalą, tiksliai atsakyti negalime. Bet neabejojame, kad gintaras buvo 
vienas iš pagrindinių Pabaltijo žmonių turtų. Jo troško Vidurio ir Pietų Europos gyventojai. 
Iš žalvario ir aukso dirbinių paplitimo žemėlapių matyti, kaip jie Oderiu ir Vysla plaukė į 
Pamarį ir Rytprūsius, tiesiai į gintaro gavybos sritį. 

Gintarą mūsų protėviai laikė saulės substancija ir įsivaizdavo kaip spinduliuojančią medžia- 
gą Iš čia kilo graikų žodis e/ek/ron. Taurų kaip auksą gintarą labai vertino civilizuota Pietų Euro- 
pa. Baltai materialiai suklestėjo, nes per gintarą užsimezgė ryšiai su Vidurio ir Pietų Europa. 

Pagal: M. Gimbutienė, Baltai priešistoriniais laikais, Vilnius, 1985, p. 57. 


Prekybiniai ryšiai su Romos impėrija pietų bei pietvakarių kryptimi Lietuvos gyventojams 
buvo patys svarbiausi. Kaip minėta, Lietuvojė aptikta gana daug romėniškų daiktų: žalva- 
rinių indų, sparninių ir kitų tipų segių, emaliuotų papuošalų, stiklo ir emalio karolių, žal- 
varinių ir sidabrinių Romos monetų. Iš Imperijos turėjo būti masiškai įvežama spalvotųjų 
metalų žaliavų. Tai vienas svarbiausių baltų ir Romos impėrijos prekybinių ryšių rezultatų. 
Iš baltų kraštų (ir iš Vakarų Lietuvos) ¿ Romos impėriją veždavo gintarą. Galėjo gabenti 
odas, žvėrių ir galvijų kailius, vašką, kitus archeologiškai nenustatomus daiktus. Romos pro- 
vincijas pasiekė ir kai kurie baltų papuošalai (pvz., prūsų akinės segės). 

Pagal: M. Michelbertas, Senasis geležies amžius, Vilnius, 1986, p. 217. 


DARBAS SU ŠALTINIAIS: 


1. Apibūdinkite gimininių bendruomenių tarpusavio santykius neolito 
laikotarpiu (pagal 1 šaltinį). 

2. Kodėl baltai su kitais kraštais prekiaudavo būtent gintaru (2 šaltinis)? 

3. Paaiškinkite, kaip Romos impėrija paveikė baltų materialinės kultūros 
raidą (3 šaltinis). 


! Egzogimija — pirmykštės visuomenės paprotys, draudęs santuokas tarp tos pačios giminės vyrų ir moterų. 


* Endogamija — paprotys tuoktis su tos pačios visuomeninės grupės asmenimis. 


BALTŲ GENTYS. 
LIETUVIŲ TAUTOS 
SUSIDARYMAS 


+ Baltų prokalbės irimas — vienas iš lietuvių etnogenezės etapy 
+ Didysis tautų kraustymasis lėmė baltų genčių bersigrupavimą 
Lietuvos teritorijoje 


+ Lietuvių tauta susiformavo jau įkūrus Lietuvos valstybę 


+ + 

| III-II tūkstm. pr. Kr. | I-IV a. IX-XII a. 

| sandūroje susidarė baltai | vyko intensyvi baltų prekyba | Lietuvos teritorijoje stiprėjo 
| | su Romos impėrija | lietuvių genties įtaka 

i l 


I tūkstm. pr. Kr. viduryje IV-VII a. 


| atsiskyrė rytų ir vakarų baltai = Didysis tautų kraustymasis 


$ 


altų terminą XIX a. sugalvojo vokiečių kalbininkas Georgas Neselmanas (Nes- 
selmann, 1811-1881 m.). Iki šių laikų yra išlikusios dvi baltų kalbos — lietuvių ir 
latvių. Baltų kalbų būta ir daugiau, tačiau jos išnyko (prūsų kalba — apie 1700 m., ki- 


tos — anksčiau). 

Baltiškų vietovardžių ir archeologinių kultūrų paplitimas leidžia daryti prielaidą, 
kad susiformavusių baltų (III-II tūkstm. pr. Kr.) protėvynė buvo tarp Vyslos vakaruose 
ir Volgos bei Okos upių rytuose. Baltų susiformavimą mokslininkai aiškina dvejopai. 
Vieni teigia, kad indoeuropiečiams susimaišius su vietinėmis senesnėmis kultūromis 
Nėmuno žemupyje ir pajūryje atsirado baltiška Pamarių kultūra (1). Rytų Lietuvojė 
indoeuropiečių buvo mažiau, todėl ten gyvavusiai Narvos kultūrai įtaką darė finai. Kiti 
mano, kad virvelinės keramikos kultūra nelėmė baltų kultūros atsiradimo. Mezolitines 
(Kundos ir Nėmuno) bei neolitines (Narvos ir Nėmuno) kultūras reikia laikyti indo- 
europietiškomis, jų pagrindu formavosi vakarų ir rytų baltų kultūros. 

Svarbus baltų etnogenezės etapas — prokalbės irimas I tūkstantmečio pr. Kr. vidu- 
ryje, kurį paspartino finų genčių migracija. Pirmiausia atskilo vakarų baltų tarmė, iš jos 
susidarė prūsų, jotvingių ir kuršių kalbos. Vakarų baltams būdingi (I-IV a.) plokštiniai 


1. Pamarių kultūros puodai ir 
dubenėliai-lemputės 


P 


kapinynai, kuriuose mirusieji laidoti nedeginti, o kapas apjuostas akmenų eile. Lietu- 
võs rytuose tuo metu gyvavo brūkšniuotosios keramikos kultūra. Apie I tūkstantmečio 
vidurį formavosi nauja Rytų Lietuvos pilkapių kultūra. I-IV a. Nėmuno ir Neriės san- 
takoje, Nevėžio ir Dubysos žemupyje išsiskyrė centrinių baltų grupė. Derlingos žemės, 
prieigos prie pagrindinio prekybos susisiekimo kelio - Nėmuno, kuris atvėrė kelius į 
Vakarus, — sudarė sąlygas perimti įvairių naujovių. Ši kultūra iš kitų išsiskyrė tuo, kad 
mirusiuosius laidojo nedegintus skobtiniuose karstuose, plokštiniuose kapinynuose. 

Didysis tautų kraustymasis (IV-VII a.), ypač slavų migracija, paveikė rytų baltus. 
Slavai pradėjo juos stumti į vakarus, o Dniepro baltai buvo atkirsti nuo savo kamieno ir 
slavų asimiliūoti. Mažiausiai Didysis tautų kraustymasis paveikė centrinius baltus, nes 
jie buvo atokiau nuo pagrindinių genčių migracijų. Tuo metu išskiriamos dvi ryškesnės 
gyventojų judėjimo bangos. Pirmosios bangos metu rytų baltai slinko į vakarus ir pa- 
siekė Vidurio Lietuvą. Antroji banga plokštinių kapinynų kultūrą nustūmė dar toliau į 
vakarus. Dėl Didžiojo tautų kraustymosi, vykstant baltų genčių persigrupavimui, galu- 
tinai susiformavo didesni ir pastovesni etniniai junginiai (1, 4), kuriuos jau galima sieti 
su rašytiniuose šaltiniuose minimais vardais. Anksčiausiai, kaip minėta, iš bendro baltų 
kamieno išsiskyrė vakarų baltai — jotvingiai, prūsai ir kuršiai (VI-V a. pr. Kr.). 

Su prūsais susijęs pirmasis baltų paminėjimas. Pirmą kartą baltus, gyvenusius 
Baltijos pakrantėje, aisčių vardu mini romėnų istorikas Publijus Kornelijus Tacitas vei- 
kale „Germanija“ (2). Prūsai prekiavo su Romos impėrija, o šiai žlugus — su jos vietoje 
įsikūrusiomis barbarų valstybėmis. Už gintarą jie gaudavo sidabro ir aukso. Dėl to 
III a. sidabrinius papuošalus iš romėniškų monetų (2) ėmė gaminti patys. 


2. Romėniškos monetos, rastos 


Lietuvojė, datuojamos II-I!!! a. 


Klaudijas Ptolemajas „Geografijoje“ (II a.) mini sudinus ir galindus (pirmą kartą 
rytų galindai buvo paminėti rusų metraštyje 1058 m.). Galindais buvo vadinamos 
baltų gentys, gyvenusios vakaruose ir rytuose. Sudinus dalis mokslininkų sieja su jot- 
vingiais (šie pirmą kartą minimi X a. rusų šaltiniuose). Nuolat jausdami lietuvių ir 
slavų spaudimą, jotvingiai (4) gamino daug ginklų. V a. jie laikėsi mirusiųjų deginimo 
papročių, o nuo VI a. pelenus pylė į urnas ir laidojo iš akmenų sukrautuose pilkapiuo- 
se. Kuršiai minimi nuo VII a. istoriniuose skandinavų šaltiniuose. Jiems būdingos tur- 
tingos įkapės, kuršiai įnirtingai kovėsi su vikingais (3), pradėjo kurti miestus. Žiem- 
galiai, žemaičiai, sėliai ir latgaliai priklausė vienai baltų kultūrinei sričiai, kuriai buvo 
būdinga nedegintų mirusiųjų laidojimas pilkapiuose. IV-VI a. šios gentys išsisky- 
rė. Žiemgalius istoriniuose šaltiniuose skandinavai mini maždaug nuo 870 m. Sėlių 
vardas paminėtas jau IV a. Peutingerio žemėlapyje (Tabula Peutingeriana), kuriame 
pavaizduoti romėnų prekybos keliai. Vienas svarbiausių sėlių karinių ir ekonominių 
centrų — Sėlpilis - buvo įsikūręs Dauguvos kairiajame krante. Žemaičiai istoriniuose 
šaltiniuose pradėti minėti nuo XIII a. pradžios. Jie prekiavo su kaimyninėmis baltų 
gentimis ir Skandinavija. Latgalių vardas pirmą kartą paminėtas XI a. rusų metraš- 
tyje. Jų gyvenamoje teritorijoje buvo daug įtvirtintų piliakalnių su šalia plytinčiomis 
gyvenvietėmis; kraštas garsėjo audiniais. 

Rytų baltų skilimas į atskiras gentis prasidėjo I tūkstantmečio po Kr. viduryje. Pa- 
grindiniai baltų genčių verslai vis dar buvo žemdirbystė ir gyvulininkystė. Sių verslų 
įsigalėjimas, platus geležinių įrankių naudojimas lėmė socialinius pokyčius. Susidarė 


teritorinės bendruomenės. Bendruomenių reikalus sprendė kaimo vyrų susirinkimai 


arba jų išrinkti seniūnai. Kiekvieno vyro pareiga — saugoti ir ginti savo šeimą ir bend- 
ruomenę. Nelygybė tarp bendruomenės narių išryškėjo jau V-VIII a.: dalis žemės pri- 
klausė kunigaikščiams, arba kilmingiesiems, likusi — kaimo bendruomenei. Augo pre- 
kybos reikšmė. Manoma, kad suaktyvėjusi prekyba buvo viena iš priežasčių, lėmusių 
baltų etninių grupių jungimąsi ir lietuvių tautos atsiradimą. 

Lietuviai buvo didžiausias genčių junginys, kuris pamažu IX-XIII a. užvaldė dalį 
giminingų baltų genčių ir jų gyvenamų plotų. Lietuvių tautos formavimąsi lėmė rytų ir 
centrinių baltų susijungimas. Šios gentys I-II tūkstantmečio sandūroje turėjo bendrą 
paprotį laidoti karį kartu su žirgu (3). IX-XII a. lietuvių kultūrinę įtaką jautė ir greti- 
mos baltų gentys, pavyzdžiui, sėlius veikė lietuviai ir Livonijos ordinas. Lietuviai sėlių 
žemėse įsigalėjo dar prieš vokiečių riterių invaziją. Į Lietuvos valstybės sudėtį pateko 
pietinė Žiėmgalos dalis. Lietuvių įtaką patyrė ir žemaičiai, tačiau jie išsaugojo daug 
senų tradicijų, susijusių su laidojimo papročiais, tarme. Dalį kuršių išnaikino vokiečiai, 
kiti išsikėlė į Lietuvą ar prievarta buvo iškelti kitur. Slavų, vėliau Kryžiuočių ordino, 
įsitvirtinusio prūsų žemėse, spaudžiami jotvingiai traukėsi šiaurės kryptimi ir susidūrė 
su lietuviais. Pagrindiniai lietuvių kaimynai rytuose buvo rytų slavai, IX a. sukūrę savo 
valstybę - Kijevo Rūsią. 

XII-XIII a. pradžioje lietuviai vis dažniau rengdavo žygius į tolimesnius kraštus. 
Jų metu iškilo karių luomas ir kunigaikščiai, kurie tvarkė bendruomenių reikalus, 
sprendė karo ir taikos klausimus. Kunigaikščių valdomos teritorijos ilgainiui pradė- 


3. Žirgo įkapės II tūkstantmečio 


po Kr. pradžia 


tos vadinti žemėmis. Jų centrai buvo įtvirtinti piliakalniai — pilys. XI-XII a. valdžia 


dar nebuvo sutelkta vieno asmens rankose, dabartinę Lietuvos teritoriją sudarė daug 


žemių. II tūkstantmečio pirmajame trečdalyje susiformavo lietuvių tauta. Šį procesą 


lėmė visuotinės struktūros pokyčiai ir XIII a. susidariusi Lietuvos valstybė. Vėles- 


nei kitų baltų genčių raidai įtakos turėjo Kryžiuočių ir Livonijos ordinų užkariavimai 


Pabaltijyje. 1009 m. Vokietijos miesto Kvedlinburgo analuose pirmą kartą paminėtas 


Lietuvos vardas. 


"prūsai | 


(išnyko XVII-XVIII a.) 2 enas i 


4. Baltų gentys ir tautos 


KLAUSIMAI IR UŽDUOTYS: 


Mr 


“| Jatvi EEN 
latviai 


A 


1. *Paaiškinkite, kodėl išsiskyrė mokslininkų nuomonės dėl baltų susi- 


formavimo. 


2. Kokie procesai lėmė vakarų ir rytų baltų išsiskyrimą? 

3. Apibūdinkite vakarų ir rytų baltų archeologines kultūras. 

4. Kaip Didysis tautų kraustymasis paveikė baltų raidą? 

5. Kokiomis materialinės kultūros ir laidosenos ypatybėmis skyrėsi baltų 


gentys? 


6. Išskirkite pagrindinius lietuvių etnogenezės etapus. 


ŠALTINIAI: E 


1. 


2. 


3. 


Baltų gentys V-VIII a. 


Iš Tacito veikalo „Germanija“: 


Dešiniajame savo krante Svebų jūra skalauja aisčių gentis. Jie garbina dievų motiną. Kaip 
savo tikėjimo ženklą nešioja šernų statulėles, kurios atstoja ginklus ir gina nuo visko, deivės 
garbintoją apsaugo net ir priešų maišaty. Kardus naudoja retai, dažniau vėzdus. Javus bei kitus 
reikalingus augalus augina uoliau negu tingūs germanai. Jie apieško ir jūrą, seklumose ir pa- 
čiose jos pakrantėse vieninteliai iš visų rankioja gintarą, jų pačių vadinamą „glesum“. Gintaro 
savybių ir kaip jis atsiradęs jie, kaip barbarai, netyrinėjo ir nieko apie jį nežino. Juk gintaras 
ilgai išgulėjo tarp kitų jūros išmetamų daiktų, kol mūsų prabanga suteikė jam vardą. Patys 
gintaro nenaudoja: renka gabalus, parduoda neapdirbtą ir ima atlyginimą stebėdamiesi. 
Pagal: Publijus Kornelijus Tacitas, Rinktiniai raštai, Vilnius, 1972, p. 29-30. 


853 m. Apuolės pilies užpuolimo aprašymas Brėmeno arkivyskupo Rimberto pranešime apie 
švedų kovas su kuršiais: 

Toli nuo jų (švedų) yra viena gentis, vadinama kuršiais (Cori), kadaise priklausiusi švedų 
valdžiai, bet jau daug laiko praėjo, kaip jie sukilo ir stengėsi tapti nepriklausomi. Karalius 
Olefas ir švedų Žmonės įsigeidė tapti garsūs. Kadangi jau ir anksčiau jiems buvo priklausę 

(kuršiai), sutelkė didžiulę kariuomenę ir užpuolė tas sritis. Taigi ten jiems atvykus, (gyven- 
tojai) užsidarė pilyje; vieni iš lauko pradėjo pilį pulti, antrieji iš vidaus drąsiai priešintis; 
vieni viduje gynėsi, antrieji iš lauko laužėsi. Taip praėjo 8 dienos, ir kiekvieną dieną nuo 
ryto iki vakaro jie narsiai grūmėsi kovoje. Štai devintą dieną švedų žmonės, nuvargę nuo 
nuolatinių kautynių, pasijuto spaudžiami ir, didžiai išsigandę, galvojo tik, kaip iš ten pa- 
sprukti. Bet staiga visų širdys tiek sutvirtėjo, kad visi be baimės tuojau panoro pulti ir 
užkariauti pilį. Kai iš visų pusių apstoję norėjo pradėti mūšį, tie, kurie buvo (pilies) viduje, 
paprašė, kad jiems leistų pasikalbėti. Sutiko švedų karalius, o anieji pradėjo: „Dabar jau 
mes labiau norime taikos negu karo; trokštame su jumis santarvę sudaryti. Ir, pirmiausia, 
kiek tik aukso ir ginklų praėjusiais metais iš danų pagrobėme, duodame jums kaip dovaną 
už santarvę. Be to, už kiekvieną žmogų, esantį šioje pilyje, siūlome jums pusę svaro sidabro. 
O be to, sumokame jums duoklę, kurią ir anksčiau mokėjome, duodame įkaitus ir, kaip ir 
anksčiau buvome, norime jums pasiduoti ir klausyti jūsų valdžios.“ Nors ir buvo padaryti 
tokie pasiūlymai, nebuvo galima nuraminti jaunuomenės užmojų; net smarkesni tapo, bai- 
mės nebežinojo, tik kariauti betroško; sakė nuniokosią pilį ir visą ten esantį turtą, o juos 
belaisviais išsivesią. Bet karalius ir kunigaikščiai, sveikesnę nuovoką turėdami, paspaudė 
pilėnų dešiniąsias, santarvę padarė ir, gavę daugybę turtų bei 30 įkaitų, džiaugdamiesi su- 
grižo pas savuosius. 

Pagal: Lietuvos TSR istorijos šaltiniai, Vilnius, 1955, t. 1, p. 21-22. 


Pirmiausia visai jotvingių genčių sąjungai būdingas V a. įsigalėjęs mirusiųjų deginimo pa- 
protys. Pavienių degintinių kapų čia žinoma jau nuo III amžiaus. Nors keisdamasis, šis 
paprotys išliko iki XIII amžiaus. V-VII a. buvo įprasta sudegintus mirusiuosius laidoti iš 
akmenų sukrautuose pilkapiuose. Suvalkų ir Augustavo apylinkėse plito paprotys užkasti 
palaikus supiltus į urną. Nuo VI a. mirusiuosius čia laidodavo beveik vien urnose po kelis ar 
keliolika viename pilkapyje. Įsigalint laidojimui urnose, nyko paprotys dėti ginklų. 

Lietuvių etnogenezė, Vilnius, 1987, p. 140. 


DARBAS SU ŠALTINIAIS: 


1. Baltų genčių teritorijas susiekite su Lietuvos Respūblikos administra- 
ciniu suskirstymu (1 šaltinis). 

2. Remdamiesi 2 šaltiniu pasakykite, kokias gentis Tacitas vadina ais- 
čiais. Koks šaltinio autoriaus požiūris į aisčių kultūrą ir papročius? Pa- 
galvokite, kodėl Tacitas tiek daug dėmesio skiria gintaro aprašymui. 

3. Pasinaudodami 3 šaltinyje pateikta informacija įrodykite, kad kuršiai 
buvo lygiaverčiai švedų priešininkai. Kokios taikos sąlygos minimos 
3 šaltinyje? 

4. Kokie jotvingių laidojimo papročiai (4 šaltinis)? 


23. LIETUVIŲ KILMĖS 
TEORIJOS 


+ Pirmosios lietuvių kilmės teorijos buvo legendinės 

+ XVIII amžiuje į legendinės lietuvių kilmės teorijas pradeta 
žiūrėti kritiškai 

+ Moksliškai lietuvių kilmės teorijas pagrinde kalbotyra ir 
archeologija 


X a. Gediminaičių dinastija ir Lietuvõs Didžiðsios Kunigaikštýstės diduomenė 

siekė pagrįsti savo kilmingumą. Tautos kilmę sieti su Romà ar Graikija buvo 
labai madinga. Apie 1480 m. Filipas Kalimachas (Callimachus, 1437-1496 m.) lietuvius 
kildino iš galų ir bosporėnų. XV a. galutinai susiformavo iki XVIII a. populiariausia 
romėniškoji kilmės teorija. Janas Dlugošas (1415-1480 m.), remdamasis šia teorija, sie- 
kė pateisinti krikščionės lenkų karalaitės Jadvygos vedybas su pagonių valdovu Jogaila. 
Pasak Dlugošo, romėnai atklydo į Lietuvą valdant Cezariui ir Pompėjui (I a. pr. Kr.). 
Populiariausia Lietuvos metraščių versija skelbia, kad Lietuvos kunigaikščių pirmtakas 
buvo Romos didikas Palemonas, imperatoriaus Nerono giminaitis. Jis, pasiėmęs savo 
pavaldinius ir 500 bajorų su šeimomis, paliko senąją tėvynę, atplaukė prie Nėmuno ir 
Dubysos pakrančių, čia įsikūrė ir davė pradžią atsirasti lietuvių tautai (1, 2). 


g lfe 
a SL 


AL 2 


1. Palemono genealoginis medis iš XVIII a. rankraščio „Gausybė dalykų“ („Silva rerum“) 


Istorikai, vertindami romėniškąją lietuvių kilmės teoriją, pabrėžė jos pasaulietinį 
renesansinį pobūdį: buvo aukštinama pagoniškoji Lietuva ir lietuviai — iš pradžių kil- 
mingieji, kaip Romos patricijų palikuonys, vėliau ir nekilmingieji, nes lietuvių kalba 
esą yra gimininga lotynų kalbai. Teorija buvo grindžiama lietuvių kalbos, papročių, 
pagoniškosios religijos pavyzdžiais. Pirmiausia šia teorija siekta apginti LDK savaran- 
kiškumą ir nepriklausomybę nuo Lėnkijos. 

XV a. italas Enėja Silvijus Pikolominis (Piccolomini, 1405-1464 m.) ir vokietis 
Erazmas Stela (S7e//a, mirė 1521 m.), siekdami pateisinti Vokiečių ordino pretenzijas į 
užgrobtas žemes, prūsus pradėjo kildinti iš gotų. XVI a. Aleksandras Gvanjinis (Gua- 
gnini, 1538-1614 m.) teigė, kad iš gotų kilo visi lietuviai, o Motiejus Strijkovskis - kad 
tik dalis Lietuvos bajorų. 

XVII-XX a. pradžioje buvo populiari heruliškoji kilmės teorija. Vienas pirmųjų 
nuoseklių jos skelbėjų — Albertas Kojalavičius-Vijūkas (1609-1677 m.) lietuvius ta- 
patino su alanais (3), o pastaruosius laikė giminingais herūlams. Vokiečių istorikai ir 
literatai lietuvių kilmę ėmė aiškinti pasitelkę iš prūsų perimtą graikiškąją kilmės teori- 
ją, sukurtą Alberto Stadiečio (Vokietija, XIII a.) ir Gobelino Personos (Italija, XVI a.). 
Jos šalininkai rėmėsi lietuvių ir graikų kalbų asmenvardžių, vietovardžių panašumu. 

Nė viena iš minėtų teorijų nebuvo pagrįsta istoriniais šaltiniais, todėl jas buvo lengva 
kritikuoti. Tai daryti XVIII a. pabaigoje pradėjo vokiečių istorikas Augustas Liudvigas 
fon Šlėceris (Sch/ėzer, 1735-1809 m.). Kritikos bruožų turėjo Joachimo Lelevelio (Le/e- 
wel, 1786—1861 m.) ir kitų Abiejų Tautų Respūblikos atkūrimo šalininkų samprotavi- 
mai apie lietuvių kilmę, tačiau jie taip pat rėmėsi legendine heruliškąja teorija. Teodoras 
Narbutas XIX a. bandė derinti heruliškąją ir romėniškąją teorijas. Šių teorijų kritika ir 
rėmimasis jomis atskleidė lietuvių ir lenkų išsivadavimo siekius ir romantizmo dvasią. 

XIX a. kurdami lietuvių kilmės teoriją Silvestras Valiūnas (1789-1831 m.), Dionizas 
Poška (1757-1830 m.), Simonas Daukantas taip pat derino romėniškąją ir heruliškąją 
teorijas (4). Gotiškąją teoriją XX a. pradžioje propagavo Jonas Žilius (1870-1932 m.) 
ir Aleksandras Račkus (1893-1965 m.). Tapatindami gotų ir gudų etnonimūs, jie įro- 
dinėjo, kad lietuviai yra gotų palikuonys. Vieną paskutiniųjų romantiškųjų teorijų — he- 
titiškąją — sukūrė Juozas Gabrys-Paršaitis (1880-1951 m.). Jis teigė, kad hetitai (tikras 
vardas esą kilęs iš guđďi - „avių augintojas“; vėliau jie buvo vadinami gotais) iki III tūks- 
tantmečio pr. Kr. gyveno tarp Skandinavijos ir Adrijos jūros. Dalis jų išsikėlė į Mažąją 
Aziją, kiti liko tarp Baltijos, Vyslos ir Dniepro aukštupio. Jie ir buvo lietuvių protėviai. 
Hetitiškosios kilmės teorijos pagrindą sudarė gotiškoji teorija ir Jono Basanavičiaus 
(1851-1927 m.) bandymas tapatinti hetitų ir trakų gentis. Jis, remdamasis archeolo- 
gijos, etnografijos ir kitų mokslų duomenimis, savaip juos interpretuodamas, įrodinėjo, 
kad lietuviai yra į Pabaltijį atsikėlusių trakų ir frygų genčių palikuonys. 


3. Archeomitologė Marija Birutė 
Gimbutienė 


Sukurti labiau mokslinę lietuvių kilmės teori- 
ją padėjo XIX a. lyginamosios istorinės kalbotyros 
darbai. Dėl lietuvių kalbos panašumo į sanskritą 
buvo sukurta indiškoji lietuvių kilmės teorija: lietu- 
viai kildinti iš Indijos (lenkas Stanislovas Bohušas- 
Sestšencevičius, vokietis Francas Bopas). Šią teoriją 
plėtojo Vincas Krėvė (1882-1954 m.) ir Antanas 
Poška (gimė 1929 m.). 

Mokslinį pobūdį lietuvių protėvynės ieškojimai 
įgavo XIX a. pabaigoje. Lietuvių kilmės klausimas 
imtas spręsti kaip indoeuropiečių ir visų baltų kil- 
mės problemos dalis. Danijos mokslininkai išaiški- 
no, kad praeityje baltai buvo Pabaltijo finų kaimynai. 
Slavistai XIX a. pabaigoje įrodė baltišką Mogiliovo, 
Minsko, Smolensko gubernijų vietovardžių kilmę. 
Kazimieras Būga (1879-1924 m.) (2) toje teritorijoje 
surado daugiau nei 150 baltiškos kilmės upėvardžių 
ir pagrindė savo hipotezę dėl baltų tautų įsikūrimo 
Rytų Pabaltijyje laiko ir eigos. Jo manymu, lietuviai 
gyveno Dniepro aukštupio baseine, o išstūmę finus 
atsikraustė į Lietuvos teritoriją. Archeologiniai tyri- 
nėjimai nepatvirtino šios K. Būgos hipotezės. 

Pasitelkdami kalbotyros metodus, lietuvių tau- 
tos kilmės tyrinėjimus pratęsė šiuolaikiniai lietuvių 
kalbininkai. Ypač reikšmingi Zigmo Zinkevičiaus 
(gimė 1927 m.) darbai. Jis savo tyrimuose derina 
naujausius kalbotyros, archeologijos ir fizinės antro- 
pologijos duomenis. 

Remiantis archeologiniais duomenimis, lietuvių 
kilmės klausimas imtas nagrinėti tik XX a. atrojo- 


je pusėje. Žymiausi archeologai — Marija Birutė Gimbutienė (1921-1994 m.) (1, 3), 
Rimutė Rimantienė (gimė 1920 m.), Algirdas Girininkas (gimė 1949 m.) - baltų kil- 


mẹ sieja su indoeuropietiškos virvelinės keramikos kultūros įtaka vietiniams akmens 


amžiaus Lietuvos gyventojams, tik skirtingai vertina šios kultūros įtaką. M. B. Gim- 


butienės nuomone, virvelinės keramikos kultūros žmonės buvo labiau pažengę ūkiniu 


požiūriu, todėl indoeuropiečiai privertė vietinius gyventojus perimti naują kultūrą. 


R. Rimantienei priimtina taikios asimiliacijos idėja. Ji pabrėžia, kad baltai susiformavo 


vietinės Nėmuno ir Narvos kultūrų pagrindu, o virvelinės keramikos kultūra buvo tik 
išorinis veiksnys. A. Girininko manymu, vietiniai Lietuvos mezolito laikų gyventojai 
buvo indoeuropiečiai ir niekuo nesiskyrė nuo virvelinės keramikos kultūros žmonių. 


KLAUSIMAI IR UŽDUOTYS: 


1. 
2. 


ŠALTINIAI: 


Kodėl atsirado romėniškoji lietuvių kilmės teorija? 

Kodėl XVIII-XIX a. buvo kritikuojama romėniškoji lietuvių kilmės 
teorija? 

"Įrodykite, kad lietuvių kilmės teorijų atsiradimą lėmė susidomėjimas 
antika. 

Pagalvokite, kokią politinę potekstę turėjo legendinės lietuvių kilmės 
teorijos. 

*Paaiškinkite, kaip kalbotyra ir archeologija lietuvių kilmės teorijas 


pagrindė moksliniu požiūriu. 


1. Baltų teritorija apie 500 m. pagal M. B. Gimbutienę 


2. 


Iš Bychovco kronikos (XVI a.): 

Kunigaikštis, vardu Apolonas!, taip pat buvęs tame mieste, [bėgo su jais] viską pasiėmęs, ir 
su juo — penki šimtai Romos bajorų. Ir išplaukė jie Viduržemio jūra, pasiėmę su savimi vie- 
ną astronomą, kuris nusivokė apie žvaigždes. Plaukė jie laivais per jūrą į šiaurę. O Danijos 
karalystėje įplaukė į Vandenyno jūrą ir Vandenyno jūra priplaukė žiotis, kur Nėmuno upė 
įteka į Vandenyno jūrą. Plaukdami Nėmunu aukštyn, pasiekė Dubysos upę, įplaukę į tą 
Dubysos upę, pamatė prie jos aukštus kalnus, o ant tų kalnų plačias lygumas ir vešlius 4žuo- 
lynus, lūžtančius nuo gausybės žvėrių, visų pirma taurų, stumbrų, briedžių, elnių, stirnų, lū- 
šių, kiaunių, lapių, voverių, šermuonėlių ir įvairių kitų, o čia pat upėse — daugybę nepaprastų 
žuvų, [ne] tik tų, kurios veisiasi tose upėse, bet daugybę įvairių ir nuostabių žuvų, atplau- 
kiančių iš jūros, nes netoli - Nėmuno žiotys, kur Nėmunas įteka į jūrą. Prie šitų upių — prie 
Dubysos ir prie Nėmuno, ir prie Jūros — apsigyveno ir ėmė daugintis. Tosios jų vietos prie 
tų didelių upių jiems labai patiko, ir tą žemę praminė Žemaitija. 

Ir paskui minėtajam kunigaikščiui Palemonui gimė trys sūnūs — vyriausias Barkus, 
antras - Kūnas, trečias — Spera. Vyriausias sūnus Barkus įkūrė miestą prie Jūros upės, ir 
to kunigaikščio vardas buvo sujungtas su vardu upės, kuri vadinosi Jūra, o kunigaikščio 
vardas — Barkus, ir tas miestas pavadintas Jūrbarku. Vidurinis sūnus Kūnas atsikėlė prie 
Nevėžio upės žiočių, kur ji įteka į Nėmuną, ir įkūrė miestą, ir pavadino jį pagal savo var- 
dą Kūno miestu. O trečias sūnus Spera keliavo tolyn į girią rytų link, kur saulė teka, ir 
persikėlė per Nevėžio upę, ir per Šventąją upę, ir per trečią upę — Šižvintą, ir aptiko ežerą, 
dabinamą pievų ir įvairių medžių, pamėgo jį ir apsigyveno prieto ežero, ir tą ežerą pavadino 
savo vardu — Spėra. 

Baltų religijos ir mitologijos šaltiniai, Vilnius, 1996, t. 1, p. 377—378. 


Borusai* su alanais jungdamiesi taip išsiplėtė, kad jiems pasidarę ankšta. Tada alanas Vaide- 
vutis, už kitus išmintingesnis ir galingesnis, pasiūlęs visiems pagalvoti apie karalių. Tvarka 
turi būti panaši į bičių, o jis panašus į bičių vadą, jų kalba vadinamą 5io//erus. Visi su tuo 
sutikę ir panorėję turėti karaliumi Vaidevutį. Garbės ištroškęs Vaidevutis tuojau sutikęs ka- 
raliauti ir nustatęs visuomenės santvarką. Mirdamas Vaidevutis palikęs keturis sūnus, kurie 
ėmė vaidytis ir net kariauti vienas su kitu. Vyriausią, kurio motina buvusi alanė, rėmę tik 
alanai, o borusai jo nekentę. Po daugelio nesėkmingų mūšių jis turėjęs nusileisti kitiems 
broliams ir su visais alanais išsikelti į savo protėvių žemę, vadinas, grįžti ten, iš kur buvo 
atėję. Kadangi to vyriausio sūnaus vardas buvęs Litalanas, tad ir jo valdoma šalis gavusi 
Litanijos (Lietuvos) vardą. 

Pagal: J. Jurginis, Legendos apie lietuvių kilmę, Vilnius, 1971, p. 71-72. 


1 Palemonas. 
2 Kaunas. 
3 Prūsai. 


4. Iš S. Daukanto veikalo „Darbai senųjų lietuvių ir žemaičių“: 
Taip nugalavęs Teodorikas Odoakrą tegalėjo į Rymą“ įeiti ir juos valdyti. Turėjos dar eruliai? 
nekuriose“ pilyse Italijos per trajus metus, bet, visur persekiojami nuo gotų, apleido ant galo" 
suvisu Italiją ir patys išsiskaidė. Viena dalis jų nuėjo algauti* Justijonui, ciesoriui? Rytų... 
Antra dalis tų erulių, grįždama namon, mušės kely su langobardais, nuo kurių paveikta, vos 
su atgaliais!? per slavionų!!, šiandien lenkų, metuose 490 metais bepargrįžo. Trečioji dalis, 
atsiskyrusi nuo savųjų į Redingotiją, šiandien Meklenburgo vadinamąją Žemę, nuėjo ir tenai 
apsigyveno. 
Noris raštų tų erulių nieksai iki šiai dienai nerado, vienok’? ne tiktai visokie palaikai“ 
senovės, bet pati jų kalba aiškiai šiandien [mena], jog tie eruliai buvo giminės Lietuvos. 
Pagal: S. Daukantas, Raštai, t. 1, Vilnius, 1976, p. 52-53. 


DARBAS SU ŠALTINIAIS: 

1. Kokių dabartinių valstybių teritorijose ar jų dalyse gyveno baltai (1 šal- 
tinis)? Palyginkite tuometinę ir dabartinę baltų gyvenamą teritoriją. 

2. Kokia buvo kunigaikščio Palemono kilmė? Pamąstykite, kodėl norėta 
lietuvių kilmę susieti su šia tauta (2 šaltinis). 

3. Paaiškinkite, kaip Lietuva esą susijusi su alanais (3 šaltinis). 

4. Kuo remdamasis S. Daukantas įrodė, kad lietuviai esą kilę iš herulių 
(4 šaltinis)? 


* Turima omenyje Romà. 
3 Herulai. 

é Kai kuriose. 

7 Galiausiai. 

° Tarnauti. 

* Imperatorius Justinianas. 
10 Atgal. 

1" Slavų. 

12 Vis dėlto. 

5 Liekanos. 


BALTŲ RELIGIJA IR 
PASAULĖŽIŪRA 


+ Baltų religija — politeistinė 
+ Baltų pasaulėžiūra neatsiejama nuo gamtos garbinimo 


+ Baltų laidosena glaudžiai susijusi su pomirtinio gyvenimo samprata 


altai nesukūrė savo rašto, taigi nepaliko ir jokių rašytinių šaltinių. Apie jų 

religiją galime spręsti tik iš nedidelių paminėjimų gretimų kraštų kronikose ir 
metraščiuose, keliautojų pasakojimuose. Antikos autoriai apie baltų religiją ir mi- 
tologiją žinojo nedaug. Keletas pastabų yra romėnų istoriko Publijaus Kornelijaus 
Tacito darbuose, XI a. apie baltų religiją rašė vokiečių geografas Adomas Breme- 
nietis (mirė po 1081 m.), arabų keliautojas Idrisijus (1100-1166 m.). Kai kurių žinių 
yra šventųjų gyvenimų aprašymuose, pasakojančiuose apie šv. Vaitiekaus nužudymą 
Prūsijoje. Apie religines apeigas kartais galima spręsti iš archeologinių radinių, o 
remiantis legendomis ir padavimais apie įvairias vietoves galima bandyti nustatyti, 
kur galėjo būti senovės šventvietės. 

Lietuvos vėlyvojo paleolito žmonės garbino totėmą. Pirmieji medžiotojai, užkly- 
dę į poledynmečio Lietuvos teritoriją, daugiausia medžiojo šiaurės elnius. Jie ir tapo 
pirmųjų Lietuvos gyventojų totemais. Vėliau, pasikeitus klimatui, šiaurės elnio vietą 
žmogaus mitologinėje sąmonėje užėmė briedis. Archeologiniai radiniai, datuojami 
mezolito laikotarpio pabaigoje, leidžia kalbėti apie kito toteminio gyvūno — meš- 
kos — atsiradimą. Tyrinėtojai daro prielaidą, kad šie gyvūnai buvo laikomi giminės 
pradininkais, todėl jiems suteikiami, pavyzdžiui, Elnės Pramotės, Briedžių Briedės ar 
Žvėrių Žvėries (1) vardai. 

Mezolito ir neolito gyvenvietės kurdavosi arti vandens. Žvejyba, vandens paukščių 
medžioklė tais laikais buvo svarbūs pragyvenimo šaltiniai. Nuo akmens amžiaus žino- 
mas mitinis įvaizdis yra Deivė Paukštė. Ji siejama su medžiotojo sėkme. Spėjama, kad 
anties formos kaušeliai, kurių ne vieną archeologai yra radę Lietuvos neolito gyvenvie- 
tėse, buvo naudoti sėkmingos žūklės ar paukščių medžioklės apeigose. 

Baltų religinė pasaulėžiūra panaši į indoeuropiečių, todėl pagrindiniai dievai buvo 
Dievas, Perkūnas, Velinas (prūsų dievų panteonas skyrėsi nuo kitų baltų - jų pagrin- 
diniai dievai buvo Perkūnas, Patrimpas ir Patolas (1)). Apie šių dievų vietą baltų pasau- 
lėžiūroje galima kalbėti hipotetiškai. Mokslininkai daro prielaidas, kad Dievo vardas 


1. Prūsų panteono 
dievai Perkūnas, 
Patrimpas ir Patolas. 
Simono Grunau 
kronika (XVI a.) 


turėjo reikšti spindintį dangaus skliautą, dienos šviesą. Pats Dievas buvo laikomas pa- 
saulio kūrėju, turėjo sūnų Perkūną — vyrą, ginkluotą žaibais ir kirviu, važiuojantį ožiais 
pakinkytu dviračiu vežimaičiu. Perkūno pagalbos šaukdavosi kariai, puldami priešą. 
Baltų pasaulėžiūra buvo pagrįsta gamtos kultu, animistiniu jos suvokimu. Žmonės ti- 
kėjo, kad kiekvienas gamtos reiškinys turi ne tik išorinį pavidalą, bet ir savo dvasią 
(4). Ilgainiui baltų pasaulėžiūroje išsiskyrė du pradai: vyriškasis — dangus, jo kūnai ir 
reiškiniai (šviesa, ugnis, garsas), bei moteriškasis — žemė, augalai, miškai, laukai, kalvos, 
akmenys, vanduo. Šių pradų sąveika lėmė gyvybinių jėgų sklaidą. Baltai tikėjo, kad 
pavasarį, po pirmojo griaustinio, sužaliuoja žolė, išsprogsta medžių pumpurai. Artėjant 
rudeniui šios dievybės galios silpsta. Gamtoje vis labiau įsigali Perkūno priešininkas 
Velinas, kuris sutrumpina dieną, sunaikina augmeniją ir galiausiai gruodu surakina 
žemę. Žiema — jo viešpatavimo metas. Velino galios išsenka pavasarį, kai Perkūnas 
žaibais priverčia jį atrakinti žemę ir išleisti žolę. Nuolatinė Perkūno ir Velino kova suka 
gamtos ratą. 

Nors pagal baltų mitologiją žmogus buvo Dievo atsitiktinai sukurtas, jo gyveni- 
mą ir darbus globojo dievybės. Žmogaus likimas priklausė nuo Laimos, mirtis — nuo 
Giltinės, ūkio sėkmė — nuo Kauko arba Aitvaro, namų židinį globojo Gabija, žemdir- 
bystę - Žemėpatis, laukų derlingumą — Žemyna, o Ganiklis buvo naminių gyvulių 
ganiavos ir piemenų globėjas (2). 

Religinės apeigos buvo atliekamos šventyklose ir kitose kulto vietose, kurių ne- 
įmanoma atkurti. Šiuo metu Lietuvojė saugomos 59 alkavietės ir 166 mitologiniai 
akmenys. Pastarieji buvo įvairių formų su įgaubtu paviršiumi, grioviais ar loviais. Juose 
buvo renkamas gydomasis lietaus vanduo. Iš archeologinių tyrinėjimų galima spėti, 
kad I tūkstantmetyje po Kr. kai kurie nenustatytos paskirties objektai galėjo būti šven- 
tyklos (pvz., Bačkininkėlių piliakalnyje, Prienų rajono savivaldybėje). Manoma, kad 


2. I tūkstantmečio po Kr. vidurio Tušemlios 3. Neolito laikotarpio antropomor- 
piliakalnio įtvirtinimų rekonstrukcija finė medinė skulptūra Šventojoje 


kai kuriuose piliakalniuose buvo atliekamos religinės apeigos (2). Juose rasta ovalių 
medinių statinių liekanų. Tokių statinių viduje būta medinio stulpo. Iš neolito laiko- 
tarpio radinių sprendžiama, kad baltų protėviai galėjo turėti stabų (3). XIV a. rašytiniai 
šaltiniai mini baltus turėjus šventų miškų ir apeiginių vietų. 

Baltai tikėjo pomirtinį gyvenimą: žmogui mirus vėlė keliaujanti į Dausas — mi- 
rusiųjų pasaulį. Dausos esančios Pasaulio kalno viršūnėje, jas su žemiškuoju pasauliu 
jungia Paukščių takas. Po Dausomis esąs Velino valdomas pragaras, ten patenka piktų 
žmonių vėlės. Ant Pasaulio kalno gyvena Dievas, arba Perkūnas. Kartais buvo mano- 
ma, kad po mirties vėlėms tenka lipti į tą kalną. Baltų laidosena glaudžiai susijusi su 
pomirtinio gyvenimo samprata. Neolito pabaigoje į kapą dėdavo įkapių: kovos kirvių, 
kaulo ir gintaro dirbinių, puodų. Tikėta, kad tie daiktai vėl bus reikalingi pomirtiniame 
gyvenime. Maždaug nuo 1000 m. pr. Kr. įsivyravo paprotys deginti kūnus. Jis gyvavo su 
pertrauka V-VI a., iki tol, kol buvo įvesta krikščionybė (3). Tikėta, kad sudegus kūnui 
vėlė lengviau pakylanti į Dausas. Kad būtų lengviau įlipti į Pasaulio kalną, į laidotuvių 


laužą buvo specialiai metami plėšrūnų nagai. 


KLAUSIMAI IR UŽDUOTYS: 


1. Kodėl sunku pagrįstai rekonstruoti baltų pasaulėžiūrą? 

2. Paaiškinkite, kodėl žvėrių kultas svarbus akmens amžiaus Lietuvės 
gyventojams. 

3. Koks baltų ir indoeuropiečių mitologijų santykis? 

4. Apibūdinkite baltų dievus ir jų vietą baltų pasaulėžiūroje. 

5. Ką galima pasakyti apie baltų šventyklas ir kulto objektus? 

6. Apibūdinkite baltų pomirtinio gyvenimo ir pasaulio sandaros sam- 
pratą, palyginkite ją su krikščioniškąja. 


ŠALTINIAI: 


1. 


2 


3. 


Lietuvojė rasti meno dalykai, pirmiausia garbinantys žvėrį — stambų, kilnų ir labiausiai 
trokštamą sumedžioti, rodo, kad pagrindinę vietą turėjo užimti žvėrių kultas. Žvėrių bend- 
ruomenė buvo įsivaizduojama sutvarkyta kaip ir žmonių; turėjo savo vyriausiąjį — visų Žvė- 
rių Žvėrį (dažniausiai moteriškos giminės). Kartais būna Didžiųjų Žvėrių ir Mažųjų Žvėrių 
viešpats, kai kada kiekviena žvėrių rūšis turi savo viešpatį — seniūną ar šeimininkę, tačiau 
iš mūsų turimos medžiagos apie tai dar negalima nieko pasakyti. Gali būti, kad pas mus 
kiekviena briedė buvusi Viešpaties išraiška. 

Pagal: R. Rimantienė, Akmens amžius Lietuvoje, Vilnius, 1996, p. 200. 


Pagrindinių ir kai kurių joms giminingų būtybių šaknys siekia Europos neolitą, o kai kurie 
motyvai — paleolitą. Pačius senoviškiausius elementus turi Laimos grupės dievybės. Gi- 
mimo ir likimo deivė su vandens paukščiais, deivė Mirtis ir jos pelėdos pavidalo apraiškos 
yra paveldėti iš paleolito laikų. Visi šitie motyvai aptinkami Madleno kultūros radiniuose. 
Gyvatės reikšmė mitų pasaulyje yra labai sena. Kaip kosminės gyvybės energijos simbolis 
ji žinoma paleolite ir neolite. Raganos prototipas gali būti toks pat senas, kaip ir Laimos. 
Ypač senoviški yra jos pasivertimai rupūže, žuvimi, ežiu ir kitais gyviais. Laumės išvaizda, 
ypač paukščio kūnas ir paukščio kojos, siekia Madleno kultūros laikus Vakarų Europoje. 
Chtoninė Žemynos grupė, susijusi su žemės derlingumu ir augalija, savo visuma yra vėles- 
nės, neolitinės kilmės, kai Europoje išplito žemdirbystė. 

Pagal: M. Gimbutienė, Senovės lietuvių deivės ir dievai, Vilnius, 2002, p. 75-76. 


Iš Vulfstano (IX a.) pranešimo apie kelionę per Prūsiją: 

20. Aisčiai turi įprotį numirėlį nesudegintą palikti genčių ir draugų tarpe apie vieną arba du 
mėnesius. Karalius ir kitus aukštos kilmės žmones palieka nelaidotus juo ilgiau, kuo daugiau 
jie turi turtų, kartais iki pusmečio, ir lieka jie nesudeginti, ir guli ant žemės savo namuose. Ir 
jam viduje gulint turi būti puotaujama ir žaidžiama, kol jį sudegina. 

21. Tą dieną, kai numirėlį nori nešti ant laužo, padalija po puotavimų ir žaidimų likusią jo 
nuosavybę į penkias ar šešias dalis, kartais ir į daugiau dalių, žiūrint kiek naudos yra likę. 

Maždaug už vienos mylios nuo sodybos padeda didžiausią dalį, paskui antrą, paskui trečią, 
kol viskas toj vienoj mylioj yra padalyta. Ir menkiausia dalis turi būti arčiausiai prie numi- 
rėlio namų. Tada turi susirinkti visi vyrai, kurie krašte turi greičiausius žirgus, už penkių 
ar šešių mylių nuo to lobio. Tada visi skuba jo link. Vyras greičiausiu žirgu prijoja pirmą ir 
didžiausią dalį, ir taip toliau vienas po kito, kol viskas esti paimta. Tada nujoja kiekvienas su 
savo dalimi savo keliu. Jie turi teisę visa pasilaikyti. Dėl to tenai greiti žirgai labai brangūs. 
Ir kai tokiu būdu numirėlio nuosavybė yra padalyta, išneša lavoną ir sudegina jį kartu su 
ginklais ir drabužiais. Jo turtas dažniausiai išeikvojamas lavonui ilgai namuose gulint, o dar 
ir tuo būdu, kad prie kelio padedama svetimiems laimėti ir pasiimti. 


Baltų religijos ir mitologijos šaltiniai, Vilnius, 1996, t. 1, p. 168-169. 


Iš Simono Grunau (apie 1470-apie 1531 m.) „Prūsijos kronikos“ (išleista 1875 m.): 
Dar ir dabar vis pasitaiko tokių nesąmonių tarp nevokiečių [kilmės] prūsų. Yra tokių, kurie, 
kai tik rytą pamato saulę, tuoj ir meldžiasi jai, kad ji augina javus ir žmonėms yra maloni, 
ir daro daug gera. Yra moterų, kurios ąžuole maitina gyvatę ir tam tikru laiku ateina, ir jai 
meldžiasi, kad jų vyrams stiprybės priduotų, kad moterys nuo jų nėščios taptų. Ir dar jie tiki, 
kad ugnis yra dievas, užtat kad ji viską sudegina ir gali žmogų įskaudinti. Ir dar jie ąžuolą ir 
šeivamedį laiko pagarboje, užtat kad juose dievai gyvena. Ir dar jie lapus to ąžuolo, kuriame 
trys stabai stovi, nešiojasi su savimi, kad ko blogo neatsitiktų. Ir dar, jei kas serga, kitas ateina 
aplankyti ir klausia, kaip jam einasi, o ligonis atsako: oi, aš labai sergu, tai jis nebepakils iš 
patalo, mirs, bet jei sako, kad man einasi taip, kaip man duoda dievas, manasis ponas, tai jis 
pakils iš patalo ir bus sveikas. 

Pagal: Baltų religijos ir mitologijos šaltiniai, Vilnius, 2001, t. 2, p. 109. 


DARBAS SU ŠALTINIAIS: 


1. Ką galima pasakyti apie akmens amžiaus žmonių pasaulėžiūrą (1 šal- 
tinis)? 

2. Kaip 2 šaltinis pagrindžia baltų dievybių kilmę? 

3. Kokie prūsų papročiai apibūdinami 3 šaltinyje? Įrodykite, kad prūsų 
visuomenėje egzistavo bendruomeninė nuosavybė. 

4. Remdamiesi 4 šaltiniu apibūdinkite baltų religijos ir pasaulėžiūros po- 
būdį, palyginkite su senovės graikų religija ir pasaulėžiūra. 


APIBENDRINAMIEJI KLAUSIMAI: 


1. 
2. 


3. 
4. 
5. 


6. 
7. 
8. 
9. 

Kaip lietuvių kilmės tyrinėjimai sieja kalbotyrą ir archeologiją? 
Išvardykite svarbiausius lietuvių materialinės kultūros pokyčius akmens 
amžiuje. 

Kodėl apie baltų kilmę sunku kalbėti vienareikšmiškai? 

Kaip pasikeitė baltų ūkis bronzos ir geležies amžiuje? 

Paaiškinkite, kokios istorinės aplinkybės lėmė baltų genčių formavi- 
mąsi. 

Kokios materialinės kultūros atskleidžia baltų genčių formavimąsi? 
Apibūdinkite pagrindines baltų genčių grupes. 

Paaiškinkite, kuo svarbūs baltų gentims upių ir jūrų prekybos keliai. 
Kas būdinga baltų pasaulėžiūrai? 

Įrodykite, kad lietuvių tautos susidarymą lėmė politinės, ekonominės, 
socialinės aplinkybės. 

VIII. VIDURAMŽIŲ 
EPOCHOS 
BRUOŽAI 


iduramžiai — istorijos laikotarpis nuo senovės iki naujųjų laikų, apimantis V a. 
Voa a. Jų pradžia dažnai laikoma 476 m., kai barbarai nuvertė paskutinį 
Vakarų Romos impėrijos imperatorių, o pabaiga — Didieji geografiniai atradimai, ypač 
1492 m., kai Kristupas Kolumbas atrado Ameriką. Sąvoka „viduriniai amžiai“ pradėta 
vartoti XV-XVI a., kai italų humanistai periodą nuo senovės iki jų gyvenamojo laiko- 
tarpio pavadino nuosmukio laikais, pertrūkiu švietimo ir kultūros istorijoje. Vėliau ir 
Apšvietos mąstytojai suformulavo pažangos idėją, todėl viduramžius vadino „Tamsos 
šimtmečiais“. Tiesa, pirmojoje XIX a. pusėje dėl romantizmo įtakos viduramžiai pra- 
dėti idealizuoti, bet, kai pažangos idėja vėl tapo populiari, jie imti vertinti neigiamai. 
Šis vertinimas išliko iki šių laikų: kalboje vartojamas būdvardis „viduramžiškas“ reiškia 
atsilikimą, sąstingį. Taip, atrodo, yra pagrindo manyti — viduramžiais mokslo ir tech- 
nikos, visuomeninio ir dvasinio gyvenimo permainos vyko daug lėčiau nei naujaisiais 
laikais. Pagrindinė to priežastis buvo didelė tradicijų ir papročių reikšmė. Liaudis į 
naujoves žiūrėjo įtariai, o Bažnyčia, kuri visą tą laiką kontroliavo dvasinį gyvenimą, 
naujas idėjas neretai suprato kaip ereziją, nukrypimą nuo tikrojo tikėjimo ir eretikus 
žiauriai baudė. 

Nepaisant to, viduramžiais parašyta puikių literatūros kūrinių (pavyzdžiui: „Ro- 
lando giesmė“, „Nybelungų giesmė“, islandų sagos, Dantės Aligjerio (Alighieri, 1265- 
1321 m.) „Dieviškoji komedija“). Viduramžiais didžioji dauguma gyventojų nemokėjo 
skaityti ir rašyti, todėl didelę reikšmę turėjo žodinė liaudies kūryba (epiniai padavimai, 
legendos, pasakos, dainos ir kt.). 

Tuo metu sukurta didžiųjų architektūros paminklų, bažnyčių, katedrų (Paryžiaus 
Dievo motinos, Reimso — Prancūzijoje, Šv. Morkaus Venecijoje - Italijoje, Linkolno — 
Anglijoje). Jos ir šiandien stebina savo didingumu ir grakštumu. Viduramžiais, dau- 
giausia antrojoje pusėje, suklestėjo vaizduojamasis menas, ypač italų, ispanų, flamandų, 
vokiečių religinė tapyba. Vienuoliai tuo metu kruopščiai perrašinėjo ir miniatiūromis 
puošė tais laikais retą daiktą — knygą. Gamyba ir menas dar nebuvo atsiskyrę vienas 
nuo kito, todėl amatininkai, norėdami savo gaminius parduoti, juos labai gražindavo. 


Viduramžiais atsirado ar paplito jau anksčiau atsiradę šiuolaikiniam pasauliui svarbūs 
dalykai: 

1) krikščionybė ir jos moralinės normos tapo vyraujančia Europos gyventojų religija; 

2) susiformavo pagrindinės europiečių kalbos ir raštija; 

3) susidarė Europos tautos; 

4) atsirado parlamentarizmo užuomazgų ir teisinės sistemos (perimti Romos tei- 

sės principai buvo perduoti naujųjų laikų Europai). 

Europos viduramžiai paprastai skirstomi į tris laikotarpius: 

1) ankstyvuosius viduramžius (476 m.-X a.); 

2) brandžiuosius viduramžius (XI-XIII a.); 

3) vėlyvuosius viduramžius (XIV-XV a.). 

Pasak garsaus rusų istoriko Arono Gurevičiaus (1924—2006 m.), būtų neteisinga 
viduriniuose amžiuose matyti tik Europos „vaikystę“, pasiruošimą naujajai istorijai — jie 
susijungė germaniškoji ir romėniškoji kultūra, susikūrė naujo tipo — feodalinės — vals- 
tybės, atsirado luomai (dvasininkų, bajorų, miestiečių), miestai buvo amatų ir prekybos 
centrai, jie vėliau gavo savivaldą, buvo įkurta aukštųjų mokyklų — universitetų. Krikš- 
čionybė įsitvirtino visoje Europoje. Pasibaigus viduramžiams (ypač po Didžiųjų ge- 
ografinių atradimų), Europa ėmė įsigalėti pasaulyje, pajungdama kitus kraštus. Ir net 
po XIV-XV a. Europą ištikusių krizių (marų, maištų, karų) ji, pirmaudama technika ir 


mokslu, įžengė į naujuosius laikus. 


BIZANTIJA 


+ Bizūntija — antikinės tradicijos paveldėtoja tr tesėja 
viduramžiais 

+ Bizūntijos ūkio pagrindas — prekyba ir temų sistema 

+ Aukšta Bizūntijos kultūra padarė didelę įtaką Rytų ir Pietryčių 
Europos šalims (Kijevo Rūsiai, Bulgūrijai, Sėrbijai) 


+ 
395 m. | 1204m. 
Ròmos impèrija suskilo į | kryžiuočiai užėmė 


Vakarų ir Rytų impėrijas Konstantinopolį 


1453 m. 
žlugo Bizantijos impėrija 


527-565 m. - 
imperatoriaus Justiniano I 


Didžiojo valdymas 


V: pabaigoje Vakarų Romos impėrija žlugo, o Rytų Romos, arba Bizantijos, 
impėrija per Didįjį tautų kraustymąsi nukentėjusi mažiau — išliko. Bizantijos 
valstybė valdė didelę teritoriją, kuri apėmė beveik visą Balkanų pusiasalį, Mažąją Aziją, 
Siriją ir Egiptą. Šioje valstybėje imperatoriai turėjo neribotą pasaulietinę valdžią, Krikš- 
čionių bažnyčia, kurią ne kartą draskė religinė nesantaika, taip pat iš esmės buvo jiems 
pavaldi. Imperatoriai nuspręsdavo, ką skirti Bažnyčios vadovu - Konstantinopolio pa- 
triarchu, galėjo jį nušalinti, kišosi į religinius ginčus, gynė tikrąjį (ortodoksų) tikėjimą. 
Bizantijoje nevyko Vakarų Europai būdingų kovų tarp pasaulietinės ir bažnytinės val- 
džios. Bizantijos imperatoriai toliau laikė save Romos impėrijos paveldėtojais. Vienas 
iš žymiausių valdovų buvo Justinianas I Didysis (valdė 527-565 m.) (1, 3). Jis bandė 
atkurti buvusios Romos impėrijos galybę, užėmė visą Italiją, didelę dalį romėniškosios 
Afrikos ir pietinę Ispanijos dalį (1). Karinius Bizantijos veiksmus nutraukė 543 m. kilusi 
maro epidemija ir aktyvus užkariaujamų kraštų priešinimasis. Po šių karų įsigalėjusi tai- 
ka sudarė palankias sąlygas plėtotis prekybai, amatams, kultūrai. Imperatorius Justinia- 
nas sukūrė veiksmingą centralizuotą administraciją, išleido dekretus, nukreiptus prieš 
stambiuosius žemvaldžius ir ginančius smulkiuosius žemdirbius — valstybės karinės ir 
finansinės stiprybės pagrindą. Siekiant užkirsti kelią tuo laikotarpiu vyravusiai įstatymų 
leidimo anarchijai ir tarpusavio prieštaravimams, Justiniano I iniciatyva buvo sukurta 


komisija, kuri surinko, peržiūrėjo ir kodifi- 
kavo romėnų teisę, išleido įstatymų rinki- 
nius, taip pat ir garsųjį Justiniano kodeksą 
(529 m.). Jame Bizantijos teisininkai ro- 
mėnų įstatymus pakeitė ir pritaikė naujos 
krikščioniškos visuomenės poreikiams (5). 

mis buvo siekiama plėsti prekybą. Vakarų 
Europos miestai dėl ekonominio nuos- 

mukio prabangos prekes gabenosi iš Rytų 

šalių — Kinijos ir Indijos. Bet prekiauti su 
šiomis šalimis trukdė persai, vėliau arabai, 
todėl ieškota aplinkinių kelių arba net gu- 
drauta (pvz., Konstantinopolyje, Antidchi- 
joje ir Tėbuose pavyko pradėti šilko gamy- 


bą — vienuoliai slapta tuščiavidurėse lazdo- 
se iš Kinijos atgabeno griežtai draudžiamą 1. Justinianas I Didysis. San Vitalės bažnyčios 
išvežti „prekę“ — šilkaverpio lėliukes). Į mozaikos detalė (Ravena, VI a.) 

Bizantiją plūdo naujos prabangos prekės: 

kailiai iš Šiaurės šalių, gintaras iš Baltijos jūros pakrančių, brangakmeniai iš Vidurinės 
Azijos. Prekyba su Bizantija skatino Rytų ir Šiaurės Europos stiprėjimą. Bizantijos 
sostinė Konstantinopolis tapo prekybinio pasaulio sostine, tai buvo vienintelis miestas 
to meto Europoje, turėjęs vandentiekį ir kanalizaciją. Pagrindinėje miesto gatvėje su 
didelėmis parduotuvėmis vyko įvairiausių prekių mainai. Prekybai klestėti įtakos turėjo 
ir jūreivystė — į kitas šalis laivais buvo gabenami vietiniai gaminiai (papuošalai, namų 
ūkio reikmenys, vilna, linas, oda). Kaip ir senovės Romoje, nors ne tokiais dideliais 
mastais, Justiniano laikais buvo vykdomi viešieji darbai: statytos sienos, viešieji pasta- 
tai, didingos bažnyčios, pavyzdžiui, kupolinis Šv. Sofijos soboras (2). 

Iki VII a. vidurio Bizantijai pavyko išlaikyti galią, bet vėliau Imperijai iškilo nau- 
jų sunkumų. Justiniano įpėdiniai veltui bandė išsaugoti atkovotas teritorijas, kurios 
viena po kitos atiteko slavams, persams, avarams. Imperijai liko tik graikiškosios jos 
teritorijos, todėl graikų kalba buvo paskelbta oficialia (anksčiau buvo lotynų). Tais 
sunkiais laikais imperatorius Heraklėjas (valdė 610-641 m.) (2) reformavo vidaus 
Įstatymus ir įsteigė temas — karines administracines apygardas. Kiekvienoje temoje 
kareiviai gaudavo nuosavos žemės ir tapdavo savarankiškais valstiečiais. Už tai jie 
turėjo ginti temas karuose. Temų sistema tapo naujos Bizantijos valstybės pagrindu. 


Gynyba sustiprėjo, valstybės ekonomika — taip pat, nes valstiečiai mokėjo mokesčius. 

2. Šv. Sofijos soboro vidus 


Kadangi temų sistema buvo labai svarbi šalies gerovei, imperatorius gynė laisvuosius 
valstiečius nuo didikų. 

VII a. pradžioje kovose su persais Bizantija prarado Egiptą ir Palestiną, vėliau šias te- 
ritorijas užkariavo arabai. VIII-IX a. Bizantija drąsiai kovojo ne tik su anksčiau buvusiais, 
bet ir su naujais priešais. 717—718 m. Konstantinopolį iš jūros ir iš sausumos pusių buvo 
apgulę arabai. Dėl atšiaurios žiemos, bizantiečių svaidomos „graikų ugnies“ (parako, der- 
vos ir sieros mišinys, kuris dega ant vandens), bado savo tikslų arabai nepasiekė. 813 m. 
Konstantinopoliui grasino bulgarai, kurie pasitraukė tik pasirašę naudingą taikos sutartį. 

Turėdama veiksmingą gynybą, tvirtą ekonomiką ir prekybą, Bizantija X a. vėl sukles- 
tėjo. Rytuose ir Balkanų pusiasalyje buvo atkariautos didelės sritys. Bet XI a. pabaigoje 
iš rytų į Mažąją Aziją ėmė veržtis tiūrkų gentys. Nesibaigiantys karai sužlugdė temų 
sistemą. Nuolat kariaudami valstiečiai nebepajėgė sumokėti mokesčių (4), o stambieji 
žemvaldžiai užvaldydavo vis daugiau žemių. Imperatoriaus pajamos sumažėjo, smuko 
karių moralė. O Pietų Europos (ypač Italijos) miestai sustiprėjo. Prekyba ėmė garsėti Ve- 
nėcija. Ji nukreipė Ketvirtojo kryžiaus žygio (1202-1204 m.) dalyvius prieš savo konku- 
rentą Konstantinopolį. Miestas buvo nusiaubtas. Konstantinopolis ir nemaža Bizantijos 
dalis nuo 1204 iki 1261 m. priklausė kryžiuočių įkurtai vadinamajai Lotynų impėrijai. 


lr nors Bizantijos valstybė buvo atkurta, ji ilgai negalėjo atsigauti. Arabai ir Vakarų 
Europos prekybininkai pakirto prekybinę Bizantijos galią, temų sistema suiro, kariuo- 
menėje vis daugėjo samdinių. Stambieji žemvaldžiai, įgiję gausybę privilegijų, įsigalėjo 
valstybėje. Į Bizantijos impėriją vis atkakliau veržėsi turkai (iš pradžių turkai seldžiukai, 
o nuo antrosios XIV a. pusės — turkai osmanai), ir ji nebesugebėjo atsilaikyti. 1453 m. 
turkams osmanams šturmavus jau mažos Bizantijos impėrijos sostinę Konstantinopolį, 
daugiau kaip 1000 metų gyvavusi Imperija žlugo. XIX a. pabaigoje-XX a. pradžioje iš 
turkų osmanų nepriklausomybę atsikovojo buvusios Bizantijos impėrijos tautos (pir- 
miausia — graikai), o didžiojoje azijinėje jos dalyje ir dabar gyvuoja Turkijos valstybė. 

Bizantija buvo aukštos kultūros šalis. Joje nuo V a. veikė aukštosios mokyklos, 
buvo rašomos istorijos kronikos, šventųjų gyvenimų aprašymai, žodynai, sudarinėja- 
mi žemėlapiai. Čia nepaprastai suklestėjo architektūra, tapyba, mozaika (3) ir amatai. 
Graikiško kryžiaus plano bažnyčios su kupolais rodė ne tik apie Bizantijos architek- 
tų dėmesį išoriniam vaizdui, bet ir tikslumui, tobulumui. Tapyba tapo simboliškesnė, 
abstraktesnė, paveiksluose vyravo asketizmo idealai (4). Menininkai buvo labai kū- 
rybingi: rankraščiai iliustruojami miniatiūromis, kuriamos prašmatnios margaspalvės 
mozaikos, sukurtos pagal tapybos pavyzdį, naudotas iš arabų perimtas emalis. Apie 
Bizantijos meną buvo žinoma ir už Imperijos ribų, šis menas turėjo įtakos šalims, iš 
Bizantijos priėmusioms krikštą — Rūsiai, Bulgarijai, Serbijai. 

3. Konstantinopolio Didžiųjų rūmų grindų 4. Ikona. Madona su kūdikiu soste 
mozaikos detalė, V a. (tapyta Konstantinopolyje, XIII a.) 


KLAUSIMAI IR UŽDUOTYS: 

1. Bizantijos imperatorius Justinianas paskelbė: „Viena valstybė, viena 
religija.“ Ar tai galėjo sustiprinti valstybę? Kaip buvo iš tikrųjų? 

2. Kuo viduramžiais Bizantijos valstiečių padėtis skyrėsi nuo Europos 
valstiečių padėties? 

3. Įrodykite, kad kitų kraštų prekyba su Bizantija skatino jų raidą. 

4. Kokios įtakos temų sistemos žlugimas galėjo turėti Bizantijos impėrijos 
galybės smukimui? 

5. Kodėl X a. Bizantija suklestėjo antrą kartą? Kada Bizantija klestėjo 
pirmą kartą? 


ŠALTINIAI š 
1. Bizántijos impèrija VI-XII a. 


VESTGOTAI 


E as 


Imperija 527 m. 
Imperija 565 m. 


Imperija 867 m. | 1: 2 | ži 

2. 


Imperatoriaus 
Heraklėjo pergalės 
paradas 628 m. 
(Miniatiūra iš XI a. 
mišių knygos).- 
Parado priekyje 
nešamas kryžius, 
ant kurio, kaip 
tikėjo krikščionys, 
buvo nukryžiuotas 
Kristus. Kryžius 
buvo atimtas iš 
persų, pagrobusių 
jį iš sugriuvusios 


Jerūzalės. 


NAKAT, 


Dievo Motina su kūdikiu tarp imperatorių Konstantino ir Justiniano (mozaika iš Šv. Sofijos 


soboro Konstantinopolyje, X a. antroji pusė). 


Čia pavaizduota 


karūnuotoji Dievo 


Motina su kūdikiu, 


kuriai imperatoriai 
Konstantinas ir 
Justinianas aukoja 
savo kūdikius: 
Konstantinas — 
miestą, Justinia- 
nas — Šv. Sofijos 


soborą. 


Iš VIII a. Bizantijos „Žemdirbystės įstatymo“: 


9. Jeigu žemdirbys mortitas! be žemės davėjo žinios nupjovė ir surinko jo pėdus, tai, kaip 


vagis, neteks viso savo derliaus. 


13. Jeigu žemdirbys paėmė iš kokio nors nuskurdusio žemės savininko vynuogyną dirbti iš 


pusės ir neapgenėjo jo, kaip pridera, neapkaupė ir neaptvėrė jo statine tvora, tegu iš derliaus 


nieko negauna. 


1 Mortitas — nuomininkas. 


34. Jeigu samdomas piemuo bus pagautas melžiantis galvijus slapta nuo jų šeimininko ir 
pardavinėjantis [pieną], tebūnie sumuštas ir netenka samdinio atlyginimo. 
59. Kertančiam vaisius vedančius svetimus vynuogienojus arba raunančiam [su šaknimis | 
bus nukirsta ranka, ir jis atsakys už nuostolį. 
61. Ateinantieji į svetimus vynuogynus ir figmedžių giraites valgyti [vaisių] nebus baudžia- 
mi. O jeigu vogti — bus plakami ir neteks drabužių. 

Pagal: Vidurinių amžių istorijos chrestomatija, t. 1, Kaunas, 1976, p. 118-119. 


Justiniano „Institucijų“ įžanga: 
Kad valstybė būtų taip pat gerai valdoma tiek taikos, tiek karo metu, Jo Imperatoriškoji 
Didenybė turi remtis kariuomene, bet taip pat ir įstatymais. 

Itin kruopščiai, vargingai ir su visagalio Dievo malone mes prisiėmėme tą dvigubą 
užduotį. Barbarų tautos, pažabotos mūsų ginklų, pažįsta mūsų karinę jėgą: Afrika ir tiek 
kitų provincijų, taip ilgai išplėštos iš Romos valdymo ir atgautos, Dieviškajai Apvaizdai 
suteikus sėkmę mūsų ginklams, puikiai tai liudija. 

Šiose „Institucijose“ trumpai išdėstyta tai, kas kadaise galiojo, tai, kas iš pradžių buvo 
išblėsę ir pasenę ir vėl buvo iškelta į dienos šviesą mūsų imperatoriškuoju rūpesčiu. 

Tad priimkite šiuos įstatymus su atsidavimu ir stropiai ir pasirodykite esą tokie uolūs, 
kad jus įkvėptų viltis valdyti jūsų teisės studijoms pasibaigus, dalyvauti valstybės valdyme 
tose srityse, kurios jums bus patikėtos. 

Pagal: Europos istorija, Vilnius, 2001, p. 98. 


DARBAS SU ŠALTINIAIS: 


1. Naudodamiesi 1 šaltiniu nurodykite, kaip ir kodėl keitėsi Bizantijos 
teritorija VI-XII a. 

2. Kodėl Kristaus kryžiaus sugrąžinimo krikščionims proga buvo sureng- 
tas iškilmingas paradas? Kaip būtų galima susieti Romos imperato- 
riaus Teodosijaus ir Bizantijos imperatoriaus Heraklėjo veiklą? Ar 2 
šaltinis yra pirminis? Atsakymą paaiškinkite. 

3. Kodėl 3 šaltinyje pavaizduota, kad Konstantinas aukoja Dievo Moti- 
nai miestą (kokį miestą?), o Justinianas — Šv. Sofijos soborą? Tai pir- 
minis ar antrinis istorijos šaltinis? Kodėl taip manote? 

4. Kokias žinias apie socialinę Bizantijos kaimo gyventojų padėtį patei- 
kia 4 šaltinis? Kokios dvi žemės valdymo formos čia aprašytos? Įrody- 
kite, kad šis įstatymas tais laikais buvo gana humaniškas. Ar jis tiktų 
mūsų laikams? Kodėl? 

5. Kokios „dvigubos užduoties“, pasak 5 šaltinio, ėmėsi imperatorius Jus- 
tinianas? Kaip pavyko ją įgyvendinti? Ar 5 šaltinis pirminis ar antri- 
nis? Atsakymą pagrįskite. 


FRANKŲ VALSTYBĖ 


+ Frūnkų valstybė — svarbiausias ankstyvyjų viduramžių Vakarų 
Europos politinis junginys AAA 

+ Karolis Didysis — žymiausias Frūnkų valstybės valdovas 

+ Verdeno sutartis skelbė Frankų valstybės suirimą, sudarė sąlygas 
formuotis trims didžiosioms šiandieninėms Europos tautoms ir | 


valstybėms: Vokietijai, Prancūzijai, Italijai 


+ 
| mūšis prie Suasono ir Karolis Didysis vainikuojamas 
Frankų valstybės įkūrimas imperatoriumi 


751 m. = 843 m. = 
Verdeno sutartis 


Karolingų dinastijos 
valdymo pradžia 


Bi“ Vakarų Romos impėrijos teritorijoje daug germanų genčių (romėnai jas 
vadino barbarais) buvo įkūrusios savo valstybes, bet greitai jos žlugdavo arba bū- 
davo užkariaujamos kitų tautų. Frankai, kurie iš netolimos Užreinio teritorijos atsikėlė 
į Galiją, 486 m. laimėjo mūšį prie Suasono, užkariavo galus ir 496 m. priėmė vie- 
tinių gyventojų tikėjimą — krikščionybę. Rašoma, kad jų karalius Chlodvigas (valdė 
481-511 m.) buvo pažadėjęs tapti krikščioniu (2), jeigu jo krikščionės žmonos Klotildos 
dievas suteiks jam pergalę. Frankai, turėdami stiprius valdovus, sugebėjo sukurti vals- 
tybę, kuri apėmė nemažą buvusios Vakarų Romos impėrijos teritorijos dalį. Karalius 
Chlodvigas, kilęs iš Merovingų dinastijos, kurios pavadinimas siejamas su Chlodvigo 
senelio Merovicho (mirė 458 m.) vardu, padėjo naujos krikščioniškos valstybės pa- 
matus didelėje Vakarų ir Vidurio Europos dalyje, kur pirmą kartą istorijoje Galija 
ir Germanija priklausė tam pačiam politiniam vienetui. VII-VIII a. šioje valstybėje 
teisiškai buvo įtvirtinta privati, pirmiausia dirbamos žemės, nuosavybė. 

VII a. pabaigoje Merovingų dinastijos valdžią visiškai ribojo diduomenė: stipriausi 
jos vadai perėmė rūmų valdytojų (majordomų) funkcijas — ne tik vadovavimą valstybės 
administracijai, bet ir politikai, karui. Ypač pasižymėjo majordomas Karolis Martelis 
(valdė 715-741 m.). Jis 732 m. prie Puatjė nugalėjo arabus musulmonus ir sustabdė 


jų veržimąsi į Vakarų Europą. Jo sūnus Pi- 
pinas Trumpasis (valdė 751-768 m.) nuvertė 
paskutinį Merovingą (4) ir pats pasiskelbė 
karaliumi (popiežius jo titulą pripažino) — 
prasidėjo Karolingų dinastiją. 754 ir 756 m. 
Italijoje jis sumušė langobardus ir popiežiui 
perdavė dalį jų žemių su Romos sritimi; jose 
756 m. susikūrė popiežiaus valstybė. 
Žymiausias Karolingų dinastijos atstovas 
buvo Karolis Didysis (valdė 768-814 m.) (1). 
800 m. Romos Šv. Petro bazilikoje jis buvo ka- 
rūnuotas imperatoriumi. Karolis Didysis su- 
kūrė pirmąją didelę Vakarų Europos viduram- 
žių valstybę (1). Būdamas popiežiaus sąjun- 
gininkas, jis aktyviai kišosi į Italijos reikalus. 
774 m. užkariavo langobardų Šiaurės Italiją, 
kuri siaubė popiežiaus žemes, vėliau, nors ir 
nelengvai, pajungė fryzus ir avarus. Surengė 


ag Taa "MAMA daug žygių, norėdamas pavergti saksus, kurie 
1. Karolis Didysis (statulėlė, IX a.) nuolatos puldinėjo ir plėšė frankų žemes. Tik 
ėmęsis žiaurių priemonių — žudęs belaisvius, 
niokojęs kraštą, trėmęs gyventojus, ėmęs įkaitus — Karolis Didysis užkariavo saksus ir 
privertė juos apsikrikštyti. Kovoti su arabais musulmonais Ispžnijoje jam sekėsi ne taip 
gerai: jis užėmė tik mažą dabartinės Ispanijos teritorijos dalį prie Pirėnų kalnų. Vieno 
žygio metu, kovodamas su arabais, žuvo Karolio Didžiojo sūnėnas Rolandas. Jo karo 
žygiai vėliau buvo aprašyti viename iš gražiausių viduramžių epų — „Rolando giesmėje“. 
Karolis Didysis valstybę suskirstė į grafystes (sritis), kurias valdė grafai, tiesiogiai 
pavaldūs imperatoriui. Jie administravo ir teisė apygardose, vadovavo kariuomenei. Pa- 
sienio sričių (markų) valdytojai (markgrafai) galėjo vadovauti ir karo žygiams. Vietos 
valdininkus Karolis Didysis kontroliavo padedamas karališkųjų inspektorių (6). Impe- 
ratorius kišosi ir į Bažnyčios reikalus: kovojo su erezijomis, skirdavo vyskupus, kurie 
savo teritorijoje turėjo grafo teises. Karolis Didysis reikalavo, kad didikai jam duotų 
ištikimybės priesaiką kasmetiniuose susirinkimuose Imperijos sostinėje Achene. Kad 
užsitikrintų didikų paramą, Karolis Didysis ir jo įpėdiniai skirdavo jiems beneficijas, 
jei tik šie prisiekdavo ištikimybę. 
Rūpindamasis kultūra, Karolis Didysis į savo dvarą pritraukė daug išsilavinusių 
žmonių. Tai skatino švietimo, literatūros, meno raidą (3). Anglosakso Alkuino (apie 


735-804 m.) vadovaujamas būrelis — vadinamoji 
Akademija — telkė žymiausius to meto mokslinin- 
kus. Buvo kopijuojami Italijoje ir Bizantijoje įsigyti 
lotyniški rankraščiai, rašomi istoriografijos kūriniai, 
kūrėsi mokyklos. Einhardas (apie 770-840 m.), 
Karolio Didžiojo biografas, parašė žymų veikalą 
„Karolio Didžiojo gyvenimas“ (2). Plito lotynų kal- 
ba. Ji buvo vartojama ne tik Bažnyčioje, bet ir su- 
darinėjant įstatymų kodeksus. Atsirado supapras- 
tintas lotyniškas raštas (5). Architektūroje įsigalėjo 
romaninis stilius (4). Kultūrinis pakilimas Karolio 
Didžiojo laikais vadinamas Karolingų renesánsu. 

Karolio Didžiojo palikuonys neįstengė išsaugo- 
ti šio palikimo. Jo vaikaičiai Karolis II Plikagalvis, 
Liudvikas Vokietis ir Lotaras I 843 m. Verdenė 
galutinai padalijo valstybę į 3 dalis, iš kurių vė- 
liau susiformavo trys didelės Europos valstybės — 
Prancūzija, Vokietija ir Italija (3). 


3. Laiminantis Kristus. 
Evangelijų knyga (Karolio 
Didžiojo dvaro mokykla, 
781-783 m.) 


4. Acheno katedros vidus 


A 


2. Puslapis iš Einhardo veikalo 


„Karolio Didžiojo gyvenimas“ 


KLAUSIMAI IR UŽDUOTYS: 


1. 


2. 


3. 


4. 


ŠALTINIAI 


Kodėl ilgai gyvavo tik viena Romos impėriją sugriovusių barbarų 
įkurta valstybė? 

Kodėl Chlodvigas apsikrikštijo? Nurodykite objektyvias ir subjekty- 
vias šio poelgio priežastis. 

Kodėl suiro Frankų impėrija? Nurodykite vidines ir išorines šio įvykio 
priežastis. 

Naudodamiesi Karolio Didžiojo pavyzdžiu, apibūdinkite, kaip asme- 
nybės gali paveikti istoriją. 

Kokios buvo Karolio Didžiojo valdymo reformos? 

Kodėl Karolio Didžiojo valdymo laikotarpis dar vadinamas Karolingų 


renesansu? 


1. Frankų valstybė Karolio Didžiojo laikais 


"X 


"(A ANGLOSAKSAI | 


ES Frankų karalystė 768 m. 


Užkariautos teritorijos 
(su datomis) 


Žygių kryptys 


Lsd Žygiai po 800 m. 


Imperija 814 m. 


“Į Įtakos zona 


ÈA imperatoriaus rūmai 

Roma Sostinė 
| Žygis į Ispaniją 
Žygis į Bretanę 


Žygis į Daniją < 


Žygis į Sorbiją | 


Žygis į Panoniją 


2. Chlodvigo krikštas 496 m. (bareljefas) 


3. Frankų impėrijos padalijimas 843 m. 


4. Iš Einhardo veikalo „Karolio Didžiojo gyvenimas“: 
Merovingų giminė, iš kurios frankai buvo pratę rinkti savo karalius, garsėja tuo, kad valdė 
iki Childeriko, kuris Romos pontifiko! Stepono įsakymu buvo nuverstas nuo sosto, jo plau- 
kai nukirpti, o jis pats uždarytas į vienuolyną. Bet jei atrodo, kad Merovingų dinastija iš 
tiesų pasibaigė tik su juo, tai ji jau seniai buvo praradusi bet kokią galią ir pasižymėjo tik 
tuščiu karaliaus titulu. Valstybės turtas ir valdžia buvo dvaro valdytojų rankose. 
Europos istorija, Vilnius, 2001, p. 108. 


' Popiežius. 


5. Iškapituliarijų2: 


Pastaruoju metu mes ne sykį esame gavę laiškų iš įvairių vienuolynų. Daugelyje minėtų 


laiškų mes aptikome teisingą prasmę, bet netaisyklingą kalbą: jų netobulai išmokta kalba 


negalėjo be klaidų išreikšti to, ką teisingai jiems diktavo vidinis jausmas. Dėl to mes ėmėme 


būgštauti, kad jeigu įgyjami tokie prasti rašymo įgūdžiai, tai gal dar sunkiau yra suvokiama 


Šventojo Rašto esmė. Todėl raginame jus ne tik nevengti kalbos mokslų, bet kuo romiausiai 


ir uoliausiai jų mokytis. Tam tikslui reikia parinkti tokius vyrus, kurie, pirma, nori ir sugeba 
mokytis, o antra — turi pašaukimą mokyti kitus. 


Pagal: Vidurinių amžių istorijos chrestomatija, t. 2, Kaunas, 1977, p. 50. 


6. Iš 825 m. kapituliarijų: 


Jie mūsų buvo pasiųsti, kad kartais koks vyskupas ar grafas, dėl kokių nors kliūčių negalė- 


damas atlikti savo pareigų, galėtų kreiptis į juos ir jų padedamas savo pareigą atliktų. Bet 


jei kartais pasitaikytų, kad koks nors vyskupas ar grafas aplaidžiai eitų savo pareigas, tegu 


jį išbara ir patarimais vėl sugrąžina į teisingą kelią. Ir tegu visa tauta žino, jog pasiųsti jie 


tam, kad kiekvienas žmogus, kuris dėl grafo aplaidumo, nerūpestingumo ar neprieinamumo 


negalėjo rasti teisybės, galėtų pirmiausia pasiskųsti jiems ir jų padedamas rasti teisybę. 


Pagal: Istorija, d. 1, Vilnius, 1994, p. 245. 


DARBAS SU ŠALTINIAIS: 


1. 


2. 


Kas galėtų būti iliustracijos (2 šaltinis) kairėje pavaizduota moteris? 
Kodėl taip manote? 

Kodėl VIII a. viduryje Merovingų dinastija prarado savo valdžią? 
(Remkitės 4 šaltiniu.) 

*Apie kokius valstybės pareigūnus kalbama 6 šaltinyje? Kas galėtų 
būti minimų kapituliarijų autorius? Kokių šių dienų Lietuvos parei- 
gūnų funkcijos yra panašios? 

Ar 5 ir 6 šaltiniai yra pirminiai ar antriniai? Savo atsakymą pagyįskite. 
Apibūdinkite, kas yra Karolingų renesansas. Kuris šaltinis susijęs su 
šiuo reiškiniu? Kodėl taip manote? 

"Naudodamiesi 1 ir 3 šaltiniais, nurodykite, kodėl VIII a. Frankų vals- 
tybė vykdė užkariaujamuosius žygius ir kodėl IX a. viduryje ji suskilo. 


* Kapituliūrijos - Karolingų dinastijos valdovų įstatymai, įsakai, nurodymai. 


27. FEODALIZMAS VAKARŲ 
EUROPOJE 


+ Feodalizmo atsiradimą lėmė agrarinis ūkio bobūdlis, prekybos 
nuosmukis, dažni karai 

+ Pagrindinis feodalizmo bruožas — asmeniniai santykiai tarp 
senjorų ir vasalų 

+ Feodalizmo laikotarpiu reali valdžia buvo sutelkta senjorijose 


ir pilyse 


V a. pabaigoje VIII a. Apie 1000 m. Apie 1500 m. - 
prasidėjo sparčiai klostėsi prasidėjo brandieji viduramžių 
viduramžiai feodaliniai santykiai viduramžiai pabaiga 


| /iduramžiais Vakarų ir Vidurio Europoje įsivyravę santykiai ir jais pagrįsta vi- 


suomeninė santvarka vadinama feodalizmū. Feodalizmas formavosi pamažu, 


pereinant iš antikos į viduramžius. Žlugus Vakarų Romos impėrijai visuomenės na- 
rius ir viešame, ir privačiame gyvenime siejo tik asmeniniai ryšiai. Šiems santykiams 
paprastai būdinga globa, kurią turtingas žmogus suteikia laisvam žmogui mainais už jo 
atsidavimą ir ištikimybę. O globos tada reikėjo daug kam. Ankstyvaisiais viduramžiais 
(V a. pabaiga-X a.) Vakarų Europoje daugiau kaip 90 procentų žmonių gyveno kai- 
muose. Laikai buvo neramūs, dažnai vyko karai: nuo VIII a. pradžios į Vakarų Europą 
iš pietų veržėsi arabai, nuo VIII a. pabaigos iš šiaurės — normanai, LX a. iš rytų - veng- 
rų protėviai. Karaliai nepajėgė apginti valstiečių. Šie pagalbos ieškojo pas vietinius 
didikus, kurie turėjo savo karių būrius. IX a. karaliaus valdžia nusilpo, todėl didikai 
tapo nepriklausomais savo valdomų sričių valdovais. Jie gynė valstiečius, bet pastarieji 
už tai turėjo atiduoti savo žemes (atsisakyti į jas alodinių teisių). Tokia globa būdavo 
įteisinama sutartimis (prekūriumais, komendūcijomis). Laisvieji valstiečiai pamažu 
tapdavo priklausomais žmonėmis arba net baudžiauninkais — turėjo atlikti prievoles 
didikams, be jų leidimo niekur negalėjo persikelti, žemvaldys turėjo teisę juos teisti. 
Viduramžiais tarp žemvaldžių susiklostė vasaliniai santykiai. Karalius, kaip vyriau- 
siasis senjoras (vadinamas siuzerenū), žmonėms, padedantiems jam valdyti, duodavo 

1. Pakėlimas į riterius 


žemės valdų — beneficijų, kurios vėliau virto feodais (kitaip lėnais). Asmuo, gavęs leną 
iš karaliaus, buvo vadinamas vasalū. Jis su savo kariniais būriais privalėjo padėti karaliui 
per karą, o reikalui esant išpirkti jį iš nelaisvės (3). Karaliaus vasalai dažnai gaudavo 
didelių lenų, todėl dalį žemių perduodavo ir savo vasalams. Panašūs vasaliniai ryšiai 
užsimezgė tarp visų feodalinių pakopų: vientisas asmeninės priklausomybės tinklas nu- 
sidriekė nuo karaliaus iki smulkiausių feodalų - riterių (1, 1). Visi stambieji žemvaldžiai 
imti vadinti senjorais, o žemės gavę nuo jų priklausomi smulkesni feodalai — vasalais (2). 
Šiuos santykius įtvirtino feodaliniai ritualai. Duodamas paklusnumo įžadus, vasalas 
atsiklaupdavo priešais senjorą, paduodavo jam abi rankas, paskui senjoras jį pabučiuo- 
davo. Vasalas prisiekdavo jam ištikimybę (3). Senjoras suteikdavo vasalui feodą, kurį 
simbolizuodavo žemės grumstas ar vėliava. 

Tačiau ilgainiui feodaliniai santykiai ėmė kisti. Daugelis žemesniųjų vasalų išdaly- 
davo savo valdas kitiems vasalams. Atsitikdavo netgi taip, kad vienas vasalas prisiekda- 


Valstiečiai nepriklausė feodaliniams laiptams 


2. Feodalinių laiptų schema 


vo ištikimybę keliems senjorams. Jei kildavo 
nesutarimų tarp vasalo senjorų, vasalas daž- 
nai rinkdavosi tą, kuris buvo jam parankes- 
nis. Iš karaliaus feodalai gaudavo imunitėto 
raštų, atleidžiančių jų valdas nuo prievolių, 
suteikiančių jiems teisę savo feodo teritori- 
joje rinkti mokesčius, vykdyti administraci- 
nes ir teismo funkcijas. Šios teisės stiprino 
žemvaldžių galią ir nepriklausomybę. Taigi 
stambesnieji feodalai nebuvo suinteresuoti 
klausyti savo senjorų, juo labiau karaliaus. 
Feodaliniai santykiai pamažu įsigalėjo 
visoje Vakarų ir Vidurio Europoje. Dažnai 
vyko anarchiškos tarpusavio kovos dėl val- 
džios ir žemių, todėl IX a. pabaigoje-X a. 
ypač sparčiai daugėjo feodalinių pilių (4). Jos 
buvo statomos siekiant kuo geriau apsisau- 


3. Vasalo priesaika karaliui 
(gotikinė sienų tapyba, XIII a.) 


goti nuo besiveržiančių išorės priešų ir agresyvių kaimynų. Natūrinio ūkio, prekybos 


nuosmukio, didėjančio feodalų savarankiškumo sąlygomis stipresnių feodalų pilys tapo 


vietinės politinės galios centrais, aplink pilis atsiradusios senjorijos pakeitė silpnėjančią 
karalių valdžią. Valstybės suskilo į daugybę feodalinių valdų (2). Toks feodalinis susi- 
skaldymas netrukus po Karolio Didžiojo mirties apėmė Frankų valstybę. 


4. Viduramžių pilis, 1328 m. freska 


KLAUSIMAI IR UŽDUOTYS: 


1. 
2. 


3. 
4. 


5. 


ŠALTINIAI: 


Kokie svarbiausi feodalizmo požymiai? Trumpai juos apibūdinkite. 
Kodėl viduramžiais Vakarų ir Vidurio Europoje vyraujanti santvarka 
buvo feodalizmas? 

Kur ir kodėl anksčiausiai atsirado feodalizmas? 

Koks esminis skirtumas tarp beneficijos ir feodo? Kodėl beneficijos 
pamažu virsdavo feodais? 

* Nuo XI a. pradėtos statyti ypač stiprios akmeninės arba mūrinės pi- 
lys. Kaip šis reiškinys susijęs su feodaliniu susiskaldymu? Kodėl? 


1. Riterių turnyro dvikova apie 1300 m. (Heidelbergo universiteto biblioteka) 


2. Apie pirmųjų Kapetingų valdomą Prancūziją: 


3 


Nei išteklių, nei didelės kariuomenės neturėdamas, Kapetingas nedrįso įgyvendinti didžiųjų 
politinių planų. Siekė tik to, kas įvykdoma, ir buvo pavyzdingas šeimininkas. Bendravo su 
savo žmonėmis, suprato jų buitį ir jų reikalais domėjosi. Mažas buvo jo domenas, bet vie- 
ningas. Kapetingas atstovavo ir vadovavo gyvai socialinei grupei. O toji grupė, tas domenas 
buvo ne tik dvarų ir kaimų, miestų ir miestelių kompleksas. Feodalizmo laikais kiekvienas 
dvaras suvalstybėjo, ir kiekvienas dvarininkas rados valdovas, juo labiau —- daugelio dvarų, 
kaimų bei miestų savininkas ir karalius. Valdydamas savo žemes, Kapetingas šeimininka- 
vo, bet ir šeimininkaudamas valdė. Negi galėjo šeimininkauti nesuvaldydamas savo vasalų, 
nekovodamas su jų plėšikavimu, nuo kurio visi, pirmiausia jis pats, kentėjo. 

Pagal: L. Karsavinas, Europos kultūros istorija, t. 3, Vilnius, 1994, p. 188. 


Iš Fulberto Šartriečio (apie 960-1028 m.) laiško Akvitanijos kunigaikščiui: 

Prisiekiantis ištikimybę turi nuolatos prisiminti šiuos šešis žodžius: nepavojingas, patiki- 
mas, doras, geras, nuolaidus ir pakantus. Nepavojingas, kad nieko bloga nepadarytų senjo- 
ro kūnui; patikimas, kad neišduotų jo arba jo pilies paslapčių; doras, kad nesumažintų jo 
teisingumo ir kitų su garbe susijusių teisių; geras, kad nesikėsintų į jo turtus; nuolaidus ir 
pakantus, kad netrukdytų senjorui daryti gera ir nekliudytų jam, kai jis gali veikti. 

Labai svarbu ištikimai teikti savo senjorui pagalbą ir patarimus, jeigu tik vasalas nori 
atrodyti vertas senjoro beneficijos ir likti ištikimas duotai priesaikai. 

Senjoras savo ruožtu visais atvejais turi panašiai elgtis su vasalu. Jeigu jis to nedaro, gali 
būti teisėtai apkaltintas bloga valia; taip pat ir vasalas, vengiantis savo pareigų —- ką nors ne 
taip darantis ar visai nedarantis, - gali būti apkaltintas klasta ir priesaikos laužymu. 

Pagal: Istorija, d. 2, Vilnius, 1995, p. 20. 


DARBAS SU ŠALTINIAIS: 


1. Pagalvokite, kodėl riterių turnyrai buvo svarbi feodalų gyvenimo dalis 
(1 šaltinis). 

2. Kokia pagrindinė kliūtis iškyla sėkmingai valstybę valdančiam valdo- 
vui (pagal 2 šaltinį)? Kodėl valdovas viduramžiais neturėjo nei didelių 
išteklių, nei didelės kariuomenės? 

3. Kokias vasalo ir senjoro pareigas nurodo 3 šaltinio autorius? Kodėl au- 
torius pabrėžia, kad svarbu neišduoti ir pilies paslapčių? Tai pirminis 
ar antrinis istorijos šaltinis? Kodėl taip manote? 

4. Kurie iš pateiktų šaltinių yra pirminiai? Savo atsakymą pagrįskite. 


ŠVENTOJI ROMOS 
IMPERIJA 


Yv 


+ Sventoji Ròmos impèrija — idealaus krikščioniškos tmperijos 
modelio įgyvendinimas 

+ Imperatoriai ir popiežiai varžėsi dėl didesnių galių: XI-XII a. 
tai peraugo į kovas dėl investitūros 


+ Nuo XIII a. imperatorių rinko 7 kurfiurstai 


1122 m. — 
Vormso konkordatas 


buvo įkurta Šventėji „Ėjimas į Kanosą“ 


Romos impėrija 


| 962 m. ? rm.- 


1084-1106 m. - 1806 m. 
imperatoriaus Henriko IV buvo panaikinta Šventėji 
| valdymas Romos impėrija 


m. Karolio Didžiojo įkurtos imperijos rytuose mirė paskutinis Karolin- 
91 gų dinastijos karalius. X a. pradžioje vokiečių žemėse iškilo Saksų dinastija 
(IX a. pab.-XI a. pr.) ir 936 m. vokiečių hercogai karaliumi išrinko jos atstovą Otoną I 
(valdė iki 973 m.) (t). Jis užėmė Šiaurės Italiją, nugalėjo slavus ir siuntė ten vienuolius 
skelbti krikščionybę. 955 m. Augsburgo mūšyje Otonas I sumušė vengrus ir sustabdė 
jų puolimus, o 962 m. Romoje popiežius jį vainikavo imperatoriumi (2). Pasiskelbęs 
Karolio Didžiojo įpėdiniu, Otonas I siekė įkurti visuotinę Romos impėriją — valstybę, 
kuri jungtų visą Europos krikščioniškąjį pasaulį. 

Otono I laikais Šventėji Romos impėrija buvo tvirtas politinis junginys. Imperato- 
riai rėmėsi Bažnyčia. Karolingų laikais atsiradęs posakis, kad imperatoriaus valdžia kyla 
tiesiai iš Dievo, buvo visuotinai pripažintas. Iki XI a. imperatorius skirdavo vyskupus 
(kandidatus į juos, pagal bažnytinę kanonų tėisę, siūlydavo vyskupijos dvasininkai). Jis 
turėjo teisę ir pareigą prižiūrėti, kad vyskupais netaptų blogi sielų ganytojai. Vokietijoje 
(iš dalies ir Italijoje) vyskupai gaudavo grafo titulą. Kadangi vyskupijai priklausė žemių 
ir kito nekilnojamojo turta, jie turėjo ir pasaulietinę valdžią. Taigi įsigalėjo paprotys, 
kad valdovas skiria vyskupą ir įteikia jam lazdą, žiedą ir skeptrą; pirmieji du simboliza- 
vo bažnytinę, trečiasis — pasaulietinę valdžią. 


Santykiai tarp popiežiaus ir Švent6sios Romos 
imperatoriaus darėsi vis sudėtingesni. Imperatorius 
privalėjo gauti karūną iš popiežiaus rankų. Vadinasi, 
jis turėjo rūpintis, kad popiežiaus rinkimų nelemtų 
Romos aristokratija, ir kištis į pačią rinkimų eigą, t. y. 
nurodyti asmenį, labiausiai vertą eiti šias pareigas. 

Xa. prasidėjo Bažnyčios pertvarkymo sąjūdis, kurį 
inicijavo Kliuni vienuolynas. Sąjūdžio dalyviai rodė 
nepasitikėjimą tradicinės Bažnyčios dvasininkais ir 
kaltino vyskupus, kad jie yra paveikti politinės val- 
džios, kritikavo bažnytinių pareigų pirkimo prakti- 
ką (simoniją). Didžioji dalis kunigų buvo kaltinami 
celibato reikalavimo, įvesto dar 325 m. Nikėjos baž- 
nytiniame susirinkime, negerbimu, o visiems popie- 
žiams priekaištauta dėl bendradarbiavimo su kara- 
liais. Švent6sios Romos imperatorius Henrikas III 
(valdė 1039-1056 m.) palaikė bažnyčios pertvarkymo 
idėją. Jis pašalino „blogus“ popiežius ir nurodė, kokius 
reikia rinkti (3). Kaip tik tuo metu, 1059 m., Mikalo- 
jaus II (popiežiavo 1059-1061 m.) sušauktas Romos 


1. Grigalius VII 
susirinkimas popiežių rinkti patikėjo kardinolų kole- 


gijai, kurią sudarė 7 Romos diecezijų vyskupai ir 4 didžiausių šio miesto bažnyčių dva- 
sininkai. Nuo tada kova tarp Bažnyčios pertvarkos šalininkų ir imperatoriaus paskirtų 
vyskupų vis stiprėjo ir pasiekė apogėjų, kai popiežiumi tapo aktyvus reformų šalinin- 
kas Grigalius VII (popiežiavo 1073-1085 m.) (1). 1075 m. prasidėjo lemtinga kova 
tarp popiežiaus ir imperatoriaus Henriko IV (valdė 1084-1106 m.). Dar būdamas 
Vokietijos karaliumi, Henrikas IV pradėjo kovą su nepaklusniais vasalais ir popiežiu- 
mi. Popiežius Grigalius VII atskyrė Henriką IV nuo Bažnyčios (jo vasalus atleido nuo 
ištikimybės priesaikos), tai galėjo sukelti vokiečių kunigaikščių maištą. Todėl Henrikas 
IV nutarė priešus supykdyti — paprašė Toskanos kunigaikštienę Matildą tarpininkauti, 
kai jis kreipsis į Bažnyčios vadovus dėl bausmės panaikinimo (2). 1077 m. žiemą tris 
dienas ir naktis Henrikas IV vienmarškinis laukė priešais Grigaliaus VII rezidenciją 
Kanosoje, kad gautų atleidimą. Popiežius atleido atgailaujančiam nusidėjėliui. 
Netrukus Henrikas IV atgavo savo ankstesnę galią Vokietijoje. 1080 m. jis buvo 
vėl ekskomunikuotas, bet tais pačiais metais paskyrė sau palankų antipopiežių Kle- 
mensą III. Pastarasis 1084 m., po sėkmingo žygio į Romą, karūnavo jį imperatoriumi. 
Popiežius Grigalius VII pabėgo į Italijos pietus ir netrukus (1085 m.) mirė Salerme. 


2. Imperatorius Henrikas IV prašo 
Toskanos kunigaikštienę Matildą 


tarpininkauti (XII a. pradžios miniatiūra) 


Po tokių įvykių kova dėl investitūros baigėsi kompromisu: 1122 m. buvo pa- 
sirašytas Vormso konkordatas, kuris skelbė, kad pasaulietinė valdžia negali skirti 
vyskupų. Vokietijoje Šventosios Romos imperatorius gavo teisę dalyvauti vyskupų 
rinkimuose ir, nesutapus dvasininkų nuomonėms, tarti lemiamą žodį (4). 

Ilgai trukusi imperatoriaus ir popiežiaus kova susilpnino imperatoriaus valdžią. Nuo 
XIII a. imperatorius buvo renkamas septynių pasaulietinių ir bažnytinių kunigaikš- 
čių - kūrfiurstų. Galutinai imperatorių rinkimo tvarką ir kurfiurstų teises bei pareigas 
nustatė 1356 m. imperatoriaus Karolio IV Liuksemburgo (valdė 1355-1378 m.) Auk- 
so bulė. Kurfiurstams labiausiai rūpėjo sustiprinti savo valdžią kunigaikštystėse, todėl 
jų veikla buvo nukreipta prieš imperatoriaus valdžios stiprinimą. Panašiai nusiteiku- 
sių buvo apie 360 kunigaikštysčių, grafysčių, miestų, vyskupijų ir abatijų atstovų, ku- 
rie dalyvavo vokiečių reichstage. Jie priešinosi bendriems valstybės įstatymams ir tik 
kartais leisdavo imperatoriui reikalauti mokesčių ne savo žemėse. Imperatorius jiems 
perleido nemažai teisių: neribotą teisminę valdžią, kariuomenę, muitines, teisę rinkti 
kelių mokesčius, kalti monetas. Imperija buvo panaši į įvairaus dydžio ir įvairios padė- 
ties miestų ir kunigaikštysčių mozaiką, kurią imperatorius valdė iš tolo. Ypač forma- 
li imperatoriaus valdžia buvo Šiaurės Italijoje, nes Venėcijos, Gėnujos, Floreūcijos ir 
Milano miestuose tikroji valdžia priklausė miesto valdybos nariams. XIV a. pabaigoje 
imperatorius Karolis IV Liuksemburgas netgi formaliai sudarė sutartį su popiežiumi 
ir atsisakė pretenzijų prie savo Imperijos prijungti Italiją. 


Taigi tuo metu, kai Europoje (ypač Prancūzijoje, Ispūnijoje) karalių valdžia ne- 


paliaujamai stiprėjo, o Sventosios Romos impėrijos valdovo autoritetas menko, im- 


peratoriui buvo sunku sukurti stiprią kariuomenę ir veiksmingą centralizuotos val- 


džios aparatą. Stipresnė valdžia buvo atskirose valstybėse, įėjusiose į Šventosios Romos 


impėrijos sudėtį. Šventosios Romos impėrija egzistavo iki 1806 m., kada Prancūzijos 


imperatorius Napoleonas I Bonapartas nugalėjo Austrijos imperatoriaus, kuris turėjo 


ir Šventosios Romos imperatoriaus titulą, kariuomenę ir panaikino šią beveik tūkstantį 


metų formaliai egzistavusią valstybę. 


KLAUSIMAI IR UŽDUOTYS: 


1. 


2. 


3. 


4. 


Kokiais istoriniais argumentais Otonas I grindė savo imperijos teisė- 
tumą? 

Pasvarstykite, kokią įtaką Šventosios Romos impėrijos gyvavimas pa- 
darė prekybai, miestams ir amatams. 

Kodėl galima teigti, kad Šventosios Romos impėrijos imperatoriai 
kovą dėl investitūros pralaimėjo? 

Dėl kokių dviejų pagrindinių priežasčių XIII-XIV a. susilpnėjo Šven- 
tõsios Romos impėrijos imperatoriaus valdžia? 

Kodėl XIV a. Šiaurės Italijos miestai tapo beveik savarankiškomis 


valstybėmis? 


ŠALTINIAI: 
1. Šventoji Romos impėrija (XII-XIII a.) 

3. Petras Damianas (1007-1072 m.) savo kūrinėlyje „Liber gratissimus”, parašytame apie 1050 m., 
pasakoja apie Šventosios Romos imperatorių Henriką III (1039-1056 m.): 

Visi žino, kad iki pradedant valdyti maloningiausiajam imperatoriui Henrikui ir popiežiauti 
neprilygstamam Klemensui II (1046-1047 m.), o paskui švenčiausiajam Leonui IX (1049- 
1054 m.) [abu jie vokiečiai, tiesiogiai skirti Henriko III], kurio valdymu džiaugiasi Šventoji 

Bažnyčia, visose Vakarų karalystėse klestėjo pragaištingas simonijos erezijos blogis. 
Galima sakyti, kad iš simonijos erezijos slibino nasrų mus išgelbėjo pirmiausia Dievas, o 

paskui jis, nes iš tikrųjų šitai hidrai galvas su dieviškos dorybės kalaviju nukirto jis. 
Pagal: Europos istorija, Vilnius, 2001, p. 140. 

Vormso konkordatu Kalikstas panaikino priklausomybės Bažnyčiai simbolius: lazdą ir žie- 
dą, valdovo investitūrą, suteikiančią vyskupui žemių, formaliai išvadavo bažnytinę hierar- 
chiją iš pasaulietinės valdžios. Tiesa, žiedo imperatorius vyskupams nebeduodavo, bet vietoj 
lazdos įteikdavo skeptrą. Taigi ne visai pralaimėjo ir imperatorius: nebeskyrė savo noru 
vyskupų, nebemindžiojo kojomis kanoniškųjų rinkimų, bet kai kada dalyvaudavo vyskupo 
rinkimuose. 

Pagal: L. Karsavinas, Europos kultūros istorija, t. 3, Vilnius, 1992, p. 91-92. 


DARBAS SU ŠALTINIAIS: 

1. Remdamiesi 1 šaltiniu nurodykite, kokių šalių teritorijos ar jų dalys 
priklausė Šventosios Romos impėrijai XII-XIII a. Palyginkite su da- 
bartiniu politiniu žemėlapiu. 

2. Kokie imperatoriaus Otono I valdžios simboliai matyti 2 šaltinyje? 
Kokio luomo žmones jis priima? Kodėl taip manote? Ar tai pirminis 
istorijos šaltinis? Kodėl? 

3. Kodėl 3 šaltinio autorius simoniją tapatina su hidra? Koks autoriaus 
požiūris į imperatorių Henriką III? 

4. "Remdamiesi šios pamokos medžiaga, pagrįskite 4 šaltinio autoriaus 
mintį, kad imperatorius „kartais dalyvaudavo vyskupo rinkimuose“. 
Įrodykite, kad Vormso konkordatu buvo siekiama kompromiso. Koks 
šioje situacijoje popiežiaus Kaliksto II vaidmuo? 


! Liber gratissimus — nuostabiausia knyga. 


VIKINGAI - DIDIEJI 
VIDURAMŽIŲ 
KELIAUTOJAI 


+ Svarbiausi vikingų verslai jy galybės laikotarpiu: prekyba, 


plėšikavimai, karai 
+ Vikingų ekspansiją lėmė skurdi gamta ir gyventojų perteklius 
+ Vikingai buvo sumaniausi savo meto jūrininkai, jų laivai 


pasiekė Siaurės Ameriką 


| vikingų Žygių vikingai atrado Islindiją vikingai lankėsi normanų žygių 


pabaiga 


: pradžia 


+ 

| VIII a. pabaiga - 1 Apie 870 m. Apie 1000 m. T XI a. vidurys - 
| 

ir pradėjo joje kurtis | Amerikoje | 


VIII: pabaigoje iš šiaurės pradėję veržtis vikingai (europiečiai juos vadino 
normanais — „šiaurės žmonėmis“) puolė, naikino, plėšė Europos valsty- 
bes, ėmė Žmones į vergiją ir žudė. Europa tam nebuvo pasiruošusi — joje vyravo feoda- 
linis susiskaldymas, ir tai kėlė dar didesnę baimę. Iš tiesų iki pat VIII a. pabaigos-LX a. 
pradžios europiečiai beveik nieko nežinojo apie žmones iš šiaurės — norvegų, danų 
ir švedų protėvius, kurių kraštas buvo gana skurdus, ištekliai menki, gamtos sąlygos 
atšiaurios. Vikingų žygiai prasidėjo 793 m., kai jie užpuolė Anglijos vienuolyną, ir 
pasibaigė 1066 m., kai Norvėgijos karalius Haraldas Rūstusis (valdė 1045-1066 m.) 
bandė užimti Anglijos sostą, bet žuvo (tiesa, po kelių savaičių vikingų palikuonis 
Normžndijos hercogas Vilhelmas užgrobė Angliją (2)). Laivais plokščiu dugnu (1) 
vikingai atvykdavo į pakrantes. Nedidelis būrys stiprių vyrų tuoj pat užpuldavo arti- 
miausią gyvenvietę, dažniausiai vienuolyną, išžudydavo besipriešinančius, išplėšdavo 
namus, tvartus, svirnus, pinigų saugyklas, o paskui tuščius pastatus padegdavo (5). Jie 
išsiveždavo viską: auksą, sidabrą, juvelyrinius dirbinius, gyvulius ir žmones (vergauti). 
Taip buvo siaubiamos ne tik jūrų, bet ir didesnių upių (Reino, Senos, Luaros ir kt.) 
pakrantės. Vikingų laivai galėjo plaukti ir jūromis (stiprus korpusas iš apvalių rąstų, 
laivas 30—40 metrų ilgio, su dryžuotomis keturkampėmis burėmis), ir negiliais van- 
dens telkiniais (nedidelė grimzlė — 1,2 metro, irklai), pučiant šoniniam vėjui. 


1. Vikingų laivas - drakaras, 


IX a. (rekonstrukcija) 


Vikingai ne tik puldinėdavo, bet ir prekiaudavo — per rytų slavų žemes upėmis jie 
pasiekdavo Bizantiją ir kitas Viduržemio jūros pakrantės šalis. Į jas atgabendavo pri- 
siplėštų gėrybių ir vergų. Ten patys įsigydavo drabužių, papuošalų, ginklų. IX-XII a. 
jie, kaip ir arabai, buvo geriausi prekeiviai. Todėl šiaurėje atsirado gausybė auksinių 
ir sidabrinių įvairių šalių — nuo Arabų kalifato iki Anglijos —- monetų. Dalis jų buvo 
naudota prekyboje, kitos užkastos kaip lobis. Lobiai buvo slepiami ne tik žemėje, bet 
ir upių, pelkių dugne. Vikingai dėdavo į kapą kartu su mirusiuoju tauriųjų metalų, nes 
tikėjo, kad jie simbolizuoja žmogaus sėkmę. 

Vikingai kolonizavo naujus regionus, kūrė savo valstybes, pavyzdžiui, IX a. šve- 
dų vikingai - Kijevo Rūsią prie Dniepro upės, X a. vikingai danai - Normandijos 
kunigaikštystę Šiaurės Prancūzijoje, pajungė sau Pietų Italiją ir įkūrė čia Abiejų Sicilijų 
karalystę. Nuotykių ieškotojai (pvz., Ingolfuras Arnarsonas, Eirikas Rudasis) atrado 
naujų žemių ir pradėjo jas kolonizuoti. Apie 870 m. Ingolfuro Arnarsono vadovaujami 
išeiviai iš Norvėgijos pasiekė ledo šalimi vadinamą Islandiją (4), kurioje rado tinkamų 
plotų ganykloms. Į šios salos pakraščius kėlėsi ir kiti jų tėvynainiai, nepakentę šalį 
vienijusio karaliaus Haraldo I Gražiaplaukio (apie 855-apie 933 m.) savivalės. O tre- 
jiems metams už žmogžudystes iš Islindijos ištremtas Eirikas Rudasis (950-1002 m.) 
982 m. atkeliavo į Grenlandijos salą, apie kurią po tremties papasakojo neįtikėtinų da- 
lykų ir priviliojo kolonistų, kurie vėliau iš šios salos gabeno įvairias prekes (pvz.: kailius, 
narvalus, vėplių iltis, vadintas vienaragio ragais). 

Manoma, kad vikingai pirmieji iš europiečių išsilaipino Amerikoje. Oficialiai tei- 
giama, kad apie 1000-uosius metus Niūfaundlendo saloje lankėsi Leifas Eiriksonas 
(apie 975—-apie 1022 m.) ir jo bendražygiai. Pirmasis rašytinis šaltinis, patvirtinantis šį 
faktą, buvo ne skandinavų sagos, užrašytos tik XII-XIV a., o metraštininko Adomo 
Bremeniečio (mirė po 1081 m.) 1075 m. įrašas. 

Žinių apie vandenyne atrastą salą, vadinamą Vinlandu (nes ten auga laukinės vynuo- 
gės), Adomas Bremenietis teigia gavęs iš patikimų danų šaltinių. Paslaptinga Vinlando 

2. Odinas atvyksta į Valhalą (IX a. akmens 
raižinys, Gotlando sala, Švėdija) 


3. Runų akmuo (XI a., Švėdija) 


sala minima dar kituose trijuose šaltiniuose, 
bet kur ji buvusi — neaišku. XX a. šiaurinėje 
Niūfaundlendo salos dalyje archeologinių 
kasinėjimų metu buvo rasta pailgų namų, 
kurių stogai dengti velėna, pamatų ir daiktų, 
kuriais remiantis galima daryti išvadą, kad 
čia tikriausiai gyvenę vikingai. Jų gyvenvietė, 
matyt, gyvavo trumpai, o kolonistai išmirė 
arba grįžo į Europą. Tai, kad Ameriką at- 
rado vikingai, neturėjo jokios reikšmės nei 
Amerikos, nei Europos žemyno raidai. 
Vikingai savo Žygių tarpusavyje nederi- 
no, nes tuo metu jie neturėjo jokių tvirtesnių 
politinių junginių. Pirmosios didesnės vals- 
tybės Skandinavijoje atsirado X-XI a. Di- 
džiausia buvo dano Knuto Didžiojo (valdė 
Dūniją 1018-1035 m.) (3) laikų karalystė, 
kuri apėmė Daniją, Norvėgiją, Angliją. Vi- 
sus vikingus jungė tik bendra kultūra. 
Vikingų religijai būdingas politeizmas 
(garbinti jėgos ir išminties dievas Odinas 
(2), griaustinio dievas Toras ir kt.), kri- 
tę mūšyje kariai buvo laidojami išilmingai 
(manyta, kad jie patenka į Valhalą — karių 
rojų), kulto reikmėms buvo naudojami sa- 
viti rašmenys — rūnos (3). Vikingai sukūrė 
auksakalystės šedevrų, vėliau — sagų poeziją. 
Jų visuomenės pagrindą sudarė laisvi žmo- 
nės — žemės, galvijų ir laivų savininkai, su- 


sibūrę į šeimyninius klanus. Vikingai rink- 


davosi į sueigas, kuriose spręsdavo visos bendruomenės gyvenimo klausimus. Siaurės 


žmonės turėjo vergų (karo belaisvių ar pagrobtų žmonių), kurių reikėjo kaip darbo jėgos, 


nes daug vyrų išplaukdavo į jūrą. Berniukai buvo auklėjami taip, kad taptų gerais kariais, 


jūreiviais ir prekeiviais (klausydavosi pasakojimų apie vyresniųjų žygdarbius). 


Vikingai paveikė įvairių tautų gyvenimus. Atvykę iš šiaurės, šie žmonės užmez- 


gė ryšius tarp skirtingų kultūrų ir, nors daug ką sugriovė, išplėtojo prekybą ir atnešė 


navigacijos naujovių. 


KLAUSIMAI IR UŽDUOTYS: 

1. Kokių tautų protėviai yra vikingai? 

2. Koks svarbus vikingų prekybos kelias minimas tekste? Kokios buvo 
svarbiausios vikingų prekės? 

3. Kokia didžiausia vikingų valstybė buvo įkurta Skandinavijoje? 

4. Kodėl vikingai prekiavo ir vergais? Iš kur vikingai jų gaudavo ir kam 
parduodavo? 

5. Pasidomėkite, kaip vikingai galėjo pasiekti Ameriką. Kuo ypatingi 
buvo jų laivai? 

6. Apibūdinkite vikingų visuomenės struktūrą. 


ŠALTINIAI: 
1. Viking 


| RT Viringai Viti ir 1x a. 
„E Nusiaudtos teritorijos 
KOLONIZACIJA IR PREKYBA: 
BE 
PEEN Mana 
EE Sved 
O Pirkiių miestai it || 
vikingų atramos taškai 


2. Vilhelmas I Užkariautojas, pavaizduotas vadinamajame Bajė kilime - apie 70 metrų ilgio siuvi- 
nėtame paveiksle, skirtame Vilhelmo pergalei Hastingso mūšyje (1066 m.) jamžinti 


3. Konungas! Knutas susiruošė keliauti iš šalies ir išvyko į pietus, į Romą, ir toje kelionėje 
turėjo tiek daug išlaidų, kad niekas nežinojo nei markių, nei svarų skaičiaus. Nuo Fleming- 
jalando iki Romos miesto konungas Knutas nuėjo pėsčias. Konungas Knutas įsteigė prie- 
glaudą, kur visi žmonės, kalbėję danų kalba, gaudavo nakčiai pavalgyti. Be to, jis dosniai 
aukodavo pinigų vienuolynams ar kitoms svarbioms vietoms. 

Sugrįžęs į savo karalystę Angliją, Knutas susirgo liga, kuri vadinama geltlige. Jis išgulėjo 
visą vasarą, o rudenį per lapkričio idas? numirė. Tada jis buvo dviejų dešimčių ir septynioli- 
kos žiemų. Jis išbuvo Džnijos konungu dvidešimt septynias žiemas, Angliją valdė dvidešimt 
keturias, o Norvėgiją — septynias žiemas. Visi žmonės sako, kad konungas Knutas buvo 
galingiausias ir turėjo daugiausia žemių iš visų Šiaurės kraštų valdovų. 

Pagal: Kniutlingų saga, Vilnius, 2002, p. 27-28. 


4. Iki 930 m. sala iš esmės buvo apgyvendinta ir padalyta į keturis „ketvirčius“; kiekviename iš 
jų buvo savas Tingas — vietinių gyventojų teisminis susirinkimas. Vienintelis bendras valdy- 
mo organas buvo Altingas, kuriuo skandinavai didžiuojasi iki šiol kaip seniausiu Europos 
parlamentu. Bet senasis Altingas — tai ne parlamentas, t. y. renkamas valdžios organas, kuris 
priima įstatymus ir tvarko mokesčius. Altingas tada buvo gyventojų susirinkimas, vienkie- 
mininkų iš visų „ketvirčių“ sueiga. 

Pagal: A. A. Typesus, JĮ. 3. XapuToHoBKY, Hcmopua cpeðnux sexos, Mockea, 1995, p. 76. 

Iš Abono poemos (IX a.): 


Saulei liejant spindulius po vario spalvos dangumi, danai žvalgo Senos krantus srityje, priklau- 
sančioje palaimintajam Dionizui, ir pluša netoli Sen Žermen le Rono, ruošdami stovyklavietę, 
kurios įtvirtinimus sumišai sudaro kuolai, akmenų krūvos ir žemė. Paskui — kas raitas, kas pės- 
čias — tie laukiniai išžvalgo kalvas ir laukus, girias, atviras lygumas ir kaimus. Bet kokio amžiaus 
vaikus, jaunuolius, žilagalvius senius — ir tėvus, ir sūnus, taip pat motinas — jie žudo visus. 
Pagal: Europos istorija, Vilnius, 2001, p. 111. 


* Konungas — vikingų karaliaus titulas. 
* Idos - pagal senovės Romos kalendorių, mėnesio trylikta arba penkiolikta diena. 


DARBAS SU ŠALTINIAIS: 


1. 


4. 


Kokias naujas žemes atrado ir kolonizavo vikingai (1 šaltinis)? 

Kaip 2 šaltinis susijęs su vikingais? 

Kokius vikingų valdovo Knuto asmens bruožus atskleidžia 3 šaltinis? 
Kokias šalis jis valdė? Kelių metų būdamas, pasak šaltinio, jis tapo 
valdovu? Ar tai pirminis ar antrinis istorijos šaltinis? Kodėl taip ma- 
note? 

Apie kokios salos apgyvendinimą rašoma 4 šaltinyje? Kuo šios salos 
gyventojų visuomeninis gyvenimas skyrėsi nuo kitų šalių žmonių gy- 
venimo? Ką žinote apie Altingą? 

Remdamiesi 5 šaltiniu, nustatykite: 

a) kurios šalies teritorijoje vyko aprašomi įvykiai? 

b) kaip vikingai įrengdavo įtvirtinimus ir kodėl? 

c) ką ir kodėl autorius vadina laukiniais? 

d) ar tai pirminis ar antrinis istorijos šaltinis? 

Nurodykite, kurie šios temos šaltiniai (1-5) yra pirminiai, o kurie - an- 
triniai. Pagrįskite. 


KRIKŠCIONIŲ BAZNYCIA 


+ Viduramžiais Krikščionių bažnyčia buvo visuomenės gyvenimo 


pagrindas 

+ Krikščionių bažnyčia skilo dėl skirtingų kultūrinių ir politinių 
sąlygų, kuriomis veikė Rytų ir Vakarų bažnyčios 

+ XIV a. babaigoje-XV a. Katalikų bažnyčia išgyveno krizę 


756 m. 1305-1377 m. 
įkurta Popiežiaus popiežiai rezidavo 
valstybė | Avinjone 


1414-1418 m. - 
Konstanco bažnytinis 


1054 m. 
krikščionybė skilo į 
katalikybę ir stačiatikybę 


| susirinkimas 


A viduramžiais Ròmos bažnyčia tarp Vakarų Europos barbarų skleidė 
otynų kalbą ir romėnų kultūrą. Krikščionybės plitimas I tūkstantmečio antro- 
joje pusėje Vakarų, Vidurio ir Šiaurės Europoje sustiprino Ròmos popiežiaus galią. 
Tuo metu Konstantinòpolio patriarcho įtaka mažėjo dėl arabų užkariavimų ir didelės 
Bizántijos imperatoriaus įtakos Rytų krikščionių Bažnyčiai. 

Ėmė ryškėti skirtumai tarp Rytų ir Vakarų krikščionių bažnyčių: Vakaruose visuotinė 
pamaldų kalba buvo lotynų, o Rytuose vyravo graikų, nors ji nebuvo privaloma (priėmu- 
siuose krikštą iš Konstantinopolio slavų kraštuose įsivyravo bažnytinė slavų kalba). Taip 
pat buvo ir teologijos bei litūrgijos skirtumų (Šv. Trejybės aiškinimas, komunijos priėmi- 
mas, žegnojimosi būdai ir kt.), bet I tūkstantmetyje šiuos skirtumus pavyko suderinti. 

I tūkstantmečio viduryje ėmė kurtis krikščionių vienuolių bendruomenės. Jos gy- 
veno asketiškai ir siekė išsaugoti krikščioniškąsias vertybes. Seniausias vienuolių ba- 
zilijonų ordinas buvo įsteigtas rytinėje Romos impėrijos dalyje dar IV a. Benediktas 
Nursietis (apie 480-543 m.) (1), benediktinų ordino įkūrėjas, sukūrė vakarietiško vie- 
nuolyno modelį. Pagal jo rėgulą vienuoliai privalėjo gyventi vienuolyne, būti skaistūs 
ir neturtingi, paklusti abatui, svarbiausia — melstis ir dirbti. 

Apie 1000-uosius metus didžioji Europos dalis jau buvo krikščioniška. Tik ry- 
tiniame jos pakraštyje dar gyveno pagonių baltų ir finougrų genčių. Viduramžiais 


krikščionybė buvo itin svarbi, nes siejo visus Europos 
gyventojus. 

Antikos pasaulyje Krikščionių bažnyčia ilgainiui 
buvo pripažinta, bet dar nebuvo tokia stipri ir reikš- 
minga kaip viduramžiais. Būtent šiuo laikotarpiu ga- 
lutinai susiformavo visuotinė bažnyčios organizacija. 
Pagrindinis administracinis vienetas buvo vyskupija, o 
kelios vyskupijos sudarė vieną arkivyskupiją, tiesiogiai 
pavaldžią popiežiui. Bažnyčios ir vienuolynai steigė ir 
išlaikė pirmąsias mokyklas, vienuoliai rašė ir perrašinė- 
jo knygas (2), slaugė ligonius, priglausdavo piligrimus, 
plėtojo ūkį ir kultūrą. Kita vertus, glaudus Bažnyčios ir 
valstybės ryšys kėlė daug problemų. 

Romos popiežius Bažnyčios hierarchijoje užėmė 
ypatingą padėtį. Jis save laikė apaštalo Petro, Romoje 
mirusio kankinio mirtimi, įpėdiniu. Žlugus Vakarų 
Rėmos impėrijai, daliai jos gyventojų popiežius buvo ne 


1. Šv. Benediktas budi prie Ka- 
puos vyskupo Germano (XI a. 


Miniatiūra) 


tik religinis, bet ir politinis vadovas. Karolio Didžiojo tėvas Pipinas Trumpasis (valdė 


751-768 m.) popiežiui perdavė žemes aplink Romos miestą. Taip 756 m. buvo įkurta 


Popiežiaus valstybė ir dabar tebeegzistuojanti Romos mieste kaip Vatikūnas. Karolis 


2. Knygų perrašinėtojas (miniatiūra) 


Didysis pasirūpino, kad Popiežiaus vals- 
tybė būtų išplėsta. Ir Frankų, ir vėliau įsi- 
kūrusios Šventėsios Romos impėrijos im- 
peratoriai Bažnyčią stengėsi kontroliuoti. 
Tačiau, remdamiesi Bažnyčia ir jos nuos- 
tatais, jie stengėsi įgyvendinti savo poli- 
tiką. Dvasininkai tapo feodalais: Bažny- 
čia gaudavo žemių iš karalių, didikų, kad 
dvasininkai melstųsi už jų sielas. Ilgainiui 
Bažnyčia tapo stambiausiu žemvaldžiu 
Vakarų Europoje, tačiau jai reikėjo apsau- 
gos. Todėl dalį savo valdų ji perduodavo 
valdyti didikams, iš kurių, kilus nesuta- 
rimams, galėjo tikėtis karinės paramos. 
Savo ruožtu karaliai, kunigaikščiai sten- 
gėsi patys skirti vyskupais, abatais savo 
kandidatus. Taip senjorai užsitikrindavo 


3. Kliuni vienuolynas 


(šių laikų vaizdas) 


jų ištikimybę. Net popiežius kartais turėdavo paklusti imperatorių norams, kitaip galė- 
jo būti nušalintas. Tai silpnino Bažnyčią ir menkino jos autoritetą. Didelė dalis dvasi- 
ninkų, ypač aukštųjų, buvo supasaulėję, neturintys pašaukimo asmenys. 

1054 m., vėl paaštrėjus santykiams tarp Romos popiežiaus ir Konstantinopolio pa- 
triarcho, Krikščionių bažnyčia galutinai skilo (schizma) — susikūrė Katalikų ir Stačia- 
tikių bažnyčios. Tai atsitiko po to, kai Romos popiežius ir Konstantinopolio patriar- 
chas, susipykę dėl įtakos Sicilijos saloje, vienas kitam paskelbė anatemas, kurios buvo 
atšauktos tik 1965 m. 

Įvykus šiam skilimui, Katalikų bažnyčia pradėjo keistis: net jos atstovai ėmė reikšti 
nepasitenkinimą dvasininkų priklausomybe nuo pasaulietinių valdovų. Dar X a. Bur- 
gūndijoje, Kliuni vienuolyne (įkurtame 910 m.) (3), prasidėjo Bažnyčios pertvarkymo 
judėjimas, prie kurio iki XII a. vidurio prisijungė virš 1000 vienuolynų. Buvo siekiama 
sugriežtinti vienuolynų vidaus drausmę ir galutinai įvesti visų dvasininkų celibatą (pa- 
skelbtą dar 325 m.). Norėta sustabdyti feodalų tarpusavio kovas, todėl reikalauta bent 
prieš didžiąsias šventes laikytis taikos. Pasisakyta prieš pasauliečių dalyvavimą skirs- 
tant bažnytines pareigas ir prekybą bažnytinėmis pareigomis (simoniją). 

Reformuoti Bažnyčią ėmėsi du popiežiai - Mikalojus II (popiežiavo 1059-1061 m.), 
kuris popiežių rinkimų teisę suteikė tik kardinolams, ir Grigalius VII (popiežiavo 
1073-1085 m.), buvęs Kliuni vienuolyno vienuolis (Hildebrandas Soanietis). Pasta- 
rasis tvirtino, kad Bažnyčia turi užimti aukštesnę padėtį nei karalius ir kunigaikščiai, 


o jei valdovas nepanorės paklusti Bažnyčios valiai, jam turi būti skirta griežčiausia 


Bažnyčios bausmė - ekskomūnika. Dėl šių nuostatų 1075 m. kilo kova tarp Vokietijos 
karaliaus Henriko IV (valdė 1054-1106 m.) ir popiežiaus Grigaliaus VII (4). Kova 
tarp imperatorių ir popiežių dėl vadovavimo su pertraukomis tęsėsi iki XIII a. 

Po Grigaliaus VII reformos Bažnyčia siekė visuotinai viešpatauti (6), taip pat įvesti 
popiežiaus teokratiją. Laikytasi teorijos, pagal kurią tik popiežius gali skirti valdovui 
imperatoriaus titulą (3). Tų pačių tikslų kaip Bažnyčia siekė ir popiežius Inocentas III 
(popiežiavo 1198-1216 m.), kuris nuo Bažnyčios atskyrė stipriausius to meto Europos 
valdovus - Anglijos ir Prancūzijos karalius bei Švent6sios Romos impėrijos imperato- 
rių — ir privertė juos paklusti. XIV a. pradžioje padėtis iš esmės pasikeitė. Po to, kai po- 
piežius Bonifacas VIII (popiežiavo 1295-1303 m.), susipykęs su Prancūzijos karaliumi 
Pilypu IV Gražiuoju (valdė 1285-1314 m.), netrukus mirė (1303 m.), jo įpėdinis Kle- 
mensas V (popiežiavo 1305-1314 m.), anksčiau buvęs Bordo arkivyskupas, 1309 m. įsi- 
kūrė ne Romoje, kurioje jautėsi nesaugus, o Prancūzijos mieste Avinjone (1,5). Romoje 
šis popiežystės laikotarpis buvo vadinamas antrąja Babilūnijos nelaisve (1305-1377 m.). 
Prancūzijos popiežiai šiuo laikotarpiu tapo priklausomi nuo karalių. Po vadinamosios 
Avinjono nelaisvės prasidėjo Vakarų Bažnyčios skilimas (1378-1417 m.), atsirado du 
popiežiai, vienas jų, palankus Prancūzijos karaliui, rezidavo Avinjone, kitas Romoje. Dvi 
popiežių linijos akivaizdžiai rodė Šventojo sosto, kaip nepriklausomo ir neginčijamo lo- 
tyniškojo krikščionių pasaulio lyderio, nuosmukį. Šiuo laikotarpiu vienu metu krikščio- 
nių pasaulį valdė du, o kartais ir trys popiežiai, vienas kitą eskomunikuodavę. Ispžnija, 
Portugalija, Prancūzija, Neapolio karalystė ir Škotija rėmė Avinjono, o kitos šalys — 
Romos popiežių. Tik popiežiumi išrinkus Martyną V (popiežiavo 1417-1431 m.) bai- 
gėsi didysis Bažnyčios skilimas, bet ne Bažnyčios krizė. Nors Konstanco bažnytiniame 


4. Vyskupai 
diskutuoja su 
popiežiumi 
Konstanco 


susirinkime 


susirinkime (1414-1418 m.) (4), sušauktame Šventėsios Romos imperatoriaus Žigman- 
to I (valdė 1410-1437 m.) iniciatyva, buvo nustatyta, kad bažnytiniai susirinkimai turėtų 


būti lemiami, tačiau ši nuostata nebuvo įgyvendinta. Bažnyčios autoritetas ir toliau men- 


ko. Pokyčių įvyko tik XVI a. pradžioje kilus Reformacijos judėjimui. 


KLAUSIMAI IR UŽDUOTYS: 


1. 


2. 


4. 


5. 


ŠALTINIAI: 


Kodėl Romos popiežius nuo V a. buvo ne tik religinis, bet ir politinis 
europiečių vadovas? 

Kodėl ir kaip Bažnyčia viduramžiais tapo didžiausiu Vakarų Europos 
žemvaldžiu? 

Kodėl XI a. buvo vykdomos Bažnyčios reformos? Kokia Kliuni refor- 
mų esmė? 

*Kodėl 1305-1377 m. laikotarpis vadinamas antrąja Babilonijos nelais- 
ve? Su kuo susijusi pirmoji Babilonijos nelaisvė? Kodėl gretinami šie 
du reiškiniai? 

Kodėl XIV a. gerokai sumenko Popiežiaus valstybės ir popiežiaus, 


kaip institucijos, autoritetas? 


1309 m. Klemensas V (popiežiavo 1305-1314 m.) įsikūrė Avinjone. Bet tik po trisdešim- 
ties metų Benediktas XII (popiežiavo 1335-1342 m.) nusprendė pastatydinti rūmus ant 


Domo uolos. Tai rūsti tvirtovė, prie kurios Klemensas VI (popiežiavo 1342-1352 m.) prišliejo 


prabangius rūmus. Rūmai, baigti statyti 1362 m., subūrė rafinuotą dvarą, tapo prieglobsčiu 


visiems persekiojamiesiems. Avinjonas, nupirktas 1348 m. iš Joanos, Neapolio karalienės ir 


Provinso grafienės, išliko popiežių nuosavybė iki 1791 m., kai Avinjono miestas ir Venūsko 


grafystė buvo prijungti prie Prancūzijos. 


2. Krikščionių bažnyčia IX-XIV a. 


O ANo 
= VANDENYNAS | 


artia, 


TTT) Musulmonai 
L] Pagonys | 
= Rekonkista i 
>>> Misionierių keliai || 
{===> Kryžiaus žygiai | 


3. Bažnyčios reformos šalininkų supratimu, Romos bažnyčia buvo ne tik vienybės centras, 
bet ir visos Bažnyčios šaltinis ir pagrindas, Bažnyčios, kuri nors ir kilo iš Kristaus, bet buvo 
statoma ant Petro — Uolos — ir jo įpėdinių hierarchinio statinio viršūnės. Kadangi pasau- 
lietinė valdžia esanti pajungta dvasinei, o jos abi atiduotos Petrui („dviejų kalavijų“ teorija 
pagal Luką (22,38): Apaštalai tarė: „Viešpatie, štai čia pora kalavijų.“ Jis atsakė: „Gana.“), 
tai popiežiai esą ir pasaulietinės valdžios viršūnė. Šiai pretenzijai, nors ji niekuomet nebuvo 
visuotinai pripažįstama, priešinosi jaunos nacionalinės valstybės, ir tik XX amžiuje jos buvo 
atsisakyta, tačiau perdėtos Bažnyčios pretenzijos didžiąja dalimi buvo realizuotos. Jos darė 
kiekvieną reformą priklausomą nuo popiežiaus pritarimo netgi tuo atveju, kai popiežija 
buvo didžiausias Bažnyčios negerovių kaltininkas. 

Katalikų bažnyčios istorija, d. 1, Vilnius, 1996, p. 292. 


4. Nemaža buvo žmonių ir nežinančių, kieno teisybė: popiežiaus ar karaliaus. Dauguma pri- 
pažino, kad popiežius turi teisę atskirti karalių nuo Bažnyčios, bet abejojo arba net neigė, 
kad teisingai Grigalius ekskomunikavo Henriką IV. Kai kurie stengėsi sutaikyti popiežių 


su valdovu. Kiti tiesiog nežinojo, ką sakyti: „Apaštališkasis Tėvas nori atimti iš karaliaus ka- 
ralystę; karalius, priešingai, siautėja ir nori nuversti popiežių. Kad bent atsirastų kas trečias 
ir taip pabaigtų ginčą, kad karalius turėtų karaliaus, o popiežius — popiežiaus valdžią ir kad, 
užuot kovojusios, būtų tos dvi valdžios viena nuo antros gražiai skiriamos.“ 

Pagal: L. Karsavinas, Europos kultūros istorija, t. 3, Vilnius, 1994, p. 64. 


Avinjonas pagal prancūzų rašytoją Alfonsą Dodė (Daudet, 1840-1897 m.) („Laiškai iš mano ma- 
lūno“): 
Kas nėra matęs popiežių laikų Avinjono, tas nėra nieko matęs. Joks miestas neprilygo jam 
linksmybe, judrumu, džiaugsmu ir švenčių iškilmėmis. Nuo ryto iki vakaro procesijos, mal- 
dininkų eisenos, gatvės nubarstytos gėlėm, išklotos kilimais. Namai, susispietę apie didžiuo- 
sius popiežiaus rūmus, gaudžia nuo viršaus iki apačios tartum bitės aplink savo avilį: dūzgia 
mezgyklos, bilda staklės, audžiančios auksinius arnotus, tuksi plaktukai, kalą bažnyčios in- 
dus, skamba dekos, meistrų taikomos prie muzikos instrumentų, gieda audėjos. 

Pagal: Istorija, d. 2, Vilnius, 1995, p. 185. 


Iš popiežiaus asmeninių užrašų (XI a.): 
2. Vien tik Romos popiežius teisėtai vadinamas viso pasaulio vyskupu. 
8. Tik jis gali naudoti imperijos ženklus. 
9. Tik popiežiui kunigaikščiai bučiuoja kojas. 
12. Jis gali šalinti imperatorių. 
22. Romos bažnyčia niekad neklydo ir niekad neklys, kaip parašyta Šventajame Rašte. 
Europos istorija, Vilnius, 2001, p. 141. 


DARBAS SU ŠALTINIAIS: 


1. Kokios buvo krikščionybės plėtros kryptys II tūkstantmečio pirmai- 
siais šimtmečiais? Kuri krikščionybės kryptis buvo labiausiai išplitusi 
tuo metu? Kokias kitas religijas ji išstūmė? Remkitės 2 šaltiniu. 

2. Kuris popiežius XI a. galėjo parašyti 6 šaltinyje cituojamas tezes? Ko- 
dėl taip manote? Ar tai pirminis istorijos šaltinis? Kodėl? 

3. Kas viduramžiais trukdė įgyvendinti 4 šaltinio autoriaus mintį, esą rei- 
kia, „kad karalius turėtų karaliaus, o popiežius — popiežiaus valdžią“? 

4. Kaip suprantate „dviejų kalavijų“ teoriją? Remdamiesi 3 šaltiniu paaiš- 
kinkite, kaip tai galėjo veikti Bažnyčios reformas. 

5. Kodėl 5 šaltinio autorius rašo, kad „kas nėra matęs popiežių laikų 
Avinjono, tas nėra nieko matęs“? Kada buvo tie laikai? Kas būdinga 
to laikotarpio Avinjono miestui? Kaip tai veikė Bažnyčios autoritetą? 
Remkitės ir 1 šaltiniu. 


31. KRYZŽIAUS KARAI 


+ Kryžiaus karai - tai XI a. babaigos-XIII a. karai, kuriuos 
vykdė Vakarų Europos valstybės, siekdamos iš musulmonų atka- 
riauti krikščionių šventas vietas Palestinoje: 

+ Kryžiaus karų dalyviams Palestinoje pavyko pasiekti tik laikinų 
pergalių, galiausiai jie visas užkariautas teritorijas prarado 


+ Kryžiaus karai lėmė ekonomikos ir kultūros bokyčius Europoje 


ę 
| 1096-1099 m. - 1204-1261 m. 1291 m. 
; pirmasis kryžiaus žygis gyvavo Lotynų impėrija | krikščionys Palestinoje prarado 


, 
| 
| 
paskutinę savo tvirtovę Akrą 


1202-1204 m. - 1270 m. - 


| 


ketvirtasis kryžiaus paskutinis, aštuntasis, 
žygis i kryžiaus žygis 


XI a. sustiprėjusi Katalikų bažnyčia prieš kitatikius ir pagonis pradėjo rengti va- 
dinamuosius kryžiaus žygius į Artimuosius Rytus, rytų Baltijos kraštus, kitas 
Europos vietas. Tam įtakos turėjo ir pasikeitę krikščionių šventųjų žemių (Palestinoje) 
valdytojai: iki XI a. vidurio jos priklausė arabams, o vėliau — krikščionių religijai nepa- 
kantiems turkams seldžiukams, kurie apiplėšdavo į Šventąją žemę keliaujančius mal- 
dininkus (tuo metu maldininkų kelionės buvo labai populiarios). Bizantijos imperato- 
rius Aleksijus I Komninas (valdė 1081-1118 m.), jausdamas, kad turkai seldžiukai kelia 
pavojų valstybei, kreipėsi į Romos popiežių Urboną II (popiežiavo 1088-1099 m.) ir 
prašė padėti apsaugoti Kristaus kapą ir šventas vietas. Taigi popiežius pats leidosi į 
kelionę po Prancūziją ir kvietė žmones į kryžiaus žygį. 1095 m. Klermono mieste Ur- 
bonas II pasakė kalbą (1, 4), kuri paskatino apsispręsti tikinčiuosius — tiek vargšus, tiek 
riterius — dalyvauti žygyje. Tam įtakos turėjo ir daug kitų priežasčių (5). 

Pagal tuo metu galiojusią majorato teisę, kuria buvo siekiama pagaliau pabaigti 
žemės valdų dalijimą, žemę paveldėti galėjo tik vyriausiasis sūnus (kiti patys turėjo 
ieškoti, kuo užsiimti), todėl daugelis Vakarų Europos riterių neturėjo savo žemės ir 
buvo vadinami bežemiais riteriais. Baudžiauninkai, išgirdę apie turtingus Rytų kraštus, 

1. Popiežius Urbonas II Klermono bažnytiniame 
susirinkime kviečia į kryžiaus žygį (XV a. pabai- 


gos miniatūra) 

tikėjosi išėję į Žygį ne tik išsivaduoti iš 
baudžiavos, bet ir prasigyventi. Popie- 
žiaus žodžiai apie tai, kad kryžiaus žy- 
gių dalyviams bus atleistos nuodėmės, 
stiprino religinį entuziazmą ir buvo ne 
menkesnė priežastis rengtis į žygius. 
1096 m. pavasarį į pirmąjį Žygį išėję 
12 tūkstančių vargšų mirė iš bado, nuo 
ligų, per apiplėšimus pakeliui į Kons- 
tantinopolį. Tuos, kuriuos siekdama atsi- 
kratyti pavojaus, Bizantija nemokamai 
perkėlė per Bosforo sąsiaurį, turkai sel- 
džiukai netrukus sumušė prie Nikėjos. 
Tų pačių metų rudenį apie 30 tūks- 
tančių riterių kariuomenės pradėtas kry- 
žiaus Žygis po beveik trejų metų baigėsi 
sėkmingai (2): 1099 m. liepos 15 d. po 
didelių patirtų nuostolių kryžininkai (3) 


pasiekė galutinį žygio tikslą — užėmė Jeruzalės miestą, kuriame žudė žydus, musulmonus 
(3, 6), grobė jų turtą. Užimtose teritorijose buvo įkurtos 4 valstybės: Jerūzalės karalystė, 
Edėsos ir Tripolio grafystės, Antiochijos kunigaikštystė (2). Jose įsigalėjo panaši į Eu- 


ropos feodalinė santvarka. Daugelis kryžininkų pasiliko gyventi šiose krikščioniškose 


valstybėse, perėmė miestų valdymą, kūrė naujas gyvenvietes (4). Buvo įkurti 3 vienuolių 


riterių Ordinai — Tamplierių, Joanitų (arba 
Hospitaljerų) ir Vokiečių (arba Teuto- 
nų), - kurie turėjo kovoti su musulmonais 
ir saugoti piligrimus. Ginti krikščioniškas 
valstybes, įsikūrusias siaurame Viduržemio 
jūros rytinės pakrantės ruože, nuo nuolat 
puldinėjančių vieningų turkų seldžiukų bu- 
vo sunku. 1144 m. šiems užėmus Edėsą, 
buvo surengtas antrasis nesėkmingas žygis. 
1187 m., kai musulmonai užėmė Jeruzalę, 
prasidėjo trečiasis žygis, kuriam pirmą kar- 
tą vadovavo Europos valstybių valdovai,lin- 
kę verčiau varžytis negu vienytis. Tai Angli- 


jos karalius Ričardas I Liūtaširdis (valdė 


2. Antiochijos paėmimas (1097 m.) 


1189-1199 m.), Prancūzijos karalius Pilypas II Au- 
gustas (valdė 1180-1223 m.) ir Šventosios Romos 
imperatorius Frydrichas I Barbarosa (valdė 1152- 
1190 m.), kuris žygio metu nuskendo. Per trečiąjį 
žygį buvo užimta Kipro sala ir įkurta Kipro karalystė, 
susigrąžinta dalis valdų Palestinoje, bet Jerūzalė liko 
valdoma musulmonų. Į pirmuosius tris kryžiaus žy- 
gius dalyviai vyko prastais sausumos keliais, įveik- 
dami įvairias gamtos kliūtis labai išvargdavo. XIII a. 
pradžioje Italijos miestai Gėnuja ir Venėcija jau tu- 
rėjo pakankamai didelius laivynus, todėl kryžinin- 
kai į Rytus pradėjo vykti ir laivais. 1202-1204 m. 
įvyko ketvirtasis kryžiaus žygis. Nors buvo planuo- 
ta vykti į Egiptą, kurio valdovas Saladinas (valdė 
1171-1193 m.) sužlugdė planus atsiimti Jerūzalę), 
rentų prekyboje), nukrypo nuo pirminio tikslo ir už- 
ėmė Konstantinopolį, o Bizantijos teritorijoje įkūrė 
Lotynų impėriją, kuri gyvavo 1204-1261 m. Užgro- 
bus Konstantinopolį, kryžiaus karais buvo nusivilta. 

Kiti keturi žygiai į Rytus taip pat buvo nesėk- 


3. Kryžininko sugrįžimas 


mingi, o XIII a. pabaigoje jie visai nustoti rengti. 
Europoje pradėjo kurtis centralizuotos valstybės, AE SRPNA 

kuriose riteriai turėjo galimybę gauti tarnybą ka- 

riuomenėje. Visos kryžiuočių užkariautos teritorijos Palestìnoje ir Sìrijoje buvo pra- 
rastos (paskutinė tvirtovė Akra — 1291 m.). 

Kryžiaus žygių padariniai vertinami įvairiai. Pirmiausia jie buvo nesėkmingi, nes 
tarp krikščioniškų Europos valstybių vyravo nesantaika, tarpusavyje varžėsi įvairios 
tautos — prancūzai, vokiečiai, anglai. Rytų krikščionimis (stačiatikiais) buvo nepasiti- 
kima, jiems rodoma nepagarba, todėl tarp katalikų ir stačiatikių atsirado nesantaika, 
jaučiama ir šiandien. Neigiamą krikščionių įvaizdį kūrė ir grobikiški, savanaudiški kry- 
žininkų tikslai. Nepakantumas kitatikiams po kryžiaus žygių buvo nukreiptas prieš 
Europos žydus. Europoje jie pradėti persekioti, imta rengti pogromūs. 

Teigiamai kryžiaus žygiai paveikė Europos ekonominį, socialinį ir kultūrinį gyve- 
nimą, savo prekybines pozicijas sustiprino ir vadovaujamą vaidmenį Viduržemio jūroje 
užsitikrino Šidurės Italijos miestai (ypač Venėcija ir Gėnuja). Europinėje Viduržemio 
jūros pakrantėje imta auginti kai kurias iš Rytų atvežtas žemės ūkio kultūras: citrinas, 


4. Kryžininkų tvirtovė 


Sirijoje, pastatyta XII a. 


abrikosus, ryžius, moliūgus. Vis daugiau žmonių pamėgo rytietiškas prekes: priesko- 
nius, kvepalus, puošnius meno dirbinius. Šių ir kitų prekių paklausa Europoje skatino 
amatų ir miestų raidą — pradėti austi šilkiniai audiniai, gaminti veidrodžiai, geriau 
apdoroti metalai, statyti geresni vandens malūnai, atsirado pirmieji vėjo malūnai. 

Įvyko pokyčių ir visuomenės gyvenime — vis dažniau feodalai, norėdami gauti gry- 
nųjų pinigų, valstiečius paleisdavo iš baudžiavos už piniginę rentą. Europos miestams 
taip pat buvo lengviau išsipirkti laisvę iš feodalų, kurie nusigyveno per kryžiaus žygius. 
Išaugo Bažnyčios reikšmė, popiežius buvo pripažintas aukščiausiu krikščionių auto- 
ritetu. Tai sustiprino jo pozicijas kovojant su kunigaikščiais: Bažnyčia net sugebėjo 
išsireikalauti atskirą karo žygių mokestį dvasininkijos reikmėms. 

Šiek tiek keitėsi ir kultūrinės europiečių nuostatos ir įpročiai: nublanko religiniai 
idealai ir iškilo damos kultas, plito švara, tvarka, imta praustis pirtyse, karštose voniose, 
plautis rankas prieš valgį, skustis barzdą ir t. t. 

Nuo XIII a. pradžios pradėti rengti kryžiaus žygiai prieš pagoniškas rytų Balti- 
jos tautas ir prieš eretikus Europoje. XV a. pirmojoje pusėje ypač smarkiai kovota su 
husitais Čėkijoje. 


KLAUSIMAI IR UŽDUOTYS: 

1. Kodėl Europos feodalų žygiai į Artimuosius Rytus vadinami kryžiaus 
žygiais? 

2. Kokios šių žygių priežastys? 

3. Kas nukentėjo per ketvirtąjį kryžiaus žygį}? Kokios buvo šio žygio 
pasekmės? 

4. Kokie teigiami ir neigiami kryžiaus žygių padariniai? 

5. *Kuris popiežius ir kodėl atsiprašė dėl vykdytų kryžiaus žygių? 


ŠALTINIAI: T EE 
1. Vakarų Europa apie 1100 m. ir kryžiaus žygiai 


ŠIAURĖS 

2. Katalikiškosios Rytų valstybės kryžiaus žygių laikais 

Kryžininkai apgula Jerūzalę. 
Rankraštinės knygos iliustracija 
(XIV a. miniatiūra) 


4, 


Ištrauka iš Urbono II kalbos: 
Jus ragina ir šaukia į žygius, vertus jūsų protėvių, karaliaus Karolio Didžiojo ir kitų jūsų 
valdovų didybės ir šlovės. Ir ypač jus turi šaukti mūsų Išganytojo ir Viešpaties Šventasis 
karstas, kuris dabar yra nedorų žmonių rankose. Žemė, kurioje gyvenate, yra suspausta jūrų 
ir kalnagūbrių iš visų pusių, ir dėl to pasidarė per ankšta, kai jūsų tiek daug: didelių turtų ji 
neturi ir vos išmaitina ją dirbančiuosius. Dėl to jūs vienas kitą kandžiojate ir ryjate, tarpusa- 
vyje kariaujate ir mirtinai vienas kitą žeidžiate. Keliaukite prie Šventojo karsto; atimkite tą 
žemę iš nedorėlių ir pajunkite ją sau. 

Pagal: Vidurinių amžių istorijos chrestomatija, t. 1, Kaunas, 1976, p. 227-228. 


Feodalai patys nesuprato, koks buvo jų istorinis uždavinys. Iš esmės smarkūs kovotojai buvo 
ir, tik pasibaigus karui, trokšdavo naujo arba tarpusavyje kovodavo. Juo toliau, juo aiškiau 
buvo matyti, kad per maža žemių ir per daug feodalų. Valstybei tvarkyti reikėjo ne tiek 
daug feodalų, kiek reikėjo jų nuo barbarų apsiginti. Kam gi galima buvo pritaikyti visą tą 
neapsakomą feodalinės visuomenės energiją? Nepaprastas feodalų, na, ir kitų visuomenės 
sluoksnių judrumas didžiai padėjo kryžiaus karo skelbėjams ir organizatoriams. 

Pagal: L. Karsavinas, Europos kultūros istorija, t. 3, Vilnius, 1994, p. 105-106. 


Greit iš visur surinkta medžio ir pridaryta daugybė kopėčių. Septintą dieną pasistengė kry- 
žiuočiai antpuoliu paimti miestą. Drąsiai lipo į mūrus, o muslinai mėtė į juos akmenis, liejo 
verdantį aliejų. Antpuolis nepasisekė. Kiek įmanydami ėmė krikščionys daryti karo mašinas, 
statyti aukštus medinius judamuosius bokštus. Viską paruošę, vėl puolė ir šįkart laimėjo. 
Įsibrovė į miestą, tačiau ir siaurose jo gatvėse pasiutusiai gynėsi muslinai. Kiekvienas namas 
tapo tvirtove. Saliamono šventovė buvo pilna karių ir prigužėjusių čia miestelėnų; net stogai 
lūžo nuo žmonių. Galiausiai į šventovę įsibrovė kryžiuočiai. Be pasigailėjimo riteriai kapojo 
netikėlius; žirgai žvengė, jojo bedievių saracėnų kraujyje iki kelių telkšnodami. Ant stogo 
esančius pirmiausia strėlėmis nušaudavo, paskui paprastai mėtydavo žemėn. Karių neskyrė 
nuo šiaip žmonių, nežiūrėjo moterų nei vaikų. 

Pagal: L. Karsavinas, Europos kultūros istorija, t. 3, Vilnius, 1994, p. 118. 


DARBAS SU ŠALTINIAIS: 


1. Naudodamiesi 1 šaltiniu, nurodykite, kurios Europos šalys daugiausia 
dalyvavo kryžiaus žygiuose. 

2. Kokios kryžiaus žygių priežastys paaiškėja iš 4 šaltinio? Kas pasakė šią 
kalbą? Tai pirminis ar antrinis istorijos šaltinis? Kodėl taip manote? 

3. Kokią kryžiaus žygių priežastį, įvardytą 4 šaltinyje, papildo 5 šaltinis? 

4. Kokio miesto paėmimas aprašytas 6 šaltinyje? Kodėl taip manote? 
Raskite jį 2 šaltinyje. 

5. Kokias kovos priemones šturmuodami šį miestą naudojo kryžininkai 
ir kokias — jų priešai? Kurias iš jų matote 3 šaltinyje? 

6. Kas 6 šaltinyje vadinama muslinais ir saracėnais? 

Po krikščioniškajai erai, Romos impè- 
rija į vieną valstybę sujungė Viduržemio 
jūrą supančius kraštus, kuriuose beveik 200 metų 
vyravo taika. Germanų gentys užplūdo vakarinę 
Imperijos dalį, taip paspartino jos žlugimą. Va- 
karų Europoje vyravo politinė netvarka, tačiau 
krikščionybė padėjo užtikrinti drausmę ir doro- 
vę. Nuo V a. kūrėsi naujo tipo valstybės, kurios 
rėmėsi Romos teisės palikimu. Nauji valdovai ir 
jų aplinka stengėsi perimti romėnų papročius, 
patirtį, vartojo lotynų kalbą. Vis dėlto suprastėjo 
valdymo sistema, mokesčių administravimas. Tik 
vienoje barbarų valstybėje — Frankų karalystėje — 
valdžia buvo stipresnė: valdovą rėmė kariauna ir 
didikai, kurię už tarnybą iš valdovo gaudavo že- 
mės sklypų su priklausomais žmonėmis. 
Viduramžių Europos valstybių ribos skiria- 


si nuo šiandieninių. To meto valstybė neturėjo 


aiškiai apibrėžtų teritorijų ir sienų, bet buvo 4, Didžiosios laisvių chartijos puslapio 
monarcho vadovaujamų vasalų, kuriuos su val- fragmentas 


dovu siejo asmeninė tarnyba ir ištikimybė, sąjunga. Papras- 
ti Žmonės, pirmiausia valstiečiai, priklausė nuo feodalų ir 
buvo priskiriami tai valstybei, kurios valdovui tarnavo jų 
ponai. Tokios visuomeninių ir politinių santykių sistemos 
neribojo konkreti teritorija: tas pats didikas savo vasalų ir 
valdinių turėjo skirtingose šalyse ir įvairiose vienos šalies 
srityse. Pavyzdžiui, Plantagenetai (valdė 1154-1399 m.) tu- 
rėjo daug valdų Prancūzijoje ir buvo Anglijos karaliai. Kaip 

prancūzų hercogai, jie buvo Prancūzijos karaliaus vasalai, 
bet kaip Anglijos karaliai, dėl šalies interesų ilgai kariavo su 
Prancūzija. Taigi tuo metu valstybė gyvavo remdamasi ne 
teritoriniais, o asmeniniais ryšiais. 

Stiprėjantys karaliaus vasalai — didikai, kurie rinko mo- 


kesčius, vadovavo kariuomenei ir teismams, — siekė vykdyti 

savarankišką politiką (4). Kadangi to meto ekonominės są- 
lygos buvo labai palankios įsitvirtinti separatizmui (nebuvo 
gerų kelių, išplėtotų glaudžių ekonominių ir prekybinių ry- 
šių, vyravo natūrinis ūkis, vienoje valstybėje gyveno skirtingų 
tautybių gyventojai ir t. t.), sričių valdytojai — kunigaikščiai, 
hercogai, grafai — realiai perėmė valdžią. Naujose valstybėse 
nesusikūrė biurokratinis valdininkų aparatas, nebuvo pilie- 
tybės sampratos, valdžia buvo paremta tik asmenine ištiki- 


mybės priesaika valdovui, dažnai grėsė pavojai iš išorės, todėl 4 ` 
prasidėjo feodalinis valstybių susiskaldymas. Anksčiausiai 2, Frydrichas Barbarosa 
(IX a.) į mažesnes sritis suskilo Fránkų valstybė. 

Nepaisant susiskaldymo, siekta įkurti kuo didesnę (netgi pasaulinę) valstybę. Ypač 
tai buvo pastebima Frankų impėrijos laikais, kai Karolis Didysis titulavo save Romos 
impėrijos imperatoriumi. Šį titulą atkūrė Vokietijos karalius Otonas I (valdė 936- 
973 m.), kuris 962 m. Romoje vainikavosi imperatoriumi. XII a., Imperiją valdant 
Hohenštaufenų dinastijai (valdė 1138-1254 m.), Frydrichas Barbarosa (2) prie Romos 
vardo pridūrė žodį „šventoji“. Šventėsios Romos impėrijos valdovai Hohenštaufenai 
skelbėsi valdą visus lotyniškojo krikščioniškojo pasaulio monarchus. Pasaulinės vals- 
tybės kūrimo idėją labai palaikė Romos Katalikų bažnyčia, tačiau šie užmojai niekada 
nebuvo įgyvendinti. 

Kaip priešprieša šiam valstybės kūrimo būdui kilo mažos valstybės idėja, kurią 
ypač sustiprino miestų-valstybių atsiradimas Šiaurės Italijoje. Tai buvo laisvos kai ku- 
rių Italijos miestų respublikos, susikūrusios iš tų miestų bendruomenių. Viduramžiais 


Europoje šie du — pasaulinės imperijos ir vietos 
teritorinės — valstybių kūrimo būdai buvo nuolat 
priešinami — tai skatino tiek išorinę ekspansiją 
(kryžiaus žygius, kovas su pagonimis Rytų Bal- 
tijos kraštuose ir kt.), tiek vidinę anarchiją. XII- 
XIII a., kai imperatoriai nebepajėgė užtikrinti 
savo valdiniams politinio stabilumo, Anglijos ir 
Prancūzijos raidoje išryškėjo karaliaus valdžios 
stiprėjimo tendencijos. 1066 m. Vilhelmas I 
(valdė iki 1087 m.) užkariavo Angliją (3,1, 2), 
gavo karūną ir pradėjo centralizaciją. Jis padalijo 
šalį į šerifų, kurie buvo įpareigoti teisti žmones 
ir rinkti mokesčius, vadovaujamas grafystes ir 
pareikalavo sudaryti visų karališkųjų pajamų in- 
ventorių (3) - žemės knygą (abėcėlinį visų XI a. 


3. aano l papap | pab. Anglijos dvarų sąrašą). Kitus du šimtmečius 

Vilhelmo I Užkariautojo pradėtą veiklą tęsė kiti 
monarchai. Grafystės išliko, o karaliaus atstovai visuomet buvo svarbūs tvarkant vietos 
reikalus. Pagrindiniame karaliaus dvare buvo sukurta valdymo komitetų, o XII a. pabai- 
goje atsirado karališkųjų teismų sistema. 1215 m. Anglijos karalius Jonas Bežemis (val- 
dė 1199-1216 m.) buvo priverstas pasirašyti Didžiąją laisvių chartiją (1), kuri apribojo 
karaliaus valdžią, apibrėžė įvairių visuomenės sluoksnių teises ir laisves. 

Prancūzijoje veiksmingą valdžią sukūrė trys Kapetingų dinastijos kartos (1180— 
1314 m.). Susidarė vietinių pareigūnų sluoksnis. Jie buvo tiesiogiai skiriami karaliaus ir 
apmokami iš jo iždo. Šie pareigūnai iš pradžių svarstė bylas, vėliau ėmė rinkti mokes- 
buvo per silpni priešintis. Buvo įkurtas Vyriausiasis karališkas teismas, kaip ir Anglijoje, 
atsirado luomų atstovų susirinkimas. Centriniuose ir vietos valdymo organuose ėmė 
dirbti vis daugiau žmonių, kurie išmanė romėnų teisę. Veikli biurokratija padėjo su- 
kurti veiksmingą valdymą, tačiau tiek Anglija, tiek Prancūzija iki XV a. pabaigos buvo 
mažai kuo panašios į šiuolaikinę centralizuotą valstybę su aiškiai apibrėžtomis sieno- 


mis ir valdžios aparatu. 


KLAUSIMAI IR UŽDUOTYS: 


1. 


2. 


5. 


ŠALTINIAI: 


1. Anglijos riteriai Hastingso mūšyje (1066 m.). Bajo kilimas 


Kodėl viduramžių pradžioje susikūrusios valstybės rėmėsi romėnų is- 
torine patirtimi? Kaip joms pavyko? Kodėl? 

*Kaip suprantate teiginį, kad Vakarų Europos gyventojus vienijo krikš- 
čionybė? 

Kodėl pirmąsias viduramžių valstybes labai sunku tiksliai apibrėžti? 
Palyginkite jas su šių laikų valstybėmis. 

Kodėl viduramžiais, anot politologo Raimundo Lopatos, „konkuren- 
cija vyko dėl valstybės: pasaulinė imperijos valstybė ar teritorinė vietos 
valstybė“? Kaip buvo sprendžiama ši problema? 

Kokią reikšmę viduramžiais turėjo valdovo kariuomenė? Kas ją suda- 


rydavo? 


a ak r. akim ais p "akd Ka E e 
GRS a ; kė diii 
i 2 P. : Tak 
s 
1 i A 


2. Iš Motiejaus Paryžiečio „Didžiosios Anglijos istorijos, arba kronikos, nuo 1066 iki 1259 m“: 


Anglai, pėsti, apsiginklavę dviašmeniais kirviais ir suglaudę skydus, sudarė neperskiriamą 


sieną. Haroldas — taip pat pėsčias — stovėjo kartu su broliais prie savo vėliavos, kad niekas 


negalėtų net pagalvoti apie pabėgimą. Vilhelmas savo priešakinį būrį, sudarytą iš pėstinin- 


kų, apginklavo lankais ir trumpomis ietimis, o raiteliai jojo jiems iš paskos. Kovėsi įnirtingai, 


abi pusės nenorėjo nusileisti. Staiga pasirodė Vilhelmas ir davė savo kariuomenei ženklą 


apsimesti, kad bėga. Tai matydami anglai suardė savo darnių gretų tvarką ir pasileido vytis 


bėgančiuosius. Tada normanai apsigręžė atgal ir savo ruožtu privertė bėgti anglus. Vis dėlto 


pergalė nekrypo nei vienų, nei kitų pusėn. Pagaliau Haroldas, sužeistas strėle į galvą, krito 


kovos lauke, ir taip pergalė teko normanams. 


Pagal: Vidurinių amžių istorijos chrestomatija, t. 1, Kaunas, 1976, p. 283. 


3. 


Karalius Vilhelmas išsiuntinėjo po visą Angliją teisėjus ir įsakė jiems ištirti, kiek akrų (de- 
šimtinių) žemės kiekviename dvare gali būti apdirbama kasmet vienu plūgu ir kiek reikia 
galvijų vienam gidui įdirbti. Be to, jie privalėjo surinkti žinias apie metines pajamas, gauna- 
mas iš miestų, pilių, kaimų, miestelių, upių, pelkių, miškų, ir apie ginkluotų žmonių, esančių 
kiekvienoje vietovėje, skaičių. Tas aprašas buvo nusiųstas į Vestminsterio karališkąjį iždą ir 
ten turėjo būti laikomas. 


Vidurinių amžių istorijos chrestomatija, t. 1, Kaunas, 1976, p. 284-285. 


Iš karaliaus Pilypo II (valdė 1270-1285 m.) įsako: 
Nuo seno mūsų pirmtako, šviesaus atminimo Prancūzijos karaliaus Liudviko Šventojo, jam 
gyvam esant įsakais nustatyta ir liepta, kad kiekvieną kartą, kai tarp mūsų karalystės baronų 
iškils kokia nesantaika, ginčas, muštynės ar riaušės, pradėtos klastingai ir tyčiomis, dėl ko 
dažnai padaroma daug žmogžudysčių, sužalojimų ir kitokių sunkių skriaudų, - tuos dalykus 
pradėjusiųjų artimieji giminaičiai bus ir privalės būti taikūs 40 dienų nuo minėtojo užpuo- 
limo ar piktadarystės dienos. 

Pagal: Vidurinių amžių istorijos chrestomatija, t. 1, Kaunas, 1976, p. 248. 


DARBAS SU ŠALTINIAIS: 


1. Kuo ypatingi 1 šaltinyje pavaizduoti hercogo Vilhelmo kariai? Kokia 
jų ginkluotė? Ar tai pirminis istorijos šaltinis? 

2. Remdamiesi 2 šaltiniu įvertinkite, ar lengvai hercogas Vilhelmas pa- 
siekė pergalę prieš anglus. Kokių jis ėmėsi taktinių gudrybių? 

3. Koks Anglijos istorijos epizodas aprašytas 3 šaltinyje? 

4. Kokios valstybių gyvavimo problemos atsiskleidžia 4 šaltinyje? Kodėl 
buvo įteisintas 40 dienų susilaikymo nuo karo laikotarpis? 

5. Kurie iš pateiktų šaltinių yra pirminiai? Atsakymą pagrįskite. 


CENTRALIZUOTŲ 
VALSTYBIŲ KŪRIMASIS 


+ Centralizuotos valstybės kūrėsi stiprėjant monarcho valdžiai ir į 
valstybės valdymą įtraukiant luomų atstovus 
+ Sėkmingą Prancūzijos centralizaciją bristabdė Šimtametis karas 


+ Luomų atstovų susirinkimai šalių gyvenime darėsi wis svarbesni 


+ 

1265 m. 1337-1453 m. - 1479 m. 

| Anglijoje sušauktas Šimtametis karas susidarė Ispanijos karalystė: buvo 

| 

| parlamentas pasirašyta Kastilijos ir Aragono unija 


1302 m. 1455-1485 m. - 


Prancūzijoje sušaukti Baltosios ir Raudonosios 
Generaliniai luomai } rožės karas Ánglijoje 


Mo viduramžiams būdingas karalių valdžios stiprėjimas ir centralizuotų 
valstybių kūrimasis. Valstybių centralizacija vyko jau nuo XI a., sustiprėjo XIII a., 
o XV a. pabaigoje kai kuriose šalyse ir pasibaigė. Feodalinių monarchijų jungima- 
sis, karaliaus valdžios stiprėjimas lėmė tautinių valstybių susikūrimą. Tokios valstybės 
valdžios pagrindas — ne prisiekti ištikimybę konkrečiam vasalui, bet paklusti vienam 
monarchui. Centralizacijos procesas įvairiose valstybėse vyko skirtingu metu. Jį lėmė 
stiprėjanti valdovo valdžia ir tai, kad į valstybės valdymą buvo įtraukti ir luomų atsto- 
vai. Monarchas tapo valstybės vadovu ir rėmėsi ne feodaline hierarchija, bet tik nuo jo 
priklausančiais valdininkais. XIII-XIV a. į valstybės valdymą įtraukus įvairių sluoksnių 
atstovus, valstybė iš dalies ėmė atsižvelgti į tų sluoksnių interesus. 

Viduramžiais susiskaldęs Pirėnų pusiasalis XV a. pabaigoje, sėkmingai pasibaigus 
rekonkistai, tapo dviejų karalysčių — Portugalijos ir Ispanijos — teritorija. Vokiečių že- 
mių padėtis buvo kitokia — čia buvo daugybė beveik savarankiškų valstybėlių, bet, kaip 
ir šiaurinė Italijos žemė, jos bent formaliai priklausė Švent6sios Romos impėrijai, kuri 
niekada netapo centralizuota valstybe. Skandinavijos šalys buvo beveik centralizuo- 
tos, daugelį jų valdė vienas valdovas. Ypač permainingai centralizacijos procesas vyko 
Anglijoje ir Prancūzijoje. 


Nuo XII iki XV a. valstybių teritorijos gerokai pakito. XII a. pabaigoje Prancūziją 
sudarė didesnės ir mažesnės valdos, o karaliaus domėnas užėmė tik nedidelę teritoriją 
tarp Paryžiaus ir Orlešno. XV a. pabaigoje beveik visa Prancūzija jau buvo pavaldi 
vienam monarchui. To per kelis šimtmečius pasiekta kariaujant, vedybomis, perimant 
iš mirusių savininkų turtą, pasisavinant žemes už sulaužytą priesaiką ir pan. Jau nuo 
XII a. karaliaus sąjungininkai buvo smulkūs riteriai, siekę būti priklausomi ne nuo vie- 
tinės, bet nuo aukščiausios valdžios, kuri buvo toliau nuo jų. Bažnyčia norėjo išsivaduo- 
ti iš vietinių kunigaikščių valdžios, todėl iš pradžių rėmė karalių. Be to, ji monarchams 
parengdavo išsilavinusių, gabių, šalies reikalus galinčių tvarkyti žmonių (pvz., XII a. 
valstybės kancleris buvo Sen Deni kunigas Sugerijus, XVII a. - kardinolas Rišeljė). 
Viena iš Prancūzijos vienijimosi priežasčių buvo ir nuolatiniai karai su Anglija. Kai 
Normšžndijos hercogas Vilhelmas užvaldė Angliją, jis prisijungė ir kai kurias anglams 
priklausiusias Prancūzijos žemes. Vilhelmo įpėdiniai Plantagenetai Prancūzijos žemių 
prijungė dar daugiau, nes jas valdė Vilhelmo provaikaitis Henrikas iš Anžū (Prancūzija). 
Vėliau vedybomis buvo prijungta ir Akvitanija. Tada Anglijos karaliui priklausė net du 
trečdaliai Prancūzijos žemių. XII a. Anglijos karaliai išsikovojo, kad karaliaus teismas 
būtų aukščiausia teisminė šalies institucija, kad visoje šalyje iš karinės tarnybos ven- 
giančių vasalų būtų renkami ypatingi mokesčiai — skydo pinigai — ir už juos valdovas 
įsigytų riterių, tarnaujančių ne už žemę, o už pinigus. Gerai tuo metu dirbo ir kara- 
liaus administracija. Bet XII a. pabaigoje-XIII a. pradžioje valdant Pilypui II Augus- 
tui (valdė 1180-1223 m.), Prancūzija pradėjo atsiiminėti savo sritis iš anglų. 1215 m. 
ji užvaldė Normandiją, Anžu, didžiąją dalį Akvitanijos, prisidengus erezijų naikini- 
mo dingstimi, prijungtos ir Pietų Prancūzijos žemės. Valdant Liudvikui IX (valdė 
1226-1270 m.), šalis buvo centralizuojama teisiškai ir finansiškai: įsteigtas aukščiau- 
sias teisminis organas — Paryžiaus parlamentas, valdovo įstatymai tapo privalomi visai 
šaliai, visoje valstybėje į apyvartą buvo paleistos karaliaus monetos. 1302 m. sušauktas 
pirmasis luomų atstovų susirinkimas — Generaliniai lúomai. Prancūzijos centraliza- 
cijos procesą pristabdė prasidėjęs Šimtametis karas (1337-1453 m.) (1) su Anglija: 
Prancūzija norėjo prisijungti visas Anglijos valdas, esančias joje (dalį Akvitanijos), ir 
formaliai vasalinę, bet iš tikrųjų nepriklausomą Flandriją. 

Karo dingstis buvo ginčas, kilęs dėl Prancūzijos sosto paveldėjimo. Kadangi 
Prancūzija, remdamasi dar Salijų teisynu, nepripažino paveldėjimo teisės pagal mo- 
teriškąją liniją (; Prancūzijos sostą pretendavęs Anglijos karalius Eduardas III (val- 
dė 1327-1377 m.) buvo mirusio karaliaus Pilypo IV (valdė 1285-1314 m.) vaikaitis 
pagal moteriškąją liniją), tai Anglija ir Prancūzija pradėjo karą, kuris buvo labai per- 
mainingas, pareikalavo daug aukų, sukėlė ne vieną krizę. Jau karo pradžioje laisvieji 
anglų lankininkai pasirodė pranašesni už nedrausmingus prancūzų riterius. Pirmame 


1. Kresi mūšio scena 


didesniame mūšyje — Kresi (1346 m.) (1)- žuvo net 1500 prancūzų riterių. Prancūzų 
kariuomenėje nebuvo pėstininkų, vyravo bloga drausmė, veiksmai buvo nesuderin- 
ti. Dėl to 1356 m. prancūzai patyrė antrą skaudų pralaimėjimą prie Puatjė. Karalius 
Jonas II (valdė 1350-1364 m.) buvo paimtas į nelaisvę. Anglija užvaldė vakarines ir 
šiaurines Prancūzijos teritorijas: Gijėnę, Akvitaniją, Kalė. Ir nors XIV a. pabaigoje 
Prancūzijai pavyko atsikovoti kai kurias žemes, vėlesni karo veiksmai, iš dalies ir dėl 
vidinių prieštaravimų,buvo visai nesėkmingi (3). Karo eiga iš esmės pasikeitė, kai iš Lota- 
ringijos kaimo prie Orležno atvyko aštuoniolikmetė mergina Žana d'Ark (apie 1412- 
1431 m.) (2), kuri teigė girdėjusi Dievo balsą, kuris ragino gelbėti tėvynę. Jos įkvėpta 
Prancūzijos kariuomenė 1429 m. išvadavo Orleaną ir toliau žygiavo į šiaurę. Netoli 

3. Liudvikas XI Burgūndijos herbą 


įteikia Marijai Burgundietei 


Paryžiaus Žana d'Ark pateko į anglų sąjungininkų burgundų nelaisvę, buvo perduota 
anglams, nuteista ir sudeginta kaip ragana. Galiausiai prancūzai karą laimėjo, todėl an- 
glams Prancūzijoje liko tik Kalė uostas. Prancūzijos karalius po šio karo įgijo daugiau 
galių, be senosios riterių kariuomenės, jis sukūrė nedidelę reguliariąją pėstininkų 
armiją, įvedė pastovius mokesčius gyventojams. Tai buvo svarbu kuriant centralizuotą 
valstybę. XV a. pabaigoje po karo su Burgūndijos hercogu Karoliu Drąsiuoju (valdė 
1467-1477 m.) Prancūzijos karalius Liudvikas XI (valdė 1461-1483 m.) (3) prisijungė 
ilgai buvusią nepriklausomą Burgūndijos kunigaikštystę, o jo sūnus Karolis VIII (valdė 
1483-1498 m.) po vedybų gavo Bretanę ir galutinai suvienijo valstybę. 

Anglijoje centralizacija sėkmingai vyko nuo XI a. (2). 1215 m. Anglijos karalius 
buvo priverstas pasirašyti Didžiąją laisvių chartiją (5), kuri tapo Anglijos konstitucinės 
santvarkos pagrindu. Ji apribojo karaliaus valdžią ir apibrėžė visuomenės narių teises 
bei laisves. 1265 m. Anglijoje atsirado nuolat veikiantis luomų atstovaujamasis organas 
parlamentas (4), kurį nuo XIV a. sudarė dveji rūmai (Lordų ir Bendruomenių). Bet 
dėl karalių ambicijų šalis įsitraukė į Šimtametį karą su Prancūzija, todėl monarchija 
silpnėjo. Pralaimėjimas kare sukėlė dar daugiau vidaus prieštaravimų: dėl karūnos kovo- 
jo kunigaikščių grupuotės - kilo Baltosios ir Raudonosios rožės karas (1455-1485 m.). 
Jorkai (Baltoji rožė) ir Lankasteriai (Raudonoji rožė) padalijo šalį į du priešiškus klanus. 
Karą laimėjo Lankasteriai, karaliumi tapo Lankasterių šakos atstovas Henrikas VII 


(valdė 1485-1509 m.) (4), pradėjęs Tiudorų dinastiją 
(valdė 1485-1603 m.).Jis vedė mirusio Jorkų dinastijos 
karaliaus Eduardo IV (valdė 1461-1483 m.) dukterį ir 
sujungė abi dinastines šakas. Henrikas VII uždraudė 
feodalams turėti karinių būrių, o nepaklusniųjų pi- 
lis sugriovė patrankomis. XV a. pabaigoje Anglijos 
karaliaus valdžia smarkiai sustiprėjo. Anglija, kaip ir 
Prancūzija, tapo centralizuota valstybe. 

Taigi Europos politinė geografija XIV-XV a. iš 
esmės pasikeitė. Teritorinius pokyčius lėmė tai, kad 
atsirado nauja valstybės valdymo forma (luominė mo- 
narchija). Svarbūs tapo luomų susirinkimai, kuriuose 
dalyvavo ir trečiojo luomo, daugiausia buržuazijos, 
atstovai. Išaugo karališkųjų valdymo institucijų įtaka, 
vis didesnę reikšmę turėjo išsilavinę žmonės, buvo 


kuriama nuolatinė kariuomenė. 


KLAUSIMAI IR UŽDUOTYS: 


4. Henriko VII biustas 
(Florencija, XVI a.) 


1. Kodėl vėlyvaisiais viduramžiais kūrėsi centralizuotos valstybės? 


„ Kas ir kodėl rėmė valdovus centralizuojant šalį? 


2 
3. Kas prieštaravo šalių centralizacijos procesui ir kodėl? 
4 


„ Kas rodo, kad luomų atstovai buvo įtraukti į valstybės valdymą vyks- 


tant centralizacijai? Kaip tai veikė valstybės valdymą? 


5. Kodėl Šventosios Romos impėrijos negalima vadinti centralizuota vals- 


tybe? Kuo ji skyrėsi nuo kitų to meto Europos valstybių? 


ŠALTINIAI: 


1. Šimtametis karas 


ŽANA DARK 


ES Prancūzijos karalystė E. | Anglų valdos Iš Burgundijos valdos x Jojimo kryptis ir mūšiai 


2. Londono Tauerio vaizdas. Iki XVII a. Taueris buvo viena iš Anglijos karalių rezidencijų 


3. Iš Sen Deni kronikos: 


Priemiesčių ir kaimų gyventojai verčiau ieškojo prieglobsčio uždaruose miestuose arba slėpė- 
si miškų gilumoje kaip laukiniai žvėrys su žmonomis, vaikais ir visu savo geru, negu rizikavo 
susidurti su karaliaus žmonėmis (mokesčių rinkėjais), kurių bijojo labiau negu paties priešo. 
Jie, savo nelaimei, netrukus suprato, kad tarp tų Žmonių ir anglų nėra jokio skirtumo arba, 
tiksliau, pirmieji labiau lupa iš jų pinigus, apgrobia juos ir plėšikauja dar nepakenčiamiau. 
Europos istorija, Vilnius, 2001, p. 174. 


4. 1š1295 m. dokumento: 
Karalius Northamptonširo šerifui. 
Kadangi mes norime surengti pasitarimą ir svarstymą su grafais, baronais ir kitais mūsų 
karalystės didikais, kad būtų pasirūpinta priemonėmis prieš pavojus, kurie šiomis dienomis 


gresia mūsų karalystei, dėl to paliepėme jiems, kad jie atvyktų pas mus į Vestminsterį ap- 


5. 


svarstyti, nutarti ir vykdyti tai, kam padedant turės būti pašalintas tas pavojus. Mes liepiame 
tau, kad tu nedelsdamas įsakytumei išrinkti ir minėtą dieną į nurodytą vietą pas mus atsiųsti 
iš minėtos grafystės du riterius ir iš kiekvieno minėtosios grafystės miesto du piliečius, ir iš 
kiekvienos pilies du miestiečius, įžymiausius ir tinkamiausius darbui. 

Pagal: Vidurinių amžių istorijos chrestomatija, d. 2, Kaunas, 1977, p. 290. 


1. Davėme savo sutikimą ir šia mūsų chartija patvirtinome už mus ir mūsų paveldėtojus vi- 
siems laikams, kad Anglijos bažnyčia būtų laisva ir naudotųsi savo teisėmis. 
12. Nei skydo pinigai, nei [kokia nors kita] rinkliava neturi būti imama mūsų karalystėje kitaip, 
kaip tik bendrai nutarus mūsų karalystei. 
13. Ir Londono miestas privalo turėti visas senąsias laisves ir laisvuosius savo papročius tiek sau- 
sumoje, tiek ir vandenyse. Be to, mes pageidaujame ir maloniai leidžiame, kad visi kiti miestai 
ir pilys, ir miesteliai, ir uostai turėtų visas laisves ir savo laisvuosius papročius. 
39. Nė vienas laisvasis žmogus nebus suimtas ir pasodintas į kalėjimą arba atimtas iš jo turtas, 
arba paskelbtas už įstatymo ribų, arba ištremtas kitaip, kaip pagal teisėtą šalies įstatymą. 

Pagal: Vidurinių amžių istorijos chrestomatija, d. 2, Kaunas, 1977, p. 287-288. 


DARBAS SU ŠALTINIAIS: 


1. Naudodamiesi 1 šaltiniu, apibūdinkite Prancūzijos padėties kaitą per 
Šimtametį karą. Kokius svarbius mūšius laimėjo anglai pirmuoju karo 
etapu? Kas buvo anglų sąjungininkas šiame kare? Koks asmuo pakėlė 
prancūzų kovinę dvasią kritišku karo momentu? 

Pagalvokite, kodėl Anglijos karaliams reikėjo tokios rezidencijos kaip 
Taueris (2 šaltinis). Pasidomėkite, kokias dar funkcijas jis atliko. 

3. Kokie įvykiai aprašyti 3 šaltinyje? Kokioje šalyje jie vyko? Kodėl taip 


Oa 


manote? Kodėl žmonės mokesčių rinkėjų „bijojo labiau negu paties 
priešo“? Kas tas priešas? Kam buvo renkami mokesčiai? 


4. "Kokioje šalyje parašytas 4 šaltinis? Kodėl taip manote? Kur ir kodėl 


kviečiami atvykti šaltinyje minimi atstovai? Kaip jie turi būti atrinkti? 
Kada pirmą kartą šioje šalyje rinkosi tokie atstovai? Kokia buvo tokio 
susirinkimo reikšmė šiai ir kitoms šalims? 

5. Kokio dokumento ištrauka pateikta 5 šaltinyje? Kodėl taip manote? 

Kokias gyvenimo sritis jis reguliuoja? 

Kuris šaltinis — 4 ar 5 — atsirado anksčiau? Atsakymą pagrįskite. Kaip 


jie susiję? Tai pirminiai ar antriniai istorijos šaltiniai? 

7. Kurie pateikti šaltiniai (1-5) susiję su Anglija? Kurie iš jų pirminiai? 


Atsakymą pagrįskite. 


KAIMAI IR MIESTAI 


+ X-XIII a. ūkio pažanga lėmė gyventojų prieaugio didėjimą 
+ XIV a. ūkį ištiko krizė (ją paaštrino karai ir epidemijos), todel 


valstiečiai sukildavo | 
+ Viduramžių miestai turėjo savivaldą, jie buvo amatų ir preky- 


bos centrai 


; pradėjo kurtis veikė Hanzos pirklių | didelis valstiečių 
| 


miestai | sąjunga 


sukilimas Anglijoje 


| 1358 m. 


{v so i S 
žakerija Prancūzijoje 


| Xila. 
| pastatyti pirmieji 
| vėjo malūnai 


$ 


A viduramžiais žemė buvo dirbama neintensyviai, menkai tręšiama, 
es gyvulių auginta nedaug (1). Pusė žemės kasmet pūdymuodavo, padargai 
buvo labai primityvūs, o iš vieno javų grūdo išaugdavo 2-3 grūdai. Nuo X a. vidurio 
gyventojų skaičius pradėjo sparčiai augti (3), todėl reikėjo daugiau maisto produktų. 
X-XIII a. atsirado naujovių, kurias pritaikius naujoms žemėms įdirbti buvo galima 
patenkinti augančio gyventojų skaičiaus poreikius. Suklestėjus metalurgijai, pradėti 
gaminti geri darbo įrankiai — metalinės plūgų dalys, sunkieji plūgai su noragais ir 
verstuvais, todėl buvo galima įdirbti sunkiau įdirbamas derlingesnes žemes. Įsivyravo 
trilaukė sėjomaina. Dėl to pūdymų plotų sumažėjo nuo 50 iki 30 procentų, pradėti 
auginti vasariniai javai, pavyzdžiui, avižos, ūkiuose imta laikyti daugiau arklių, nors 
pagrindiniai kinkomi gyvuliai išliko jaučiai (2). Pagausėjus gyventojų ir atsiradus ge- 
resnės technikos, imta masiškai kirsti miškus (3). Vėliau išplito nauja pakinktų siste- 
ma, kuri leido gyvuliui lengviau kvėpuoti, buvo statomi vandens, o nuo XII a. — ir 
vėjo malūnai, kurie išlaisvino nemažai darbo jėgos. Didesni dirbamos žemės plotai 
ir technikos pažanga lėmė gyventojų skaičiaus augimą (X a. Europoje gyveno apie 
38 mln. gyventojų, o XIV a. pradžioje - jau apie 75 mln.). 

Viduramžiais feodalai Vakarų Europoje buvo beveik visos žemės savininkai. Tai- 
gi VI-IX a., pirmiausia Frankų valstybėje, atsirado stambiųjų žemvaldžių ir nuo jų 
priklausomų valstiečių, arba baudžiauninkų. Feodalo žemė buvo dalijama į dvi dalis. 


Vieną jos dalį, teodalo valdą — domeną, 
įdirbdavo baudžiauninkai eidami lažą, 
kitą dalį feodalas atiduodavo baudžiau- 
ninkams, kad šie galėtų išgyventi, bet 
už tai jie turėjo mokėti žemės mokestį 
(pinigais arba duoklę natūra). Feodalai 
ir kitais būdais varžė baudžiauninkų lais- 
vės: reikalavo mokesčio už leidimą tuok- 
tis, vertė malti grūdus, kepti duoną ar 
spausti vyną tik feodalui priklausančiais 
įrenginiais, eiti į talkas. 

Ėmus sparčiai gausėti gyventojų, pa- 
didėjo konkurencija dėl žemės, ūkiai bu- 
vo dalijami į vis mažesnius, kilo žemės 
nuomos kainos. Nualinta žemė davė vis 
mažesnį derlių, dėl miestų plėtros išaugo 
maisto produktų kainos. Daugumos žmo- 
nių gyvenimo sąlygos pablogėjo. XIV a. 
viduryje siautė didžiulė maro epidemija 
(pandėmija) mirė trečdalis europie- 
čių (6). 

XIV a. Europoje kilo net trys valstie- 
čių sukilimai, ypač dėl Šimtamečio karo 
nuostolių, didėjančių mokesčių. Tai Flán- 
drijos valstiečių sukilimas 1323-1328 m., 
Zakerija Prancūzijoje 1358 m. (žūkais di- 
duomenė niekinamai vadino kaimiečius), 
Voto Tailerio (Zayler) ir Džono Bolio 
(Ball) vadovaujamas valstiečių sukilimas 
1381 m. Anglijoje. Valstiečiai iš feodalo 
valdų išvykdavo į kryžiaus žygius, besiku- 
riančius miestus, todėl šie darė nuolaidas 
likusiems valstiečiams: mažino prievolių 
arba atleisdavo nuo baudžiavos. Dauge- 
lyje vietų baudžiava tuo metu buvo nai- 
kinama: anksčiausiai - XV a. pabaigoje — 


Anglijoje ir Prancūzijoje. 

1. Valstiečiai gano kiaules ąžuolyne. 
Beri kunigaikščio maldaknygė (XV a.) 


2. Arimas jaučiais (XIII a.) 


3. Žmogus puola 
mišką (gobelenas, 
XV a.) 


Miestai, kaip prekybos ir amatų centrai, Vakarų Europoje pradėjo kurtis tik X-XI a. 
(anksčiausiai viduramžių miestai atsirado Italijoje — VIII-IX a.). Tai daugiausia lėmė 
žemės ūkio pakilimas ir prekybos augimas (1). 

Feodalai gaudavo vis didesnių pajamų, jiems reikėjo ir daugiau prekių, ypač pra- 
bangos, kurias pirkliai atgabendavo iš kitų kraštų. Todėl pirmieji miestai pradėjo kurtis 
žmonių susibūrimo ar intensyvaus judėjimo vietose: prie pilių, vienuolynų, bažnyčių, 
upių perkėlų ir brastų, jūrų įlankų, prekybos kelių susikirtimų, senųjų Romos impėrijos 
miestų vietose. Iš pradžių miestų gyventojai — pirkliai, amatininkai ir jų pagalbininkai — 
buvo priklausomi nuo pasaulietinių ar dvasinių valdytojų. Išsipirkę ar ginklu išsikovoję 
asmeninę laisvę, miestiečiai ir miestai iš feodalų gaudavo privilegijų, kurios buvo sura- 
šomos chartijose (5). Tokie miestai turėjo savivaldą: miesto tarybą (magistratą), kuri 
posėdžiaudavo rotušėje, renkamą būrmistrą (merą), savo iždą, teismą, kariuomenę. 

Miesto gyventojai jungėsi į sąjungas: pirkliai — į gildijas, kad bendrai apsisaugotų 
nuo plėšikų, konkurentų ir feodalų, padėtų savo nariams ir jų šeimoms, o amatinin- 
kai — į cechūs, kurie apgintų jų ekonominius interesus. Cechai nariams nustatydavo 
tam tikrus prekių kokybės ir kainų reikalavimus, todėl konkurencija (4) tarp cecho na- 
rių mažėjo. Miestuose daugiausia prekių būdavo pagaminama amatininkų dirbtuvėse, 
kuriose dirbo meistras, pameistrys ir amato ilgai mokęsi mokiniai. Amatininko šeima 
dažniausiai gyveno tame pačiame name (antrame ir trečiame aukštuose) (4). 

Viduramžiais miesto gyventojų padėtis buvo nevienoda: amatininkai, pirkliai, tei- 
sininkai, palyginti su vargšais, dirbusiais pagal vienetinį apmokėjimą, arba padieniais 
darbininkais, turėjo gana daug privilegijų. Miestuose buvo ir visiškų vargšų, elgetų, 
raupsuotųjų, žydų. Tačiau visi miesto gyventojai buvo laisvi, nuo pavojų juos saugojo 
miesto siena su naktį uždaromais vartais. Baudžiauninkas ar kitas nelaisvas žmogus, 


daugiau nei metus gyvenęs mieste, irgi tapdavo laisvas. 


Brandžiaisiais viduramžiais kai kurie 
miestai labai praturtėjo. Šiaurės Itālija 
ir Šiaurės Vokietija garsėjo dideliais 
prekybos uostais (2). Kai kurie Šidurės 
lralijos miestai (Florencija, Venėcija, 
Milanas, Gėnuja), kuriuose Šventosios 
Rėrmos impėrijos imperatoriaus valdžia 
dažnai buvo netvirta, sustiprėjo, tapo 
miestais-valstybėmis. Šiaurės Europoje 
nė vienas miestas nebuvo pajėgus atsi- 
laikyti prieš stiprius priešus, todėl jun- 
gėsi į sąjungas. Didžiausia iš jų buvo 
Šiaurės Vokietijos miestų prekybinė są- 
junga - Hanza, į kurią jau nuo XIII a. 
jungėsi Šiaurės Europos (Hamburgo, 
Liubeko, Dancigo (dabar - Gdanskas), 
Rygos ir kitų miestų) pirkliai (5). Jie su- 
darinėjo sąjungas su kunigaikščiais, ku- 
rie užtikrindavo prekybos laisvę. Savo 
prekybos kontorų ši sąjunga turėjo ir 
Lietuvojė (Kaunė). 


5. Hanzos kogas 


(rekonstrukcijaj 


4. Gelumbininkų ir siuvėjų gatvė (Bolonija, 
Viduramžių miesto muziejus) 


KLAUSIMAI IR UŽDUOTYS: 

1. Kokios X-XIII a. naujovės žemės ūkio gamybą padarė našesnę? Kodėl? 

2. Kaip suprantate teiginį, kad vandens ir vėjo malūnai išlaisvino nema- 
žai darbo jėgos? 

3. Kodėl ne visą žemę feodalai perdavė priklausomiems valstiečiams? 

4. Kodėl XIV a. kilo dideli valstiečių sukilimai? 

5. Kur ir kodėl viduramžiais kūrėsi miestai? 

6. *Kodėl net nusikaltėliai galėjo pasislėpti mieste? Kuo miestams tai 
buvo naudinga? 


ŠALTINIAI: 


1. Europos prekybos keliai ir centrai XIII a. 


e: 
“e 


miško medžiaga 
kailiai 


vilna 


>y aiii 
prieskoniai 


| | Ekonominės veiklos židiniai 
EI Mugių miestai auksas | M A P 
m Pagrindiniai keliai pag 2 Aleksandra N 


— Didieji jūrų keliai 
) ( Perėjos 


auksas į 
vergai 


2. Hanzos uostas (XV a. pabaigos miniatiūra) 


Į uostą ką tik atplaukė trys karakai!. 
Prekės perkraunamos į valtis, o jas 
iškelti padeda kranas atidžiai stebint 
laivų prižiūrėtojui. Kairėje kapitonas 
duoda įsakymus. Dešinėje praban- 
giai apsirengę pirkliai su „šapkomis“? 
ant galvų tariasi dėl būsimų pirkinių. 
Toks vaizdas būdingas visiems Eu- 


ropos uostams XIV ir XV a. 

3. Miestuose viduramžių epochos viduryje vidutiniškai gyveno apie 10 proc. visuomenės narių. 
Europoje, ypač Flandrijos ir Lombardijos regionuose, net ir suklestėjus miestams, žemdir- 
bystė tebeliko labai svarbi, nes valstiečiai sudarė didžiausią visuomenės dalį. Nors daugelis 
miestų išaugo tik dėl pagyvėjusios prekybos, negalima neigti ir žemės ūkio įtakos. Koloni- 
zacijos banga ir spartus gyventojų gausėjimas miestams buvo lygiai taip pat svarbūs kaip 
ir prekybos bei amatų augimas. Iš tiesų neįmanoma atskirti dviejų pasaulių, kurie plėtojasi 
paraleliai: miestas išauga iš kaimo ir savo ruožtu veikia kaimo gyvenimą. Nors užsienio 
prekyba klestėjo ir turėjo nemažą reikšmę miestams, ekonominiu požiūriu pabrėžtina, kad 
demografinis ir ekonominis augimas vyko tiek kaime, tiek ir mieste, o techninės permainos 
tuo pačiu metu pakeitė ir kaimo, ir miesto ūkį. 

Pagal: W. Rösener, Valstiečiai Europos istorijoje, Vilnius, 2000, p. 69. 


" Karūkas - XV-XVI a. burlaivis, naudotas karo ir prekybos reikalams. 
? Sapka - kepurė. 


4. Iš XIV a. išleistų taisyklių: 

4. Joks šukuotojas negali šukuoti, jei jo šukos nuo šiolei neturi 21 danties, antraip jam 

gresia 20 su pabauda ir šukų konfiskacija. 

5. Jokia šukuotoja negali šukuoti už Briūselio ribų, antraip jai gresia 2 su pabauda ir šukų 

konfiskacija; visa tai pameistrio, kuris ją apskundė, naudai. 

8. Audėjas, turintis darbo ir einantis išgerti dienos metu, turės sumokėti 4 svarus. 

Kiekvienas mokinys vėlėjas, norįs išmokti šio amato, turi sumokėti cechui vieną senąjį ekiu“. 
Pagal: Europos istorija, Vilnius, 2001, p. 165. 


Iš XII a. pabaigos miesto įstatymo: 
1. Pagal kitų miestų pavyzdį įkurtas Strasbūras su tokia lengvata, kad kiekvienas žmogus, 
tiek svetimas, tiek čionykštis, visuomet ir dėl visų jaustųsi jame ramus. 
2. Kas padarė nusikaltimą už miesto ribų ir, bijodamas bausmės, atbėgo į miestą, tegyvena 
saugiai. Niekas savavališkai tenesikėsina į jį, o jis paklusniai ir savo noru tegul stos prieš 
teismą. 
3. Tegul niekas neatsigabena į miestą grobio ar prisiplėšto turto ir tegul nedrįsta jo laikyti 
čia, jeigu jis nežada atsakyti prieš bet kurį ieškovą. 
5. Visi šio miesto pareigūnai yra valdomi vyskupo, tad juos skiria arba jis pats, arba tie, 
kuriems jis paves. 
82. Niekas neturi versti mėšlo arba atliekų priešais savo namą, jeigu tik jis nenumato tuoj 
pat jo išvežti. 
86. Niekas neturi laikyti mieste kiaulių, jeigu jų nepaveda ganyti piemeniui. 

Pagal: Vidurinių amžių istorijos chrestomatija, t. 1, Kaunas, 1976, p. 171-172. 


Montaju — nedidelė parapija. Tuo metu buvo apie 200-250 vietos gyventojų. XIV amžiaus 
pabaigoje, po juodojo maro ir tiesioginių ar netiesioginių karo su anglais padarinių, Fua 
grafystės sąraše ir dvaro knygose toje pačioje bendruomenėje rasta tik šimtas sielų, išsibars- 
čiusių 23 sodybose. 

Tuo laikotarpiu žemė prie Montaju panešėjo į šaškių lentą, kurios langeliai grosso modo 
buvo didoki stačiakampiai lopinėliai. Jie dengė antrines plokščiakalnio klintis ir šiaip ne taip 
ropštėsi į artimiausią kalną. Kiekvienas jų užėmė tik dalį hektaro (20-30 arų). Vietiniai ūki- 
ninkai turėjo po keletą tokių žemės gabalų, išmėtytų po visą apylinkę. Juos įdirbdavo jaučių, 
mulų arba asilų traukiamais arklais. Tuos sklypelius vieną nuo kito skyrė žemės ežios, ypač 
aiškiai matomos šaltuoju metų laiku pasnigus. Laukelių pakraščiuose matėsi beveik nuola- 
tos auginamos kultūros ir pūdymai (versaines), taip pat laikinai dirbami ploteliai (bouzigues), 
retkarčiais suariami arba išdeginami pūdymams skirtoje žemėje. 

Pagal: E. Le Roy Ladurie, Oksitanijos kaimas Montaju: 1294—1324 metai, Vilnius, 2005, p. 20-21. 


3 Ekiū — senovinė Prancūzijos auksinė, XVII-XVIII a. ir sidabrinė moneta. 


DARBAS SU ŠALTINIAIS: 


1. 


Naudodamiesi 1 šaltiniu, nurodykite, kur Europoje buvo daugiausia 
prekybos centrų ir kelių. Pagalvokite, kuriais - sausumos ar jūrų — ke- 
liais buvo patogiau ir pigiau keliauti į tokias šalis. 


„ Naudodamiesi 2 šaltiniu, nurodykite, ar laivų savininkai plaukiodavo 


laivais. Kodėl taip manote? 


„ Kokias dvi pagrindines miestų didėjimo XII-XIII a. priežastis nurodo 


3 šaltinio autorius? Kokios technikos permainos vyko to meto kaime? 


„ Kokio dokumento ištrauka pateikta 4 šaltinyje? Kodėl taip manote? 


Kodėl dokumente nurodomas net šukų dantų skaičius? Ar tai pirmi- 
nis istorijos šaltinis? Atsakymą pagrįskite. 


„ Kokios neigiamos miesto gyvenimo pusės aprašomos 5 šaltinyje? Ar 


tai pirminis šaltinis? 


„ Remdamiesi 5 šaltiniu, nurodykite, kokios turėjo būti Strasbūro mies- 


to kūrimo aplinkybės. Ar šis miestas jau turėjo savivaldos teises? Ko- 
dėl taip manote? Koks tai istorijos šaltinis? 


„ Kokias viduramžių kaimo gyvenimo ypatybes atskleidžia 6 šaltinis? 


Kiek maždaug žmonių tuo metu gyvendavo sodybose? Kodėl vals- 
tiečių žemės sklypai tekste lyginami su šaškių lenta? Ar taip gali būti 
mūsų laikais? Kodėl taip manote? 


35. VIDURAMZŽIŲ KULTŪRA 


+ Viduramžiais atsirado naujo tipo mokyklų, ypač svarbūs buvo 
universitetai 

+ Susiformavo nauji literatūros žanrai: herojinis epas, kurtuazi- 
niai ir riterių bei miestiečių romanai 


+ Architektūroje ir dailėje vyravo romaninis ir gotikinis stiliai 


XIII-XV a. - T XV-XVI a. - 
gotika 


X-XII a. - 
romaninis stilius 


liepsnotoji gotika 


1086 m. 1200-1250 m. 
buvo įkurtas pirmasis pastatyta Paryžiaus 
, universitetas (Bolonijoje) į Dievo Motinos katedra 


Vo Ròmos impèrijoje įsitvirtinusi Krikščionių bažnyčia darė vis didesnę 
įtaką kultūros raidai. Ankstyvaisiais viduramžiais prasidėjo aiškus kultūros nuos- 
mukis, didelė dalis antikos palikimo buvo pamiršta. Žmonių sąmonėje vyravo religiniai 
vaizdiniai, visi reiškiniai aiškinti kaip Dievo valia. Bet XII a. sparčiai augantys miestai ir 
pagyvėjusi prekyba sudarė palankias sąlygas plisti naujoms žinioms, arabų ir bizantie- 
čių surinkti ir išsaugoti antikiniai graikų veikalai pasiekė Vakarus per Italiją ir Ispaniją, 
naujas mokyklas. Jose dirbo gerų mokytojų, kai kuriose iš jų buvo ištobulinti vienos 
krypties mokslai, pavyzdžiui, Paryžiaus mokykla garsėjo filosofijos, Bolonijos — teisės, 
Salėrno — medicinos mokymu, tai pritraukė daug studentų. Mokytojai ir mokiniai, 
kaip ir amatininkai, susijungė ginti savo interesų ir sukūrė nepriklausomą organizaci- 
ją — universitetą. Pirmasis universitetas 1086 m. buvo įsteigtas Bolonijoje ir turėjo tik 
teisės fakultetą. Svarbus viduramžių universitetas, kuriame pradėta dėstyti filosofija 
ir teologija, apie 1180 m. buvo įsteigtas Paryžiuje. 1257 m. neturtingiems studentams 
buvo įkurta vėliau išgarsėjusi Sorbonos teologinė kolegija (jos vardu XVII a. pavadin- 
tas visas Paryžiaus universitetas) (6). Kiekvieną universitetą sudarė keturi fakultetai: 
Laisvųjų menų, Teologijos, Teisės, Medicinos. Universitetuose buvo mokoma dau- 
giausia žodžiu, lotynų kalba. Pagrindinė mokymo forma - paskaita, buvo skaitomi ir 


komentuojami tekstai. Iš XII-XIII a. į lotynų kalbą išverstų Aristotelio raštų Europos 
universitetuose buvo studijuojama ne tik logika, bet ir fizika, moralė, metafizika. Gar- 
sus filosofas ir teologas Tomas Akvinietis (1225-1274 m.) Aristotelio filosofiją pritaikė 
krikščionybei. Buvo studijuojami arabų mokslininkų raštai ir atradimai, o anglų moks- 
lininkas Rodžeris Beikonas (Bacon, 1220-1292 m.) įrodė eksperimento svarbą mokslui 
(4). Diskutuodami idėjomis keisdavosi mokytojai, paskui — gabiausi studentai. Gamtos 
mokslai ir medicina Europoje daugiausia rėmėsi Rytų šalių sukaupta patirtimi ir padarė 
nedidelę pažangą. Net po Venėcijos pirklio Marko Polo (Polo) kelionės (1271-1295 m.) 
(1) į Kiniją ir atgal nelabai pasikeitė europiečių pasaulėvaizdis: manyta, kad nejudanti 
Žemė yra pasaulio centras, kad yra trys žemynai — Europa, Azija ir Afrika. 
Viduramžių pradžia - ypač tamsus literatūros laikotarpis. Knygos dažniausiai buvo 
ne rašomos, o perrašinėjamos vienuolių (5). Atsiradus mokyklų, ypač universitetų, gau- 
sėjo ir išsilavinusių žmonių, kurie ėmė kurti literatūrą. Viduramžiais susiformavo trys 
nauji literatūros žanrai: herojinis epas, kurtuaziniai ir riterių bei miestiečių romanai. 
Herėjinis ėpas — tai dainuojamosios epinės poemos, sudarytos iš ilgų vienu atsikvė- 
pimu išdainuojamų posmų. Garsiausiame herojiniame epe - „Rolando giesmė“ (3) — pa- 
sakojama apie frankų kariuomenės, kuriai vadovavo Karolio Didžiojo sūnėnas Rolan- 
das, susidūrimą su musulmonais ir Rolando žūtį dėl patėvio išdavystės. Šiame kūrinyje 
vaizduojama ištikimybė imperatoriui, žūtbūtinė kova su kitatikiais, meilė tėvynei. 
Trubadūrų (klajojančių dvarų poetų) poezija atsirado XI a., pirmiausia Pietų 
Prancūzijoje. Jai daugiausia įtakos turėjo Andalūzijos arabų poezija. Trubadūrai buvo 
kilę iš įvairių socialinių sluoksnių, o jų poezija šlovino kurtuazinę, tobulą meilę, kurią 
įsimylėjėlis išsako kilmingesnei nepasiekiamai mylimajai — damai. Tai yra vienas tų retų 


t. Broliai Polai atvyksta į 
Ormūzą (stebuklų kny- 


gos Miniatiūra, XV a.) 


pradėta statyti apie 1030 m. 


3. Gotikinė Paryžiaus Dievo Motinos katedra, 
pastatyta XII-XIII a. 


literatūros laikotarpių, kai moteris užėmė 
tokią reikšmingą vietą (vėliau damos kul- 
tą pakeitė Mergelės Marijos garbinimas). 
Trubadūrų poezija aukštino rafinuotas ma- 
nieras, eleganciją ir kilnius jausmus. 
Pirmasis ne dainuojamosios, o garsiai 
skaitomos literatūros žanras buvo romanas. 
Vadinamuosiuose Artūro romanuose (pa- 
vadinimas kilęs nuo VI a. valdžiusio britų 
karaliaus Artūro vardo) pasakojama apie 
stebuklingus riterių nuotykius (herojus su- 
siduria su vilkolakiais, stebuklingais šernais, 
žaliais žirgais, fėjomis ir kt.), juose vaizduo- 
jamas realus ir fantastinis keltų pasauliai. 
Daug romanų parašyta remiantis legen- 
da apie šventąjį Gralį (brangaus akmens 
taurę, kurią Kristus naudojo per Pasku- 
tinę vakarienę). Žymiausias iš jų — XIII a. 
Volframo fon Ešenbacho (Eschenbach, apie 
1170-1220 m.) romanas „Parcifalis“. Vidur- 
amžių miestų literatūrai būdinga ryški so- 
cialinė satyra: gyvūnų elgsena ir nuotykiai 
atskleidžia visuomeninius santykius. Gar- 
siausias tokio tipo kūrinys yra apie 1100 m. 
sukurtas „Lapino romanas“, kuriame apra- 
šyti miestiečių ir feodalų santykiai. 
Viduramžiais gyveno italų poetas ir 
mąstytojas Dantė Aligjeris (Dante Alighieri, 
1265-1321 m.), parašęs garsiąją „Dieviš- 
kąją komediją“, kurioje daug užburiančių 
vaizdų, vykusiai susietas krikščionybės ir 
antikos palikimas. Filosofiniame traktate 
„Apie monarchiją“ Dantė Aligjeris įrodi- 
nėjo, kad valstybė turi būti nepriklausoma 
nuo Bažnyčios, o imperatorius — nuo po- 
piežiaus. Viduramžių literatūra nėra labai 


gausi, bet reikšminga pasaulio literatūros 


raidai. Jos legendos ir siužetai gyvi net XXI a. 
kulturoje. 

Viduramžių architektūra ir menas dėl religi- 
nių,ekonominių ir socialinių priežasčių suklestėjo 
XI-XIII a. Šiuo laikotarpiu pastatyta tūkstančiai 
bažnyčių ir vienuolynų, kurie rodo tvirtą žmonių 
tikėjimą. X-XII a. vyravo romaninis stilius (1, 2), 
XIII-XV a. - gotikinis (2, 3). Romaninės bažny- 
čios yra masyvios. Tai daugiausia lėmė techninės 
priežastys: medinius stogus pakeitė sunkūs akme- 
niniai arkiniai skliautai, juos laikė storos atrami- 
nės sienos su angomis. Bažnyčių vidui gyvumo 
suteikdavo kolonų ir tarpatramių kaita, aūkštai. 
Puošyba, dažniausiai bibliniais motyvais (skulp- 
tūros, bareljėfai), turėjo auklėti beraščius tikin- 
čiuosius. Gotikos meno raida susijusi su miestų 
augimu, nors pirmiausia tai- triumfuojančios 
Bažnyčios menas. Vyskupai vadovavo bažnyčių, 
ypač katedrų, statybai. Katedros buvo centrinė 
tuo metu sparčiai augančių miestų vieta. Gotikos 
menas iš Prancūzijos pasklido Vokietijoje ir viso- 
je Europoje, bet nesuskilo į tiek daug regioninių 
variantų kaip romaninis. Gotikos architektūra 
pasiekė ir Lietuvą. Vėlyviausiuoju periodu (XV- 
XVI a.) atsirado liepsnotoji gotika, taip pavadinta 
dėl angas puošiančių liepsnos formos elementų. 
Gotikiniuose pastatuose — bažnyčiose, rotušėse ir 
rūmuose — naudotos smailėjančios langų ir durų 
arkos, nerviūriniai skliautai, besiremiantys į pi- 
liorius, kontraforsus ir arkbutanus buvo kaip 
atramos, dideli vitražai (4) suteikė kilimo aukš- 
tyn ir neįtikėtinai šviesaus vidaus įspūdį. Kaip 
puošybos elementai naudoti bareljefai, iš antikos 
perimti reljefai, gana tikroviškos skulptūros su 
meniškomis drapiruotėmis (5), gobelenai. Plito 
ir mažesni meno kūriniai: dramblio kaulo dirbi- 


niai, miniatiūros. 


5. Sartro katedros skulpturos 


6. Žymesnieji seniausieji Europos universitetai 


Italija 


Bolėnijos 

Paryžiaus (nuo XVII a. Sorbonos) | Apie 1150 m. Prancūzija 
Oksfordo 1167 m. Didžioji Britanija 
Salerno 1173 m. Italija 
Kembridžo 1209 m. Didžiėji Britanija 
Salamankos 1218 m. Ispanija 

Paduvos 1222 m. Italija 

Neapolio 1224 m. Italija 

Tulūzos 1229 m. Prancūzija 
Sienos 1240 m. Italija 

Sevilijos 1254 m. Ispanija 
Monpeljė 1289 m. Prancūzija 
Koimbros 1290 m. Portugalija 
Prahos 1348 m. Čėkija 

Krokuvos 1364 m. Lėnkija 

Vienos 1365 m. Austrija 

Pėčo 1367 m. Vėngrija 
Heidelbergo 1386 m. Vokietija 


KLAUSIMAI IR UŽDUOTYS: 


1. 


2. 


3. 


4. 


5. 


Kokiose kultūros srityse ir kokių didžiausių laimėjimų buvo pasiekta 
viduramžiais? Kodėl būtent jose? 

Ar kurie nors viduramžių literatūros žanrai yra populiarūs ir šiandien? 
Kodėl? 

Į kokius du didelius laikotarpius galima skirti viduramžių meną? Ko- 
kie šių laikotarpių panašumai ir skirtumai? 

*Kodėl viduramžių meno, ypač bažnytinio, kūriniai pirmiausia turėjo 
auklėjamąją reikšmę? Kaip suprantate kultūros istoriko L. Karsavino 
žodžius, kad „Bažnyčia žmonėms buvo Biblija“? 

Kodėl viduramžiais pastatyta daug religinės paskirties pastatų? Kaip 
tai susiję su feodalizmo raida Europoje? 


ŠALTINIAI 


1. Benediktinų vienuolynas prie Luaros 


ijoje 


2. Solsberio katedra Angl 


3. Iš,Rolando giesmės": 


Netikėlių pulkai jau mūšiui ruošias: saracėnietiškus ginklus mėgina, 
Užsideda saragosietiškus šalmus. Kardai nukaldinti iš Vienos plieno, 

O ietys — iš Valensijos metalo. Jau plazda vėliavos — raudonos, žydros, baltos. 
Kelionės arklius ir vangius mulus eikliais arabiškais žirgais pakeičia. 


Vidurinių amžių istorijos chrestomatija, d. 2, Kaunas, 1977, p. 66. 


4. Iš Rodžerio Beikono veikalo: 


5 


Keturi aukščiausio papeikimo verti dalykai trukdo pažinti tiesą. Jie kenkia kiekvienam mąs- 
tytojui ir vargu ar leidžia bet kam pasiekti tikrąją išmintį. Štai tos kliūtys: nuolankumas 
nerimtiems ir pasitikėjimo nevertiems autoritetams, ilgalaikis prisirišimas prie pagarsėjusių 
nuomonių, minios sprendimų nepagrįstumas ir pagaliau slėpimas savo nemokšiškumo, vie- 
toj kurio Žmonės viešai rodo tariamą išmintį. Iš šių ydų kyla visos žmonių giminės blogybės: 
žmonės lieka nesusipažinę su naudingiausiais, įžymiausiais ir puikiausiais išminties pamink- 
lais ir visų mokslų bei menų paslaptimis. 


Pagal: Vidurinių amžių istorijos chrestomatija, d. 2, Kaunas, 1977, p. 63. 


Chaotiškų ankstyvųjų Viduramžių epochoje mokymo pareigą prisiėmė vienuoliai. Iš tikrųjų 
vienuolynai puikiai tiko kultūrai saugoti nepastoviais laikais. Pavaldūs tik savo abatui, jie 
buvo nepriklausomi nuo politinės santvarkos. Įsikūrę kaime ir naudodamiesi laisvos žemės 
ištekliais, jie buvo ekonomiškai savarankiški. Atsiribojusi nuo laiko spaudimo vienuolių 
bendruomenė buvo lyg kokonas, apsaugojęs trapų švietimo kūną ankstyvųjų Viduramžių 
žiemą. Laikotarpį nuo VI iki XI a. istorikai dažnai vadina vienuolių švietimo amžiais. 

Per ilgus ankstyvųjų Viduramžių šimtmečius vienuoliai paveikė mokymosi pobūdį. Vie- 
nuolynai priglaudė elitinę bendruomenę, kuri ne tik siekė dvasios tobulumo atokiai nuo 
šiurkštaus netobulo pasaulio, bet ir buvo surinkta iš aukščiausių visuomenės sluoksnių. Tiek 
dvasiškai, tiek socialiai vienuolis buvo dvasininkijos aristokratas. Perrašinėdamas knygas 
savo bibliotekai, vienuolis naudodavo brangų pergamentą, spalvotą rašalą ir auksines sąsa- 
gas joms rūpestingai perrašyti, taisyti ir iliustruoti. 

Pagal: J. W. Baldwin, Viduramžių kultūra, 1000-1300, Vilnius, 1996, p. 59-61. 


DARBAS SU ŠALTINIAIS: 

1. Palyginkite 1 ir 2 šaltinius. Kokio stiliaus pastatas pavaizduotas 1 šal- 
tinyje ir kokio — 2? Nurodykite pagrindinius bruožus. 

2. Kada galėjo vykti 3 šaltinyje aprašyti įvykiai? Kodėl taip manote? Kas 
jame vadinama netikėliais (saracėnais)? Kuo jie ginkluoti? Kodėl teks- 
te minima tiek daug ispaniškų vietovių? Kodėl priešai kelionės arklius 
ir mulus pakeitė žirgais? 

3. *Kaip manote, kodėl Rodžeris Beikonas (4 šaltinis) nurodo tokius 4 da- 
lykus, trukdančius pažinti tiesą? Kas, jo nuomone, svarbiausia nusta- 
tant tiesą? 

4. Kokius vienuolynų nuopelnus viduramžių kultūrai atskleidžia 5 šalti- 
nis? Kuriuo viduramžių laikotarpiu ir kodėl tada nuopelnai buvo di- 
džiausi? Kodėl šaltinyje vienuolių bendruomenė lyginama su kokonu? 
Kokius dar žinote vienuolynų nuopelnus viduramžiais? 


36. ARABAI IR ISLAMAS 


+ Islamo religijos mokymui didelę įtaką padarė judaizmas ir 
krikščionybė 
+ Islamo paplitimą lėmė arabų užkariavimai 


+ Arabai perėmė tr išblatino užkariautų kraštų kultūrą 


| 570-632 m. ? VII a. vidurys - 750-1258 m. 1492 m. - 
gyveno musulmonai suskilo valdė Abasidų rekonkistos 
Mahometas į šiitus ir sunitus dinastijos kalifai pabaiga 


1258 m. 
mongolai užėmė 


Bagdadą 


661-750 m. 
valdė Omejadų 
dinastijos kalifai 


| hidžra 
| 
$ 


12 legenda pasakoja, kad 628 m., kai Bizantijos imperatorius Heraklėjas vyko 
namo po kovų su Pėrsija, į jo palapinę užėjo arabų klajoklis. Jis atnešė prana- 
šo Mahometo laišką, kuriame buvo parašyta, kad šis įtikėjęs tikrąjį Dievą ir, jeigu 
Bizantijos imperatorius priimsiąs šį tikėjimą, tai nugalėsiąs visus savo priešus ir jo 
valstybė amžinai gyvuosianti, o jeigu ne — tai jo valdas Dievas atiduosiąs į tikratikių 
rankas. Heraklėjas į šį laišką nieko neatsakė, nes žygūną palaikė bepročiu. Bet dar 
Heraklėjui gyvam esant arabai užgrobė Bizantijai priklausiusias Sirijos ir Egipto sritis 
ir mažiau nei per šimtmetį užvaldė teritorijas nuo Indijos iki Atlanto vandenyno, nuo 
Kaukazo iki Sacharos ir Arabijos jūros. 

Tūkstančius metų Arabijos pusiasalyje gyveno arabų klajoklių (beduinų) gentys. 
Iš šio pusiasalio pietų į šiaurę ėjo karavanų keliai, kuriais buvo gabenami smilkalai, 
prabangos prekės. Ilgainiui prie tų kelių išaugo miestai — prekybos centrai - Meka, 
Jatribas, Tifas. Miestų gyventojai vertėsi karavanine prekyba, amatais, sėslia gyvulinin- 
kyste, kartais plėšikaudavo. Arabai buvo politeistai, bet, kadangi šalia jų gyveno mo- 
noteistai judėjai ir krikščionys, ir tarp arabų atsirado monoteizmo šalininkų. Nuo seno 
Mėkoje buvo pagrindinė arabų šventykla ir maldininkų lankoma vieta — Kaaba, kurios 
sienoje buvo įmūrytas juodas akmuo (galbūt meteoritas ar vulkaninės kilmės akmuo). 
Šiame mieste apie 570 m. gimė naujos (paskutinės monoteistinės) religijos pranašas 
Mahometas (1). Netrukus aplink esančiose nederlingose žemėse įsitvirtino nauja pa- 

1. Mahometas 
Kaabos šventykloje 
(miniatiūra iš XIV a. (1444 
A: 14 E j fn à 


persų rankraščio) i 


saulinė religija — islamas, ir susikūrė nauja pasaulinė valstybė, kurioje, pasak vieno arabų 


istoriko, „pirkliai buvo galva, o beduinai — kūnas“. Mahometas gimė kilmingoje, bet ne- 


labai turtingoje šeimoje, anksti liko našlaitis, dirbo sunkų kupranugarių varovo darbą. 


Jo gyvenimas pasikeitė vedus turtingą vyresnę našlę. Dar būdamas jaunas Mahometas 


apmąstydavo tikėjimo dalykus, nuo visų atsiskyręs meldėsi. Teigiama, kad 610 m. Hi- 


ros kalne netoli Mėkos jam apsireiškė angelas Gabrielius, kuris liepė skaityti, ir jis, 


beraštis, sugebėjo suprasti jam duotus nurodymus (nors Mahometas ir mirė neišmokęs 


rašyti). Jis įtikėjo, kad yra pranašas, o 
jo misija — skelbti vieno dievo (Alacho) 
valią. Būta ir daugiau apreiškimų. Jie 
visi vėliau buvo surašyti į musulmonų 
šventąją knygą Koraną (2, 2), kurį su- 
daro 114 skyrių (sūrų). Musulmonai 
atsisakė politeizmo ir ėmė garbinti vie- 
nintelį dievą Alachą. 

Mėkoje Mahometas įgijo pasekėjų 
tarp neturtingųjų (prekeivių, darbinin- 
kų, vergų ir kt.), o aristokratija, pirmiau- 
sia pirkliai, jam priešinosi, nes Korane 
buvo kritikuojami jų pagoniški papročiai 
ir grėsė pavojus, kad sumažėjus pago- 
nių maldininkų srautams į Kaabą bus 


2. Korano skyriai 


(XVI a. arabų kaligrafija) 


prarasta pajamų. Baimintasi ir dėl to, kad Ma- 
> ;: hometas, kaip Dievo pranašas žemėje, gali 
142000 užimti valdžią Mèkoje. Todėl Mahometui ir 


A Pro RA asa O 
a o 


77777 70jo pasekėjų su šeimomis teko bėgti į greti- 
mą Medinos miestą. (Tai įvyko 622 m. liepos 
16 d. naktį.) Šis priverstinis persikėlimas va- 
dinamas hidžra ir yra islamiškosios eros ir jos 
3 À metų skaičiavimo pradžia. 

iž im dĖ Medinoje Mahometas įsteigė musulmonų 
| („nuolankiųjų Alachui“) bendruomenę (3), is- 


"mn 
-ATIS a |E lamas (arabiškai —- „nuolankumas“) tapo reli- 


gija, kurios pagrindiniai reikalavimai yra šie: 
pripažinti vienintelį dievą Alachą ir jo pranašą 
> 2444 Mahometą; melstis (5 kartus per dieną); pas- 
3. Mahometo kapas Medinos Al Haramo ninkauti Ramadano mėnesį, duoti išmaldos, 


mečetėje bent kartą gyvenime vykti į piligriminę kelio- 

nę į Mėką. Numatyti ir draudimai: nevalgyti 
kiaulienos, negerti alkoholio, nežaisti azartinių žaidimų ir kt. Taigi musulmonų religija 
paprasta, nėra tarpininkų tarp Dievo ir žmogaus, atskiro dvasininkų luomo, pasidaliji- 
mo į dvasinę ir pasaulietinę valdžią. Pats Mahometas buvo ir religinis, ir politinis arabų 
vadovas. Islamo teisė- šariūtas — apima pasaulietinę ir dvasinę sritis: jeigu poelgis 
pripažįstamas nuodėmingu, jis lemia ir baudžiamąją atsakomybę. 

630 m. Mahometas ir jo šalininkai sustiprėjo taip, kad sugebėjo užimti Mėką: 
Kaaba buvo paskelbta šventa musulmonų vieta, o Mekà tapo naujosios religijos centru. 
622—632 m. daugelis Arabijos pusiasalio genčių pripažino naująją religiją ir Maho- 
metą. Mahometas tapo pirmosios arabų valstybės vadovu, tačiau jo sukurta valstybė 
buvo silpna. Po pranašo mirties, 632 m., iškilo pavojus, kad viso jo gyvenimo darbas 
nueis veltui. Pirmieji keturi Mahometo įpėdiniai (kalifai) buvo renkami iš artimiausių 
bendražygių. Jie sustabdė valstybės skilimą. Klajoklių arabų gentys nuolat puldinėjo 
kaimynus, todėl Mahometas ir pirmieji kalifai suvokė, kad jų valstybėje (kalifatė) nie- 
kuomet neįsivyraus taika, jeigu genčių vyrai neturės kur išlieti energijos. Todėl jie ėmė 
organizuoti raitelių žygius į Siriją ir dabartinio Irūko teritoriją, siekdami prisiplėšti 
grobio, ypač naminių gyvulių. Tai daryti sekėsi lengvai, nes dvi galingiausios to meto 
valstybės — Bizantija ir Pėrsija — nusilpo nuolat kariaudamos tarpusavyje ir nepajėgė 
kontroliuoti minėtų teritorijų. 

Prasidėjo beveik 100 metų trukusi bebaimių karių, gerų raitelių ekspansija į tris 
žemynus (1). 632-732 m. Mahometo pasekėjai išplito nuo Pirėnų iki Himalajų - te- 


ritorijoje (4), kurios plotas buvo didesnis už Romos impėrijos jos didžiausios eks- 
pansijos metais. Po keturių pirmųjų kalifų 661-750 m. arabų valstybę valdė Ome- 
jadų dinastija, kuri sostinę iš Mėkos perkėlė į Damūską ir sustiprino pasaulietinę 
valdžią (perėmė senovės persų valdymo tradicijas). Omejadų valdžios nepripažino da- 
lis musulmonų — šiitai. Jie teisėtais kalifato įpėdiniais laikė tik ketvirtojo kalifo — Ali- 
jaus (valdė 656—661 m.) - palikuonis (3). Vėliau valdė Abasidai (750-1258 m.). Nuo 
762 m. jų sostinė buvo Bagdadas. IX a. arabų kalifatas suskilo į smulkesnes valstybes. 

Vadinamoji arabų kultūra iš tikrųjų apėmė sirų, egiptiečių, persų, Vidurinės Azijos 
tautų kultūras. Jas visas siejo arabų kalba ir islamo religija. Arabų kultūra veikė net 
Pietų Prancūzijos lyriką (klajojantys muzikantai grojo iš arabų perimtomis gitaromis, 
liutniomis, fAleitomis), viduramžių Europos architektūrą. IX-XIV a. arabų filosofų ir 
gamtos mokslų laimėjimai davė pradžią šiuolaikiniam mokslui: į įkurtas bibliotekas 
buvo atgabenta graikų, persų, indų rašytojų knygų, jos buvo verčiamos, sukaupta pa- 
tirtis nagrinėjama, perkuriama, plėtojama. Kelią į pasaulio pažinimą islamas pradėjo 
vadovaudamasis graikų įsitikinimu, kad už regimojo pasaulio netvarkos slypi darna, 
paklūstanti bendriesiems dėsniams, kuriuos žmogaus protas gali suprasti. Taigi moks- 
linės pastangos pirmiausia buvo kreipiamos į filosofiją, siekta atskleisti esminius pa- 
saulį valdančius dėsnius. 

Arabų gydytojai perėmė senovės persų patirtį ir žinias. Jie perprato kraujo cir- 
kuliacijos principą, išmoko gydyti raupus, naudodami anestetikus (hašišą) — atlikti 

4. Gydytojo vizitas 


(miniatiūra iš Avicenos 


„Medicinos kanono”) 


beskausmes operacijas (gydytojo ir filosofo Avicenos (apie 980-1037 m.) vadovėlis 
„Medicinos kanonas“ (4) iki XVII a. buvo studijuojamas Europos universitetuose). 
Matematikos arabai mokėsi iš indų, iš jų perėmė dešimtainę skaičiavimo sistemą ir 
nulį, patys sukūrė algebrą, tobulino astronomiją, geografiją. Arabų kultūra paplito pla- 
čiai, o patys arabai perėmė ir pritaikė daugelio tautų pasiekimus, ypač taikomųjų menų, 
kaligrafijos, keramikos. Per arabų civilizaciją krikščioniškąją Europą pasiekė senovės 
graikų, indų ir persų mokslo žinios. 

1258 m., Bagdidą užėmus mongolams, prasidėjo bendras musulmoniškojo pasaulio 
nuosmukis, sustojo meno, kultūros, mokslo pažanga. Dar vieną smūgį islamas patyrė 
1492 m., kai per rekonkistą iš arabų buvo visiškai atkariautas Pirėnų pusiasalis. 


KLAUSIMAI IR UŽDUOTYS: 

1. Kuo islamo religija yra paprasta? Kodėl ji laikoma stepių ir dykumų 
gyventojų religija? 

2. *Kodėl išplisti krikščionybei prireikė beveik tūkstantmečio, o islamui 
užteko ir šimtmečio? 

3. Kodėl islamo įtaka viduramžių pabaigoje susilpnėjo tik Ispanijoje? 

4. Kokios įtakos Europa turėjo arabų kultūrai ir kaip patys arabai veikė 
Europos kultūrą? 

5. Kodėl viduramžiais arabai mokslo srityje pasiekė daugiau nei europie- 
čiai? 


ŠALTINIAI: 


LŽ 


2. 


3. 


E. Valdant pirmiesiems keturiems kalifams (632-656 m.) 
L Valdant Omejadams i ir Abasidams | 


kia kalifatas 


Kairuanas 
IFRIKIJA 


MAGREBAS 


e Arabų įkurti miestai i 
x Sustabdyta arabų okipan 


Iš Korano: 
58. Visi tie, kuriems Dievas suteikė malonę, pranašai, kilę iš Adamo (Adomo) sėklos, ir tie, 
kuriuos Mes gabenome kartu su Nuchu (Nojumi), ir kilusieji iš Ibrahimo ir Israilo sėklos, 
ir iš tų, kuriuos Mes vedėme tiesiu keliu ir kuriuos išsirinkome. Išgirdę skaitomus Mielašir- 
dingojo apreiškimus, jie parklupę lenkiasi iki žemės melsdamiesi ir vaitodami. 
59. Tačiau po to atėjo sugedusi karta, kuri paneigė maldą ir pasidavė aistroms. Ir išties ji 
pražus. 

Pagal: Religijų istorijos antologija, t. 2, Vilnius, 2002, p. 30. 


Islamas suskilęs į dvi pagrindines atšakas — sunitus ir šiitus. Šis pasidalijimas siekia tuos laikus, 
kai pirmoji musulmonų karta susidūrė su klausimu: kas musulmonų bendruomenėje turi būti 
Mahometo pasekėjas. Musulmonams šis klausimas turėjo tiek religinę, tiek politinę prasmę. 
Sunitai, sudarantys musulmonų daugumą (90 proc.), į minėtą klausimą atsako taip: Maho- 
metas, pagal savo, kaip pranašo, prigimtį ir ypatybes, negalįs turėti pasekėjų, nes Koranas, 
dieviškojo vadovavimo apreiškimas, esąs užbaigtas ir tobulas. Tad Mahometo pasekėjas tegalįs 
būti tik jo, kaip pranašo, palikimo sergėtojas. Tai būsiąs kalifas... Musulmonų šiitų supratimu, 
aukščiausią religinę valdžią turi imamas. Mahometas užbaigė pranašo kelią kartu išsemdamas 
ir tolesnio dieviškojo apreiškimo galimybę. Tačiau musulmonai šiitai tiki, kad Mahometas 
pradėjo „iniciacijos ciklą“, kad toliau vadovautų bendruomenei per savo pasekėją imamą. Ima- 
mui buvo priskiriamas sugebėjimas įkvėptai ir neklystamai interpretuoti Koraną. 

Pagal: Pasaulio religijos. Populiarus žinynas, Vilnius, 1994, p. 330-331. 


4. Iš Abu Ibrahimo (731-798 m.) „Charadžų' knygos“: 

Kai dėl tavo klausimo, tikratikių vadove, apie zinijus [nukariautuosius], kuriems buvo pa- 
liktos, o ne sugriautos jų šventyklos bei bažnyčios miestuose ir sostinėse, kai musulmonai 
juos užkariavo, ir kuriems leista išsinešti kryžius per savo šventes, tai tarp musulmonų ir 
zinijų buvo sudaryta taikos sutartis su sąlyga, jog nei jų šventyklos, nei bažnyčios nebus 
griaunamos nei mieste, nei už jo, kad jiems būtų dovanota gyvybė, kad musulmonai kautųsi 
už juos ir gintų juos nuo tų priešų, kurie juos skriaus, ir kad jie galėtų išsinešti kryžius per 
savo šventes... O kai zinijai pamatė, kaip sąžiningai musulmonai laikosi savo duotų pažadų 
ir kaip gerai su jais elgiasi, jie tapo aršiais musulmonų priešų priešais ir musulmonų pagal- 
bininkais kovojant su jais. 

Pagal: Vidurinių amžių istorijos chrestomatija, d. 2, Kaunas, 1976, p. 144. 


DARBAS SU ŠALTINIAIS: 

1. Remdamiesi 1 šaltiniu nurodykite, kokį regioną apėmė Arābyų kalifatas. 
Kokias religijas islamas išstūmė iš tos teritorijos? 

2. *Kaip islamo religijos atsiradimas susijęs su ankstesnėmis monoteisti- 
nėmis religijomis? Kodėl 2 šaltinyje (Korane) minimi žydų pranašai? 
Kas jame vadinama „sugedusia karta“? Koks jos likimas? 

3. Kodėl islamas labai greitai suskilo į dvi šakas? Kaip tai veikė ir tebe- 
veikia arabų pasaulį? Remkitės 3 šaltiniu. 

4. Kaip arabų karai susiję su religija? Kokios buvo sėkmingų jų žygių 
priežastys? Kokia priežastis aiškinama 4 šaltinyje? Kokios šaltinio au- 
toriaus pažiūros? Koks tai istorijos šaltinis — pirminis ar antrinis? 


! Charadžas — valstybinis žemės mokestis. 


APIBENDRINAMIEJI KLAUSIMAI: 


1. 


2. 
3. 
4. 

11. 


12. 
13. 


14. 
15. 


16. 


17. 


18. 


19. 


Kodėl Aronas Gurevičius apie viduramžius pasakė taip: „Viduramžiai — 
tai istorijos posūnis, istorinė atmintis su jais pasielgė neteisingai ? 

Kas lėmė, kad nuo XVI a. pasaulyje pirmauja Europa? 

Kas atsiradę viduramžiais išliko svarbaus iki šių dienų? 

Kodėl pirmasis viduramžių meno stilius vadinamas romaniniu? Kada 
ir kur jis egzistavo? 

Kurių barbarų įkurta valstybė egzistavo ilgiausiai? Kodėl? 


„ Kodėlviduramžiais atsirado Popiežiaus valstybė? Ar šiandien ji egzis- 


tuoja? 
Ar tiesa, kad pirmieji Ameriką atrado vikingai? Kokiomis aplinkybė- 
mis tai įvyko? 


e *Kodėl Skandinavijai apsikrikštijus sumažėjo, o netrukus ir visai liovė- 


si vikingų antpuoliai? 

Pagrįskite vokiečių istoriko Vernerio Riosenerio (Rösener) teiginį, kad 
viduramžių Europoje „žemvaldystė apibūdina žemvaldžio ir nuo jo 
priklausomo valstiečio santykius“. 

Kodėl viduramžiais žydai daugelio valdovų rūmuose ir miestų tarybo- 
se būdavo pageidaujami, o paprasti žmonės į juos žiūrėjo įtariai? 
Kodėl būtent Šiaurės Italijoje anksčiausiai atsirado laisvieji miestai- 
respublikos? Kokiam politiniam dariniui jie priklausė iki tol? 

Kodėl V-X a. Vakarų Europoje miestai labai sumenko? 

Kodėl viduramžiais, ypač ankstyvaisiais, didieji valdovai siekė Romos 
imperatoriaus titulo? Kuriems iš jų pavyko įgyti šį titulą? 

Kodėl islamas atsirado tarp arabų? 

Kaip suprantate penkių svarbiausių musulmono pareigų prasmę? Ar 
jų laikomasi dabar? Kodėl? 

Kuo panaši ir kuo skiriasi krikščionybės ir islamo religijų įtaka visuo- 
menei ir kultūrai viduramžiais? 

*Žodis „scholastinis“ reiškia dogmatišką, atitrūkusį nuo gyvenimo. 
Šiuo žodžiu kartais apibūdinama viduramžių filosofija. Ar taip buvo iš 
tikrųjų? Įrodykite. 

Kodėl viduramžiais beveik kiekvienas žmogus priklausė kokiai nors 
sąjungai, korporacijai? Kodėl taip buvo ir kokioms sąjungoms priklau- 
sė daugiausia žmonių? 

Kuri viduramžių asmenybė, jūsų manymu, yra svarbiausia? Kodėl? 

ŽODYNĖLIS 


A 

Abatas — vienuolyno (abatijos) viršininkas. 

Akvedūkas - tilto pavidalo vandentakis. 
Paprastai tai energetikos, drėkinimo, 
žuvivaisos ar kt. kanalo dalis, nutiesta 
virš natūralių ar dirbtinių kliūčių (slėnių, 
upių, kitų kanalų, kelių). 

Alūnai - iranėnų kalbomis kalbėjusių sar- 
matų kilmės klajoklių gentys. Gyveno į 
šiaurę nuo Kaukazo, tarp Volgos žemupio 
ir stepių į šiaurę nuo Juodosios jūros. 

Alkvietė - ikikrikščioniškoji lietuvių švent- 
vietė (alkakalniai, šventos girios, ežerai, 
upės, šaltiniai, apeiginiai akmenys, laukai 
ir daubos). 

Alodas —- Vakarų Europos ankstyvojo feo- 
dalizmo laikotarpio individuali šeimos 
žemės nuosavybė. 

Amfora — pailgas molinis arba metalinis 
senovės graikų ir romėnų indas su dviem 
vertikaliomis ąsomis skysčiams (aliejui, 
vynui) laikyti. 

Analai — pamečiui suregistruotų istorinių 
įvykių aprašas, metraštis. 

Anatema - didžiausia Katalikų ir Stačiatikių 
bažnyčių bausmė - viešas iškilmingas 
asmens, tikinčiųjų grupės religinės dok- 
trinos pasmerkimas. 

Animizmas - pirmykštis tikėjimas, kad gy- 
vūnai, augalai, gamtos reiškiniai turi sielą, 
galinčią daryti poveikį aplinkai. 

Archeologinė kultūra — tam tikros teritori- 
jos ir laikotarpio vienarūšių archeologinių 
radinių, statinių, ritualų (laidojimo pa- 
pročių) kompleksas. Dažnai ji siejama su 


kurios nors etninės grupės gyvenamąja 
vieta. 

Archontai — aukščiausi pareigūnai daugelyje 
senovės Graikijos polių; atėniečių kasmet 
renkami 9. 

Areopagas - Atėnų aukščiausiasis politinės 
valdžios organas, Periklio laikais jam pri- 
klausė tik teisminės funkcijos. 

Aristokratija — privilegijuotų kilmingųjų 
visuomenės sluoksnis. 

Arkbutanas — išorinė atraminė pusarkė, kons- 
trukcinis gotikinis architektūros elementas. 

Asimiliacija — etninės grupės ar tautos su- 
siliejimas su kita, perimant pastarosios 
kalbą, kultūrą, papročius, savimonę. 

Asketlzmas - griežta savęs varžymo prakti- 
ka, juslinių potraukių ir pomėgių riboji- 
mas, slopinimas. 

Atrijus - romėnų gyvenamojo namo pa- 
grindinė patalpa — vidinis kiemas, iš 
dalies uždengtas stogu. Dažniausiai buvo 
pastato viduryje, kitos patalpos dėstytos 
aplink jį. 

Avarai — genčių sąjunga, kurios pagrindą 
sudarė tiurkų gentys. 


B 


Bareljėfas — skulptūra arba ornamentas, iš- 
kilęs iš plokštumos mažiau kaip per pusę 
savo tūrio. 

Baudžiauninkai — į baudžiavą patekę 
valstiečiai. Teisiškai jie buvo ne žemės 
savininkai, o tik feodalo žemės sklypo 
naudotojai. Senjoras galėjo disponuoti jų 
darbu, turtu ir asmeniu. 


Bazilika — aukščiausio rango katalikų baž- 
nyčia. 

Beneficija — sąlyginė žemės valda, suteikta 
vasalui už tam tikrą tarnybą (dažniausiai 
karo) be paveldėjimo teisės. 

Biurokratija — valstybės ar kitos visuome- 
ninės organizacijos valdymo sistema su 
įtakingu valdininkų aparatu, kuris yra 
beveik nepriklausomas nuo organizacijos 
narių daugumos valios. 

Būčius — iš vytelių pintas krepšys su įgerkliu 
(siaura vieta) žuvims. 

Būrmistras — miestų savivaldybės vadovas, 
paprastai miesto tarybos renkamas ir 
centro valdžios tvirtinamas. 

Buržuazija — feodalinės Europos neprivile- 


gijuotas miestiečių luomas. 


C 


Cėchas - feodalinio laisvojo miesto tos 
pačios specialybės amatininkų susivieniji- 
mas, reglamentavęs gamybą ir produkci- 
jos realizavimą. 

Celibatas — katalikų dvasininkams privaloma 
viengungystė. 

Chartija — politinis dokumentas, kuriame 
skelbiami kurios nors politinės grupuotės 
ar socialinio sluoksnio pagrindiniai reika- 
lavimai, organizacijos principai. 

Civilizacija - 1. Tam tikras visuomenės 
raidos ir materialinės kultūros lygis, kurį 
pasiekus užtikrinama sąlyginė nepri- 
klausomybė nuo gamtos. Jam būdinga 
raštas, valstybė, miestai, monumentalioji 
architektūra ir kt. 2. Konkretus sudėtin- 
gos visuomenės organizacijos formos, 
gebančios užtikrinti savo tęstinumą bei 
sąlyginę nepriklausomybę nuo gamtos, 


atvejis. Ji gali apimti ir vieną šalį, ir la- 
bai didelį regioną, pvz.: senovės Egipto, 
Indijos, islamo. 


D 

Dantiraštis — ideografinis skiemeninis raš- 
tas, sudarytas iš pleišto pavidalo brūkšne- 
lių junginių. Jis atsirado iš piktografinio 
rašto. 

Dėmas — senovės Atėnų ir kai kurių kitų 
graikų polių teritorinis vienetas. 

Demokratija — valstybės valdymo forma, kai 
visa valdžia faktiškai ar formaliai kyla iš 
visų piliečių valios. 

Demėtinis raštas — viena iš senovės egip- 
tiečių rašto sistemų. Susiformavo iš hie- 
ratinio rašto VIII-VII a. pr. Kr. Vartotas 
iki V a. po Kr., daugiausia juo buvo 
rašomi dokumentai, laiškai, religiniai 
tekstai. 

Despėtija — neapibrėžtos vienvaldystės 
forma: visa valstybės valdžia priklauso 
vienam asmeniui, jis paprastai remiasi 
kariniu biurokratiniu aparatu; pavaldiniai 
būna beteisiai. 

Diadochai - Aleksandro Makedoniečio 
kariuomenės vadai, kurie po jo mirties 
(323 m. pr. Kr.) pasidalijo imperiją. 

Diaspora — svetur gyvenanti tautos dalis. 


Diecėzija — senovės Romos administracinis 
vienetas. 

Diktatorius — senovės Romos pareigūnas, 
kuriam ypatingais atvejais (per karą, vi- 
daus neramumus) senato nutarimu buvo 
suteikiama neribota valstybės valdžia, bet 
ne ilgiau kaip 6 mėnesius; vėliau buvo 
diktatorių, turėjusių įgaliojimus neribo- 


tam laikui. 


Dogma - kanonizuotas tikėjimo teiginys, 
skelbiamas tikintiesiems kaip nedisku- 
tuotina ir nekritikuotina tiesa. 


Domėnas - stambaus feodalo žemės valda, 
įdirbama lažą atliekančių valstiečių. 

Dominatas — senovės Romos valstybėje 
III a. po Kr. pabaigoje įsigalėjusi neribota 
monarchija. 

Drakaras — I-XI a. vikingų irklinis burlai- 
vis. Buvo labai greitas ir manevringas. 

Drapiruotė — dailės kūrinyje vaizduojamas 
klostytas audinys arba drabužis. Dažna 
tapybos, grafikos, skulptūros kūriniuose, 
interjero, natiurmorto, portreto kompo- 


zicijose. 


E 


Ediktas — karaliaus, imperatoriaus norminis 


aktas, įsakas. 

Eforas — senovės Spartoje ir kai kuriuose 
kituose dorėnų poliuose vienas iš 5 kas- 
met tautos susirinkimo renkamų valsty- 
bės pareigūnų, vykdžiusių aukščiausiąją 
administracinę ir teismo valdžią, tvar- 
kiusių užsienio politiką. 

Ekskomūnika — tikinčiojo atskyrimas nuo 
religinės bendruomenės. 

Epigėonai - Aleksandro Makedoniečio kar- 
vedžių, po jo mirties valdžiusių kurią nors 
jo buvusios imperijos dalį, vadinamųjų 
diadochų, įpėdiniai. 

Erėzija — religinė srovė, kurios atstovai 
skelbia pažiūras, prieštaraujančias ofici- 
aliam bažnyčios mokymui, kartais pa- 
sireiškia kaip savita socialinio protesto 


forma. 


Etnogenėzė — tautų ir kitų etninių ben- 
drijų susidarymo procesas. 

Etnonimas — tautos, genties ar kurios 
kitos etninės grupės pavadinimas. 

Eucharistija — krikščionybės kulto ak- 
tas — mišios su Komunijos sakramen- 
tu; manoma, kad įsteigė Kristus per 
Paskutinę vakarienę. 

Evolibėiją+- kryptinga gyvosios gamtos, 


visuomenės raida. 


F 
Faktorija — prekybos punktas tolimose 


retai gyvenamose vietose. 

Falinga — senovės graikų ir makedonų 
sunkiai ginkluotų pėstininkų kautynių 
rikiuotė, sudaryta iš suglaustų eilių. 

Feodalizmas - pasak kai kurių istorikų, 
tai viduramžių politinė santvarka, 
paremta vasaline lenine sistema: mo- 
narchas perleisdavo feodo (leno) teise 
žemės ir dalį valdžios vasalams, o pas- 
tarieji - Žemesniesiems savo vasalams. 

Feodas - paveldima žemės valda, kurią 
vasalas gaudavo iš senjoro už karinę 
tarnybą. 

Filė — senovės graikų pirmykštės ben- 
druomenės gentinis junginys, susidė- 
jęs iš fratrijų (bendros kilmės giminių 
arba klanų egzogaminė grupė), vėliau 
teritorinis vienetas senovės Atėnuose. 

Filistinai — senovės tauta, manoma, ki- 
lusi iš Krėtos. Nuo šio etnonimo kilo 
Palestinos pavadinimas. 

Forumas - senovės Romos svarbiausioji 
miesto aikštė, politinio, prekybinio ir 


visuomeninio gyvenimo centras. 

Generaliniai lūomai — aukščiausia 
luomų atstovaujamoji, patariamoji 
karaliaus institucija. Buvo šaukiama 
Prancūzijoje 1302-1789 m. Sudarė 3 
luomų — dvasininkų, bajorų ir miestie- 
čių — atstovai. 

Geocentrizmas — iki XVI a. gyvavusi pa- 
žiūra, kad Žemė yra nejudamas Visatos 
centras, aplink kurį skrieja Saulė ir kiti 
dangaus kūnai. 

Gildija - atskirų miestų pirklių susivieniji- 
mas, gynęs savo narių interesus ir privi- 
legijas. 

Gladiatorius — senovės Romos vergas, 
karo belaisvis ar pasmerktas nusikal- 
tėlis, kovojantis amfiteatro arenoje 
su kitais gladiatoriais arba laukiniais 
žvėrimis. 

Gotika (pagal germanų genčių - gotų — 
pavadinimą) — XII-XVI a. architek- 
tūros ir dailės stilius, kuriam būdinga 
aukšti, grakštūs, gausiai išpuošti pasta- 
tai, karkasinės konstrukcijos. 

Grafas — ankstyvųjų viduramžių pareigū- 
nas, turintis administracinę, teisminę ir 
karinę valdžią jam pavestoje teritorijoje 
(grafystėje), vėliau aukštas aristokrati- 
jos titulas. 

Hegemonas — vadovas, vadas, lyderis. 

Heliocentrizmas — pažiūra, kad Saulė yra 
Visatos centras, apie ją skrieja planetos. 

Heraldika — pagalbinė istorijos disci- 
plina, tirianti herbus kaip istorinius 


šaltinius. 


Herūlai — senovės germanų gentys, atsikraus- 
čiusios iš Skandinavijos. Pagal viduramžių 
istorikus, herulai buvo gotų sąjungininkai, 
plėšikavo palei Juodąją ir Egėjo jūras, pul- 
dinėjo Romos impėrijos miestus. 

Hidronimika - mokslas, tiriantis vanden- 
vardžius. 

Hidžra — priverstinis Mahometo ir jo pasekė- 
jų išsikėlimas 622 m. iš Mėkos į Mediną; 
islamiškojo kalendoriaus pradžia. 

Hierarchija - daugiapakopė organizacinė 
struktūra, kurios grandys, einant iš vir- 
šaus į apačią, sudaro griežtai reglamen- 
tuotus pavaldumo ir priklausomybės 
laiptus. 

Hieratinis raštas — viena senojo egiptiečių 
rašto sistemų. Susiformavo XIX a. pr. Kr. 
iš hieroglifų. Rašmenys paprastesni, neturi 
hieroglifams būdingų vaizdinių elementų, 
geriau pritaikyti rašyti odoje ar papiruse. 
Ši rašto sistema yra tarpinė tarp hieroglifų 
ir VIII-VII a. pr. Kr. susiformavusio greit- 
raščio, vadinamo demotiniu raštu. 

Hieroglifai — figūriniai ženklai, žymintys 
ištisas sąvokas ir žodžius arba skiemenis 
ir garsus (egiptiečių, kinų, japonų ir kt.). 

Hominidai — primatų būrio šeima, jungianti 
dabartinį žmogų (Homo sapiens) ir jo arti- 
miausius biologinius protėvius. Homini- 
dams priskiriami tik tiesioginiai žmogaus 
protėviai (pvz., australopitekai). 

Hoplitas — senovės graikų sunkusis pėsti- 
ninkas, ginkluotas skydu, ietimi, kalaviju. 

Humanizmas — Renesanso epochos pasau- 
lėžiūra, pažiūrų sistema, žmogų laikanti 
pagrindine vertybe. 

Humanistai — žmonės, propaguojantys hu- 
manizmo idėjas. 


Konkordžūtas — valstybės sutartis su po- 
piežiumi, nustatanti Katalikų bažny- 
čios padėtį toje valstybėje. 

Konsolidacija — susivienijimas bendrai 
veiklai. 

Konsulas — senovės Romos respūblikos 
laikais dviejų 1 metams renkamų 
aukščiausių pareigūnų titulas. 

Kontraforsas — vertikali išsikišusi mū- 
rinės sienos atrama sienai sutvirtinti 
arba skliautinių perdangų skėtimo jė- 
goms atremti (dažnai per arkbutanus). 

Kratėras — senovės graikų keraminis, 
marmurinis arba metalinis indas, 


naudotas vynui atskiesti vandeniu. 
Kronika — metraštis. 
Kūrfiurstas — Šventosios Romos 
impėrijos pasaulietinis arba bažnyti- 
nis kunigaikštis, kurfiurstų kolegijoje 


turintis teisę rinkti imperatorių. 

Latifūndija — didelė privati žemės valda. 

Lažas - priverstinis baudžiauninko darbas 
su savo darbo įrankiais feodalo dvare. 

Legionas — pagrindinis senovės Romos 
kariuomenės taktinis vienetas; iki 


VI a. pr. Kr. taip vadinta visa romėnų 
kariuomenė. Ją sudarė 4200—6000 karių. 


Legitimūmas — teisėtumas. 

Lėnas — paveldima žemės valda, senjoro 
padovanota vasalui už tarnybą. 

Litūrgija - Romos Katalikų bažnyčios 
oficialios maldos ir kulto apeigos. 

Luotas — iš medžio išskobtas laivelis, 
valtis. 

Mūgija — apeigų, susijusių su Žmogaus taria- 
mu sugebėjimu paslaptingomis antgam- 
tinėmis priemonėmis valdyti gamtos ir 
įsivaizduojamas jėgas, visuma. 

Magistrūtas - Magdeburgo (savivaldos) 
teisę įgijusių miestų savivaldos institucija 
(miesto taryba). 

Majoratas — nuosavybės paveldėjimo prin- 
cipas, pagal kurį visas turtas tenka vy- 
riausiam sūnui arba vyriausiam giminės 
asmeniui, paprastai vyrui. 

Majordomas — Fránkų valstybėje karaliaus 
rūmų valdytojas, VI-VIII a. viduryje 
aukščiausias valstybės pareigūnas. 

Manėvras - kariuomenės pergrupavimas arba 
perkėlimas į naujos kovos veiksmų vietas. 

Markgrafas - Frinkų valstybėje Karolingų 
dinastijos valdymo laikotarpiu markos 
(karinės pasienio teritorijos) valdytojas. 
Vėliau markgrafai tapo kunigaikštysčių 
valdovais. 

Menhyrai - neolito ir ankstyvojo bronzos 
amžiaus statiniai — vertikalūs neapdirbto 
akmens blokai; kai kurie papuošti iškal- 
tomis reljefinėmis žmonių figūromis; 
daugiausia jų yra Šiaurės Vakarų Europo- 
je; manoma, kad statyti kulto reikalams. 

Mesianistinis — susijęs su mesijo idėja. 

Mesijas —- Dievo siųstasis žmonių gelbėtojas, 
kurį tiki kai kuriose religijose. 

Metafizika — kai kurių idealistinės filosofijos 
krypčių skiriama filosofijos dalis, tirianti 
vadinamuosius antjutiminius būties ir 
pažinimo pradus. 

Metėkas — svetimšalis arba paleistas į laisvę 
vergas, neturintis politinių teisių. 


Metropėlija - senovės Graikijos polis savo 
įkurtų kolonijų atžvilgiu (jų nevaldė, 
bet prireikus atliko globėjo arba arbitro 
funkcijas). 

Metropolitas — aukščiausias katalikų ir sta- 
čiatikių vyskupų titulas. 

Mikrolitai — smulkūs titnaginiai senovės 
dirbiniai, daugiausia naudoti mezolito 
laikotarpiu kaip kaulinių ir medinių darbo 
įrankių ašmenys, strėlių antgaliai. 

Monocentrizmas — antropologinė teorija, 
teigianti, kad šiuolaikinio tipo žmogus 
susiformavo viename Žemės areale ir yra 
visų dabar gyvenančių Žmonių rasių ben- 
dras protėvis. 

Monopėlis — išimtinė asmens, asmenų gru- 
pės, įmonės, bendrovės ar valstybės teisė 
veikti kurioje nors srityje. 


Monoteizmas - viendievystė. 


Mozaika - taikomosios dailės technika, kai 
kūrinys kuriamas iš įvairių medžiagų 


(akmens, stiklo) gabaliukų. 

Natūrinis ūkis — toks ūkio tipas, kai beveik 
viską, kas reikalinga pragyvenimui, pasi- 
gamindavo patys valstiečiai. Jų ūkių pro- 
dukcija iš esmės buvo skiriama savoms 


reikmėms, o ne parduoti. 
Navigacija — reguliarus susisiekimas vandens 
keliais (jūrų laivyba, vidaus laivyba). 
Nerviūra - konstrukcinis arba dekoratyvinis 
architektūros elementas; išsikišusi profi- 
liuota skliauto briauna; būdinga gotikai. 
Numizmatika — pagalbinė istorijos 
mokslo šaka, tirianti monetas, jų kaldi- 
nimo istoriją, pinigų apyvartą. 

Oligárchas — negausios valdančiųjų asme- 
nų grupės narys. 

Oligarchija — valdymo forma, kai valsty- 
binė valdžia priklauso nedidelei grupei 
žmonių, dažniausiai ekonomiškai galin- 
gausių. 

Orderis — architektūrinis kompozicijos tipas, 
kurio svarbiausi elementai yra kolona, 
kapitelis ir antablementas (pastato per- 
danga). 

Ordinas - katalikų vienuolių riterių karinė 
organizacija, turinti savo įstatus, patvir- 
tintus popiežiaus; uždara katalikų vie- 
nuolių organizacija. 

Ortodoksas — asmuo, griežtai ir nenukryp- 
damas besilaikantis tam tikrų pažiūrų, 
teiginių, principų (paprastai taip vadina- 
mas Stačiatikių bažnyčios tikintysis). 

Paleoantropològija —- mokslas, tiriantis 
iškastų hominidų griaučių liekanas, žmo- 
gaus, kaip rūšies, kilmę ir raidą. 

Paleobotanika — mokslas, tiriantis iškasti- 
nius augalus, jų liekanas ir fosilijas, įvairių 
geologijos periodų augalų pasiskirstymą 
Žemėje. 

Paleogeografija - mokslas, tiriantis Žemės 
geologinės praeities geografines sąlygas. 

Paleografija —- mokslas, tiriantis senovės ran- 
kraščius, įrašus (paprastai jų išvaizdą, šif- 
ro rūšis, rašymo priemones) ir padedantis 
juos perskaityti, nustatyti atsiradimo 
laiką ir vietą. 

Palestra — sporto aikštė, taip vadinama ir 
paauglių berniukų (12-13 m.) sporto 
mokykla. 


Pandėmija — užkrečiamosios ligos papli- 
timas keliose šalyse ar net žemynuose, 
visuotinė epidemija. 

Panteonas — kurio nors religinio kulto dievų 
visuma. 

Patriarchas — 1. Biblinis judėjų, krikščionių, 
musulmonų protėvis, pvz.: Adomas, No- 
jus, Abraomas, Izaokas, Jokūbas. 2. Aukš- 


čiausio rango stačiatikių dvasininkas. 


Patricijus — senovės Romos visateisis pilietis, 


kilęs iš kurios nors senosios kilmingos 
aristokratų giminės ir priklausantis privi- 
legijuotai visuomenės daliai. 

Piktografinis raštas — daiktų, įvykių ir vaiz- 
dų vaizdavimas sutartiniais ženklais (pik- 
togramomis). 

Pili6rius — keturkampė arba daugiakampė 
atrama, stulpas; kaip ir kolona, kai kada 
turi bazę, kapitelį; remia perdangą, para- 
mines arkas ir skliautus, skaido erdvę. 

Plebėjai - senovės Romoje karalių ir anks- 
tyvosios respublikos laikais nekilmingi 
nevisateisiai piliečiai; vėliau ilgainiui tapo 
visateisiais. 

Plokštinis kūpas - laidojimo paminklo 
forma. Pavadinimas kilęs nuo „plokščias 
kapas“, nes dabartiniu metu jokių antže- 
minių statinių nėra išlikę, nors anksčiau 
jų galėjo būti. 

Pogromas - veiksmai prieš kokią nors etni- 
nę grupę; jos turto naikinimas, gyventojų 
žudymas. 

Politeizmas — daugelio dievų kultas. 

Portikas — atviras prieangis su kolonomis. 


Pozityvizmas - XIX a. filosofijos kryptis, 
teigianti, kad filosofija, kaip mokslas, tu- 
rinti remtis tiksliaisiais tyrimo metodais, 


atsisakyti bet kokios metafizikos. 


Prekariumas — turtingam žemvaldžiui adre- 
suotas viduramžių nusigyvenusio alodo 
(valdos) savininko pagalbos prašymas, 
kuriuo būdavo prarandamos žemės nuo- 
savybės (alodinės) teisės. 

Presbiteris - katalikų arba stačiatikių ku- 
nigas. 

Primas — katalikų ir anglikonų bažnyčiose 
kurios nors šalies pirmasis pagal rangą ir 
pagal savo teises vyskupas. 

Primatai — aukštesniųjų žinduolių (Pri- 
mates) būrys. Prie jų priskiriami ho- 
minidai, pusbeždžionės ir beždžionės; 
gyvena (išskyrus žmogų) atogrąžų ir 
paatogrąžių juostose Afrikoje, Mada- 
gaskare, Azijoje, Centrinėje ir Pietų 
Amerikoje. 

Princepsas (princeps senatus) — imperato- 
riaus titulas Ròmos valstybėje nuo I a. pr. 
Kr. pabaigos iki III a. po Kr. pabaigos. 

Principatas - senovės Romos (27 m. pr. Kr.— 
284 m. po Kr.) monarchijos forma: im- 
peratorius, faktiškai būdamas vienvaldis, 
formaliai buvo laikomas tik pirmuoju 
tarp senatorių (princepsu); formaliai gy- 
vavo ir respublikos institucijos. 

Proletarai — žemiausio laisvųjų senovės 
Romos gyventojų sluoksnio atstovai, 
duodantys valstybei tik palikuonis. 

Radža — senovės Indijos kunigaikščių titulas. 

Ramadšūnas - islamo kalendoriaus devintasis 
(pasninko) mėnuo. 

Rėgula — vienuolių ordinų nuostatai. 

Reichstagas — Švent6sios Romos impėrijos 
žemių valdovų ir miestų atstovų luominis 


organas. 


Reinkarnacija — daugelio religijų skelbiamas 
sielų persikūnijimas, labiausiai ši idėja 
išplėtota Indijoje kilusiose religijose (hin- 
duizmas, budizmas ir kt.). 


Rekonkista — arabų užimtų teritorijų atka- 


riavimas Pirėnų pusiasalyje (VIII-XV a.). 


Reljėfas — skulptūrinis (iškilus arba įdubus) 
vaizdas arba ornamentas plokštumoje. 

Respublikonas — respublikos šalininkas. 

Riteris — asmuo, feodalizmo laikais Europoje 
priklausęs kariniam bajorų luomui. 

Romaninis stilius - X-XIII a. architektūros 
ir dailės stilius, kuriam būdinga masyvu- 
mas, griežtas geometrizmas. 

Rūnos - seniausio germanų rašto ženklai, 
išrėžiami arba iškalami akmenyje, kaule, 
medyje, metale. 

Saga — prozinis pasakojamasis mitologinis 
senovės istorinės tematikos skandinavų 
kūrinys; didelis epinis kūrinys, kuriame 
pasakojama šeimos arba herojaus gyveni- 


mo istorija. 


Sanskritas — senovės (maždaug nuo 1500 m. 
pr. Kr.) ir viduramžių (iš dalies ir dabar- 
tinės) Indijos literatūrinė kalba; sanskritu 
parašyta didžioji dalis klasikinės, religi- 
nės, mokslinės senosios indų literatūros. 

Schizma - bažnyčių atsiskyrimas, religinės 
bendruomenės skilimas. 

Senatas — senovės Romos aukščiausioji vals- 
tybės taryba. 

Senjoras — 1. Stambus žemvaldys, senjorijos 
savininkas. 2. Feodalas, nuo kurio buvo 
asmeniškai priklausomi smulkesni feoda- 


lai — vasalai. 


Separatizmas — siekimas atsiskirti, egzistuo- 
ti arba veikti savarankiškai. 

Sfragistika — pagalbinė istorijos disciplina, 
tirianti antspaudus. 

Sinagoga — judėjų maldos namai. 

Specializacija — veiklos srities siaurinimas, 
suskaidymas į smulkesnes, specialias sritis. 

Stupa — pusrutulio pavidalo monumentalus 
budistų statinys kulto relikvijoms laikyti; 
stovi atskirai arba kaip altorius šventyklos 


viduje. 

Šariatas — musulmonų teisės, dorovės, religi- 
nių nurodymų ir ritualų visuma. Šariato 
šaltinis — Koranas ir Suna. 

Šerifas — viduramžių Anglijoje grafystės tar- 
nautojas, turintis didelių įgaliojimų. 

Šiltai — islamo krypties — šiizmo šalininkai. 

Šilzmas — viena iš 2 pagrindinių islamo 
krypčių. Teisėtais savo dvasiniais vadais 
musulmonai laiko imamus - kalifo Ali- 
jaus palikuonis, šventuoju raštu pripažįsta 
tik Koraną ir tik tas Sunos dalis, kur kal- 
bama apie kalifą Alijų. 


Tėmos - Bizantijos impėrijos kariniai 
administraciniai vienetai, kuriuose buvo 
suteikti paveldimi žemės sklypai ka- 
riams — stratiotams. 

Teokratija — valstybės valdymo forma, ku- 
rioje aukščiausią valdžią turi dvasininkai. 

Tėrmos — viešosios romėnų pirtys. 

Tetrarchija - Romos impėrijos valdymo 
sistema: valstybės teritorijos pasidalijimas 
tarp 4 bendravaldžių (tetrarchų). 


Tironas - senovės Graikijoje valdovas, 
smurtu užgrobęs valdžią. 

Tiūrkai — didelė Azijos tautų grupė, kalbanti 
giminingomis kalbomis (turkai, uzbekai, 
totoriai, turkmėnai ir kt.). 

Tora (Penkiaknygė) - penkios pirmosios 
Senojo Testamento knygos. 

Totėmas - gyvūnas, augalas arba negyvosios 
gamtos objektas, kurį pirmykščių žmonių 
grupė (gentis, giminė) garbino, laikė savo 
mitiniu pirmtaku, globėju. 

Tranzitas — prekių ir keleivių vežimas per tar- 
pinius punktus, ypač kitose valstybėse. 

Triba — senovės Romos kiekviena iš 3 gen- 
čių (ramnų, ticijų ir lucerų), sudariusių 
Romos patricijų bendruomenę; vėliau — 
administracinė apygarda. 

Tribūnas — senovės Romoje aukščiausias į 
pareigybes iš plebėjų renkamas asmuo, 
ginantis jų interesus. 

Trijera — irklinis karo laivas su trimis aukš- 
tais irklų, išdėstytų šachmatų tvarka. 
Triūmfas — iškilmingas senovės Romos kar- 
vedžio, laimėjusio mūšį arba karą, įžengi- 

mas į sostinę. 

Triumviratas — senovės Romos trijų poli- 
tinių veikėjų, karvedžių sąjunga valdžiai 
užgrobti, valdyti. 

Upanišados — senieji indų religiniai filo- 
sofiniai traktatai, paskutinė vedų dalis, 
sukurta VIII-VII a. pr. Kr.; kai kurių 
klasikinės indų filosofijos sistemų pa- 
grindas. 


V 

Várna - senovės Indijoje kiekvienas iš 4 
svarbiausių luomų (brahmanai, kšatrijai, 
vaišijai, šudros). 

Vasalas — feodalas, asmeniškai priklau- 
somas nuo galingesnio feodalo — 
senjoro. Vasalas gaudavo iš senjoro 
paveldimą žemės valdą (feodą), už tai 
turėjo vykdyti prievoles (karo tarnybą 
ir kt.). 

Vėdos — seniausieji indų raštijos tekstų 
rinkiniai, sudaryti iš eiliuotų ir prozinių 
religinių ir filosofinių tekstų (tikėjimo 
tiesų, apeigų ir papročių aprašymų, 
giesmių, teologinių ir filosofinių trak- 
tatų). 

Vyskupas — daugelio krikščionių bažny- 
čių aukšto rango dvasininkas. Valdo 
vyskupiją, turi išimtinę teisę teikti kai 
kuriuos sakramentus (kunigystės, su- 
tvirtinimo). 


